
MICAELA GHITESCU 


„Majestate, nu pleca...” 


Ce aş putea spune, în afară de mici lucruri banale, pe care le-am trăit toți 
cei din generația mea? Toţi? Așa credeam, pentru că nu existau în jurul nostru 
decât cei care simțeau același lucru, că erau adulți sau copii, dascăli sau cole- 
gi de clasă, dar și părinţi, bunici, vecini ai noștri: „Trăiască Regele!“. De ce ide- 
alizăm și astăzi interbelicul? Pentru că noi, generaţia noastră, nu fuseserăm 
învăţaţi să urâm (ca d-l Iliescu... Ca d-l Vișinescu... de fapt, aparținând și ei 
generaţiei noastre!). 

Pe Marele Voievod Mihai de Alba lulia, devenit la un sfârșit de vacanţă 
Regele Mihai |, îl văzusem prima oară la Sinaia, în locul de unde pornea dru- 
mul spre Cumpătul (unde locuiam noi, la rude). Eram cu fratele meu, și el 
mi-a atras atenţia că, la pompa de benzină existentă acolo pe-atunci, alimen- 
tându-și mașina, era El. Fără suită, fără vâlvă. 

Pe urmă a început războiul. Bombardamentele asupra Bucureștiului: 4 aprilie 
1944. Am fost „evacuaţi“ (sau „dispersaţi“, cum se mai spunea pe-atunci) la 
Periș, împreună cu Secţia de Chirurgie de la Spitalul Colentina, unde lucra 
tata. După fiecare bombardament, tata se întorcea la București ca să trieze 
răniții și să organizeze evacuarea lor la spitalul din Periș. Odată l-am însoțit și 
noi, copiii, cu mama. Pe drum luaserăm un soldat care se îndrepta spre 
Capitală pe jos. Nemţii aveau un post de radio, Ilse Zwo, care se putea prinde 
și la noi, și prin care anunțau din timp când bombardiere (anglo-americane) 
pătrundeau în spatiul nostru aerian și încotro se îndreptau. Îl ascultam regulat 
când eram în mașină. La un moment dat, în sensul opus (direcţia spre Sinaia), 
am văzut o mașină oprită și lângă ea Regele în uniformă militară, cu un alt 
ofițer lângă el, privind cerul. Tata, și el în uniformă, s-a dus să-i salute și să le 
spună ce tocmai auziserăm de la Ilse Zwo. Au stat de vorbă câteva minute, 
după care tata s-a întors și ne-am continuat drumul. L-a întrebat pe soldatul 
care ne însoțea: „Ai văzut cu cine am vorbit adineauri?“ Când a aflat, acesta 
aproape că s-a ridicat în picioare în mașină, în pozitie de drepţi, și a salutat... 
spre hazul nostru, al copiilor. 

Se încheiase armistițiul. Veniseră rușii, ieșiseră la iveală comuniștii (cu ura 
lor de clasă cu tot). Situaţia era din ce în ce mai sumbră. Majestatea Sa Regele 
li se opunea cât putea (greva regală, de exemplu). Noi căutam să-i dovedim 

solidaritatea noastră. Duminica, la schimbarea gărzii, ne adunam în Piaţa 
Palatului: „La Palat, la Palat, toată lumea la Palat“ se auzea pe străzi. Uneori 
apărea Regele la balcon. Urale. Alteori trecea cu mașina printre noi, prudent, 
spre str. Franklin. La 8 noiembrie 1945 comuniștii au tras prima dată în popu- 
lația pașnică. Dar noi încă mai aveam o speranţă: Regele era la post! lar la 
toamnă (la primăvară, la cealaltă toamnă, la cealaltă primăvară) vor veni ame- 
ricanii! 

A venit 30 decembrie 1947. Am scris odată: „Atunci, România și-a pierdut 
identitatea. Din Regatul României devenise Republica Populară Română. 
Până și substantivul propriu devenise adjectiv...“ „Tată, ce înseamnă popular?, 
a întrebat un copil, în tramvai. Adică, urât?“. 

Și au început arestările, deportările, colectivizarea, naționalizarea, hăituirea 
partizanilor din munţi, exterminarea elitelor. Şi ne-a cuprins Ceata cea mare. O 
ceață groasă, înecăcioasă, fetidă. Și nesfârșită. 

De Anul Nou auzeam vocea Regelui. Atâta știam, că există undeva, că se 
gândește la noi, că-l arde dorul de noi. 

Și iar mai trecea un an, și au trecut peste noi mai mult de patru decenii, și 
credeam că nimic nu se va mai schimba vreodată. 

Dar a venit decembrie '89. Şi am prins aripi. Chiar și eu, deși îmi trecuse 
aproape viața, deși îmi muriseră toţi ai mei, am prins aripi. Am primit burse și 
invitații, am lucrat și mai mult, mi s-au oferit onoruri, am călătorit cât nu visa- 
sem vreodată. Și credeam că totul mai este încă posibil. 

Într-un elan, i-am scris Majestății Sale. Nu îndrăzneam să-mi doresc nimic, 
nu așteptam, doar speram că, vreodată, poate... și mai voiam să știe El că sun- 
tem încă aici, că am supraviețuit, că îl așteptăm. Am primit un răspuns care mi 
s-a părut, mie, încurajator. 


Foto: Micaela Ghiţescu 


lar după miraculosul Paști 1992 parcă scuturaserăm zgura de pe noi: am 
îndrăznit să-i cer o audienţă. 

Am povestit altădată prin ce peripeții am trecut până să ajung la Versoix. Și 
cât de memorabilă a fost ziua aceea. De fapt, ce fusese memorabil se petre- 
cuse cu mine: m-am simţit plutind în altă sferă, într-o atmosferă cu aer rarefiat 
și pur, față în faţă cu Demnitatea, Modestia, Dârzenia, Regalitatea, față în faţă 
cu un Om care suferise mai mult decât noi, fiindcă fusese singur în suferința 
lui, chiar dacă înconjurat. Înfruntând singur trista noastră Istorie glorioasă. 

Nu mai știu prea bine ce i-am spus în cele 70 de minute cât a durat audi- 
ența și am trăit în altă lume. Parcă am cutezat să-i dau un sfat, parcă i-am făcut 
o propunere. Ştiu însă că asculta cu atenţie. 

Au mai urmat alte episoade, din nou rușinoase și umilitoare, cu urmăriri pe 
autostradă și îmbarcări forțate într-un avion militar. Am fost umiliți și rușinați 
alături de El. 

Apoi asperităţile s-au atenuat (cu ce preţ?). 

Odată a venit la Uniunea Scriitorilor (Casa Monteoru), cred că la o întâlnire 
cu Centrul PEN. Noi așteptam sus, iar când a început să urce scările, am 
început și noi, spontan, să cântăm „Trăiască Regele“. 

De vreo două ori, atunci, în primele timpuri, am fost invitată la Palatul 
Elisabeta. (Odată, șoferul de taxi m-a întrebat: „Dar ce este aici, doamnă?“. 
Când i-am spus, l-am simţit cum parcă a luat și el poziţia de drepţi, ca bietul 
nostru soldățel din timpul războiului.) După aceea am fost, pesemne, ștearsă 
de pe listă, pentru că nu am mai primit niciodată vreun semn. Dar nimic nu va 
putea șterge din amintirea mea cum a fost acea zi memorabilă. 

Drum bun spre Împărăția Domnului, Majestate, și odihniti în pacea pe care 
aţi binemeritat-o. Dar fiţi încredinţat că undeva, într-un colt de memorie, va 
dăinui Efigia Majestății Voastre, a celui care a pus binele ţării, pe care jurase 
să o slujească, mai presus decât propria sa fiinţă. 


https://revista22.ro/70268090/majestate-nu-pleca. html 

SORIN ALEXANDRESCU, 
CONVORBIRE CU REGELE MIHAI 


„Sunt în mod legal 
șeful statului România“ 


Destinul tragic al Regelui Mihai este, într-un fel, destinul României întregi. 
Pentru a fi acceptat să locuiască într-o Republică, ca Rege neîncoronat, ela 
aceptat, precum noi toţi, o democraţie supravegheată spre a putea trăi acasă. 
Treizeci de ani, am acceptat cu toții această anormalitate drept o înţelegere 
„înţeleaptă“ a situaţiei, fără a înțelege și cât de mult jigneam, de fapt, memoria 
unui Rege obligat să se prefacă a uita cine era de fapt, și anume ceea ce 
spunea în 1989 chiar în titlu: „Sunt în mod legal șeful statului România“. 
Memoria noastră învățase, între timp, a funcţiona intermitent pentru a 
supraviețui. Regele nu uitase nimic, el era Rege oriunde și oricum ar fi trăit, 
inclusiv atunci când, în 1989, îmi deschidea singur poarta casei și mă primea 
fără ceremonial. El păstrase atunci memoria ţării sale, a istoriei și limbii aces- 
teia, neîntinate, și la fel le-a păstrat până în ultimul moment de viaţă. Nu știu 
câţi dintre noi pot spune același lucru despre sine. Oricum, foarte puţini dintre 
aceia care au venit, cu zecile de mii, să-l însoțească în ultimul său drum, deși 
neglijaseră s-o facă și când era încă în viaţă. Unde aţi fost în toţi acesti treizeci 
de ani, doamnelor și domnilor? 

De fapt, Regele Mihai a rămas în toţi acești nu numai treizeci de ani, din 
1989, ci chiar aproape șaptezeci de ani, din 1948, Regele memoriei noastre, 
al unei memorii pe care a trăit-o, a întrupat-o și a povestit-o în tot timpul vieții 
sale, chiar și atunci când noi, în măruntele noastre vieţi, o mai uitam... Un Rege 
adevărat este, cred, Rege și prin faptul că întrupează, simbolic dar și concret, 
fără a pierde niciun detaliu din vedere, memoria naţiunii sale. 

Dacă republic aceste pagini de acum aproape trezeci de ani în revista 
Memoria, mulțumindu-i pentru găzduire, o fac, printre altele, nu numai pentru 
a cinsti amintirea Lui, ci și pentru a spera în continuare că și noi, ca și El, vom 
ști să cinstim prin memorie ceea ce am fost și, sper, nu vom uita să fim mereu: 
noi înșine, dincolo de timpuri. 


Sorin Alexandrescu 
București, 16 ianuarie 2018 


Majestatea Sa Regele Mihai s-a 
întors pentru totdeauna în ţară 
pentru a se odihni alături de 
străbunii săi. Interviul acordat lui 
Sorin Alexandrescu în toamna 
anului 1989, publicat în NRC, a 
fost al doilea dat unui român, 
după cel luat la Europa Liberă de 
Emil Hurezeanu. 


La începutul lui septembrie 1989, 
în satul Versoix, complet calm, 
reședința Regelui Mihai nu se 
deosebea cu nimic de vilele vecine, 
cu orășeni retrași din căldură mai 
spre munte. Am ajuns pe jos, grăbit, 
după ce rătăcisem pe diverse alei, 
căci vecinii nu păreau să-l cunoască. 
Mi-a deschis chiar Regele, m-a 
invitat înăuntru și tot el mi-a servit un 
ERAEN e PA ceai. Nu am văzut nici urmă de 
personal. Tocmai această simplitate 
m-a fermecat. Mi-am dat seama, pe măsură ce vorbeam, că ea definea, nu un 
așa-zis rege burghez, ci o aristocrație mai subtilă, de structură, nu de 
gesticulație. Tot ce a spus a mers în același sens: nu mi-a vorbit nici de sus, nici 
ca martor al istoriei, ci ca un om care a făcut istorie, dar cu simplitate, fără 
emtază. Același lucru îl recitesc acum în text, retraducându-l în română după 17 
ani, căci discuţia noastră de atunci, din română, a trebuit să fie tradusă în 
olandeză de Jan Willem Bos. Regele Mihai vorbea o română extrem de curată, 
fără pic de accent, cu expresii cotidiene, dar nu ironice, ci serios, respectuos 
chiar față de adversar. Niciun cuvânt tăios, nici față de comunism, deși l-a 
combătut, nici fată de tatăl său, Carol al II-lea, deși a refuzat să-l mai vadă după 
ce acesta a plecat din țară. Interesul pentru fapte, nu pentru verbalizarea lor, 
această transparență a discursului este, și a fost totdeauna, cred, transparența 
firii sale. Un om care vorbește la fel de egal despre vizita sa la Regele Angliei, 
după război, în Palatul Buckingham, încercând, fără succes, să-l convingă să 
ajute România invadată de Stalin, precum vorbește mai târziu despre cum testa 
aparate radar în Elveţia este, cred, o mare personalitate pentru că numai 
aceasta se poate înălța deasupra evenimentelor, și nu să rămână, vorba 
cronicarului, „sub vremi“. 

Mihai se considera șeful legal al statului român, așa cum cotidianul NRC a 
ales să titreze pagina din ziar - het wettige staatshoofd van Roemenië - 
referindu-se la Constituţia din 1923, singura neimpusă nici de dictatori interni, 
nici de ocupanți sovietici. Alt text de referință, el, ca Rege, nu (re)cunoștea. El 

vorbea de lege și după lege. Nu cerea tronul înapoi, ci dorea doar să revină, 
îndată ce se va putea, pentru „a-și sufleca mânecile“ și a se apuca de lucru. Nu 
puterea, ci refacerea tării era obiectivul lui, motiv pentru care un eventual vot 
despre monarhie putea să mai aștepte. Regăsesc aici, la nivel politic, aceeași 
simplitate și directețe ca și în restul comportamentului său. Nu știam atunci, în 
septembrie, că după numai 3-4 luni va cădea Ceaușescu. Nu mă refer aici la 
modul în care Regele, după Revoluţie, nu a fost lăsat să intre în țară, ci chiar 
întors din drum, o dată, de poliție. Vreau numai să spun că simplitatea nobilă a 
viziunii lui politice era atunci, în septembrie, aceea a unui om din „vechiul 
regim“, crescut în spiritul legii, nu al puterii sau al manipulării ei. Nu este 
naivitate în această viziune, ci un respect al legii drepte, tot una, pentru el, și 
atunci când l-a înfruntat pe Antonescu ori pe Groza, și când lucra într-o 
întreprindere, și când vorbea cu mine, un necunoscut. 

Viziunea lui asupra evenimentelor este istoric perfect exactă și a fost 
repetată de nenumărate ori. Atunci era, însă, pentru prima oară că aceste 
adevăruri erau spuse celor mai tineri care nu participaseră la evenimente, ca 
mine însumi. Am fost uluit. Aveam 52 de ani și el, doar la 24-25, dar înfruntase 
puteri care sfărâmaseră tara mea și pe părinţii mei și de care eu scăpasem prin 
noroc. El nu, le înfruntase, singur. Mitologizez? Poate, dar într-o anumită 
dimensiune acest mit este Istorie. 

Se pot contesta anumite păreri din text? Greu, marginea de manevră a 
acestui tânăr a fost extrem de mică, riscul enorm și refuzul de a-i implica pe alții, 
admirabil. Mi-amintesc teama pe care a avut-o că un eventual refuz de a-l numi 
pe Groza prim-ministru putea duce la o sinistră represiune. Rămâne desigur un 
punct întunecat al istoriei întrebarea dacă, atunci, o rezistență disperată și de 
unul singur la început putea declanșa un curs alternativ sau doar o baie de 
sânge la care anglo-americanii, probabil, tot nu l-ar fi „părăsit“ pe aliatul Stalin. 
Nu pot discuta asta aici, mi-amintesc doar cât am luptat cu mine însumi să nu 
rostesc aceste gânduri în fața Regelui, imaginându-mi-l singur în fața tancurilor 
sovietice. Această stăpânire de sine a unui Român de vită germană și cu 
maniere de lord englez mi-a inspirat tăcere și respect. 

Curând a apărut ziarul la Amsterdam, cu un mare impact. Puţină lume 
cunoștea atunci pe acest rege atipic. După revoluţie, s-au îmbulzit mulți la ușa 
lui, acum, că se putea. Nu i-am concurat. Interviul din NRC a fost al doilea dat 
unui român, după cel luat la Europa Liberă de Emil Hurezeanu sau al treilea, 
dacă socotim și cel dat radioului sau televiziunii maghiare, dar întrerupt după 
prima parte, urmare a protestului violent al autorităţilor ceaușiste! Ambele, însă, 
probabil, îi făcuseră curioși pe excelenții ziariști de la NRC Handelsblad, atunci 
ca și acum, cred, cotidianul cel mai bun al Olandei, cu totul comparabil cu Le 
Monde sau Allgemeine Frankfurter Zeitung. La NRC scriam eu însumi în acea 
vreme unul-două comentarii cu privire la România, pe săptămână, alături de un 
mare cunoscător al Europei de Răsarit, Peter Michielsen, și de un mare ziarist, 
Henk Hofland, cu care eram personal prieten, decedat de curând și declarat 
apoi „jurnalist al secolului“. Ambii fuseseră, separat, în România. Cu Peter urma 

să vin chiar pe 26 decembrie 1989 și să scriem împreună, vreo săptămână, 
primele două pagini, zilnic, din NRC. Figura Regelui Mihai aparține pentru mine 
acelei lumi, poate mai pure, sau poate doar mai naive, decât cea de azi... 


Aţi fost rege între 1927 și 1930, ca şi între 1940 şi 1947. Între 1930 şi 
1940 aţi trăit mai curând retras. 

Da, am fost ocupat cu studiile și cu serviciul militar. Din păcate, nu am fost 
niciodată informat despre treburile statului și mi-era foarte greu să câștig altfel 
informaţii militare. Am fost surprins de evenimentele din 5 septembrie pentru 
că nu știam nimic despre situația de fapt. 


La 5 septembrie, Regele Carol al Il-lea îl eliberează pe generalul 
Antonescu din închisoare și acesta îi cere să demisioneze în favoarea Dvs. 

Tatăl meu a acţionat sub presiune din partea Gărzii de Fier. În noaptea de 
5 spre 6 septembrie eram cu toţii împreună și tatăl meu a primit scrisoarea lui 
Antonescu în care acesta îi cerea să demisioneze. N-am luat parte la discuţie, 
dar am fost prezent la ea. 


În aceeași zi l-aţi numit pe Antonescu premier și „conducător“ al ţării. 
El a pregătit totul, eu am primit doar hârtiile și a trebui să le semnez, 
neavând nimic de zis. 


Documentul respectiv limita puterea regelui? 

Nu, aceste limite fuseseră decise atunci când Antonescu a primit puterea și 
a preluat cele mai multe privilegii din mâinile tatălui meu. Când am rostit 
jurământul, pe 6 septembrie 1940, pur și simplu am moștenit situaţia dată. 


Ce contacte ati avut între 1940 și 1944 cu Antonescu? Dvs. erati suve- 
ranul ţării, iar Antonescu era „conducătorul“ ei. 

Da, era o situație destul de curioasă. Relatia mea cu el a fost totdeauna 
foarte rece. Autoritatea lui se răsfrângea asupra tuturor domeniilor, el numea 
funcţionarii de la Palat, se amesteca chiar în viața noastră privată. Noi nu 
puteam face nimic. Eram ţinut complet în afara treburilor statului. Antonescu ne 
întrebuința, ca sa zic așa, drept fațadă pentru parăzi și alte festivități. Mama 
mea a auzit prima oară de declaraţia de război împotriva Uniunii Sovietice, de 
pe 22 iunie 1941, la BBC, iar eu a doua zi dimineața la Radio București. 


Aţi încercat să schimbaţi această situaţie? 

Nu prea se putea face nimic. Mama m-a ajutat enorm de mult ca să 
îndreptăm anumite lucruri. Am reușit împreună, de exemplu, să-l convingem pe 
Antonescu să-i aducă înapoi pe evreii deportaţi în Transnistria, unde-i aștepta 
aşa-zisa Endlösung, soluţia finală. Astfel au fost salvaţi vreo 400.000 de evrei. 
Tot datorită intervenţiei noastre nu a fost trimis în România niciun evreu la 
vreun lagăr de concentrare și nu a trebuit nici să poarte steaua lui David pe 
haină. Greșeala lui Antonescu cea mai mare a fost că a înaintat până la 
Stalingrad. Acest lucru nu l-a putut nimeni accepta în România. Ce căutam noi 

acolo? Toată lumea, inclusiv noi, eram de acord cu decizia de-a intra în 
Basarabia, dar niciun centimetru dincolo de Nistru. 


Un Rege de numai 23 de ani, ajutat doar de un căpitan și de trei sub- 
ofițeri, îl arestează pe Antonescu în mijlocul războiului. V-aţi luat un risc 
enorm! 

Am început cu pregătirile din 1943. Din păcate, stagnau atât discuţiile cu 
rușii în Suedia, cât și cu occidentalii în Cairo și Ankara. Prăbușirea frontului în 
nordul ţării noastre ne-a oferit însă o ocazie concretă. Planul iniţial, conceput 
împreună cu partidele politice, prevedea ca lovitura de stat să aibă loc pe 26 
august, dar eu am devansat-o cu trei zile când am aflat că Antonescu urma să 
plece pe front pe 24; acolo nu am mai fi putut face nimic. Trimisesem chiar o 
telegramă aliaţilor în Italia, în care le ceream ca pe 26 august să bombardeze 
anumite obiective militare. Am încercat mai mult de o oră ca să-l convingem pe 
Antonescu să întoarcă frontul. Răspunsul lui a fost categoric: refuza să anunţe 
armistițiul pentru că nu accepta anumite condiţii și pentru că nu voia să-și 
trădeze aliaţii. 


Totuși, este curios că între ora cinci, când Antonescu a fost arestat, și ora 
10 seara, când s-a citit proclamația Dvs. la radio, au trecut câteva ore în care 
timp nici Siguranţa naţională, nici armata germană nu au intervenit. 

Nu cred că au știut mult, doar bănuiau că ceva s-a întâmplat. Dacă ar fi știut, 
ne-ar fi arestat imediat. Antonescu și alţii mă considerau un copil. Când am dat 
lovitura de stat sub nasul lor au fost atât de uluiţi, încât un timp nici n-au știut 
cum să reacționeze. Ăsta a fost norocul nostru. Aveam de partea noastră și 
câţiva oameni care au tăiat toate legăturile telefonice cu nemţii. Puţinii militari 
de partea noastă erau recruți cu trei luni de militărie, celelalte trupe erau 
răspândite și au sosit în București abia în noaptea de 23 pe 24 august. 
Comandanții germani nu au dat imediat ordinul de luptă și de-aceea trupele 
germane, foarte disciplinate, nu au intervenit spontan contra noastră. 


Ce s-a întâmplat cu Antonescu după arestare? 

L-am închis într-o cămăruţă la etaj unde tatăl meu își păstra colecția de 
timbre. În acel moment nu se afla nicio unitate militară disponibilă căreia să i-l 
predau pe Antonescu. Eu m-am acuns undeva în munţi. Comuniștii și social- 
democraţii au fost implicaţi în acţiune din cauza presiunii aliaţilor, altfel ei nu 
aveau nicio greutate politică în România. Antonescu a fost scos din Palat de 
către Bodnăraș și oamenii lui. Eu nu eram în acel moment în București și am aflat 
de acest lucru abia mai târziu. Astfel, comuniștii, și nu eu, l-au predat apoi rușilor. 


Exact un an după această reușită lovitură de stat, pe 21 august 1945, 
ati intrat în „greva regală“. Aveaţi atunci un nou premier, impus de către 
ruși, comunistul Groza. Războiul se terminase pe 9 mai. România era 


acum ocupată de alte trupe, armata sovietică, în locul celei germane. Un 

lucru nu s-a mai putut însă repeta: Groza nu a mai fost arestat precum 
Antonescu. 

Era imposibil. Rușii erau mult mai numeroși decât germanii. Bucureștiul 
viermuia de tancuri rusești, ei se ocupau de dezarmarea și trimiterea acasă a 
trupelor românești, cu excepţia brigăzilor comuniste formate în Uniunea 
Sovietică. Germanii nu avuseseră comanda asupra trupelor romînești, rușii o 
aveau. În timpul războiului, armata română funcţionase independent și, de 
exemplu, eu fusesem în stare pe 23 august să aduc trupe la București. In 1945 
toate trupele erau pe front, în afara ţării, sub comandă rusească, și nu s-ar fi 
putut retrage acasă chiar dacă eu le-aș fi comandat s-o facă. 


V-aţi aflat repede în dezacord cu Guvernul Groza. Ce s-ar fi întâmplat 
dacă, împreună cu vechile partide democratice, ați fi intrat într-o confruntare 
directă cu rușii, plus comuniștii? Războiul, atunci, se terminase, rușii nu 
aveau niciun argument militar să ocupe România pe față. 

Nu, dar aveau argumente politice: aveau nevoie să se asigure de liniște în 
spatele ocupației militare a Germaniei și Ungariei. Sunt absolut convins că 
erau gata să treacă la ocupaţia militară a României. Dacă ne-am fi împotrivit 
pe faţă, am fi aprins butoiul cu pulbere. Dată fiind violența lor caracteristică, 
rușii ar fi împușcat fără ezitare mii de oameni. Noi am încercat să salvăm ceea 
ce se mai putea salva. 


Dacă rușii ar fi trecut la represalii, Occidentul ar fi trebuit totuși să 
intervină. 

După cum am văzut mai târziu, nu cred că ar fi intervenit. Am avut atunci 
discuții cu reprezentanții lor în București și am înţeles că toate rapoartele lor 
despre amestecul rușilor în treburile interne ale Romîniei erau fie ignorate, fie 
refuzate, la Londra și Washington. Politica oficială a Angliei și a Americii era 
atunci o indiferenţă totală. Acum știm că se înțeleseseră cu Stalin să-i lase 
mână liberă în România. 10% influență în România nu însemna pentru ei nimic 
în practică. Toate celelalte ţări din Europa de Est au nimerit de-altfel în aceeași 
situaţie. Trebuie să mai adaug însă ceva important. După 23 august, ofensiva 
rușilor contra germanilor s-a oprit imediat. Presupun că ei au vrut să obţină la 
noi același rezultat ca în Varșovia, unde au oprit ofensiva, lăsându-i pe nemti 
să-i nimicească pe polonezi, după care și-au reluat și ei ofensiva. La noi s-a 
întâmplat din fericire altfel, noi am reușit să-i scoatem din luptă pe nemți. 


Este totuși uimitor că peste tot s-a trecut la rezistență pe scară mare 
contra germanilor, în timp ce contra rușilor a domnit parcă o paralizie 
generală. 

A fost totuși rezistență, dar mai mult nu s-a putut. 


Ati fost foarte admirat pentru întoarcerea Dvs. din Anglia în noiembrie 
1947, deși trebuie să fi știut atunci că jocul se sfârșise. 

Da, dar locul meu era în România, nu în străinătate. În Anglia nu mi s-a ofe- 
rit nici o formă de sprijin. Regele George a avut o discuţie cu mine și cu mama, 
o întrevedere în palatul Buckingham, dar după două ore ne-a spus că Anglia 
nu era în stare să întreprindă nimic. 


Dacă nu ati fi fost obligat să renuntati la tron, aţi mai fi rămas în 
România? 

Desigur. Abdicarea ne-a fost impusă prin arestarea gărzii Palatului și 
înlocuirea ei cu o unitate militară comunistă, plasarea de arme într-un al doilea 
cerc în jurul Palatului şi tăierea legăturilor telefonice. În timpul discuţiei, Groza 
și-a arătat pistolul din buzunar mamei și i-a spus în germană: „Ţin asta în buzu- 
nar ca să nu mi se întâmple și mie ce i s-a întâmplat lui Antonescul!“. Totuși, nu 
amenințările lui Gheorghiu-Dej și Groza m-au făcut să renunţ la tron, ci șanta- 
jul că ei altfel ar fi dezlănţuit o baie de sânge în toată țara. 


În 1948 aţi declarat la Londra că fuseseți obligat să abdicaţi şi că de- 
aceea aceasta nu avea nici o valoare de drept. 

Londra a fost primul loc în care am putut să dau această declaraţie, în 
Elveţia și Franța acest lucru nu fusese posibil. Am repetat declarația în New 
York. În orice tară civilizată există principiul că un act săvârșit sub presiune fizi- 
că nu este considerat valid. 


Declarația de la Londra are totuși consecinţe juridice. 

Pentru mine, în orice caz. Din păcate, mulţi iau în considerare situația de 
fapt, nu cea de drept. De-aceea, trăiesc o viață dublă: una față de România și 
de români, și alta faţă de restul lumii. În fapt, trebuie să navighez între cele 
două poziţii, ceea ce este foarte greu. Poate că mulţi cred că restaurarea 
monarhiei în România ar fi foarte dificilă. Asta înseamnă că ei nu cunosc istoria 
noastră. Noi am avut totdeauna domnitori și, de aproape 100 de ani, regi. Unii 
au fost mai buni, alţii mai puţin, dar ei s-au consacrat mereu bunului public. 


Cum vă consideraţi acum Dvs. înșivă? 
Șeful legal al statului. 


Aceasta înseamnă și că descendenții Dvs. rămân moștenitori ai tronului? 
Desigur. 


Totuși, principiul succesiunii la tron conține, dacă nu mă înșel, preve- 
derea că urmași pot fi numai pe linie masculină. 

Acest principiu exista într-adevăr în Constituţia din 1923. Totuși, lucrurile se 
mai schimbă și am înțeles cu ani în urmă că fiica mea cea mai mare, 
Margareta, ar putea fi acceptată în România ca moștenitoare a tronului. Totuși, 
nici o discuţie despre Constituţie nu poate avea loc, atât timp cât nu avem un 
parlament adevărat. 


Ce ati făcut după vizita Dvs. în Anglia și America din 1948? 
Am fost mereu pe drum între Florenţa, unde avea mama o casă, și 

Danemarca, unde locuia soacra mea. În 1950 am mers în Anglia, unde am 
rămas trei ani și jumătate. Am cunoscut acolo un antreprenor american care se 
ocupa de aviaţie. Când a auzit că eram pilot din 1943, m-a invitat să vin să 
lucrez cu el în Elveţia. Așa am ajuns aici. Am lucrat la testarea aparatului radar 
și a pilotului automat în avioane pentru foarte mulţi clienţi până în 1957, când 
firma a fost închisă și ne-am trezit... în stradă. 


Și după aceea? 

Am deschis, împreună cu alţii de la firma americană, o firmă pentru aparate 
electronice. După câţiva ani, nu am mai putut rezista concurenţei multi- 
naționalelor și a trebuit să închidem firma. Mai târziu am lucrat ca broker pentru 
o companie greco-americană. S-au spus în România tot felul de povești 
despre avuţiile pe care le-aș fi luat din România la plecare. Tot ce am luat a 
fost cu acordul guvernului, care avea reprezentanți în toate camerele Palatului. 
Nu puteai lua nici o scrumieră de undeva fără ca acela să fi făcut control! 


După atâţia ani în care ati fost rege, ati trăit apoi ca un cetățean obișnuit. 

Nu exista alternativă. Nu ne-am oprit însă acțiunile politice. Am înfiinţat, 
împreună cu alţii, Comitetul Naţional Român, dar acesta a trebuit să-și 
înceteze activităţile după câţiva ani din lipsă de fonduri. Diferite persoane m-au 
întrebat însă acum de ce revin pe neașteptate cu noi declaraţii politice. 
Răspunsul meu este că timp de 40 de ani nu m-am oprit nciodată din a vorbi 
despre situația din România. Refuz doar pe ziariștii care îmi pun întrebări 
despre viața mea particulară. Aceasta nu are importanţă. Încă din 1951-1952 
am depus mărturie în faţa unei comisii a Congresului Statelor Unite. Am 
discutat tot timpul cu oameni politici și cu guverne, dar acestora nu li s-a făcut 
publicitatea cuvenită. Presa, din păcate, a avut puţin interes pentru România. 
La modă era atunci „coexistenţa“. 


Aţi remarcat interes în Occident pentru România? 

Prea puţin. Lumea liberă, cum se spune, este avocatul libertăţii în lumea 
întreagă, dar interesul ei pentru Europa de Est este redus aproape exclusiv la 
Ungaria și Polonia și aproape deloc pentru România. Este ceva ce eu nu prea 
înțeleg. 


Până spre 1980 Occidentul îl admira mult pe Ceaușescu. 

Într-un anume sens, el a reușit să ducă de nas Occidentul. Se vede că 
„Ministerul pentru falsificarea istoriei“ lucra foarte eficient. Noi am indicat acest 
lucru încă de mult timp. Din păcate, mediile occidentale purtau ochelari de cal 
când era vorba de România. 


Situaţia s-a schimbat însă între timp mai ales datorită disidenţilor 
români. 

Protestele lor nu pot singure să ducă la eliberarea României. Cu cât atrag 
ei însă atenţia asupra situaţiei reale din ţară, cu atât mai bine. Este totuși greu 
de spus ce ar trebui să facă Occidentul mai exact. Am propus la un moment 

dat un boicot economic. De ce merg oamenii în România să facă afaceri, în 
timp ce cei de acolo suferă atât? In acest fel, alimentele de care este mare 
nevoie în România sunt exportate în străinătate. 


Credeţi că un asemenea boicot este realizabil? El nu a reușit până 
acum nici în cazul Africii de Sud, nici al Poloniei. 

Este greu de spus cum ar trebui să funcţioneze un boicot, sper că-i vom 
găsi cheia undeva. 


Aţi putea-o găsi în Uniunea Europeană sau în Consiliul Europei? 
Este o posibilitate. 


Lucrurile se schimbă repede în Europa de Est, dar nu în România. Cum 
credeţi că se vor petrece evenimentele? 

Este greu de spus. Ceaușescu pare insensibil la presiuni din afară, iar în 
interiorul ţării Securitatea este atotputernică. Schimbări în interiorul partidului sunt 
greu de prezis. Cei șase foști lideri comuniști care au scris scrisoarea de protest 
sunt ei înșiși responsabili pentru situaţia din țară. Este bine că au spus ceva, dar 
nu trebuie să uităm trecutul lor. Răscoale precum cea din Brașov din 1987 au 
șanse de reușită doar dacă sunt generale. Nu putem nici să le cerem oamenilor 
de acolo jertfe de sine pe scară mare ori să-și verse sângele poate fără rost. 


Să presupunem că se schimbă totuși ceva în situația politică actuală 
din România. Ce credeți că ar trebui să urmeze după aceea? 

În primul rând, ar trebui să reintre în functiune Constituţia din 1923. Firul rupt 
atât de brutal trebuie reînnodat. Oamenii trebuie apoi să-și regăsească 
demnitatea și încrederea în sine. La fel, economia. Sunt atât de multe 
probleme, încât este greu să spui cu ce trebuie să începi. Formarea unui 
guvern va fi și ea dificilă. Există fără îndoială oameni de caracter, dar unde-i 
găsești? Clasa politică este distrusă și se cade să fie refăcută, totul trebuie 
reconstruit cu multă grijă. Sunt probleme la care mă gândesc fără întrerupere. 


Vă considerați rege al României și mulți români așa vă văd. V-aţi 
întoarce în România dacă ati fi chemat? 

Desigur, dar trebuie văzut care ar fi atunci situația. Spun de mult timp că 
plec de la premisa că mă reîntorc în ţară și că acolo trebuie să ne suflecăm 
mânecile cu toții și să punem ţara din nou pe picioare. După aceea putem între- 
ba oamenii printr-un referendum dacă doresc monarhie sau nu. Nu mi se pare 
potrivit să începem cu o asemenea întrebare. Ce să răspundă oamenii acum? 


Ik ben het wettige staatshoofd van Roemonit 


Interviu publicat în NRC Handelsblad 
Traducere de Jan Willem Bos pi, 


https://revista22.ro/70268166/sorin- |i 
alexandrescu-convorbire-cu-regele-mihai- 
sunt-in-mod-legal-seful-statului- 

SIMONA M. VRĂBIESCU KLECKNER 


Regele Mihai I al 
României și diaspora 
din Statele Unite 


La 14 februarie 1991 a fost prima dată când am avut 
onoarea să dau mâna cu Regele, cu ocazia recepției 
date de Christopher Forbes, vechi prieten cu 
Majestatea Sa Regele Mihai, în onoarea Familiei 
Regale, în clădirea Forbes la New York. În ziua respec- 
tivă, președinții de organizaţii românești au fost invitaţi 
să salute pe rând Familia Regală și gazda. Apoi, în sala 
mare Forbes, erau mese rotunde, fiecare cu zece per- 
soane. La masa la care am fost repartizată am stat cu 
Ariana si Ervin Popa, președinta Fundaţiei luliu Maniu, 
Jacques Vergotti, fost aghiotant al Regelui cu soția și 
alţii. După masă a vorbit C. Forbes după care a luat 
cuvântul Regele Mihai, adresând cuvinte de speranță 
pentru România. 

În 1965, am avut norocul să ajung în capitalismul 
american la New York. În exil fiind, mai întotdeauna 
anul se încheia cu urările M.S. Regelui Mihai. 
Suveranul se adresa românilor, exprimând: „nemărgini- 
ta mea recunoștință și admiraţie pentru curajul și 
dârzenia cu care ați știut să rezistați necontenit de 
atâta vreme constrângerilor și neajunsurilor de tot felul, 
păstrându-vă neatinse credința, datinele și virtuțile 
noastre strămoșești... Urărilor mele se alătură Familia 
Regală, și cu toții vă spunem: La Mulţi Ani cu sănătate 
și noroc! Ajută-i, Doamne, pe ai noștri, ajută Doamne 
poporul Meu vrednic și drag, să trăim din nou laolaltă - 
precum Te Rugăm în vechiul nostru imn naţional: În 
pace și onor, trăiască România Mare!“ Suveranul expri- 
ma sentimentele exilului ca și ale românilor de pretutin- 
deni. Aveau să urmeze evenimentele din 1989, care au 
eliberat fostele ţări satelite din ghearele Moscovei. 


Simona Maria 
Vrăbiescu Kleckner 
este descendenta unei 
ilustre familii boierești 
românești din Oltenia - 
ce a avut ca înaintaș 
pe Banul Baba Novac, 
fiică și respectiv 
nepoată a conf. 
George Vrăbiescu*) și 
av. Nicolae Vrăbiescu, 
remarcabili juriști din 
perioada interbelică - 
doctori în drept la 
Paris, și nepoată prin 
alianță a marelui profe- 
sor latinist Nicolae 
Herescu. 

În 1965 a emigrat în 
SUA, unde s-a afirmat 
ca o personalitate de 
talie internatională a 
biblioteconomiei 
juridice și, dând 
dovadă de un imens 
patriotism, s-a implicat 
activ în comunitatea 
românească și slujirea 
cu devoțiune a intere- 
selor majore ale 
României. 

Pentru meritele sale 
deosebite a fost deco- 
rată de Președintele 
Emil Constantinescu cu 
Ordinul Serviciul 
Credincios în grad de 
Căpitan (2000), 
Majestatea Sa, Regele 
Românilor, conferindu-i 
Medalia Regele Mihai I 
pentru Loialitate 
(2008). 

Educaţie: Diploma 
Facultății de Drept 
București, 1949. Un 
masterat în informatică 
la Columbia University 
1969 și al doilea în 
drept internațional pu- 
blic la New York 
University 1973. 

Poziţii: Asociat cura- 
tor la Biblioteca 
Juridică a Universităţii 
New York, 1969-1974; 
şefa Bibliotecii Juridice 
ONU, 1975-1986, și 
șefa Secţiei de 
Referințe și Bibliografii 
a Bibliotecii Dag 
Hammarskjold ONU, 
1986-1987, și 
Directoarea Bibliotecii 
Curţii Federale de 
Comert Internațional, 
1987-1996. 

Activitate politică: 
Co-Președinte și 
Președinte al organiza- 
tiei ACORD, Comitet 
politic pentru pro- 
movarea democrației 
în România prin activi- 

După încheierea Războiului Rece m-am implicat ofi- 
cial în comunitatea românească din New York, când am 
realizat că Revoluţia din tară fusese furată. Nu doream 
să rămân pasivă - amintindu-mi de cei douăzeci de ani 
grei de comunism care m-au marcat profund, de cei 
sacrificați în închisorile politice. 

Mai întâi în ianuarie 1990 am participat ca vice- 
președintă în nou înființatul Comitet American- 
Romanian Committee, ARC, a cărui președintă era 
Cristine Valmy, în care capacitată am participat la 
recepţia data de C. Forbes, în lipsa Cristinei. 

Totodată și comunitatea românească dorea să invite 
Familia Regală la NY. În vederea acestei vizite a fost 
ales un comitet ad hoc. Membrii Comitetului au fost 
aleși prin vot la biroul Europa Liberă din New York din 
care am făcut parte împreună cu președinți de fundaţii 
și comitete, anume Ariana Popa, Ștefan Issărescu, 
Alexandru Bratu și lon Stere. 

Vizita a avut loc în 23-28 Aprilie 1991. Din anturajul 
Familiei Regale a făcut parte profesorul Constantin 
Brâncoveanu, Yolanda Strănescu de la Londra, Corina 
Motts - Secretara Casei Regale. 

La 10 aprilie Familia Regală a aterizat la Chicago, 
unde a fost întâmpinată de 150 de americani de origină 
română. Apoi la Washington între 15 și 22 aprilie, unde 
Regele a fost primit de Congressmenii Frank Wolf, Tom 
Lantos, Lee Hamilton și alţii, la Departamentul de Stat, 
a avut o convorbire cu politologul american Zbigniew 
Brzezinski, specialist în relaţiile URSS-Europa de Est, 
iar la 16 aprilie a ţinut o cuvântare la Heritage 
Foundation pe tema reintegrării României în Europa. 
Tot acolo a luat masa cu personalităţi din comunitatea 
românească printre care Dorin Tudoran, Vladimir 
Tismăneanu, Mihai Botez. Veniţi din România alți par- 
ticipanţi au fost Nicolae Manolescu, Marian Munteanu 
și Mirela Roznoveanu de la România Liberă, care a 
însoțit Familia Regală pe tot traseul acestei vizite în 
America. 

La 23 Aprilie, de Sf. Gheorghe, Familia Regală a 
sosit la aeroportul La Guardia din New York. În 
așteptarea Majestăţilor Lor erau doamne din comuni- 
tatea românească îmbrăcate în costume naţionale și 
pregătite cu tradiționala pâine cu sare. Când avionul a 


aterizat, toţi cei prezenţi s-au apropiat de scara avionu- 
lui și, în timp ce Regele cobora, am transmis urările de 
bun sosit Familiei Regale și persoanelor din suită în 
numele comunităţii românești. În incinta aeroportului s-a 
intonat Imnul Regal după care Ștefan Issărescu a ţinut 
un mic discurs de bun venit urmat de Alexandru Bratu. 

Cazarea a avut loc la Stanhope Hotel pe Fifth 
Avenue, vis-a-vis de Muzeul Metropolitan, unde 
maneger era dl. Guenter Richter. Acesta a fost încântat 
să aibă astfel de oaspeţi, considerând că era o onoare 
pentru hotel și a oferit cazarea gratuită. La intrarea în 
hotel Regele a fost primit cu flori de către lren Bie 
Corsani, Ariana Popa și cu mine, urmate de manegerul 
general și de ceilalţi salariaţi ai Hotelului așezați pe 
două rânduri la intrare. 

Seara la ora 19:00 Familia Regală a fost întâm- 
pinată în incinta hotelului de membrii Comitetului cu 
soțiile. Aranjasem masa într-o încăpere separată de 
restul restaurantului cu o masă lungă și dreptunghiu- 
lară. Regele a luat loc la mijloc, având în dreapta Sa pe 
Regină și lângă ea pe dr. Issărescu, în stânga Sa pe 
Principesa Margareta, vis-a-vis era Rudi, soțul meu, eu 
la stânga sa și Yolanda Strănescu la dreapta. Când s-a 
încins conversaţia între Regină și Issărescu, între 
Principesă și dr. Dan Cantacuzino, între mine și 
Constantin Brâncoveanu, Regele cu Rudi, stând vis-a-vis 
nu aveau cu cine vorbi. La masa îngustă ochii lor se 
întâlneau în tăcere. Lui Rudi i s-a părut situaţia peni- 
bilă, dar Ştefan îi spusese că protocolul cere doar să 
răspundă dacă Regele îi adresează cuvântul. Așa că 
Rudi a tăcut un timp, dar în ciuda povețelor lui Ștefan, 
când Vodă a uns unt pe pâine, el a rupt tăcerea și s-a 
adresat Suveranului: „Majestate, cum staţi cu coles- 
terolul?“ Regele a zâmbit și a spus: „Foarte bine, nu am 
nici o problemă cu colesterolul“. Așa s-a spart gheaţa și 
au vorbit apoi despre călătorie și vreme până la sosirea 
felurilor de mâncare. Pe parcursul celor șapte zile ale 
vizitei, Rudi a condus tot timpul Familia Regală cu 
mașina noastră în diversele deplasări. Regele stătea în 
față, fiind interesat de mașinile ce le vedea trecând, 
Rudi dându-i explicaţii, Regele a fost foarte prietenos și 
bine dispus. 

A doua zi Regele l-a onorat pe Justin Liuba, co- 

respondentul Român la Europa Liberă, pe Cornel Dumitrescu, Dan Costescu 
și Liviu Cangiopol, de la Lumea Liberă Românească, invitându-i la dejun. lar, 
la ora 17:00 Regele a ţinut un discurs la National Council on Foreign Policy, la 
Spanish Institute unde a participat și A.S.R. Principesa Maria, fiica sa mezină 
care locuia la New York. Ambasadorul Francis Kellog a prezidat întâlnirea 
prezentându-L pe Rege ca suveranul României între 1927-1930 și 1940-1947. 
Majestatea Sa a vorbit peste o oră despre România între Est și Vest, relevând, 
între multe altele, eroismul poporului la Revoluţia din decembrie 1989 și lipsa 
de datorii externe a ţării, fapt ce încuraja în opinia Regelui, posibilitatea unei 
reforme rapide. 

Masa de seară a avut loc la Financial Center într-o încăpere separată de 
restul restaurantului, de unde se vedea Statuia Libertăţii. A fost o seară apre- 
ciată de toată lumea. Acolo Regele ne-a povestit despre audiența dată gene- 
ralului Vișinski, despre cererea de a demite guvernul existent și a instala pe cel 
comunist cu Petre Groza, cât și despre manierele autoritare ale acestuia. 

Joi, 25 aprilie, Regele a vorbit o oră la Council of Foreign Relation care pu- 
blică revista „Foreign Affairs“, despre Democraţie și integrare în Europa, 
arătând că „România nu a fost înainte de al Doilea Război Mondial nici săracă, 
nici înapoiată. Problema n-a fost cum să hrănești poporul, ci cum să găsești 
piețe de desfacere pentru produsele românești“, precum și aspecte ale 
Constituţiei democratice din 1923. După cuvântare au avut loc întrevederi cu 
anumiţi membri ai Consiliului. 

Vineri, 26 aprilie, Familia Regală a vizitat Muzeul de Artă Modernă din 
Manhattan, pentru a admira sculpturile lui Constantin Brâncuși și a se întâlni 
cu un grup de artiști plastici români din New York. Prânzul a fost oferit și orga- 
nizat de Iren Bie Corsani, fiica lui Petre Comneni, fost ambasador al României 
la Liga Naţiunilor. 

Seara a avut loc Banchetul de Gală în Sala Sterling a Hotelului Waldorf 
Astoria, superb aranjată cu lumânări, vase cu flori cu funde tricolore. La fiecare 
tacâm am pus câte o fotografie a Familiei Regale cu semnăturile respective. 
Aranjamentul florilor le-am făcut la biroul arhitecților Deciu si Viorica Belcic. 

Ştiam că această sală găzduise în martie 1948 banchetul oferit de românii 
din Statele Unite M.S. Regelui Mihai, atunci fiind plecat de puţin timp din ţară 
în urma abdicării Sale forțate. După 43 de ani eram fericită că am organizat 
acest banchet în această sală (una din cele mai elegante din New York) în 
onoarea aceluiași Rege și aceleiași monarhii care făcuse atâta bine ţării de-a 
lungul anilor dinaintea comunismului. La intrarea în Sală, cele aproximativ 300 
de persoane au fost primite pe rând de către M.L. Regele și Regina, cât și 
A.L.R. Principesele Margareta și Maria cu care au dat mâna. 

La masa de onoare erau așezați, de la stânga la dreapta, lon Stere, fostul 
Congressman Jean LeBoutellier, Constantin Brâncoveanu, A.S.R. Principesa 
Margareta, Ștefan Issărescu, M.S. Regina, M.S. Regele, eu, I.P.S. Nathanaiel 
Popp, lren Bie Corsani (înlocuind pe Ariana Popa), Tom Bolan președintele 

Partidului Conservator din New York, A.S.R. Principesa Maria și Alexandru Bratu. 

Ca moderatoare am deschis oficial banchetul, prezentându-mă ca vice- 
președinte al Comitetului. Am adresat un bun venit Familiei Regale și celor 
prezenți în limba engleză și apoi în română. Le-am multumit celor care au aju- 
tat la realizarea vizitei și prietenilor americani prezenţi printre care William 
Edwards, asistentul Congressman-ului David Funderburk, fost Ambasador 
SUA la București în 1981-1985, care nu a putut veni personal, cât și lui Ted 
Gruia, pianist și cântăreț, care și-a oferit serviciile din dragoste și respect pen- 
tru Familia Regală. 

După cum mă rugase Ștefan Issărescu, l-am scuzat în calitatea sa de 
președinte al Comitetului, ca fiind răgușit și am citit cuvântarea: „Întâlnirea 
noastră de azi are loc într-un timp când sistemele politice, economice și sociale 
sunt într-o fază nouă... pe aripile unui puternic suflu de libertate... Prin neîn- 
frânt spirit de rezistență, ati fost, Sire, punctul de întâlnire pentru toți românii 
din România și pentru toti cei răspândiţi pe cele cinci continente în aspirația lor 
de a restaura libertatea și democrația în România... Mulţi din generațiile tinere, 
care timp de 45 de ani au fost lipsiți de adevărul istoric, află acum de binefa- 
cerile Monarhiei Constituţionale, așa cum a fost sub marii Voștri înaintași 
Carol I, Ferdinand cel Leal și sub sub propria Voastră domnie, Sire. Monarhia 
Constituţională este garanţia de primat al legii și al justiţiei...Constând în par- 
ticipare, nu în supunere oarbă... Ne revine infinita mânarie de a prezenta un 
respectuos omagiu A.S.R. Principesa României, fondatoarea și conducătoarea 
Fundaţiei care poartă numele Alteţei Sale, dedicată reîntoarcerii la valorile 
morale, culturale și umanitare care au făcut mândria României sub Coroana 
Regală înainte de ultimul război.“ Când am terminat au urmat aplauze îndelun- 
gate, repetate la infinit, menite să sprijine revenirea Regelui în ţară, sala scan- 
dând în delir Regele și Patria. 

După mine au vorbit cei doi invitați americani, A.S.R. Principesa Margareta 
și la urmă M.S. Regele Mihai. Primii doi L-au lăudat pe Vodă pentru contribuţi- 
ile Sale la încheierea mai grabnică a celui de al Doilea Război Mondial. 
Principesa și Regele au mulțumit pentru primire și au exprimat speranţe pen- 
tru viitorul României. Ted Gruia ne-a delectat cu cântecele la pian iar dl Ervin 
Popa a vorbit să onoreze prezența Familiei Regale la New York. După masă 
Familia Regală s-a întreţinut cu anumite persoane din sală. 

A doua zi, sâmbătă 27 aprilie, la ora 10:30 a avut loc tot la Waldorf Astoria 
o Conferinţă de presă a Familiei Regale cu cca. 400 de persoane, din care 
făceau parte reprezentanți ai comunității românești, ziariști și personalităţi 
americane. Ca moderatoare am deschis întâlnirea adresând câteva cuvinte de 
bun sosit din partea Comitetului și am continuat cu o scurtă prezentare despre 
Forma de Guvernământ în Principate și în România, în special pentru cei ce 
nu apucaseră să cunoască istoria ţării noastre. Apoi M.S. Regele a răspuns la 
o serie de întrebări referitoare la trecutul istoric al monarhiei și la perspectivele 
restaurării ei de drept. A urmat o scurtă întrevedere cu reprezentanții princi- 

26 Aprilie 1991. Primirea Familiei Regale la Hotelul Waldorf Astoria: Dr. Ștefan 


Issărescu, M.S. Regina Ana, M.S. Regele Mihai, Simona M. Vrăbiescu Kleckner și 
IP S. Episcop Nathaniel Popp 


palelor ziare românești și ai orei de Radio România din New York după care 
Suveranul S-a fotografiat cu grupul de ziariști. 

În acea seară, la sugestia ziarului Lumea Liberă Românească acceptată de 
Comitet, Familia Regală și membrii Comitetului au fost invitaţi să participe la 
spectacolul București cântă și glumește pentru voi, condus de Horia Folosea, 
pe textul lui Puiu Maximilian cu participarea artiștilor Ştefan Bănică, Anda 
Călugăreanu, Horia Moculescu și Ştefania Rareș. 

Am avut prilejul să văd cu câtă poftă râdea M.S. la puternicile accente de 
satiră ale textelor la adresa situaţiei politice din ţară. și am putut constata 
emoția Regelui când actorul Dan Dobre din New York a recitat fragmente din 
Scrisoarea lll-a a lui Eminescu și când la urmă a îngenuncheat în fata 
Majestății Sale. Familia Regală a oferit artiştilor un mare buchet de flori 
împodobit cu panglici tricolore și în pauză i-a vizitat în culise, felicitându-i pen- 
tru înalta lor ţinută artistică. 

Duminecă 28 aprilie s-au ţinut două slujbe religioase. Prima la Catedrala 
Ortodoxă Protecţia Sfintei Fecioare din New York, unde slujba a fost ținută de 
I.P.S. Episcop Nathanaiel cu un sobor de 12 preoţi urmată de un Te Deum pen- 
tru Familia Regală și pentru victimele comunismului din România. Slujba a 
durat nespus de mult, adică trei ore, timp în care toată lumea a stat în picioare 
inclusiv membrii Familiei Regale. A doua slujbă a avut loc în Queens la Biserica 
Trei lerarhi, unde am ajuns pe la ora 13:00 și unde a fost enorm de multă lume. 

La încheierea vizitei M.S. Regele Mihai a afirmat că acest eveniment a con- 
stituit cea mai emoţionantă întâlnire cu românii din diasporă din 1948 încoace. 
A fost o apreciere bine meritată. 

Mă gândesc la enorma diferenţă între afecțiunea cu care românii din 
America l-au primit pe Rege și abuzul care | s-a făcut din ordinul Președintelui 

lliescu când nu | s-a permis să intre în tară și a fost întors de la aeroport. 

După ce am cunoscut pe Suveran am rămas cu un intens sentiment de 
iubire și admiraţie pentru Regele Mihai | al României. 

În timp ce eram ocupată cu organizarea și cu vizita Regală am considerat 
oportun înființarea unui lobby politic adresat autorităților americane în sprijinul 
democrației constituționale în România, dar îmi trebuia un cadru legal. Deci cu 
Dr. Ştefan Issărescu, am convenit să înființăm un Comitet cu caracter politic, 
independent de fostele partide istorice din țară, cu numele Ad Hoc Committee 
for Democracy in Romania, ACORD. 

lar, când a venit ziua plecării, la 29 aprilie când Regele cu Regina luau 
avionul - către Elwood statul Pennsylvania la Mânăstirea Schimbarea la Faţă 
ctitorită de Maica Alexandra, fosta Principesă Ileana - în drum spre aeroport, la 
propunerea noastră, M.S. Regele a aprobat înființarea Comitetului. Și atunci s-a 
născut ACORD-ul. 

Fac o paranteză. Regele mai aprobase în 1949 Consiliul Naţional Român, 
CNR, format de generalul Nicolae Rădescu la Washington în 1949. Scopul 
CNR era să apere interesele guvernului din exil cât și ale membrilor exilului, 
subvenţionat fiind de SUA. Din cauza unor fricţiuni financiare care au durat 
până la moartea lui Rădescu în mai 1953 și încă doi ani până în 1955, CNR s-a 
reorganizat și Regele a numit președinte pe Constantin Vișoianu, dar din lipsă 
de activitate Consiliul s-a dizolvat în anii 1970. 

După plecarea Familiei Regale, în mai, Majestatea Sa a dorit să aibă textul 
Constituţiei din 1923 în limba engleză. Am obţinut textul original la 
Universitatea Columbia, am luat legătura cu o fostă colegă de la Naţiunile 
Unite care a tradus Constituţia. Deci, la 17 iunie am trimis Regelui la Versoix 
mai multe copii ale textului în ambele limbi. Am primit o scrisoare de mulțumire 
de la A.S.R. Principesa Margareta. 

De atunci încolo ACORD a ţinut legătura cu Casa Regală. Trimiteam infor- 
matii despre activitatea ACORD și textele scrisorilor trimise cu informații 
despre evenimentele din ţară cu privire la reforma economică adoptată în 
perioada 1990-1991, pe care o pregătisem s-o prezint la Convenţia 
Bibliotecarilor Juridici de la New Orleans, Statul Louisiana. 

lar de la Casa Regală primeam textele cuvântărilor Suveranului și anume: 
Declaraţia Sa despre sărbătorirea Zilei de 10 Mai, declaraţia asupra rasismu- 
lui, un Comunicat al Casei Regale din Octombrie 1991 cu privire la formarea 
noului guvern din ţară după mineriadă și demiterea guvernului Petre Roman, o 
scrisoare despre părerile Majestății Sale privind problemele din Europa de Est, 
cuvântarea Sa despre Proiectul de Constituţie și mesajul Suveranului cu 
ocazia vizitei din 13 decembrie 1991 la Radiodifuziunea Europa Liberă de la 
Munchen. 

1992 

Evenimentul important al anului 1992 s-a petrecut în aprilie, de Paști, când 
M.S. Regele Mihai a putut intra în ţară, după 45 de ani de absenţă, mergând 

la Mânăstirea Putna, și apoi la București. În capitală la slujba de la Biserica Sf. 
Gheorghe Nou, înconjurată cu prilejul prezenţei M.S. Regelui de sute de mii de 
cetățeni se afla și unchiul meu, generalul Constantin Anton, în vârstă de 99 de 
ani, fost comandant al Trupelor Jandarmeriei în timpul evenimentelor din 23 
august 1944. În Biserică generalul l-a putut saluta pe Majestatea Sa, dând 
mâna cu Suveranul său după cinci decenii de așteptare. La moartea gene- 
ralului, Jacques Vergotti, fost ofițer de ordonanţă a Regelui până în 1948, mi-a 
scris că își amintea de C. Anton în legătură cu evenimentele din 23 august, 
acum exprimând sentimente de respect și simpatie, știind că generalul fusese 
condamnat politic la 12 ani închisoare din care doi ani de celulă neagră. 

Continuam să primesc de la Casa Regală diverse documente, ca de exem- 
plu: cuvintele Regelui adresate, la 9 martie 1992, românilor după alegerile 
locale din februarie; comunicatul Biroului de Presă al M.S. Regelui din 21 iulie, 
în care Suveranul a respins iniţiativa dlui Radu Câmpeanu ca M.S. să fie can- 
didat la postul de șef al Statului cu ocazia alegerilor din 27 septembrie; cuvin- 
tele Regelui adresate, la 1 august, pe aceiași temă ca cea din 21 iulie, în care 
Vodă declara că era gata să vină în ţară dar ca Rege al românilor; comunica- 
tul Biroului de presă al M.S. Regelui din 7 august în care Vodă acceptă invitaţia 
Mitropolitului Banatului, I.P.S.S. Nicolae, și a Primarului Brașovului Adrian 
Moruzi, pentru data de 15 august. lar ACORD trimitea material privind activi- 
tatea de lobby în legătură cu lipsa reformelor. 

In plus, am primit un mesaj în care Regele ar fi vrut să petreacă Sărbătorile 
de Crăciun în ţară, când a scris: „Cei care pretind că se bucură de legitimitate 
populară, speriați de prezența mea, au respins intenția mea de a veni în tară 
pentru a cincea oară în trei ani. Numai de Sf. Paști 1992, am avut posibilitatea 
să fiu din nou în Patria mea. Atunci am fost mișcat de afecțiunea arătată de o 
mulțime de sute de mii... De peste 50 de ani am depus jurământul că întot- 
deauna voi proteja și apăra unitatea și interesul țării mele și la fel ca și înain- 
tașii mei, nu am cea mai mică intenţie să renunt la jurământul depus... și 
datorită obligatiei mele istorice mă voi lupta întotdeauna pentru voi oriunde... 
Acest An Nou să vă aducă prosperitate, mulțumire, libertate vouă și familiilor 
voastre... Dumnezeu să vă ajute și La Multi Ani!“ 

1993 

În februarie a venit din partea Casei Regale profesorul Constantin 
Brâncoveanu, pentru a pregăti la Washington audienţe importante cu venirea 
M.S. Regelui la New York cât și pentru strângere de fonduri pentru Fundaţia 
Principesei Margareta a României. 

Strângerea de fonduri a avut loc la 19 mai seara la Reședința doamnei 
Marie Fairfax la Pierre Hotel. Acolo au participat peste 400 de persoane. lar 
seara după această recepţie prietena mea loana Ertegun (născută Banu) a 
invitat la ea acasă Familia Regală și alţi apropriaţi, printre care și noi. 

Profitând de prezenţa Familiei Regale la New York, ACORD a organizat o 
întâlnire cu comunitatea românească, la 21 mai, la Plaza Hotel. În loc de masă 

am căzut de acord să fie o recepţie gen american de wine and cheese, în sala 
Terrace Room. 

La 20 mai, Majestatea Sa urma să fie primit de personalităţi importante la 
Washington. lar, la intervenţia mea, Regele a acceptat ca dimineaţa, înainte de 
plecarea la Washington, să stea de vorbă cu presa românească locală. 

Venit de la Washington, la 21 mai, când a sosit la Plaza Hotel, Suveranul 
părea foarte vesel, probabil că întrevederile fuseseră multumitoare. Ajunși în 
sală am deschis întrunirea și am anunţat pe rând membrii Familiei Regale care 
intrau unul câte unul: Regele, Regina și Principesele Margareta, Irina şi Sofia. 

După binecuvântarea Părintelui Victor Runcanu, a vorbit Dr. Issărescu pen- 
tru a rosti cuvântul de deschidere a acestei întâlniri, spunând: „Comunitatea 
românească din New York este fericită că are prilejul să prezinte din nou 
Majestății Voastre omagiul respectuos de dragoste și să mărturisească sprijin 
fără compromis pentru a reîntoarce România pe linia monarhică întreruptă la 
30 decembrie 1947... Bine ati venit Majestate în mijlocul poporului Vostru!“ 

Apoi a luat cuvântul Dr. Emil Simiu, inginer la National Institute of Standards 
and Technology din Washington. El a vorbit despre contribuţia pe care a avut-o 
la conferirea titlului Reginei Mamă Elena și despre meritul ei cât și al Regelui 
Mihai în această privință. (DI Simiu s-a referit la faptul că la 15 martie Institutul 
Yad Vashem din Jerusalim, a conferit post mortem Titlul de Dreaptă Între 
Popoare Reginei Mamă Elena pentru ajutorul dat evreilor români în timpul 
naziștilor, ca și o Diplomă de Onoare Regelui Mihai). 

Ultimul care a luat cuvântul a fost Suveranul care a mulțumit pentru căl- 
duroasa manifestare de dragoste faţă de Monarhia Română și și-a exprimat 
bucuria să fie din nou oaspetele comunităţii românești din New York, arătând 
că scopul principal al vizitei a fost strângerea de fonduri pentru copiii din 
România. A mulțumit dlui Simiu pentru contribuţia adusă cu informaţiile înain- 
tate Institutului Yad Vashem. 

Înainte de a părăsi sala cei prezenți au dat mâna cu Regele și apoi Familia 
Regală, cu membrii ACORD și dl Simiu, am mers în sala Alb și Aur festiv aran- 
jată cu lumănări și flori, unde s-a luat masa de seară. 

In cursul acestui an am trimis de multe ori Casei Regale rezumatele arti- 
colelor presei românești, documentul Congresului cu privire la acordarea 
Clauzei. lar ACORD a primit de la Versoix discursul M.S. adresat la 26 martie 
studenţilor în științe politice de la Universitatea din Las Vegas, Statul Nevada 
precum și documentul de reorganizare a Casei Regale. lar, la 17 august am 
primit condoleanţe din partea Familiei Regale la trecerea la cele veșnice a 
mamei mele. 

1994 

În iunie 1994 se împlineau 50 de ani de la debarcarea din Normandia 
împotriva Germaniei. Atunci ACORD a scris Congresului despre contribuţia 
Regelui Mihai cu privire la încheierea celui de al Doilea Război Mondial mai 
devreme cu șase luni, pentru care a primit Legiunea de Merit din partea 

Președintelui Harry Truman. lar în urma informaţiilor mele am avut o mare sa- 
tisfacţie citind declaraţia favorabilă a deputatului Tom Lantos care a omagiat pe 
Regele Mihai pentru curajoasa Sa acțiune de la 23 August 1944, care a jucat 
un rol cheie, Lantos amintind și contribuţia lui luliu Maniu, Dinu Brătianu și a lui 
Titel Petrescu, text apărut în Congressional Record. Totodată și Senatorul Pell 
a dat o declaraţie în care laudă acţiunea Regelui, apărută și ea în 
Congressional Record. 

Mesajul de Anul Nou 1995 al M.S. Regelui Mihai amintea că: „de cinci ani 
împărtășim aceleași speranțe născute din Revoluţia din decembrie 1989, ... 
drumul către voi mi-a fost închis... Constat cu mare tristețe că moștenirea grea 
a trecutului și a reprezentanților lui continuă să interzică poporului român să-și 
regăsească locul pe care l-ar merita pe deplin datorită curajului, talentului și 
muncii sale... În numele legăturilor istorice ce există între noi toți, cărora le voi 
rămâne veșnic credincios, vă doresc vouă, familiilor voastre, întregii țări, ca 
anul ce vine să fie mai bun, iar speranța și voința să se păstreze tot atât de vii 
în inimile voastre, precum sunt în inima mea și a Familiei Mele. Fie ca Domnul 
să ne asculte rugăciunile! La Mulţi Ani!“ 

1995 

La 12 aprilie A.S.R. Principesa Margareta, fiind la New York, m-a înstiințat că 
sora ei A.S.R. Principesa Maria se va căsători cu dl. Kazimir Mystkowski, ame- 
rican de origine poloneză la 16 septembrie și a întrebat dacă ACORD ar accep- 
ta să participe la organizarea nunţii. Am spus că vom participa cu plăcere. 

În acest scop s-a aranjat ca slujba religioasă să se ţină la Catedrala 
Ortodoxă Grecească Sf. Treime din New York cu corul respectiv. lar pentru 
transport am comandat două limuzine, una albă pentru M.S. Regele și mireasă 
și alta neagră pentru M.S. Regina cu A.L.R. Principesele Margareta, Sofia și 
Irina, cu Ştefan Issărescu. 

Înainte de nuntă, la 15 septembrie ACORD a organizat pentru Familia 
Regală o primire la Hotelul Waldorf Astoria în Sala Imperială. La intervenţia 
mea, la 14 septembrie, Suveranul a fost de acord ca în dimineața respectivă 
să primească la Hotelul Lombardi, unde locuia, pe jurnaliștii veniţi din ţară și pe 
proprietarii ziarelor din New York. Întrebările puse au fost fie politice fie per- 
sonale, la care Vodă a răspuns cu interes și căldură. 

Seara erau 250 de participanţi iar la masa de onoare, în ordinea aprobată 
de Casa Regală de la stânga la dreapta au stat: A.S.R. Principesa Irina, dr. 
Ștefan Issărescu, A.S.R. Principesa Margareta, Doamna Pell, M.S. Regele 
Mihai, A.S.R. Principesa Maria, dl Kazimir Mystkowski, M.S. Regina Ana, E.S. 
Senatorul Claiborne Pell, A.S.R. Principesa Sofia, eu, Părintele Traian 
Petrescu. 

Totul s-a desfășurat conform tradiţiei. Ca moderator, m-am adresat mai întâi 
în limba engleză, spunând că prilejul nunţii este cea de-a treia ocazie fericită 
când prezența Familiei Regale este onorată de comunitatea românească. 
După intonarea imnurilor naţionale, cel American și Trăiască Regele, am con- 

tinuat în limba română, chemând pentru binecuvântare pe Părintele Traian 
Petrescu de la Biserica Sf. Dumitru din Manhattan și în încheiere am mulțumit 
celor care au contribuit la eveniment. 

A urmat cuvântarea de deschidere a lui Ştefan Issărescu care a spus prin- 
tre altele că: „Vizita Familiei Regale este una cu caracter privat, totuși comuni- 
tatea românească a dorit să fie, cu dragoste și devoțiune, alături de Suveranul 
ei cu fericita ocazie a nuntii fiicei mezine a Regelui și Reginei...“ 

A urmat Senatorul Pell, care s-a declarat onorat că a fost invitat să participe 
la festivitate. Asistentul Congressman-ului David Funderburk, Bill Edwards a 
citit o scrisoare din partea acestuia, exprimând părerea de rău că nu a putut fi 
prezent, transmițând cele mai calde urări, stimă și respect Familiei Regale. 

Din partea Familiei Regale prima a luat cuvântul în limba română A.S.R. 
Principesa Maria, salutând românii de pretutindeni la cel mai important 
moment din viața sa. Apoi microfonul a fost preluat de Regele Mihai, care nu a 
ținut o cuvântare politică; după ce a mulțumit oaspeţilor americani în limba 
engleză, S-a adresat în românește, spunând doar că: „se asociază la bucuria 
celor doi logodnici și în același timp la bucuria de a-l primi în sânul Familiei pe 
Kazimir Mystkowski.“ 

A doua zi, 16 septembrie la Catedrală se aflau cavalerii de onoare în redin- 
gote din care făceau parte Prinţul von Wittgenstein, Justin Liuba, Robert 
Dragotta și Rudi Kleckner. Se adunaseră cam o mie de persoane, printre care 
ziariști și cei de la televiziune. 

În biserică au intrat mai întâi Principesele la brațul cavalerilor de onoare şi 
Regina la brațul lui Rudi, după care a urmat momentul solemn, adică apariţia 
Suveranului cu mireasa la braţul său: Regele înalt și falnic, în ciuda vârstei pe 
care o poartă atât de bine, Principesa, înaltă și ea, oarecum semănând cu 
Regina Maria, într-o splendidă rochie alba, purtând diadema cu diamante, care 
aparținuse Reginei Mame Elena. Era o priveliște adevărat regală. 

După slujba religioasă, am fost poftiţi la o recepţie în cerc restrâns de cca. 
40 de persoane în onoarea Familiei Regale și a mirilor, la reședința familiei 
Guedefin din Manhattan, prieteni cu Familia Regală. La plecare am urat feri- 
cire mirilor, care plecau în luna de miere. 

A doua zi, A.S.R. Principesa Margareta ne-a invitat pe mine și Rudi la un 
ceai după masa la Hotelul Lombardi. Aici am fost primiţi de Principesele 
Margareta și Sofia. Regele era în salonul apartamentului, în timp ce ne-a dat 
mâna mi-a făcut semn să iau loc pe canapea unde s-a așezat și el, iar Rudi pe 
un fotoliu vis-a-vis. Imediat a intrat și M.S. Regina, care după ce ne-a salutat a 
intrat direct în subiect. Uitându-se la Rudi, a spus: „Am fost invitată în 
octombrie în România de Episcopia Galatiului, de Prea Sfintitul Casian, și mai 
departe spre lași, la invitația I.P.S. Daniel, Mitropolitul Moldovei și Bucovinei, 
pentru pomenirea Sf. Cuvioasei Parascheva. Voi avea o suită care să mă 
însoțească și-l întreb pe Rudi Kleckner dacă poate să vină să facă parte din 
suita mea.“ Rudi a răspuns: „Majestate, sunt foarte onorat și vă voi însoți.“ 

1996 

La 7 iunie, am primit de la Casa Regală următoarea înştiinţare: „Domnule și 
Doamna Kleckner, Cu foarte mare bucurie vă anuntăm logodna fiicei noastre 
celei mari Margareta, cu domnul Radu Duda. Suntem cu atât mai fericiţi cu cât 
domnul Radu Duda este român, fapt care ne leagă și mai mult de tara noastră. 
Vedem în viitoarea căsătorie a fiicei noastre iubite întruparea atașamentului pe 
care Margareta îl are față de tara ei și pentru binele căreia își consacră viata. 

În plus, prin formația sa de actor și profesor, domnul Radu Duda este în mod 
special sensibil la dimensiunea umană a generației și a epocii sale, în urma 
experiențelor profesionale pe care le-a avut atât în țară cât și în Franța, Anglia, 
Israel și Africa. Toate acestea îl fac să împărtășească pe deplin idealurile 
Margaretei și să-și asume toate responsabilitățile alături de ea. Noi îl primim cu 
încredere și afecţiune în familia noastră. 

Căsătoria va avea loc pe 21 septembrie 1996. 

În actualele împrejurări dorința Margaretei este ca ceremonia să se 
desfășoare în Elveţia la Lausanne în aceeași biserică în care a fost botezată. 

(Semnat) Mihai r Ana „ 

In vederea nunții din septembrie, Rudi și cu mine am plecat în Elveţia. Am 
ajuns la timp la Versoix la Villa Serena unde am găsit ușile de la intrare 
deschise. Casa era plină de musafiri veniţi cu autobuzele din România. Când 
am intrat, Majestatea Sa era în mijlocul salonului înconjurat de o coroană de 
persoane, care mai de care dornice să-l vorbească. Când ne-a văzut, ne-am 
zâmbit și salutat din ochi. Apoi m-am întâlnit cu M.S. Regina și cu Principesele 
Margareta și Sofia, în timp ce Rudi a mers la ședința cavalerilor de onoare, 
unde Principesa Margareta dădea detalii privind așezarea în biserică. 

A doua zi am plecat direct la Biserica Ortodoxă Sf. Gherasim din Lausanne 
unde se aflau în curtea Bisericii aproape 400 de persoane printre care: Regele 
Constantin al Greciei, Regina Ana Maria a Greciei, Regina Sofia a Spaniei, 
Farah împărăteasa Iranului, Prinţul Alexandru al lugoslaviei, cu soția Caterina 
și Arhiducele Dominique de Habsburg. Domnul Gheorghe Antoniade, fiul său 
Vlad și Rudi, îmbrăcaţi în redingote cu pantaloni reiaţi și haine gris, invitau dis- 
tinșii oaspeţi pe locurile indicate cu o seară în urmă. 

La orele 11:00, într-un Rolls Royce decapotabil, au sosit Regele Mihai și 
Principesa Margareta, care îmbrăcase rochia de mireasă purtată de mama sa, 
Regina Ana și pe cap avea diadema bunicii sale, Regina Mamă Elena. 

Slujba s-a oficiat în patru limbi, română, greacă, engleză și franceză de 
către Mitropolitul Orthodox al Elveţiei, Damaskinos, iar paji erau Prinţul Nicolae 
și Prințesa Elisabeta, nepotii Regelui. 

După fotografiile tradiționale lumea s-a deplasat la Polo Club unde a avut 
loc masa festivă. lar seara la Villa Serena s-a ciocnit o cupă de șampanie cu 
noii căsătoriţi. După o scurtă ședere ne-am luat rămas bun de la Familia 
Regală și am plecat la New York via Lausanne. 

1997 

La 13 martie 1997, am anunţat Casa Regală despre reorganizarea 

Comitetului, deoarece Regele aprobase înființarea ACORD-ului în 1991. 

La 25 octombrie Comitetul a adresat o scrisoare Regelui cu ocazia 
prezenței Majestății Sale în România și, după urările de sănătate pentru ziua 
de naștere, am scris: „Sire, Suntem încredințaţi că activitatea Majestății 
Voastre în problema acceptării României în NATO a fost un dar nepretuit țării 
și în același timp a dovedit interesul, dragostea și devotamentul de monarh față 
de popor... Rugăm pe Majestatea Voastră să creadă în devotamentul nostru 
profund și respectuos. Simona și Rudi Kleckner.“ 

Tot anul ca și în cei precedenţi trimiteam Casei Regale informații despre 
evenimentele din ţară sau Republica Moldova. 

1998 

Când am aflat că Regele a fost propus candidat la Premiul Nobel pentru 
Pace pe 1998 de către comunitatea românească de la Oslo, am adresat o 
scrisoare, la 10 mai, la Versoix: 

Sire, Cu ocazia numirii oficiale în calitate de candidat la Premiul Nobel pen- 
tru Pace pe anul 1998, Comitetul dorește să vă transmită calde felicitări. 

Sper Majestate să Vi se decerneze acest prestigios premiu, fapt ce ar 
dezvălui tuturor inițiativa și curajul de care Majestatea Voastră a dat dovadă în 
momentele cele mai grele ale României din timpul celui de-al Doilea Război 
Mondial, lucruri necunoscute sau uitate de mulți în Occident. 

Totodată dorim ca 10 mai să redevină ziua naţională a României sub scep- 
trul Majestății Voastre. 

Rog pe Majestatea Voastră să accepte devotamentul meu profund și 
respectuos. S.M.V.K.“ 

La această scrisoare am alăturat copia scrisorii ACORD tot din 10 mai 
adresată Institutului Nobel din Norvegia, în care am atașat declaraţiile 
Senatorului C. Pell și Deputatului T. Lantos despre meritele Regelui Mihai pu- 
blicate în Congressional Record. 

Scrisoarea am încheiat-o astfel: „Sperăm, domnilor că în spiritul justiţiei și 
respectului față de adevăr, Comitetul dvs. va adopta o hotărâre dreaptă așa 
cum Congresul a răspuns la apelul nostru din 1994... SMVK.“ 

Am primit două răspunsuri de la Versoix. Primul cu mulțumiri pentru urările 
de 10 mai, cel de al doilea se referea la Premiul Nobel: „Stimată Doamnă 
Vrăbiescu Kleckner, Secretariatul Majestății Sale Regele Mihai este împuter- 
nicit să confirme primirea scrisorii dumneavoastră din 10 mai 1998. Vă multu- 
mim pentru contribuția foarte prețioasă pe care o aduceti pentru ca țara noas- 
tră să-și recapete cât mai repede cu putință locul care i se cuvine printre nati- 
unile respectate ale Europei. 

Vă mulțumim, de asemenea, pentru demersurile pe care le-ati întreprins pe 
lângă Institutul Nobel din Norvegia și sperăm ca toate aceste eforturi concen- 
trate să aibă ca finalitate acordarea Premiului Nobel pentru Pace Majestății Sale 
Regelui Mihai, ceea ce ar însemna o reparație istorică necesară și binevenită. 

Primiti, vă rugăm, stimată doamnă Vrăbiescu Kleckner, expresia celor mai 

9 iunie 2008, la Palatul Elisabeta, stând de vorbă cu Majestatea Sa, după ce mi-a 
conferit Medalia Regelui Mihai | pentru Lealitate, alături de M.S. Regina Ana și Irina Ricci 


alese sentimente din partea secretariatului Majestătii Sale Regele Mihai. Ana 
Drăgan Secretară.“ 

Am fost extrem de măgulită să primesc aceste rânduri aprobate de 
Majestatea Sa Regele Mihai | al României, pe care le-am considerat o răsplată 
pentru activitatea depusă timp de opt ani și jumătate în cadrul ACORD pentru 
România. 

Toate informaţiile culese/ trimise timp de opt ani 1991-1998, le-am făcut în 
spiritul de reverență față de ideea monarhiei constituţionale reprezentată de 
M.S. Regele Mihai |. 

Pentru cele întreprinse din proprie dorinţă și iniţiativă am fost onorată de M.S. 
Regele, când mi-a conferit personal, la 9 iunie 2008, medalia Regelui Mihai I 
pentru Lealitate, pentru „abnegația cu care am organizat primirile Familiei 

Regale la New York, pentru poziţia fermă și fără echivoc pentru democrația și 
libertatea din România“. Cât și faptul că tot atunci Rudi și cu mine am fost invi- 
taţi de Majestăţiile Lor la ceremoniile aniversării Nuntii Regale de Diamant la 
Athenee Palace. Ulterior am primit din partea M.S. Regelui o scrisoare de 
mulțumiri din 7 iulie 2008 din Elveţia pentru prezenţa noastră acolo. 

Utopic vorbind, dacă România avea norocul ca Regele să preia frânele puterii 
în 1990 - cu un guvern, singurul legitim, și cu Constituţia din 1923, care respec- 
tă principiului separării puterilor în stat și garantarea proprietăţii - alta ar fi fost 
situaţia României. Ar fi fost stabilitate politică, sustinerea economiei de piață în 
vederea bunăstării cetățeanului și respectul fată de ţara noastră în Occident. In 
plus, Regele domnise sub deviza „Nihil Sine Deo“, care consfințea legătura 
trainică între Monarhie și Patriarhie, stabilită de lege și întreținută de credință. 

Cu profundă tristeţe și durere am aflat de trecerea în viaţa de apoi a Regelui 
Mihai |, la 5 Decembrie 2017. Majestatea Sa reprezenta o speranţă care nu 
s-a împlinit și odată cu El s-a stins și epoca României frumoase, bogate și 
respectate în lume cum a fost în timpul Monarhiei. Ce a urmat este cunoscut 
de noi toți. 


htips://Wwww.juridice.ro/553978/in-amintirea-m-s-regelui-mihai-al-romaniei.html 


* George G. Vrăbiescu (1892-1985) - doctor în științe Juridice al Facultăţii de Drept 
din Paris, specializat în drept penal, membru al Societăţii Închisorilor și a Legislaţiei 
Criminale din Franţa. În timpul studenţiei pariziene a publicat articole în serviciul Patriei 
în Tribune Roumaine. Ofițer de artilerie combatant în Primul Război Mondial, decorat 
cu Crucea Comemorativă (1922) și Medalia Victoria (1923) ale Marelui Război. A pro- 
fesat avocatura în perioada 1915-1925. Conferenţiar la Facultatea de Drept a 
Universităţii din București (1926-1951 - când a fost disponibilizat de regimul comunist, 
împreună cu mulţi dintre colegii săi) - unde a predat drept procesual penal, inclusiv 
pentru studii doctorale, și criminalistică, fiind coleg de catedră cu marii profesori și căr- 
turari Vintilă Dongoroz și Vespasian V. Pella și prieten apropiat al lui Istrate Micescu. 
Membru și Consilier Permanent al Consiliului Legislativ (1926-1948 - anul desființării 
instituției de către regimul comunist), activând la Sectia | de Drept Public și, în cadrul 
operei de unificare legislativă căreia i s-a dedicat, lucrând, sub coordonarea acad. loan 
lonescu-Dolj și alături de prof. lon Rădulescu, la proiectele Codurilor penal și de pro- 
cedură penală din 1936 (Codurile Carol al II-lea), intrate în vigoare în timpul ministe- 
riatului la Justiţie al lui Valer Pop, și pentru care a fost considerat coautor. A participat 
la conferințele Asociaţiei Juridice Dissescu din cadrul Fundaţiei Carol | și la ședințele 
Cercului de științe Penale (1922-1943). Pentru prodigioasa sa activitate profesională a 
fost decorat cu Ordinele Steaua României în grad de Ofițer (1928) și Comandor (1942) 
și, respectiv, Coroana României în grad de Comandor (1936). După căderea Cortinei 
de Fier, a refuzat cu demnitate orice compromis cu noul regim impus de sovietici, 
inclusiv oferta de a lucra în cadrul nou înființatului Institut de Cercetări Juridice, multu- 
mindu-se cu modesta sa pensie. În anul 1964 a donat valoroasa sa bibliotecă juridică 
Bibliotecii Centrale Universitare din București. 

Piaţa Palatului Regal, 2 martie 1997. Foto: Gheorghe Atanasescu 


P Protest A 


Comitetul Naţional de Conducere al Asociaţiei Foștilor Deținuți Politici 
și Victime ale Dictaturii din România (AFDPR) a luat act cu indignare de 
gravele ofense aduse foștilor deținuți politici și deportaţi de către dl se- 
nator Şerban Nicolae cu ocazia ședinței Comisiei Juridice a Senatului. 

Pentru a demonta afirmaţiile sale aberante, vom face o paralelă între 
cele susținute de domnia sa și punctele noastre de vedere. 


Ş.N.: „Am rude care au luptat pe Frontul de Vest. Să le spunem că unii 
mergeau să lupte pe Frontul de Vest pentru eliberarea Transilvaniei, în 
timp de alţii luptau cu regimul comunist instalat în august 44, este inac- 
ceptabil“. 

C.N.C.: Patria a trimis Armata Română Regală să o reîntregească, 
atât în Est cât și în Vest. După ce au făcut-o la timpul respectiv, 50 de 
generali ai Armatei Române au fost azvâriiţi de comuniști în temnițe și 
lagăre de exterminare, unde și-au găsit sfârșitul prin înfometare, bătăi, 
munci silnice și lipsirea de minime condiţii de igienă și asistență me- 
dicală. Acestora li s-au adăugat alţi ofiţeri și trupă. 

Ş.N.: „Trupele de securitate au provenit, în principal, din foștii jan- 
darmi“. 

C.N.C.: Fals! Începând din anul 1945, comuniștii au infiltrat jandarme- 
ria cu persoane aservite lor, în așa fel încât, în vara anului 1948, când a 
luat fiinţă așa zisa Securitate a Poporului, toate problemele au fost pre- 
luate din mers. Adevărații jandarmi au luat drumul temnitelor comuniste 
(vezi Cetatea Făgărașului). Să fim atât de nevăzători, încât să nu rea- 
lizăm că Securitatea era îndreptată împotriva poporului român?! Să se fi 
uitat naţionalizarea averilor? Să se fi uitat că Securitatea a asasinat sau 
trimis la moarte ţăranii care s-au împotrivit colectivizării? Să se fi uitat 
epurările din Poliţie și Armată? Să se fi uitat interzicerea unor scriitori de 
primă mărime din literatura română? Să se fi uitat decimarea Academiei 
Române? Şi multe alte nenorociri care s-au abătut asupra acestui popor. 

Ş.N.: „Deci erau români contra români“. 

C.N.C.: Da, așa este! Doar că de o parte erau românii demni, iubitori 
de neam, de Patrie, de Tricolor și credinţă strămoșească, gata să se jert- 
fească pentru binele Patriei, iar de cealaltă parte pleava morală a socie- 
tăţii, toţi lingăii Partidului Comunist și ai Moscovei. 


Ş.N.: „Eu nu cunosc lupte duse de aceste grupe de partizani din munți 
| cu trupele sovietice“. | 

C.N.C.: Doar nu erau nebuni să lupte, cu pistoale automate, arme Z.B, 
și grenade împotriva blindatelor și infanteriei sovietice, care, după așa 
zisa eliberare, au uitat să mai plece acasă timp de 14 ani. În schimb, n-au 
uitat ca la plecare să ia o halcă din trupul Patriei. Desigur, partizanii și mai 
toți românii sperau să vină americanii. Oricum, la începuturile ocupaţiei 
sovietice, am avut de-a face cu asasinate, violuri și hoţii, pe când în 
Republica Federală Germană, trupele de ocupaţie americane, engleze și 
franceze nu s-au dedat la astfel de fapte. 

Ş.N.: „Intre cei care s-au refugiat în munți erau și oameni care erau 
căutaţi pentru alte lucruri. Spre exemplu, n-am cum să fiu de acord cu cei 
care l-au omorât pe Nicolae lorga și să spun că erau partizani anticomu- 
niști sau că erau luptători pentru libertate“. 

C.N.C.: Ne pare rău, dar partizanii anticomuniști nu existau pe vremea 
asasinării lui Nicolae lorga. Nu cunoaștem persoane din munţi căutate 
pentru alte lucruri! Criminalii care i-au ucis pe Duca, Madgearu și lorga 
au fost arestați, judecaţi, condamnaţi la moarte și executaţi. Nici noi nu 
acceptăm crimele, indiferent cine le-a comis! Chiar v-a lovit amnezia? 

Aţi uitat de zecile de mii de crime săvârșite de comuniști? Aţi uitat de 
luliu Maniu, de Gheorghe Brătianu, de Mircea Vulcănescu, de elitele nea- 
mului românesc? A plătit cineva pentru toate aceste crime? l-a deranjat 
cineva? Rezistenţa anticomunistă a existat! Dovadă sunt zecile de mii de 
victime, de necontestat, care au fost luate de la casele lor și nu s-au mai 
întors niciodată! 

Ş.N.: „Acţiunile CIA, coroborate cu ale partizanilor din munți, au slăbit 
capacitatea de apărare a României, sub pretextul că o fac împotriva 
regimului comunist, este mai degrabă, ticăloșie“. 

C.N.C.: Prin afirmaţiile dvs. falsificaţi istoria recentă a României. 
Rezistenţa anticomunistă trebuie privită ca un întreg, ca un tot unitar și 
nu fărâmițată pe criterii etnice, politice, de culte sau de grup. 

Ş.N.: „Acţiunea partizanilor anticomuniști din munţi a fost îndreptată 
împotriva României“, sau „ne arogăm merite care nu există“. 

C.N.C.: La 28 de ani de la evenimentele din decembrie 1989, nu am 
întâlnit o asemenea grosolănie din partea unui politician român. O crasă 
necunoaștere a fenomenului, care demonstrează continuitatea gândirii 
bolnave din vremea defunctului regim „ilegitim și criminal“. 

Aşteptăm scuzele d-lui senator Șerban Nicolae și chiar ale Partidului 
Social Democrat. 


31 octombrie 2017 
Octav Bjoza, Președinte al AFDPR 

s pă 


Istoria este făcută de 
politicieni, 
dar scrisă de istorici! 


Fundaţia Culturală Memoria se alătură Institutului de 
Investigare a Crimelor Comunismului și Memoria Exilului 
Românesc cu îndemnul la depolitizarea abordării trecutului 
recent 


București, 31 octombrie 2017. Institutul de Investigare a Crimelor 
Comunismului și Memoria Exilului Românesc (IICCMER) a luat act 
de unele afirmaţii făcute în spaţiul public referitoare la aspecte ale 
istoriei recente. Pe lângă inexactitatea masivă a unor asemenea 
afirmaţii, ele jignesc profund memoria unor oameni care, în condi- 
tiile instaurării prin forță și minciună a regimului comunist, au sperat 
ca România să fie cruțată totuși de experimentul dictaturii prole- 
tariatului. 

Rezistenţa anticomunistă, întinsă pe nu mai puţin de două 
decenii, a adunat la un loc luptători din toate clasele sociale, având 
orientări politice, credințe religioase și viziuni diferite, dorința de li- 
bertate fiind un liant indestructibil. Fără să fi fost judecaţi, fie și de o 
justiție strâmbă, și sfârșind sub gloanțele regimului „popular“, luptă- 
torii anticomuniști - alături de deţinuţii politici, deportații, dizidenţii și 
exilaţii - ar trebui să reprezinte un simbol al demnităţii în momente 
de cumpănă ale României din a doua jumătate a secolului XX. O 
minimă recunoaștere a contribuţiei acestora la libertatea noastră de 
acum este exprimată de monumentul luptei anticomuniste „Aripi“ 
din Piaţa Presei Libere din București, inaugurat în urmă cu un an și 
jumătate. 

IICCMER reiterează îndemnul la depolitizarea abordării trecutu- 


| lui recent, fiind oricând gata să ofere consultanţă în materie. | 

Lansarea revistei Memoria 
numărul 100 


Cronică de eveniment 


Fundaţia Culturală Memoria și Institutul de Investigare a Crimelor 
Comunismului și Memoria Exilului Românesc (IICCMER), cu sprijinul 
Filarmonicii „George Enescu“ și al Teatrului Naţional București „I.L. Caragiale“, 
au lansat miercuri, 4 octombrie 2017, la Ateneul Român, numărul 100 al revis- 
tei Memoria. 

La eveniment au luat cuvântul Emil Constantinescu, Președintele României 
(1996-2000), Micaela Ghiţescu, Președinte Fundaţia Culturală Memoria, Nae 
Constantinescu, Revista Memoria, Octav Bjoza, Preşedintele AFDPR și 
Subsecretar de Stat în cadrul Secretariatului de Stat pentru recunoașterea 
meritelor luptătorilor împotriva regimului comunist instaurat în România în 
perioada 1945-1989, Radu Preda, Președinte executiv IICCMER. Gazda 
evenimentului: Andrei Dimitriu, directorul Filarmonicii „George Enescu“. 

Manifestarea a debutat cu un moment muzical susținut de Grupul Psaltic 
Tronos al Patriarhiei Române, urmat de discursurile invitaţilor. 

DI Andrei Dimitriu a subliniat necesitatea existenţei mai multor evenimente 
care să se concentreze pe trecutul recent și pe destinele celor care au suferit 
în timpul comunismului. Referindu-se la locul ales pentru organizarea lansării 
revistei Memoria 100, acesta a adăugat: „Ateneul este un sanctuar al spiritua- 
lităţii, iar eroii merită să fie oma- 
giaţi în sanctuarele ţării noastre“. 

Președintele Emil Constanti- 
nescu a atras atenţia asupra fap- 
tului că „memoria poate fi izolată | 
în uitare și astfel duce la 
angoasă. În schimb, memoria 
consolidată poate crea naţiuni cu | 
adevărat puternice. Reconstrui- 
rea conștiinței civice se face prin 
memorie, prin cunoașterea ade- 
vărului, a poveștii celor care s-au 
opus regimului, care credeau din 

tot sufletul în valoare.“ Discursul său s-a încheiat cu exprimarea speranței „că 
cele 100 de numere ale revistei Memoria de până acum și cele 100 care vor 
urma vor păstra vie memoria sacrificiului, a dreptăţii, a caracterului de care 
avem atâta nevoie“. 

În continuare, di Octav Bjoza s-a referit la revista Memoria ca la „o revistă 
care adună între coperţile sale suferința neamului românesc, dar, în același 
timp, și demnitate, și moralitate“. Acesta a ridicat și o întrebare retorică: „Este 
oare mare numărul 100 față de numărul nostru, față de lupta și suferinţa noas- 
tră, sau poate este prea puţin?“, remarcând în același timp că iubirea și 
iertarea i-a făcut pe deţinuţii politici mai puternici. 

Dna Micaela Ghiţescu a subliniat faptul că revista Memoria reprezintă o 
formă de justiţie, care împiedică să se uite și atrage atenţia să nu se repete. 
Aceasta a mulțumit partenerilor și prietenilor Revistei, între care se numără și 
IICCMER: „Mulţumim Institutului de Investigare a Crimelor Comunismului și 
Memoria Exilului Românesc care, prin demersurile sale, reprezintă, de fapt, 
concretizarea a ceea ce spunem noi începând cu numărul 1.“ Tot din partea 
Revistei a luat cuvântul dl Nae Constantinescu, care a prezentat conținutului 
celui mai recent număr. 

În discursul său, di Radu Preda a adus în discuţie și un alt Centenar, cel al 
Marii Uniri, subliniind faptul că 2018 este un an al examenului de conștiință. 
„Să nu uităm că din cei 100 de ani de existenţă, jumătate au fost de crimă, 
teroare și abuz. (...) Au dreptate cei care spun că memoria rămâne cea mai efi- 
cientă formă de justiţie. Dar nu este o memorie a resentimentului. Suntem 
obligați la memorie, dar nu din resentiment, ci pentru că memoria reprezintă un 
ingredient indispensabil al viitorului. Memoria trebuie să hrăneasca sentimen- 
tul pro-libertate. Libertatea nu este un dar de la sine înţeles, definitiv și irevo- 
cabil. Noi trăim o libertate plătită în avans. Trăim pe datorie. Au plătit cei care 
au murit pentru ea. Pentru a nu considera sacrificiile generaţiilor anterioare ca 
pe un ghinion al acestora, nu avem nicio scuză să nu trăim libertatea de astăzi 
cu responsabilitate“. 

Evenimentul a continuat cu monologul dramatic „20 de ani în Siberia“ (după 
cartea 20 de ani în Siberia. Amintiri din viață de Anita Nandriș-Cudla), inter- 
pretat de Amalia Ciolan, regizor Sorin Misirianţu. Spectacolul a fost realizat în 
cadrul programului Procesul Comunismului prin Teatru al Teatrului Naţional 
București „I.L.Caragiale“. 

Apariţia revistei Memoria cu numărul 100 va fi urmată, până la sfârșitul anu- 
lui, de un alt eveniment memorabil, în cadrul căruia va fi lansată o bibliotecă 
virtuală, disponibilă pentru publicul larg, cu toate materialele publicate în 
revista Memoria în cele 100 de numere de existenţă. Proiectul de creare a 
arhivei digitale este unul dintre câștigătorii Concursului de Proiecte 2016-2017 
organizat de Institutul de Investigare a Crimelor Comunismului și Memoria 
Exilului Românesc (IICCMER). 

Spicuiri din discursuri şi ecouri ale 
evenimentului MEMORIA 100 


MICAELA GHIŢȚESCU 


Vă mărturisesc că, atunci când ne-am îmbarcat în aventura lansării număru- 
lui 100, atât eu cât și toţi cei din jurul meu ne temeam că nu se va umple sala. 
Faptul că sunteţi atât de numeroși mă bucură și, totodată, mă întristează. Mă 
bucură pentru că este o dovadă că revista noastră umple un gol, are un rost 
simţit și de fiecare dintre dvs. Mă întristează deoarece, conform inspiratei for- 
mulări a prietenei noastre, Ana Blandiana, citată prescurtat, atunci când Justiţia 
întârzie, Memoria trebuie să-i ia locul. Aproape fără să vrem - dar poate că asta 
o fi fost intenţia inițială a lui Banu Rădulescu - și revista Memoria este o formă 
de Justiţie, dezvăluind, sancţionând virtual, împiedicând să se uite și atrăgând 
atenția să nu se repete. Rămâne pentru generațiile viitoare ca, atât timp cât 
Justiția va mai amâna, tergiversa și întârzia, Memoria să-și continue și să-și 
întărească rostul. Numărul 100 ar fi totuși un miracol, ținând seama de 
greutăţile prin care am trecut până acum, dacă „miracol“ nu ar fi astăzi un 
cuvânt atât de demonetizat. Dar, după cum a spus M.S.Regele Mihai în ultimul 
interviu de la Europa Liberă în ajunul lui decembrie 1989, „miracolul nu va sur- 
veni dacă nu credem în el și nu luptăm pentru el“. Asta a crezut și pentru asta 
s-a luptat și Banu Rădulescu imaginând revista Memoria, crez și luptă pe care 
ni le-am însușit și noi, cei rămași în urma lui, fiindu-vă astăzi recunoscători că 
v-aţi alăturat nouă pentru celebrarea acestui număr-bilanţ. 

O mulţumire specială se cuvine măicuțelor care, lăsându-și obștea, s-au 
ostenit să vină tocmai de la Sf. Mănăstire Voroneţ ca să-și mărturisească soli- 
daritatea cu noi. Multumim fiicelor lui Banu Rădulescu, și mai ales Corinei, care 
a făcut efortul de a veni din Germania. Mulţumim celor două mari doamne prin 
prezenţa cărora am rotunjit România Mare, Maria Toacă de la Cernăuţi și 
Viorica Olaru-Ciomârtan de la Chișinău, ultima făcând sforțări de călătorie 
supraomenești pentru a ni se alătura. Mulţumim IICCMER care ne-a ajutat și 
de această dată și care, prin demersurile pe care le face, atât pe lângă justiţie 
cât și prin investigaţiile arheologice, reprezintă de fapt concretizarea a ceea ce 
spunem noi încă de la numărul 1. Mulţumim Academiei Civice care, ca întot- 
deauna, ne-a fost alături și ne-a sprijinit efectiv. Multumiri recunoscătoare se 
cuvin gazdei noastre, Filarmonica Română „George Enescu“ și directorului 
său, Andrei Dimitriu, Teatrului Naţional „I.L.Caragiale“ și directorului său, lon 
Caramitru, precum și Grupului psaltic Tronos al Patriarhiei Române. 

În încheiere voi citi două mesaje primite în aceste zile: primul, trimis de la 


München, este scris într-un un stil pe care fără îndoială îl veţi recunoaște: 

Vă mulțumesc pentru invitaţia de a participa la lansarea numărului jubiliar 
100 al revistei „Memoria“. Din păcate, vârsta și starea sănătății nu-mi permit să 
fac o deplasare așa de lungă, de la Miinchen la București, dar, desigur, voi fi 
cu sufletul alături de dumneavoastră în acest important moment al revistei 
noastre. 

A trecut mai bine de un sfert de veac de când a apărut primul număr al 
Memoriei și de când prietenul și colegul de la Mănăstirea Dealu, Banu 
Rădulescu, mi-a făcut invitația de a mă asocia „revistei gândirii arestate“. A fost 
o onoare pentru mine de a fi alături astfel de mai multe personalități, printre 
care Ana Blandiana, și de a contribui la demascarea fărădelegilor comise de 
cei „fără de neam și Dumnezeu“, cum îi numise generalul Nicolae Rădescu, 
ultimul prim-ministru constitutional al României. 

Cu vremea, numărul colaboratorilor a crescut vertiginos, între aceștia aflân- 
du-se foste victime ale fărădelegilor comuniste, rude ale acestora, prieteni sau 
persoane care cunoșteau adevărul istoric. 

Era pentru mine nu numai o onoare, dar, cu vremea, și o mândrie de-a 
putea colabora la misiunea nobilă a revistei Memoria. 

Mă bucur când văd succesul ferm pe care Memoria l-a înregistrat în acest 
sfert de veac și nu pot decât să vă felicit din inimă. 

Așadar, mai departe, spre noi succese. 

Să auzim numai de bine, 

Mircea Carp, München 


Cel de-al doilea mesaj ne-a parvenit din Israel: 


Stimată doamnă, 

Provenind dintr-o familie care a suferit în perioada 
comunistă, Tata a înaintat cererea de emigrare spre 
Statul Israel în anul 1950 și a primit aprobarea doar 
după 22 de ani în anul 1972, doresc să-mi exprim 
atât aprecierea pentru organizarea acestui important 
eveniment comemorativ cât și dorința de a participa. 

Din păcate data aleasă coincide cu sărbătoarea 
de Sukot - Sărbătoarea Corturilor, iar eu trebuie să 
fiu la datorie alături de comunitate la serviciul religios 
și la masa festivă care urmează. 

Vă rog să transmiteti domnului Subsecretar de 
Stat Octav Bjoza atât regretul meu de a nu putea 
participa, cât și dorința de a participa la viitoarele 
evenimente comemorative pe care le veți organiza. 

Al dumneavoastră, 

Prim rabin Rafael Shaffer 


Foto: Corneliu Sarion 


40 


MIHAI FLOAREA 


Numărul 100 
al revistei „Memoria“ 


Am fost invitat să iau parte miercuri, 4 brumărel 2017, cu începere de la 
orele 18, la Ateneu, dimpreună cu alți aproape opt sute de semeni de aceeași 
credință și cu aceleași convingeri ca ale mele, la prezentarea și sărbătorirea 
numărului 100 al revistei Memoria. 

Cu subtitlul „revista gîndirii arestate“, această publicaţie depune mărturie 
vie, de douăzeci și șapte de ani, despre „originalitatea“ democrației românești 
sistematic „faultate“ securistic: precaritate financiară, trădări, beţe-n roate, 
toate înfruntate cu jertfelnicie de o mână de oameni cu frică de Dumnezeu și 
sete de Adevăr. (...) Îmi permit să-i consider pe acești intelectuali de mare va- 
loare reperele cele mai sensibile ale românităţii, având în plus faţă de alţi con- 
frați cu har conștiința menţinerii aprinse a făcliei neuitării și a recunoștinței pen- 
tru pătimitorii asemenea cu mucenicii din temniţele și lagărele de muncă ale 
regimului comunist. 

Dinaintea Istoriei redactorii și colaboratorii revistei Memoria și-au făcut și își 
fac datoria, devansând inerţiile și limitele istoricilor care ezită păgubos în abor- 
darea trecutului recent în detrimentul tinerelor generaţii. Dureroasă pentru 
mine, ca profesor de literatura și limba română, este - pe lângă ignoranța crasă 
a elevilor mei de 14-18 ani (și a părinţilor acestora, desigur!) în privința sufe- 
rințelor îndurate sub comunism de milioane de români - și nepăsarea colegilor 
de la inspectoratul și ministerul de resort faţă de eforturile mele și ale câtorva 
profesori din București și din lași' de a promova studiul memorialisticii în gim- 
nazii și licee. 

Numărul 100 al acestei singulare, eroice reviste continuă publicarea ultimei 
părți a catalogului celor uciși în decembrie 1989, literele S-Z - crime impre- 
scriptibile, comise de oameni zeloși ai Securităţii și, posibil, ai armatei după 
alungarea celor doi soţi ce-au întruchipat desăvârșit tirania paranoică. 
Gândindu-mă la acele zile și nopţi pe care le-am trăit intens, dar naiv, în stradă, 
nu uit să înalt periodic rugi de mulţumire Proniei Cerești că mi-a îngăduit să nu 
mă aflu printre aceste victime! 

Despre sumar ne-a vorbit de la microfonul instalat pe scena Ateneului 
redactorul coordonator, medicul și publicistul Nicolae Constantinescu. (...) In 

timp ce ne vorbea dl doctor Nicolae Constantinescu despre manipularea medi- 
atică din acea nefastă perioadă, am înteles o dată în plus importanța 
covârșitoare pentru tineri a cunoașterii adevărului.” De aici strădania de a scrie 
și a da publicităţii aceste însemnări. Emotţionantă a fost în finalul cuvântului său 
amintirea spuselor părintelui Constantin Galeriu despre victimele din acei ani: 
„tinerii n-au căzut, ci s-au înălţat pentru gloria neamului românesc“. 

Ceilalţi vorbitori s-au aflat în același spirit sentimental-evocator-laudativ la 
adresa redacției revistei Memoria. Redau din notițele pe care le-am luat, cerân- 
du-mi iertare pentru subiectivismul selecţiei: 

Emil Constantinescu, președintele României în 
perioada 1996-2000: Evocând cartea Micaelei 
Ghiţescu Între uitare și memorie din 2012, aș 
spune că memoria se poate dizolva în uitare. Doar 
memoria consolidată prin adevăr poate crea 
conștiințe puternice, națiuni puternice... Când am 
vorbit la Washington în 2009 la Memorialul vic- 
timelor comunismului', am spus despre poporul 
pierdut din Estul Europei... Există o pedagogie a 
suferinței ca fundament pentru conștiința natio- | 
nală. Detinutii politici din închisori credeau în va- 
lori, aveau o credință... Am vorbit adesea despre | 
nevoia de modele... Nu putem spune astăzi că am 
reușit să convingem societatea, constatând 
degradarea morală, civică la care s-a ajuns. De | 
aceea eforturile celor care publică în Memoria 
merită continuate. Deținuţii politici au ajuns la pu- 
tere în 1996-2000. Patruzeci și opt de parlamentari 
erau foști detinuti politici. Nu ne putem imagina că 
ei ar fi încălcat legile... Forta morală pe care o 
reprezentau ar trebui să le fie repere și actualilor 
politicieni. A fost însă la mijloc uriașa diversiune prin mass-media a Securității... 
Nimic nu este însă pierdut... Memoria să nu cedeze, să publice în continuare 
adevărul... Părintele Țepordei m-a botezat, părintele Popescu din Brădet mi-a 
fost apropiat, părintele Voicescu mi-a fost duhovnic și apoi părintele 
Papacioc... Ascultam poveștile deținuților politici... Am fost întrebat odată dacă 
mă consider o victimă! Dacă așa este, eu sunt una cu mult sub cei care au stat 
în închisori! Rezistenţa extraordinară a acestora se explică prin credința în 
Dumnezeu... îndrept un gând pios pentru cei care au suferit în închisori, pen- 
tru familiile lor. Cele o sută de numere viitoare ale revistei Memoria să conti- 
nue, căci de memoria sacrificiului, a adevărului avem și vom avea nevoie... 

Octav Bjoza, președintele Asociaţiei Foștilor Deținuți Politici din România și 
subsecretar de stat în cadrul Secretariatului de Stat pentru recunoașterea 
meritelor luptătorilor împotriva regimului comunist instaurat în România în 

perioada 1945-1989: „Memoria“ ne-a făcut să ne regăsim prietenii, să ne 
comemorăm morții... între copertile ei adună suferințele neamului românesc... 
Sânge dar și demnitate și moralitate... O dovadă că în această țară nu a fost 
nevoie de repere morale, de jaloane, este că am așteptat douăzeci și șase de 
ani ca să vedem Monumentul Național al Rezistentei, care încă nu este inclus 
în circuitul turistic... Nu un muzeu al comunismului ne-ar trebui, ci al crimelor 
comunismului... Nu e departe clipa când va dispărea ultimul dintre noi care ar 
putea veni cu idei, cu propuneri... Singura noastră „vină“ a fost aceea de a ne 
fi iubit din tot sufletul patria; am primit în schimb gloante și ani de temniță... 
Iertarea și iubirea ne-au făcut mai puternici... în urmă cu șaizeci - șaptezeci de 
ani eram mândri că suntem români; acum ne simtim umiliti... 

Micaela Ghiţescu, președinta Fundaţiei Culturale Memoria, directoarea pu- 
blicaţiei: Numărul 100 e un miracol. M. S. Regele Mihai spunea însă în 1989 
că miracolul nu va veni dacă nu vom crede și nu vom lupta pentru el...(...) 

Radu Preda, președintele executiv al Institutului de Investigare a Crimelor 
Comunismului și Memoria Exilului Românesc: Din cei o sută de ani de statali- 
tate ai României pe care ne pregătim să-i sărbătorim, peste jumătate au fost 
sub teroare... Un secol de teritorialitate ne-am bătut joc de cei căzuţi la 
Mărășești, Mărăști și Oituz... Libertatea nu este un dar de la sine înțeles, ci 
poate fi torpilată. La temelia libertății de astăzi a fiecăruia dintre noi se află câte 
un deținut politic. Trăim o libertate plătită în avans, cu o dobândă absurdă... 

Caracterul sărbătoresc al manifestării l-au marcat două acte artistice demne 
de lăcașul cultural care a găzduit-o: unul muzical, altul teatral. Mai întîi a fost 
prestaţia celor cincizeci și patru de psalţi care alcătuiesc astăzi corul Tronos al 
Patriarhiei Române. Muzica bizantină specifică acestui ansamblu profesionist 
a avut și două interludii: Crăciunul și Ne vom întoarce într-o zi - aplaudate 
îndelung de asistenţă. Prin prezența acestor slujitori ai Bisericii Ortodoxe 
Române care au suit timp de aproape o oră, prin vocile lor minunate, inimile și 
minţile noastre în realitatea transcendentă, a Cetelor îngerești, aș aprecia că 
s-a onorat, și de această dată, angajamentul instituţiei fundamentale a statului 
de a omagia în 2017 pe „apărătorii Ortodoxiei din timpul comunismului“ - adică 
pe sfinții închisorilor, cum numim neeufemistic elita României căzută pradă 
satanicei orânduiri experimentale impuse de așa-zisele „mari puteri“ după al 
doilea război mondial. 

În final, am avut supriza descoperirii talentului actriței Amalia Ciolan într-un 
monolog dramatic datorat regizorului Sorin Misirianţu. Spectacolul a fost rea- 
lizat în cadrul programului Procesul Comunismului prin Teatru al Teatrului 
Naţional București „I.L.Caragiale“, după cartea 20 de ani în Siberia. Destin 
bucovinean“, de Anita Nandriș-Cudla. Rând pe rând, bucuria de a trăi într-o 
tară îmbelșugată și liberă, spaima de a fi alungată de acasă, frigul, foamea, 
umilința, boala, revenirea la viață, speranța izbăvirii, dragostea colosală de 
mamă a trei copii, lupta de a i se face dreptate au fost evocate convingător de 
Amalia Ciolan - calde felicitări! Singurul inconvenient al spectacolului a fost 

sonorizarea prea apăsată, mergând aproape de asurzire, care a întrerupt peri- 
odic monologul dramatic executat emoţionant, profesionist, cu o mare risipă de 
energie. 

Nu-mi închipui o încheiere mai bună a acestor însemnări decât prin două 
fragmente din mărturia dr. Gheorghe Nandriș, din Partea a doua a cărții publi- 
cate în 1991: 

În anul 1940, acești săteni blajini din Bucovina, după ce au ieșit dintr-o lungă 
noapte a istoriei, de un secol și jumătate, își trăiau bucuria celui de-al 22-lea 
an de libertate și viată românească. Și deodată, fără niciun avertisment, se 
trezesc cu tancurile rusești peste ei și puhoiul roșu îi înghite inexorabil, ca lava 
unui vulcan, în acea zi de vineri, 28 iunie 1940 [...] Florea [Nandriș, fratele 
Aniţei și tatăl celui care depune mărturia din care citez] a rămas neclintit ca o 
stâncă. La ultimul lor argument că „din gospodar ce ești, mâine vei fi servitor“, 
le-a răspuns cu demnitate: „La ruși nu sunt gospodari, sunt colhoznici. Și chiar 
dacă ar fi, prefer să fiu servitor la români, decât gospodar la ruși“. [...] Nici 
acum după 50 de ani nu pot înțelege din ce izvor și-a adunat acest țăran de 39 
de ani atâta forță morală, încât nici pierderea averii, nici dragostea pentru copii, 
nici mila pentru mama lui bolnavă, să nu-l poată clinti din hotărârea sa. Ce s-a 
petrecut oare în sufletul lui când își lua rămas bun pe rând de la fiecare? De la 
unul dintre copii nu și-a putut lua rămas bun, fiindcă fugea plângând în jurul 
casei și striga printre lacrimi: „nu te las, tată, să mă săruți, fiindcă vrei să ne 
părăsești“. Acel copil netrebnic, care a sporit durerea tatălui său, am fost eu. 
Toate acestea îmi arată că sunt oameni pentru care valoarea libertății 
depășește toate celelalte valori și nu poate fi înlocuită cu nimic.” 

Libertatea, adevărul și memoria sunt salvate de contemporani ca redactorii 
și colaboratorii „revistei gîndirii arestate“ concepute și fondate de Banu 
Rădulescu. Un pios omagiu celor dispăruţi și mulțumiri însoțite de urări de bine 
celor care ţin aprinsă făclia acestor valori pentru români! 


1 Numele acestora se regăsesc, an de an, în lucrările Simpozionului Naţional 
„Credinţă, adevăr, creaţie în închisorile comuniste“, găzduit de Liceul „Dimitrie Gusti“ 
din București, despre care scrie neobosit Marilena Istrati (v. de plidă „Noul euxin“ nr. 
7 / 2017 https://mihaifloarea.wordpress.com/2017/09/23/430/). Personal, am definitivat 
din primăvara acestui an un manual-compendiu dedicat problematicii „literaturii 
arestate“ pe care încă nădăjduiesc să-l văd publicat cu ajutorul lui Dumnezeu... 

2 Am mai scris despre amintirile personale privitoare la acele nenorociri, însă profit 
de context spre a preciza că, mânat de aceleași intenţii de a convorbi cu nenorociţii 
muncitori chemaţi în capitală de oameni întunecaţți la minte dar însetaţi de putere, m-am 
încumetat să merg pe 13 iunie 1990 în Piaţa Universităţii după cursurile de final de an 
școlar ţinute în acea zi fatală. De cum am urcat la suprafaţă de la staţia de metrou, biet 
intelectual purtător de ochelari, deci virtual „dușman al poporului“ care gândea în loc 
să... muncească - după cum fuseseră îndoctrinaţi în stil cominternist împotriva noastră 
muncitorii de la IMGB (sunt de pomină lozincile bieţilor oameni despre salamul de soia 

şi mai ales „NOI MUNCIM, NU GÂNDIM!“, care se voise bășcălioasă dar eșuase stu- 
pid!) -, Arhanghelul Mihail mi-a scos în cale doi inși atletici care m-au încadrat politicos 
și, aproape luându-mă pe sus concomitent sfătuindu-mă calm să părăsesc zona con- 
flictuală, m-au ferit de urmările sigure ale eventualei mele intervenții... Cititorii tineri ai 
acestor mărturii sunt rugați să ţină seamă de contextul social înfierbântat al acelor zile, 
săptămâni și luni postrevoluționare și postelectorale; un duh al răzvrătirii, al revoltei, al 
speranţelor năruite ne chema pe toţi cei care, aflaţi în stradă pe 21 decembrie 1989, 
ne legaserăm cumva față de conștiințele proprii să luptăm din toate puterile pentru înlă- 
turarea comunismului și pentru reintrarea ţării între statele democratice ale lumii... Așa 
se explică înființarea mai întâi a Alianţei Civice și apoi a Partidului Alianţei Civice, din 
care am făcut parte... 

° Ilustraţia alăturată înfățișează Monumentul Victimelor Comunismului ridicat în ca- 
pitala Statelor Unite, la intersecţia dintre Massachussets Avenue, New Jersey Avenue 
și strada G. NW. Acesta este o replică a statuii zeiței democratiei care a fost ridicată 
de studenţii chinezi în Piaţa Tiananmen din Beijing, în timpul demonstrațiilor de protest 
din 1989. Monumentul are scopul de a comemora cele peste 100 milioane de victime 
ale comunismului. 

* București, Editura Humanitas, 1991. 

> Op. cit., p. 166 și 167. 


* * 


Lectura volumului 100 al prestigioasei reviste Memoria este în fapt o istorie 
a unei crâncene, sângeroase și pline de sacrificii epoci a României. Numeroșii 
colaboratori sunt foști implicaţi, acuzați de acte false pe care le-au săvârșit, 
membrii de familie, prieteni ai celor măcelăriți, într-un fel sau altul, de regimul 
criminal comunist. 

Cele o sută de numere ale Memoriei sunt un crâmpei, pagini ale unei istorii 
a României comuniste. 

Dvs. împreună cu iniţiatorii, animatorii și numeroșii colaboratori, lăsaţi în 
urmă „pagini de istorie“ care în zilele noastre și peste ani vor fi documente vii 
pentru cercetători, istorici. T PALE LES CI MEMONA ALVIA GÂNDI ARESTATE ce Paul Leben! Pubicat în 

Vă sunt recunoscător |n se noa ai 
dvs. și colectivului de re- 
dacție care au publicat ma- 


terialele semnate de mine. maneta DD oma mea E e m i 
In curând voi da glas e PR 3 aa e OPP, 
pi SP 2. premion fs CODON w ces coetamraaț, eneus 
Memoriei în paginile unor 3 Va emit în penema e 36 a» CAE 
. . . E 3 AE ean Marona OGE cret 
ziare şi reviste la care cola- j E a Pero 
2 EARS St a, ANI varons Wad E 3) si pn ae my 
borez pe meridianele globu- |$: do EAA pe eem E 
lui. aerer p iun yee rome barw y 
kese Gums ca În poets 


omma SA în Romin cA y acon dm 
pre e RAN y Shi yur ie rican 

Cu deosebite aprecieri, 


Paul Leibovici (Israel) l , Campis mai mut 
http://confluente.org/ 


paul_leibovici_1510212676.html 


MARIA TOACĂ (Cernăuţi) 


Adierea unei duioase evocări 


Cu recunoștință pentru „Memoria“ din inima Bucureştiului 


Inima îmi spune că va rămâne înscrisă și lansarea numărului 100 al 
Memoriei. Și nu numai pentru că au participat personalităţi de valoare, așa cum 
este poeta Ana Blandiana, nu numai pentru că au luat cuvântul Emil 
Constantinescu, Președintele României (1996-2000), Octav Bjoza, Președin- 
tele Asociaţiei foștilor deţinuţi politici și Subsecretar de Stat în cadrul 
Secretariatului de Stat pentru recunoașterea meritelor luptătorilor împotriva 
regimului comunist instaurat în România în perioada 1945-1989, Radu Preda, 
Președinte executiv IICCMER, nu numai pentru că au fost rostite nume care 
sunt (ar trebui să fie) modele de înaltă moralitate pentru tineri. Altceva m-a răs- 
colit până la lacrimi: debutând cu glasul rugăciunii un moment muzical susținut 
de grupul Psaltic Tronos al Patriarhiei Române, manifestarea a culminat cu 
aplauzele nesfârșite ale bucureştenilor pentru martira pământului nostru Anita 
Nandriș, reînviată de monologul dramatic „20 de ani în Siberia“ (după cartea 
20 de ani în Siberia. Amintiri din viață de Anita Nandriș-Cudla), interpretat de 
actrița cunoscută nouă, Amalia Ciolan, regizor Sorin Misirianțu. Spectacolul, 
realizat în cadrul programului Procesul Comunismului prin Teatru al Teatrului 
Naţional București „|. L. Caragiale“, mi-a revitalizat emoţiile întâlnirii cu talen- 
tata actriță Amalia Ciolan din iunie 2016, la marcarea tragicei aniversări de 75 
de ani de la deportările staliniste din nordul Bucovinei și ţinutul Herta. Atunci, 
Amalia Ciolan, transpusă în chipul Aniţei Nandriș, a primit „de la românii din 
Mahala și Cernăuţi, unde a prezentat spectacolul, binecuvântarea“ de a ne 
face cunoscut trecutul tragic. „Am scăpat! Sunt liberă, liberă!“, striga în Ateneul 
Român Anita Nandriș, cu vocea Amaliei Ciolan. Dureros m-au săgetat aceste 
cuvinte, gândindu-mă la drumul întoarcerii acasă, unde nu mai există scăpare, 
nici libertatea de a ne educa copiii în limba maternă. 

Nestins e focul, vii sunt florile, la Eminescu... 

Pe lângă sentimentele de fericire de la contopirea cu miraculoasa atmosferă 
a Ateneului Român, de la plutirea în revărsarea neîntreruptă a frescei din sala 
circulară, aidoma unui for roman, ce evocă momentele cele mai importante ale 
istoriei naţionale, am avut o bucurie care nu se compară cu nimic altceva din 
minunile admirate în inima capitalei. La cimitirul Bellu, am găsit mormântul lui 

Eminescu acoperit de | 
flori proaspete (în ghi- 
veci, în vaze, buchete, 
coronițe), străjuit de fla- | 
muri tricolore, deși nu 
fusese în prealabil nici o 
sărbătoare care să 
adune lume în acest loc. | 
Am observat lumânări 
netopite până la capăt, 
flăcările fiind stinse, W 
probabil, de vânt. Dar 
într-o candelă specială | 
scânteia un sâmbure de 
foc veşnic, de la care 
am aprins lumânările 
aduse. Alte dăți (în anii 1980 și în 2000) am găsit mormântul într-o stare de 
uitare, mai ales în 2000. Acum, se vede că și la București, dintre toți pămân- 
tenii ce odihnesc la Bellu, Eminescu are cei mai mulţi urmași, cele mai multe 
neamuri. Referitor la fresca din Ateneul Român, am citit regrete că în cei 75 
metri cât are în lungime neasemuita operă, pictorul, din perioada interbelică, 
n-a găsit un loc și pentru Eminescu. Florile de la mormântul său, însă, ne spun 
că Memoria este mereu trează, și că Eminescu este viu în sufletul tuturor 
românilor, chiar dacă unii nici nu știu de ce îi doare sufletul uneori. 


Cernăuţi 
https://mww.crainou.ro/2017/10/28/cu-recunostinta- 
pentru-memoria-din-inima-bucurestiului/ 


* * 


Doresc să vă transmit pe această cale FELICITĂRI pentru densul nr. 100, 
precum și pentru manifestările prilejuite de acest moment! Am citit relatarea 
Dnei Doina Cernica în presa locală, am citit ecouri în presa națională și con- 
cluzia este că revista MEMORIA rămâne realmente un „vârf de lance“ în lupta 
contra uitării suferințelor impuse de un regim nedrept. Sunteţi niște păstrători 
ai unui patrimoniu aparte și de aceea vă spun, așa cum spun francezii: 
CHAPEAU! 

Vă urez o toamnă rodnică și mulţi, FOARTE MULȚI ȘI BUNI ANI de acum 
înainte! 

Cu aleasă prețuire, 

Prof. dr. Elena-Brandușa Steiciuc 


47 


Cronică lansare — Memoria 100 


În ziua de 4 octombrie a.c. a avut loc, la Ateneul Român, festivitatea prin 
care a fost marcată apariția numărului 100 al Revistei „Memoria — revista 
gândirii arestate“, editată de Fundaţia culturală Memoria, sub egida Uniunii 
Scriitorilor. 

Revista Memoria, al cărei iniţiator și fondator a fost regretatul luptător anti- 
comunist Banu Rădulescu, apare începând cu anul 1990, propunându-şi să 
dezvăluie în paginile sale crimele, atrocitățile și abuzurile regimului comunist, 
prin glasul victimelor acestuia, mărturiile supraviețuitorilor, ale urmașilor lor ori 
prin publicarea arhivelor secrete ale fostelor organe de represiune. 

De menţionat că în ultimii ani revista Memoria a publicat o serie de evocări 
ale unor juriști de excepţie, membri de seamă ai Consiliului Legislativ interbe- 
lic care au suferit ani grei de recluziune după instaurarea regimului dictatorial 
în România ori chiar și-au pierdut viaţa în temnitele comuniste, devenind ade- 
văraţi martiri ai neamului. Dintre aceste articole, ai căror autori sunt Sorin 
Popescu și Tudor Prelipceanu, remarcăm cele dedicate lui Mihail Măgureanu, 
Istrate Micescu, George Z. Strat, I.N. Fiinţescu, Hurmuz Aznavorian, 
Gheorghe Tașcă, Victor Bădulescu etc. 

La festivitățile de la Ateneu au luat parte reprezentanţi ai organizațiilor 
foștilor deţinuţi politici, personalităţi ale vieţii politice, științifice și culturale, ale 
clerului, reprezentanţi ai mass-media, un numeros public, care a umplut până 
la refuz sala Ateneului. 

Gazda evenimentului a fost Andrei Dimitriu, directorul Filarmonicii „George 
Enescu“, care a rostit cuvântul de deschidere. În continuare au evocat anii de 
început ai publicaţiei, impactul social al articolelor apărute de-a lungul timpului, 
precum și episoade ale luptei anticomuniste: prof. univ. dr. Emil 
Constantinescu, fost președinte al României, distinsa dnă Micaela Ghiţescu, 
reputată traducătoare și scriitoare, actuala directoare a publicaţiei „Memoria“, 
domnii Octav Bjoza, Nicolae Constantinescu și Radu Preda, colaboratori 
apropiaţi ai acestei prestigioase reviste. 

Programul manifestării a inclus un moment muzical de succes, susținut de 
grupul psaltic „Tronos“, ca și monologul dramatic „20 de ani în Siberia“, inter- 
pretat de Amalia Ciolan și regizat de Sorin Misirianţu. 


Sorin Popescu, președinte Consiliu Legislativ 
(Consiliul Legislativ — Buletin de informare legislativă nr. 4/2017) 


DOINA CERNICA 


La Bucureşti, cu memoria, 


Doamna „Memoriei“ şi „Memoria“ 100 
(fragmente) 


„Ce ai luat atât de greu cu tine?“ o întreb pe Maria Toacă, ajutând-o să urce în 
trenul Suceava-București. Maria Toacă este cunoscuta ziaristă de la Cernăuţi. De 
câte ori suntem împreună și-i fac cunoștință cu cineva, spun că ea este cea mai 
bună ziaristă din nordul Bucovinei și eu din sudul ei. Apoi avem un suspin geamăn, 
de o viață, și pare pe viață, pentru Bucovina întreagă despicată. În bagajul sumar, 
mergem doar pentru două zile în Capitala României, cea mai mare greutate 
aparține unei cărţi, „Durerea memoriei“, volumul Il, de Octavian Bivolaru, în fapt o 
masivă antologie a articolelor publicate în „Zorile Bucovinei“ Cernăuţi, ziarul 
românilor din Ucraina, condus de Nicolae Toma, în almanahul „Țara Fagilor“, rea- 
lizat de Dumitru Covalciuc, și în alte publicaţii despre martirii români despărțiți de 
Țară de sârma ghimpată: cei executaţi încercând să-i treacă granița, cei deportați 
în Siberii, cei aruncați în închisori, deținuți politici, antologie alcătuită de președin- 
tele Societăţii „Golgota“ din Cernăuţi. 

Nu întotdeauna a fost ușor și simplu să se înfăptuiască, s-ar părea, cele mai 
pașnice, mai loiale, mai creștinești fapte, cum sunt înălțarea semnelor comemora- 


tive, a monumentelor funerare, oficierea parastaselor în memoria martirilor români. 
Deși în Ucraina independentă victimele regimului sovietic totalitar au fost reabilitate 
prin lege, iar unii lideri naționaliști și ai Armatei Ucrainene de Răsculaţi sunt ridicaţi 
la rangul de eroi naţionali, când e vorba de români apar suspectări și etichetări din- 
tre cele mai sfidătoare. E suficient să amintesc de emoţiile și gâlcevile iscate în jurul 
Complexului memorial al militarilor și martirilor români din fostul cimitir militar din 
centrul istoric al Cernăuţiului, neoficializat de autorităţi nici până astăzi. 

Ce vrea să vadă sau să revadă Maria Toacă în București? Știu răspunsul chiar 
fără să rostesc întrebarea. Oriunde ar pleca, un cernăuțean merge în primul rând 
la o întâlnire cu Eminescu, „Cea mai curată lacrimă a noastră“, cum îl numește în 
titlul cărţii pe care i-a dedicat-o prozatorul Grigore Crigan. 

Dar, iată-ne și la cel dintâi Eminescu al călătoriei noastre, monumentul lui 
Gheorghe D. Anghel în grădina din fața Ateneului Român, conceput de sculptor la 
Mănăstirea Pasărea și inaugurat în 1963. Timpul i-a cernit făptura de bronz și i-a 
adâncit aerul meditativ, acel „Optzeci de ani îmi pare c-am trăit, / Că sunt bătrân 
ca iarna, că tu vei fi murit. Aducerile-aminte pe suflet cad în picuri...“, accentuat cu 
siguranţă și de lucrările expuse temporar în același spaţiu al grădinii de Alexandra 
Nechita, cândva Micuța Picasso, azi o artistă faimoasă, ai cărei părinţi, persecutați 
politic, au părăsit România, stabilindu-se în Statele Unite, înainte de 1989. 

Eminescu, cel pe care îl vom întâlni în continuare, ne așteaptă în holul de mar- 
mură al Universităţii. Nu ne putem apropia însă de Poet fără să stingherim 
mulţimea tinerilor de la Facultatea de Litere, care adunaţi lângă soclul bustului 
completează cu râvnă formulare, notează pe carnete orarul. Ne mulțumim cu 
privirea sa prietenoasă peste creștetele lor și, înainte de a ieși în strada Edgar 
Quinet, îi răspundem la fel și zâmbim citind înscrisul de lângă ușă „Numele mari 
se formează cu litere“. 

Trecem prin Pasajul Universităţii la Spitalul Colțea. Ne gândim la tot ce 
povestește, ce sugerează informaţia plăcii comemorative de pe zidul său, ctitorirea 
aici, în 1704, de către spătarul Mihai Cantacuzino, a primului așezământ de asis- 
tentă medicală din Țara Românească, dar și la zguduitoarea amintire a medicului 
chirurg Nicolae Constantinescu, redactor coordonator al revistei Memoria: „La 
Revoluţie, Spitalul Colțea avea șapte săli de operaţie, în condiţiile în care ne-au 
venit zeci de bolnavi. Eu am operat fără întrerupere începând de joi seară și până 
în noaptea de sâmbătă spre duminică. Fără întrerupere! Duminică dimineaţă m-am 
culcat și am dormit până luni seara, păzit de studenţi“. 

La Bellu am ajuns pentru Eminescu, cu flori și lumini. De când în Ucraina a fost 
legiferată distrugerea limbii române, Maria Toacă aproape numai despre asta 
vorbește și scrie. Aici simte un moment de liniște și alinare. Și o solidaritate de din- 
colo de veac. În vecinătatea locului de odihnă a lui Eminescu sunt scriitori de primă 
mărime ai literaturii române și ai limbii române. Trece pioasă, și o urmez cu inima 
strânsă, pe lângă toţi. Și se oprește la toți. 

Mergând spre Cișmigiu pentru un ritual obligatoriu, o sorbitură de apă de la 
Izvorul lui Eminescu, ne întâlnim cu pictorul și universitarul Horea Paștina. Îi spun 
că suntem invitate la Memoria 100, că Maria Toacă a venit de la Cernăuţi și că 
așteptăm și o invitată de la Chișinău, pentru o Românie întreagă la eveniment. 


Deși eram după o zi de colindat prin București, am simţit nevoia să mergem tot 
pe jos la Ateneul Român, pe lângă respiraţia lacului și frunzele galbene plutind 
legănat în aer sau înstelând gazonul verde, încă tânăr. Maria poartă pantofi inco- 
mozi, dar deosebit de eleganti, în ton cu întreaga sa ţinută: va trece pentru prima 
data pragul Ateneului. Înăuntru, rezistăm cu greu tentaţiei de a păși cu capul lăsat 
pe spate, dar și oamenii merită văzuți! 

Sigură că vor veni aici, întâlnirea cu poeta Ana Blandiana și cu istoricul loana 
Boca are totuși ceva din farmecul surprizei. Ana Blandiana se bucură să se reîn- 
tâlnească sub cupola Ateneului cu Bucovina (mai devreme se îmbrăţișase cu 
măicuţele de la Sf. Mănăstire Voroneț, al căror oaspete fusese cu puţin timp în 
urmă), iar Maria Toacă le înmânează protestul corului „Dragoș Vodă“ Cernăuţi față 
de Legea Învățământului din Ucraina care lovește în ceea ce au românii mai 
scump - limba lor. Limba Română. 

Tot în ie (pentru străvechimea și frumusețea căreia i se ceruse voie la Fălticeni 
să fie fotografiată de un cunoscător al folclorului), dr. Roxana Cristian, un nume 
asociat lui Vasile Lovinescu și creației acestuia, se bucură să ne reîntâlnim și aici. 
lar Maria Toacă și cu mine încercăm din plin acest sentiment la revederea cu mo- 
nahiile dr. Gabriela Platon și Elena Simionovici, de la Sfânta Mănăstire Voroneţ, și 
cu apropiata lor, universitara Carmen Cornelia Balan. Suntem în aceeași lojă de 
onoare, în care ia loc și dr. Viorica Olaru-Cemârtan, după un drum contra 
cronometru de la Varșovia, Bălţi, Chișinău, București. O prezint participantelor din 
Bucovina în ipostaza de universitară și de autoare a unei trilogii despre deportările 
din Basarabia, Monahia Gabriela Platon o recunoaște și ca autoare în ediţia enci- 
clopedică despre mănăstirile și schiturile din Basarabia. La rându-i, Viorica Olaru- 
Cemârtan ne-o prezintă pe colega sa, Ludmila Cojocaru. Maria Toacă nu obosește 
să admire Ateneul, construcție de desăvârșită frumusețe, a cărui piatră de temelie 
a fost pusă în 1886, căruia cu puţin timp în urmă un alt apropiat al Sf. Mănăstiri 
Voroneţ, Nicolae Noica, fostul ministru și specialistul de recunoscută autoritate în 
domeniu, i-a dedicat o cuprinzătoare carte-album. Conf. univ. dr. Carmen Cornelia 
Balan mă întreabă dacă a reţinut bine că Arsenie Boca s-ar fi aflat pe schela fres- 
cei de la Ateneu. Nu am știut să-i răspund atunci, dar reîntoarsă acasă am căutat 
și am găsit răspunsul: între cei care l-au ajutat pe Costin Petrescu la înfăptuirea 
impresionantei lucrări - istoria poporului român surprinsă în aproape cercul aces- 
tei capodopere, lungi de 75 de metri și late de trei, s-a aflat și studentul său, Zian 
Boca, pe care artistul l-a implicat în realizarea scenei care îl reprezintă pe Mihai 
Viteazul intrând biruitor în Alba lulia. Cu acest prilej, am mai aflat un amănunt pe 
care nu îl știam: în 1940, Mareșalul Antonescu i-a cerut lui Costin Petrescu să-l 
scoată din frescă pe Carol al II-lea. Maestrul l-a înlocuit atunci cu scena ţărăncilor 
reprezentând provinciile României Mari: Vechiul Regat, Transilvania, Basarabia și 
Bucovina. Fiind o scenă cu mai multe personaje, autorităţile comuniste nu au 
renunţat la Bucovina și Basarabia, deși nordul Bucovinei și Basarabia nu mai erau 
între granițele României. 

Sala este plină. 800 de persoane la lansarea numărului unei reviste! Nu. Corect 
este: 800 de persoane la lansarea numărului 100 al publicaţiei unicat „Memoria - 
revista gândirii arestate“, o revistă care de 27 de ani, „evocând universul concen- 

traționar din România și de pretutindeni“, ilustrează „dorința de a menţine trează 
imaginea ororilor și suferințelor din anii totalitarismului comunist“, cum se spune în 
comunicatul de presă al IICCMER și al Fundaţiei Culturale Memoria. 

Pe scenă, un gard subțire de sârmă ghimpată, sugestie și a cununii de spini a 
Mântuitorului. Intră Grupul Psaltic Tronos al Patriarhiei Române, impresionant și ca 
apariție - uniforme negre, partituri în coperte vișinii, care întoarse de cei peste 50 
de interpreţi în exact aceeași secundă, desenează o izbucnire, o desfacere și o 
închidere de aripi albe. Sunt cântece ale detenţiei, cu versuri cunoscute din poetii 
închiși în temniţele comuniste. „Ne vom întoarce într-o zi, /Ne vom întoarce 
neapărat. / Vor fi apusuri aurii, / Cum au mai fost când am plecat. / (...) Şi-n lacrimi 
ori în mângâ:ieri, /Tot noi vom curge, zi de zi, / în tot ce mâine, ca și ieri, / Va 
sângera sau va iubi“, sună puternic și înalt finalul concertului. Interpreții ies unul 
după altul de pe scenă, iar ropotele de aplauze nu contenesc nici când pleacă cel 
din urmă. Suntem cinci, monahiile dr. Gabriela Platon, Elena Simionovici, univer- 
sitara Carmen-Cornelia Balan, Maria Toacă și cu mine, care îl chemăm în gând pe 
prozatorul Radu Mareș cu romanul său, „Când ne vom întoarce“, primul roman 
postbelic al Bucovinei întregi, într-o întâlnire memorabilă cu istoria și cu amintiri ale 
urmașilor victimelor deportărilor și apoi în cimitirele fostei Capitale a Bucovinei, în 
cimitirul marilor noștri cărturari, începând cu Aron Pumnul, și, așa cum am amintit 
deja, în Complexul memorial al militarilor și martirilor români. 

Din partea gazdelor manifestării, Andrei Dimitriu propune întâi un moment de 
reculegere pentru cei care nu mai sunt și aplauze pentru foștii deținuți politici aflaţi 
în sală. După care incriminează prezența pe scena ţării a unor figuri precare, 
inculte, vinovăția mass-media, indiferența părții tinere a societăţii românești, care 
„are probleme în a-și omologa valorile“, pasivitatea societăţii civile. Eroii autentici 
ai României, a spus în încheiere, merită omagierea în sanctuarele ţării, cum este 
Ateneul Român, sanctuar al spiritualității românești. Invitându-l la microfon pe 
Președintele Emil Constantinescu, Micaela Ghiţescu menţionează că „este singu- 
rul din președinții României care a observat existența revistei Memoria și ne-a 
urmărit. Îi mulțumim!“ DI Emil Constantinescu își exprimă convingerea că numai 
„memoria consolidată prin adevăr poate crea conștiințe“, că „este important să ai 
repere morale“ și că rezistența morală la impostură se consolidează numai prin 
respectul de sine și prin credinţa în Dumnezeu“: „Această revistă trebuie să con- 
tinue!“ Octavian Bjoza, președintele Asociaţiei Foștilor Deținuți Politici din România 
și Subsecretar de Stat în cadrul Secretariatului de Stat pentru recunoașterea 
meritelor luptătorilor împotriva regimului comunist instaurat în România în perioa- 
da 1945-1989, vede în Memoria „o revistă care între coperţile sale adună suferința 
neamului românesc, adună sânge, demnitate și moralitate, poate de aceea de 
atâtea ori n-am avut fonduri să apară la termen“, cere „un muzeu al crimelor comu- 
nismului“ înainte ca să dispară „ultimul dintre noi“ care ar putea fi „consultantul 
acestui muzeu“ și nu renunţă la credinţa că iubirea și iertarea ne fac mai puternici“. 

Doamna Micaela Ghiţescu vorbește despre miracolul ajungerii la acest număr 
100, amintindu-l pe Regele Mihai care în interviul acordat „Europei libere“ în 
decembrie 1989, spunea că miracolul nu vine dacă nu credem în el, dacă nu lup- 
tăm pentru el. 

În continuare, Nicolae Constantinescu se adresează publicului cu „Dragi colegi 
de luptă pentru o Românie normală“, vede în Memoria 100 o îmbinare de litere și 
cifre pe care cu greu o puteam imagina în anii 90“ și acuză mass-media 
românească de „informaţii incorecte, derutante, răuvoitoare“ care în ultimă instanţă 
duc la decizii eronate. Spre deosebire de mai toate celelalte mijloace de presă, 
spune, Memoria va continua să scrie despre „suferințe și torționari“, va veni „cu o 
informare corectă, primul pas spre o decizie corectă“. În încheierea luărilor la 
cuvânt, Radu Preda, directorul executiv al IICCMER, care nu a făcut detenție 
politică „și sper să n-o fac“, spune în concluzie că „memoria trebuie să hrănească 
sentimentul pro libertate. Nu vom înlocui o ideologie cu alta, ci vrem să înlocuim 
lipsa libertăţii cu abundența acesteia. Nu cred că există lecţie mai bună pentru cei 
care trăim astăzi decât să vizităm memorialele Sighet sau Pitești pentru a vedea 
unde duce lipsa libertăţii. Atunci când scoţi libertatea din viața omului apare bes- 
tialitatea. Mesajul meu de final este unul scurt: iubiţi libertatea cu gelozie, nu lăsați 
pe nimeni, nici măcar statul, sau mai ales acesta, să v-o răpească. Doar conștiința 
trebuie să dicteze în această sferă. Libertatea are nevoie de memorie și memoria 
este ingredientul fără de care viitorul nu poate fi conceput“. 

Manifestarea se încheie cu zguduitorul monolog dramatic „20 de ani în Siberia“ 
(după cartea „20 de ani în Siberia. Amintiri din viață“ de Anita Nandriș-Cudla), inter- 
pretat de Amalia Ciolan, regizor Sorin Misirianţu. Altceva nu e de zis decât că 
prezentat în așezarea Aniţei, la Mahala, și la Cernăuţi, spectacolul a ţinut-o cu 
sufletul la gură, „ca și cum nu l-aș mai fi văzut niciodată“, pe Maria Toacă, iar mie 
mi-a dat simțământul că mai mult decât a fost Amalia Ciolan alt om din această 
lume, Anita Nandriș-Cudla, nimeni nu poate să o facă. 

Cumva încă în transă, în foaier, nu-i pot spune acestei mari Doamne a presei 
culturale românești care este Teodora Stanciu cât mă bucur că evenimentul va 
avea în Domnia Sa condeiul de elită pe care îl merită un eveniment de elită. În 
schimb, ușor mai dezmeticită, sunt încântată să mă salut cu foștii colegi de facul- 
tate, diplomaţii și scriitorii Florina Nicolae și Ștefan Nicolae. 

* 

În noaptea de joi spre vineri, Maria Toacă a străbătut pe jos granița dintre 
România și Ucraina. Avea aripi la umeri, crescute de când numele său îi fusese 
rostit sub cupola Ateneului Român, și picioarele însângerate de trecerea pe 
pământul înstrăinat, în care Limba Română fusese de curând osândită la detenţia 
memoriei. Și la speranţa ei. 


https://www. crainou.ro/2017/10/14/la-bucuresti- 
cu-memoria-doamna-memoriei-si-memoria-100/ 


Pentru cine nu știe sau a uitat: o bună parte din perioada comunistă, fresca 
Ateneului Român era acoperită cu o pânză roșie. Am așteptat cu toţii, ani de zile, ca 
să se dezvelească fresca, să vedem dacă nu fusese distrusă. Într-o bună zi, fără nici 
un anunţ și nici o prevestire, N. Ceaușescu (aflat în perioada naționalist-patriotardă) a 
decis să o dezvelească. Ne-am bucurat că am văzut-o intactă. (M. Ghiţescu - revista 
Memoria) 

Am luat parte, cu tot cugetul și sufletul, la exemplarul eveniment dedicat 
numărului 100 al revistei Memoria. Totul a fost impecabil, la înălțime. 
Marina Baconschi 


* 


* * 


Vă felicit (din sală!) pentru „miracolul Memoria“ și vă urez drum lung și bun 
în continuare! Cu drag, Eugenia Vodă 


* * 


Vă scriu spre a vă mulțumi cu gratitudine pentru invitația la evenimentul 
aniversar de ieri! 

Mă aşteptam la o întâlnire memorabilă. A fost mai mult decât atât! Am avut 
adeseori lacrimi în ochi și transfigurare, ascultând și înțelegând o altă 
Românie, una dorită, una pe care consimt, cu bucurie și recunostință, să o am 
model de viaţă! 

Pentru mine a fost un privilegiu de suflet întâlnirea de aseară. Prea multe 
cuvinte poate ar păstra în suprafața minţii un moment care a rămas mai pro- 
fund în mine. 

Mulţumiri! 

Cu deosebită consideraţie, 

Dr. Gianina Micu (Societatea Română de Psihanaliză) 

NICOLAE CONSTANTINESCU 


Despre Memoria 100 


Memoria 100 este o imbinare de litere și cifre pe care 
cu greu o puteam anticipa în anii '90. Trăim astăzi 
efectele unei a doua ocupații, din care am tot încercat 
să ieșim, fără să reușim de tot. Este vorba de ocuparea 
domeniului informaţiilor furnizate populaţiei prin mass- 
media. Să mă explic: orice act decizional, cum mai este 
denumit cu preţiozitate actul managerial, se sprijină pe 
trei piloni : informație, decizie și controlul execuţiei. Fie 
că este vorba de Președintele Statelor Unite sau de 
badea lon din Voineasa de Muscel, ambii parcurg ace- 
leași trei etape atunci când își propun să rezolve o problemă. Totul începe cu 
informaţia, care se definește ca o reprezentare a realităţii printr-un set de ele- 
mente accesibile simţurilor și rațiunii umane, fiind un prim element esenţial pen- 
tru a fundamenta o decizie corectă. lată de ce nu-l poţi critica pe cel care a luat 
o decizie incorectă sau ambiguă, dacă ea s-a bazat pe o informaţie incorectă, 
ambiguă sau chiar vădit răuvoitoare, oricum derutantă, transmisă fie prin radio, 
prin TV, prin ziare, fie în sfârșit de la om la om, ca zvon, pe care mulți îl cred 
fără să aibă grija să îl mai verifice. 

Să vă dau un exemplu. În 15 iunie 1990 am trăit condiţii dramatice la spi- 
talul Colțea, când am fost înștiințat de o infirmieră că doi mineri înarmaţi cu 
bâte mă așteaptă la ieșirea din spital cu o fotografie în mână în care eram 
pozat la corturile greviștilor foamei din Piaţa Universităţii, cărora le acordasem 
asistență medicală împreună cu doctorita Camelia Doru și cu regretatul doctor 
Dragoș Niculescu. Văzusem de la fereastra Spitalului sălbăticia dezlănţuită 
asupra bucureștenilor cu o zi înainte, continuată și în ziua de 15 iunie. M-am 
dus în camera de gardă și m-am rugat la Icoana Maicii Domnului să mă ajute. 
Brusc am simţit un imbold de a mă duce să vorbesc cu minerii. Pe drumul spre 
poarta spitalului am văzut intrând un om cu capul și cămașa pline de sânge, 
adus de un miner. Acesta m-a rugat să tratez omul care luase „din greșeală“ o 
bâtă în cap. l-am luat pe amândoi în camera de gardă, am tratat plaga și i-am 
spus minerului, că dacă-i dăm drumul pe stradă așa cum era, cu cămașa plină 


de sânge, riscă noi lovituri și că cel mai bun lucru ar fi să-l ducem acasă cu 
mașina mea și cu el alături de mine. Zis și făcut și așa am scăpat și eu trecând 
pe lângă minerii din faţa porții spitalului, eu fiind la volan și minerul lângă mine. 
lată că rugăciunea își făcuse efectul și scăpasem de momentul penibil al unei 
eventuale molestări. Pe drum am aflat că rănitul e profesor de matematică și 
că se ducea la sediul facultăţii de la Universitate. Amintesc, deși el mi-a cerut 
să nu fac public acest lucru, că este în momentul de faţă directorul Colegiului 
Spiru Haret din capitală. El și cicatricea lui sunt martori ai blestemăţiei abătute 
asupra Bucureștiului în iunie 1990. Minerul mi-a spus că este din Comănești și 
că, în ziua de 13 iunie, la ieșirea din șut, i-a strâns directorul pe toţi și i-a infor- 
mat că la București fasciștii și legionarii au pus mâna pe conducerea statului, 
l-au dat jos pe domnul lon Iliescu și l-au schimbat pe domnul Petre Roman cu 
Radu Câmpeanu. În curând vor pune mâna și pe televiziune. Brusc la ora 16 
s-a întrerupt emisia la televizor pentru 15 minute. Un urlet de mânie a izbucnit 
și toți minerii s-au înarmat cu bâtele și lanţurile pregătite într-o cameră alătu- 
rată și au pornit spre București. Minciuna sfruntată fusese orchestrată de direc- 
torul Radiodifuziunii și Televiziunii Române, vrednicul de dispreţ Răzvan 
Theodorescu. Deci iată cum o informație ticăloasă și nemernică i-a făcut, cel 
puțin pe minerii din Comănești, să pornească spre București cu idei belicoase. 

Dar informaţiile pot fi nu numai tendenţioase; ele pot fi și omise. Eram ime- 
diat după Crăciun în ultimele zile ale lui 1989 când am fost obligat să fac o 
amputatie de membru inferior pentru o gangrenă distală. Limbile începuseră să 
se dezlege. Pacientul era din Brașov, fusese poet și deţinut politic. Ce mi-a 
povestit m-a îngrozit. Trăisem în ţări paralele. Nu mi-a venit să cred ororile pe 
care le îndurase în închisoare și din care rezultase în ultimă instanţă arterita 
gravă, care i-a provocat gangrena. Mi-am spus atunci că ceea ce s-a întâmplat 
în închisorile comuniste cu deţinuţii politici trebuie adus la cunoștință în primul 
rând tineretului din ţară, dar și dincolo de fruntariile ei. lată de ce am aderat la 
Fundaţia Memoria, iată ce m-a îndemnat să particip activ alături de Banu 
Rădulescu la revista Memoria: dorinţa puternică, de nestăvilit, ca asemenea 
orori să nu se mai întâmple niciodată în România, niciodată. 

Cele 100 de numere reprezintă în același timp o aniversare, dar și o 
comemorare. Părintele Galeriu considera că la Revoluţie tinerii nu au căzut, ci 
s-au înălțat pe ei și pe noi. Jertfa lor - spunea părintele - este profetică pentru 
înălţarea neamului românesc. Repet însă: această desprindere de trecutul ori- 
bil în care români au chinuit români, în care români au tras în români, necesită 
în primul rând aducerea faptelor de opresiune și cruzime la cunoștința opiniei 
publice. Vor exista oameni care vor nega din prostie chiar și evidentele, fiindcă 
prostia înseamnă refuz de cunoaștere. Nu lor ne adresăm, ci zecilor, sutelor de 
mii de români care au crezut în cântecul de sirenă al comunismului și nu au 
avut nicio informaţie despre blestemăţiile petrecute în perioada comunistă și 
parțial în cea postcomunistă. 

Dar să încep prezentarea numărului 100. 


Profesorul Corneliu Zeană, un nedreptăţit al perioadei comuniste, prezintă 
lungile perioade de detenţie ale tatălui său, printre învinuiri fiind și faptul că 
asculta posturi de radio imperialiste. Dar de ce oare își risca un om libertatea 
ascultând BBC-ul, Vocea Americii sau Europa Liberă? Pentru a fi in posesia 
unor informaţii netrucate despre soarta României, a Europei și a lumii întregi, 
și aceasta ca să nu fie luat pe nepregătite în cazul unor schimbări majore. 

Ministrul Culturii din Republica Moldova, lon Ungureanu, mi-a spus că 
basarabenii știu că au fost abandonaţi de românii care nu au ridicat niciun 
deget pentru a le veni în ajutor. l-am arătat o suită de fotografii făcute de tatăl 
meu în calitate de chirurg al Spitalului 8 de campanie, în campania din est pen- 
tru dezrobirea Basarabiei, în care după fiecare etapă rămânea câte un cimitir 
militar cu cruci având deasupra casca de oțel a militarului. Românii au ridicat 
și un mausoleu cu inscripția „Recunoștinţă eroilor neamului“. Atât cimitirele cât 
și mausoleul au fost dinamitate și profanate de sovietici în 1944. Ele au rămas 
doar în fotografiile mele, pe care le-am donat acum 20 de ani Muzeului Militar, 
după ce îmi făcusem o serie de duplicate. Este clar că în aceste condiţii mi- 
nistrul Ungureanu, om de 50 de ani, mi-a dat o replică foarte răspândită prin- 
tre basarabeni privind abandonarea lor de către români, când de fapt românii 
s-au jertfit pentru eliberarea pământului strămoșesc. Dar lucrul acesta nu-l mai 
știu mulți basarabeni, de aceea au fost arătate încă odată în acest număr al 
revistei! 

Maria Sârbu, fiica ţăranului Petre Sârbu dintr-un sat din Bărăgan, povestește 
în cartea „Jurnalul tatălui meu“ ororile la care a fost supus acesta fiindcă a 
refuzat să intre în colectivă. Greu de imaginat, dacă nu ar exista aceste relatări! 

Dar poate că cele mai zguduitoare mărturii asupra unor fapte petrecute în 
zilele noastre sunt cele ale lui lachim Petrușca din Tighina, localitate consem- 
nată pentru prima dată pe vremea lui Alexandru cel Bun și apărată de Ştefan 
cel Mare și Sfânt și de Petru Rareș, locul de naștere al Președintelui Emil 
Constantinescu. Pentru că a aderat cu trup și suflet la grupul de români con- 
dus de llie Ilașcu la Tiraspol, autorităţile transnistrene au declanșat o adevărată 
teroare împotriva lui şi a familiei lui. În 22 decembrie 1990 a fost luat din faţa 
casei de 3 milițieni ruși înarmaţi, suferind un traumatism cranio-cerebral și o dis- 
locație de umăr. Participă la războiul declanșat în martie 1992 de transnistrenii 
ruși iar în iunie 1993 este scos dintr-un autobuz de către gardieni ruși și dus la 
primăria orașului Tighina unde a fost bătut crunt fiindcă vorbea românește. În 
noiembrie 1997 este iar bătut de gardieni ruși pentru ca, în decembrie 1997, 
să fie concediat de la uzina unde muncise 18 ani. În mai 1999 a fost legitimat 
de 4 milițieni ruși înarmați, i s-au găsit actele de identitate eliberate de 
autorităţile române și legitimaţia care atesta că a participat la războiul din 
Transnistria, apoi a fost dus la un post de miliţie unde cei care îl rețţinuseră au 
raportat unui ofițer că au prins un român. A fost arestat cu cătușe la mâini și 
lanțuri la picioare și băgat într-o celulă unde a fost bătut cu sălbăticie. A leșinat 
și s-a trezit legat cu un lanţ de un stâlp. Timp de 60 de zile a zăcut pe o podea 

de beton doar cu apă și pâine mucegăită, fiind bătut aproape zilnic. După 2 luni 
a fost scos din închisoare, urcat într-o mașină unde iar a fost bătut și aruncat 
pe o stradă la marginea orașului Tighina. Asemenea grozăvii întrec orice 
închipuire. Dar oare doar rușii au manifestat această ură viscerală împotriva 
românilor? Nu, deloc. Transformarea urii de rasă sau de etnie în ură de clasă 
a fost servită în România de fiinţe scelerate, cu comportamente la fel de bes- 
tiale dintre care numărul 100 ni-l prezintă pe „celebrul“ Maromet ajuns locote- 
nent colonel în MAI. Fiul unor ţărani săraci din zona Piteștiului, lucrează ca 
măturător și om de serviciu la Primăria București sectorul Negru având doar 
patru clase primare; intră în PCR în 1945, apoi în MAI unde trece pe rând în 
funcţii de comandă pe la Jilava, Caransebeș, Galaţi, Chilia Veche şi Văcărești, 
și este înaintat până la gradul de ofiţer superior. Acest individ bâlbâit și agra- 
mat și-a propus și a pus în aplicare o politică de exterminare a deţinuţilor poli- 
tici prin înfometare, bătăi și supunerea la munci istovitoare. Zilnic decedau 
între 3 și 5 deţinuţi. Este trecut în rezervă în 1959 cu o pensie grasă și anga- 
jat ca plasator la un cinematograf din București. 

Și am comentat doar jumătate din revista plină și în cealaltă jumătate de 
fapte la fel de cutremurătoare. România i-a lăsat pe torționari să zburde, s-a 
lansat cu dibăcie nada cu informatorii, care au fost blamati cu toată severitatea, 
deși mulţi dintre cei eliberaţi din închisoare fuseseră obligaţi să semneze acte 
de colaborare - și de abia după un sfert de secol s-a declanșat acţiunea în 
justiție împotriva ofițerilor și subofiţerilor din Securitate, deși cu ei ar fi trebuit 
să înceapă încă din 1990 acţiunea de asanare morală de care aveam atâta 
nevoie. 

Am fost trași pe sfoară în ultimul sfert de secol în legătură cu cei care au 
constituit Securitatea română și care au rămas în bună parte la conducerea 
acestei ţări în absenţa aplicării Punctului 8 de la Timișoara, dar bine că ne-am 
trezit în ceasul al 12-lea. Revista Memoria va continua să vă aducă la 
cunoștință date, fapte, nume atât ale celor care au suferit, ca și ale torționarilor. 
Repet: o informare corectă este primul pas pentru o decizie corectă. 


“Foto: Corneliu Sarion 


MIRCEA RUSNAC 


Torționara Vida Nedici 


Universul concentraţionar românesc a cunoscut în epoca stalinistă 
numeroase cazuri de manifestări reprobabile ale aparatului represiv. Se 
cunosc din păcate prea puţine elemente ale formelor de schingiuire a deti- 
nuților politici, lipsiţi de orice posibilitate de apărare în fața celor mai scelerati 
anchetatori. Trecerea deceniilor a făcut să se aștearnă uitarea asupra celor 
mai multe întâmplări petrecute în închisorile și lagărele de pe întreg cuprinsul 
țării. Însă puţinele mărturii care au ajuns până la noi se cuvin a fi cunoscute, 
pentru a putea înţelege până la ce nivel poate cobori uneori comportamentul 
fiinţei umane faţă de semenul său. 

Un caz notoriu de torționar al acelor ani întunecaţi este cel al bănăţencei 
Vida Nedici, care aproape în toate mărturiile este pomenită drept „sadica Vida“. 
A fost o figură emblematică a perioadei stalinismului timpuriu din țara noastră 
(anii 1946-1950). Pe numele întreg Vidosava Nedici, de origine sârbească, 
s-a născut în 1923 la Becicherecu Mic, la 17 km de Timișoara. Locuia acolo 
împreună cu mama și sora ei, iar viața lor nu era ușoară. Prin urmare, în 1946 
s-a înscris în Partidul Comunist Român, iar din anul următor a devenit 
funcţionară și traducătoare din limba sârbă la Siguranța, apoi Securitatea din 
Timișoara. Din 1949, pentru „bune rezultate“, a fost mutată la Securitatea din 
București, unde avea gradul de locotenent. A fost arestată în 1950 ca spion 
iugoslav, condamnată la moarte, dar nu a fost executată. În 1954, după nor- 
malizarea relaţiilor româno-iugoslave, a fost graţiată de Gheorghiu-Dej și s-a 
întors în satul natal, la fel ca și familia ei, care fusese deportată în Bărăgan. 
Consătenii însă aflaseră despre manifestările ei faţă de deţinuţi în perioada cât 
activase în Securitate la Timișoara și București și îi făceau viaţa imposibilă. 
Prin urmare, în 1956 a mers la ambasada lugoslaviei și, în amintirea serviciilor 
aduse, a solicitat să se mute în această ţară. Cererea i-a fost acceptată și de 
atunci a trăit la Belgrad. 

Despre activitatea ei de torționară s-au adunat de-a lungul timpului 
numeroase mărturii ale foștilor deţinuţi care au cunoscut-o. Toţi vorbeau cu 
multă groază când se refereau la ea. Exemplificăm în continuare, pentru a 
întregi portretul unei femei-călău din epoca stalinistă. 


Episcopul greco-catolic de Lugoj, pe atunci în clandestinitate, loan 
Ploscaru, enumerând „metodele de constrângere“ folosite de securiști, 
menţiona: „Bătaia la testicule. Era specialitatea unei femei pe nume Vida, o 
sârboaică. Aceasta, prinzând glandele între degete, le bătea cu un bețigaș 
până se umflau, încât torturatul nu mai putea umbla și avea dureri înfiorătoare. 
O metodă cu adevărat sadică! Mai ales pentru o femeie.“ 

În lucrarea intitulată Rezistenta armată anticomunistă din muntii României, 
Cicerone loniţoiu scria: „Prin închisori am întâlnit victime care au supravieţuit 
anchetelor și am auzit povestindu-se despre metode de tortură înspăimântă- 
toare, dar ca o femeie să schingiuiască, cu o bestialitate de neimaginat pentru 
o minte sănătoasă, n-am auzit decât în anul 1950. Se numea Vida și era 
anchetatoare la Timișoara. (...) Am întâlnit prin închisori oameni care au rămas 
infirmi pe viaţă din cauza chinurilor la care îi supunea această femeie. 
Perversiunea ei era dublată de ura ce o purta românilor. Această ură și-o ma- 
nifesta în timpul anchetelor pentru a-și masca activitatea ce o desfășura în 
favoarea lugoslaviei.“? 

Alt fost deținut, Remus Radina, în Testamentul din morgă, adăuga: „La 
Securitatea din Timișoara lucrau ca anchetatori și niște sârbi, îmi amintesc de 
Bugarschi și Vida. Ei torturau îngrozitor pe deținuții politici români. În special 
Vida, o femeie din Becicherecu Mic, de o rară cruzime, care bătea bărbaţii 
peste organele genitale.“* Alţi securiști sârbi din acea perioadă erau: Sava 
Bugarschi, Zoran Vuletici, Gheorghe Stoicovici, Dobrivoi Stanoiev și Jiva 
Brancovici. 

În Lexiconul negru, apărut la București în 2001, Vida Nedici era caracteri- 
zată astfel: „Lucra la Securitatea din Timișoara în septembrie 1949, în subor- 
dinea lui Bugarschi, șef al Securităţii pe întrea- 
ga regiune a Banatului. Era translatoare și 
anchetatoare. Era vestită pentru neverosimila 
ei cruzime și pentru metoda ei de tortură 
preferată: bătaia cu creionul peste testicule. 
(...) Este una dintre puţinele femei-torționar al 
cărei nume este cunoscut. Cazul ei a atras 
atenția cercetătorilor și analiștilor, predilecţia ei 
pentru plăcerea de umilire a virilităţii prilejuind 
unora dintre ei analogii și trimiteri la ritualurile 
castratoare ale zeiței Cybelle.“ Alte femei 
cunoscute ca sadice torționare mai erau în 
aceeași perioadă Yvonne Weiss și Chiţigoi de 
la Securitatea din Bacău. 

După ce a fost arestată, a fost deţinută o 
vreme la Văcărești. Una dintre colegele ei de 
detenție, Aristina Pop Săileanu, își amintea: 
„Dar mai erau Vida Nedici și Yvonne Weiss, de 

care ne temeam. Vida Nedici era acum în lot cu „titoiștii. Se știa cine a fost 
până atunci: o anchetatoare sadică, care torturase mulţi bărbați.'* 

În 2009, la 86 de ani, Vida Nedici refuza să recunoască atrocitățile comise, 
considerându-le invenţii ale Securităţii pentru a o denigra. „Am fost traducă- 
toare la Securitate, din sârbește“, atât își recunoștea rolul. Totuși, în fața mul- 
titudinii mărturiilor adunate împotriva ei, era nevoită să accepte realitatea: „O 
mie spun că i-am bătut, eu singură spun că nu.“ 

În continuare, vom încerca să întregim portretul acestei torționare de frunte, 
utilizând două izvoare importante, separate în timp de o perioadă de aproape 
șase decenii. Este vorba de documentele procesului ce i-a fost intentat în 
august 1950 și de un interviu pe care ea l-a acordat Evenimentului zilei din 1 
iunie 2009. În multe cazuri informaţiile se completează, iar în unele se confir- 
mă. Astfel vom afla mai multe despre trecutul acestei femei. 

În 2009, ea își rezuma în acest mod activitatea: „Am fost întâi la Timișoara 
și pe urmă la București. Ultimul grad pe care l-am avut a fost locotenent.” 
Solicitându-i-se să detalieze, a completat: „La Securitate am fost funcţionară. 
(...) La Timișoara m-a chemat un sârb, el m-a recomandat, Mirco Jivcovici. El 
era la partid. M-a propus că le trebuiau cadre și m-a pus pe mine și pe alții. Eu 
n-am știut atunci, dar în jurul meu erau numai agenţi. Unul m-a propus să fiu 
agentă și am acceptat, deși eu nu știam ce e aia, dar am semnat că, dacă 
trădez, ai mei mă vor împușca! și am rămas.“* 

În acest fel, Vida Nedici a ajuns să lucreze pentru spionajul iugoslav, la fel 
ca și restul agenţilor sârbi din jurul ei, de care amintea. Apoi completa: „Am 
lucrat cu ei o perioadă la partid. Și, de acolo, s-a separat Poliţia de Securitate. 
Nu știu cine m-a propus pe mine să merg la Securitate, dar m-am dus. La tra- 
duceri din limba sârbă în limba română.“ Evident, nu dorea să recunoască 
nimic mai mult. „Funcţionară, de la început, așa am fost. Și apoi sublocotenent 
și locotenent.“ 

Activitatea numerosului contingent de sârbi de la vârful Securităţii bănăţene 
a lăsat amintiri dureroase foștilor deţinuţi, după cum am mai arătat. Episcopul 
loan Ploscaru făcea următoarea caracterizare: „Curând am luat cunoștință de 
„specialităţile casei“. După apartenenţa multinațională a personalului adminis- 
trativ, deţinuţii spuneau: evreii conduc, sârbii și ungurii ne bat, nemții fac 
bucătărie, iar românii (milițieni simpli) ne duc la closet." 

Glorioasa activitate desfășurată la Securitatea din Timișoara a recomanda- 
t-o pe Vida Nedici să avanseze, fiind cooptată la centrul puterii: „Prin 1948, 
mulți sârbi au început să fugă din lugoslavia, nefiind titoiști, își continua ea 
relatarea. Se retrăgeau în România. Am avut chiar destul de lucru pe atunci. Și 
la început au luat bărbaţi să lucreze la asta. Le-am zis: „Proștilor, spuneţi că eu 
sunt o femeie necăsătorită care ar veni (să lucreze la asta).“ Şi m-au trecut la 
București. Dar tot la traduceri!“ Calitățile pe care și le revendica erau clare: 
„Am fost tânără, drăguță. De la poartă a venit milițianul la Timișoara să-i bat la 
mașină. La Bucureşti, la fel, în loc să bată dactilografa, am bătut eu. Stăteam 

în cameră cu alţi funcționari, la anchete. Fiecare avea treaba lui. Noi am fost 
trei sârbi. Fiecare a lucrat, a tradus. Ce nu a fost clar, am scris: întreabă-l și 
asta, și asta...“ 

Deja de la Timișoara, Vida Nedici transmitea spionajului iugoslav informa- 
tiile aflate la Securitate de la sârbii antititoiști refugiaţi în România. Ea 
recunoștea clar în această privinţă tot în interviul menţionat: „Am făcut spionaj. 
(...) Dar partea proastă este că eu am făcut copii după anchetele sârbilor de la 
Timișoara. Şi se spune că după ele Securitatea din lugoslavia ar fi trimis mulți 
oameni undeva, unde au fost pedepsiti.“ Cei deconspirați de agenţii iugoslavi 
din România erau trimiși în lagăre de concentrare care aveau un regim extrem 
de dur, comparabil cu lagărele staliniste. 

La București, activitatea ei pe linie de spionaj a continuat: „După un timp, 
când am venit la București, am trecut cu sârbii, la ambasadă. Așa au vrut ei, 
sârbii, pe linia de spionaj. Dar n-am putut mare brânză să fac pentru ei, pentru 
că până la 11 noaptea lucram legal la Securitate și abia apoi să mă văd cu sâr- 
bii. Dar nu puteam să merg direct la întâlnire, trebuia să văd dacă nu eram 
urmărită...“ 

Până la urmă, a fost prinsă: „Pe 15 iunie 1950 am fost arestată pentru spi- 
onaj. Dădeam și la sârbi ceea ce scriam pentru români. Şi m-au arestat pe 
baza a ce au spus doi șefi de-ai mei, Nicola Milutinovici și Boja Stanoievici.““* 
Aceștia fuseseră arestaţi mai devreme și, fiind supuși aceluiași „tratament“ pe 
care îl aplicaseră și ei altor arestaţi, au sfârșit prin a-şi da complicii în vileag. În 
acest mod, „rodnica“ activitate de agent dublu a Videi Nedici s-a încheiat. 

În intervalul 1-7 august 1950, „procesul trădătorilor și spionilor titoişti“ a fost 
judecat de Tribunalul militar din București. Erau un număr de 12 acuzaţi, toţi de 
naţionalitate sârbă, între care o singură femeie, „Vidosa Nedici“, cum figura în 
actul de acuzare, pe poziţia a 12-a, ultima pe listă. Ca ocupaţie, era definită 
drept „fostă funcționară“ (cum se pretindea și ea ulterior). Complicii ei, Bojidar 
Stanoievici și Nicola Milutinovici, cei care o denunţaseră anchetei ca spioană 
iugoslavă, se aflau în același lot, pe poziţiile a 8-a și a 11-a.” 

În actul de acuzare din 1 august se făceau puţine referiri la ea, ca și cum 
Securitatea ar fi încercat să facă abstracţie de prezenţa ei în lotul acuzaților. 
Se făcea referire la declaraţiile sale, ale lui Stanoievici și Milutinovici, conform 
cărora ofițerii Securităţii iugoslave (U.D.B.) Voia Baldjici, Ranco Zeţ, Dobrița 
Bogdanovici și Drago Rafai, lucrând sub acoperire legală la ambasada din 
București, „conduceau direct și permanent activitatea de spionaj din Banat, pri- 
mind rapoarte informative și dând instrucţiuni pentru culegerea informaţiilor în 
cele trei sectoare: politic, economic și militar.“ 

Alt fapt recunoscut de cei trei, precum și de martorii Marinco Nedomacichi 
și Lazar Nicolin, era că „au primit pentru ticăloasa lor activitate, importante 
sume de bani.“ Intermediarul era Milutinovici. Când Stanoievici a fost arestat 
la Timișoara, complicii săi au încercat să îi asigure evadarea din închisoare, 
urmând apoi ca întregul trio să fugă în lugoslavia. „în acest scop, ei au pregătit 

prin Isac Milutin acte de identitate false, sustrase de către Isac Milutin de la 
primăria din Becicherecu Mic, unde era funcţionar, și au luat măsuri de înar- 
marea lui Milutinovici.“* Cam la atât se refereau învinuirile din actul de acuzare 
la adresa Videi Nedici. Foarte puţin pentru a putea documenta o evidentă acti- 
vitate de spionaj, pe care ea o recunoștea și 59 de ani mai târziu. ȘI, bineînțe- 
les, deloc despre năravurile ei securiste, care au lăsat amintiri de neșters celor 
care au avut de a face cu ea și care au scos-o clar în evidenţă chiar în infernul 
concentraţionar al anilor 1947-1950, când ea a fost unul dintre personajele 
principale ale acestuia. 

Primul acuzat interogat de Tribunal, în data de 2 august 1950, a fost tocmai 
Bojidar Stanoievici. Referitor la eroina noastră, el a declarat: „Misiunea de 
recrutare a agenţilor pentru Siguranţa titoistă mi-a fost ordonată de Dușan 
lovanovici și am dus-o la îndeplinire recrutând în toamna lui 1946 pe Nedici 
Vidosa, care mi-a fost recomandată de Liubiţa Marcovici. Nedici Vidosa a con- 
simțit să furnizeze informaţiile pentru U.D.B.-a și ulterior a semnat un angaja- 
ment dictat de Dușan lovanovici și a primit numele conspirativ de „Lipa“. De alt- 
fel, am mai recrutat și pe alții.“ Apoi mai adăuga: „Au fost și agenţi ai spiona- 
jului titoist care au avut legături directe cu Dușan lovanovici, și anume: Silin 
Miladin, Conici Borislav, Nicola Milutinovici, Nedici Vidosa și Marcovici 
Liubiţa.“” Dușan (Dușco) lovanovici era considerat în actul de acuzare drept 
„principalul spion titoist“ și coordonatorul reţelei create în Banat.” 

În aceeași zi s-a derulat și interogatoriul Videi Nedici, din care aflăm lucruri 
interesante (în măsura în care sunt ele consemnate în „stenogramă“, care, 
după moda proceselor staliniste, era în așa fel redactată, încât să confirme 
sută la sută opinia autorităţilor). Ea confirma că a fost recrutată de către 
Stanoievici la locuința Liubiţei Marcovici, care era activistă la Organizaţia Slavă 
din Timișoara. Ulterior ar fi discutat cu Dușan lovanovici, care „mi-a vorbit de 
munca de spionaj.“ Informaţiile le furniza pe atunci de la regionala P.C.R., unde 
era funcţionară. „De acolo copiam rapoartele pe care le dădeam,“ arăta ea. 4 
Legătura ei continua să fie Stanoievici, care o vizita acasă și acolo primea 
„rapoartele lunare ale regionalei P.C.R.“ și „informaţiuni culese de la colegi.“ 

Mai târziu avea să lucreze cu Nicola Milutinovici. În vara lui 1947 a fost 
transferată de la partid la Siguranţă (din 1948 Securitatea), unde „am cules 
informaţiuni în toate sectiile în care lucram, le-am cules de la colegi, și totodată 
copii de pe toate rapoartele săptămânale dintr-o secţie unde am lucrat. 
Acestea le-am scos pe indigo nou.“® Predarea lor către Milutinovici se făcea 
tot la domiciliul acuzatei. 

Ajungând la București, a schimbat din nou canalul de comunicare: 
„Deoarece în acel timp veneam des în deplasare la București, Milutinovici 
mi-a spus că legătura mea superioară va fi cineva din București. Mi-a spus că 
la 5 dimineaţa voi fi așteptată pe Str. Vasile Lascăr nr. 100. M-am dus pe acea 
stradă și a venit Voia Baldjici, consilierul ambasadei iugoslave din București.” 
Acesta a predat-o altei persoane, pe care nu o cunoștea. 

Trebuie să menţionăm faptul că pe Str. Vasile Lascăr nr. 100 din București 
se afla tocmai domiciliul fostului ministru comunist al justiţiei în perioada 1944- 
1948, Lucrețiu Pătrășcanu, care apoi a fost arestat și în continuare era 
anchetat pentru cele mai neverosimile crime.% Era oare și aceasta o încercare 
de a-l implica pe Pătrășcanu în „complotul titoist“? Tot ce se poate, mai ales că 
menţionarea adresei sale într-un proces public nu putea fi deloc întâmplătoare 
în anii stalinismului. 

Datele furnizate de către Vida Nedici persoanei de la ambasada iugoslavă 
proveneau de la Securitatea din Bucureşti, unde aceasta își desfășura acum 
„rodnica“ activitate. Între timp, Stanoievici fusese arestat la Timişoara ca agent 
titoist. El avea numele conspirativ „Mrgud“, iar Milutinovici pe cel de „Costa“.* 

Legătura sa fiind nevoită să părăsească România, Vida Nedici a lucrat în 
continuare cu Drago Rafai, secretar al ambasadei Iugoslaviei din București, 
căruia a continuat să-i furnizeze același tip de informații (nu se spunea cu pre- 
cizie ce anume): „Ne-am întâlnit într-o locuinţă a lui Dobriţa Bogdanovici (tot de 
la ambasadă, n.n.), apoi pe străzi întunecoase cu mașina ambasadei. 
Bogdanovici conducea mașina, iar Rafai a primit informaţiile de la mine. Eu i 
le-am dictat, iar el le-a scris în întuneric.“* 

Între timp, doi funcţionari ai ambasadei iugoslave, Nicola Medici și Boșco 
Laţici, fuseseră arestaţi în timp ce împrăștiau prin București material de propa- 
gandă titoist. La Securitate, Vida Nedici a luat parte ca translator la anchetarea 
acestora și a încercat să le dea o mână de ajutor: „Profitând de faptul că 
anchetatorii au lipsit, i-am spus lui Medici să nu vorbească despre ambasadă, 
deoarece nici Boșco Laţici nu a vorbit nimic.“ Totodată, îl ţinea la curent pe 
Drago Rafai în privința mersului anchetei. 

Urma o întrebare edificatoare a președintelui Tribunalului, generalul 
Alexandru Petrescu: „în calitate de ofițer de Securitate ai pus la cale evadarea 
spionului Stanoievici Bojidar la Timişoara?“ Răspunsul era, firește, afirmativ. 
Se dovedea prin această întrebare faptul că Vida Nedici nu era numai o nevi- 
novată funcționară și translatoare a Securităţii, cum se pretindea ea și cum 
apăruse și în actul de acuzare de la proces, ci era ofițer activ al acestei insti- 
tuții. 

În încheierea interogatoriului, ea a mai arătat că, pentru a o acoperi, Drago 
Rafai îi dăduse legitimatia soției sale, pentru a o prezenta în cazul unui control. 
„l-o dădeam înapoi întotdeauna“, își încheia ea depoziţia.* 

În ziua următoare, 3 august, era făcută audierea martorilor. Între aceștia, 
Isac Milutin era vărul Videi Nedici, descris în stenogramă ca „fost functionar la 
comitetul provizoriu din com. Cenad.““ El a arătat că „a dus în repetate rânduri 
pachete și scrisori pentru diferiţi agenţi titoiști, prin intermediul lui Nedici 
Vidosa, și că a dat acuzatei 8 buletine de înscriere la Biroul Populaţiei, 8 car- 
nete de zonă, 8 certificate de naţionalitate și 8 coale de hârtie ștampilate în 
alb.“ Scopul pentru care ea ceruse aceste documente era astfel definit: 
„Nedici Vidosa mi-a spus că are nevoie pentru ea ca în caz că va fi urmărită de 


organele de Securitate să poată pătrunde în zona de frontieră. De asemenea, 
mai are nevoie pentru Bojidar Stanoievici, când va evada, ca să poată trece 
frontiera.“ 

Spre deosebire de actul de acuzare, rechizitoriul prezentat la 4 august 1950 
de către procurorul locotenent-colonel Niculae Constantinescu făcea referiri 
mai numeroase la acuzată. De la început, era dată drept exemplu: „Da! 
înfățișarea lașă și mârșavă, cinică și nerușinată, a acuzaților din boxă, a agen- 
tului Miloș Todorov, a spionilor Boșco Laţici și Nedici Vidosa și a celorlalţi indi- 
vizi gata de orice crimă, este înfățișarea politico-morală a clicii de asasini și spi- 
oni de la Belgrad, care a târât popoarele Iugoslaviei în ghiarele imperialismu- 
lui american.““” Limbajul stalinist folosit era în afara oricărei discuţii, însă în 
continuare se evita cu multă grijă orice referire la activitatea de torționară a 
acuzatei. Singurul lucru incriminat era spionajul pentru lugoslavia! 

Noile fapte pomenite în rechizitoriu faţă de actul de acuzare nu se regăseau 
întotdeauna în interogatoriile luate acuzaților și martorilor din proces. Așa, de 
pildă, se afirma că Vida Nedici declarase că, la plecarea din România a lui 
Drago Rafai, în aprilie 1950, acesta anunţase „că în locul lui se va prezenta 
conducătorul spionajului titoist în R.P.R., investit bineînţeles cu pașaport diplo- 
matic.“* în continuare, se preciza că numele sale conspirative fuseseră „Lipa“ 
și apoi „Zina“ și că „se înfruptase din arginţii trădării.“* 

Urma descrierea ceva mai detaliată a cazului arestării la Timișoara a lui 
Bojidar Stanoievici: „Gestapoul iugoslav folosește în activitatea sa cele mai 
bestiale metode naziste. Arestarea lui Bojidar Stanoievici în octombrie 1948 
punea în primejdie numeroase fire ale rețelei de spionaj titoiste, care ar fi fost 
descoperite dacă Stanoievici ar fi mărturisit activitatea sa criminală. Spionii 
U.D.B.-ei, strecurați în Securitatea de la Timișoara, au depus sforțări mari pen- 
tru a-l determina pe Stanoievici să nu recunoască nimic din ticăloșiile comise. 
Or, odată cu Stanoievici fusese arestat și Borislav Conici, unul din spionii care 
lucraseră un timp cu Stanoievici și care la primele cercetări arătase că avusese 
legături pe linie de spionaj cu el. Pentru a împiedica descoperirea rețelei sale 
de spionaj, U.D.B.-a a hotărât asasinarea în chiar localul Securităţii a lui 
Borislav Conici, spionul Sava Bugarschi primind însărcinarea să otrăvească pe 
Conici. Datorită unor serii de împrejurări, bandiții titoiști nu și-au putut pune 
planul în aplicare.“ 

Cel de-al doilea rechizitoriu, al procurorului maior magistrat lon Spulber, 
prezentat în aceeași zi, făcea încadrarea juridică a faptelor acuzaților. Vida 
Nedici era acuzată în principal de „crima de trădare de patrie, pedepsită de art. 
184, 190 și 191 c.p.“ Altă infracţiune era de „acte preparatorii la trecerea 
frauduloasă a frontierei, prevăzută și pedepsită de art. 267 c.p.“ în continuare, 
se mai preciza: „Faptele de trădare și spionaj ale acuzaților Milutinovici Nicola, 
Nedici Vidosa și Basler Djuro sunt incriminate și prin dispozițiunile legii 16 din 
ianuarie 1949, deoarece acești acuzaţi au continuat activitatea lor criminală și 
după intrarea în vigoare a acestei legi, care apără cuceririle democratice ale 


poporului muncitor din patria noastră. 

In conformitate cu această lege, trădarea de patrie și spionajul se 
pedepsesc cu „pedeapsa cu moartea“. 

Tot în baza legii 16 mai este trimis în judecată și acuzatul Stanoievici 
Bojidar, pentru crima de „nedenunţare a înaltei trădări“, întrucât acest acuzat 
după intrarea în vigoare a acestei legi nu a denunţat activitatea trădătoare a 
acuzaților Milutinovici Nicola și Nedici Vidosa."* 

Finalul rechizitoriului era pe măsura acestor menționări: „Acuz pe trădătorii 
de patrie: Milutinovici Nicola și Nedici Vidosa că au săvârșit crima de înaltă tră- 
dare și celelalte infracţiuni pentru care au fost trimiși în judecată și în baza legii 
16 cer pedepsirea lor cu moartea.'“ 

In aceeași zi, avocatul din oficiu al Videi Nedici, Nicolae Zaharia, a „justifi- 
cat“ infracțiunile imputate acuzatei prin faptul că „și-a primit educația într-un 
mediu burghez“ și că „fasciștii de la Belgrad au folosit fanatismul naţionalist al 
acuzatei pentru a o determina să lucreze pentru ei.“* lar în ultimul cuvânt care 
a urmat, Vida Nedici n-a spus prea multe, conform stenogramei procesului: 
„N-am nimic nou de spus, decât că sunt vinovată, doresc ca pedeapsa care-mi 
va fi dată să servească drept exemplu. Am trădat ţara și aştept pedeapsa bine 
meritată.““ 

La 27 de ani, se părea că își încheiase socotelile cu existenţa terestră. La 7 
august era condamnată la moarte și confiscarea averii, ca și Djuro Basler și 
Nicola Milutinovici.“ Totuși, dintre ei trei, doar acesta din urmă, în vârstă de 29 
de ani, avea să fie executat la închisoarea Jilava, la 28 octombrie 1950. Vida 
Nedici a fost mutată prin diverse închisori, așteptând în fiecare clipă să fie 
împușcată, potrivit confesiunii sale din 2009. De trei ori chiar i s-ar fi înscenat 
execuţia.“ Conform foștilor deţinuţi, ea chiar și în postura de arestată era 
chemată adeseori să dea o mână de ajutor anchetatorilor, cu metoda știută. 
Oricum, era îngâmfată și se ținea la distanţă de colegii de suferință.” 

În 1953 a murit Stalin și în scurt timp relaţiile României cu Iugoslavia lui Tito 
s-au normalizat. În 1954, Vida Nedici era grațiată, după ce mai întâi îi fusese 
comutată pedeapsa, desigur ca recunoștință pentru serviciile aduse Securităţii 
de-a lungul timpului. Ce a urmat, relata tot ea: 

„M-am dus în satul meu. Și bineînţeles că sătenii au luat foc când m-au 
văzut. Nu se așteptau să mai fiu în viaţă. Erau care se uitau ca la una care a 
bătut și a chinuit români. Și am văzut că nu are rost să mă apăr, că toată lumea 
știa că am bătut, și am plecat. Pe urmă m-am dus la ambasada Iugoslaviei și 
m-au întrebat dacă vreau să vin aici. M-am pregătit și am venit aici.“ La 
Belgrad a lucrat în comerţul exterior, apoi la un service auto, mereu între băr- 
baţi. Cu toate acestea, nu s-a căsătorit și nu a avut copii. In vara lui 2009 trăia 
dintr-o pensie „mai mult decât decentă“ în capitala Serbiei democratice, unde 
nimeni nu avea cunoștință despre atrocitățile care îi sunt imputate în România 
și unde se declara, și la 86 de ani, o comunistă convinsă. 


67 


Note: 

loan Ploscaru, Lanturi și teroare, 
Timișoara, 1993, p. 137. 

"După lon Hurtupan, Metode de tortură 
și schingiuire folosite de Securitate în 
anchete și în penitenciare, în Timpul 
gugulanului, Reșița, 9 octombrie 1998. 

“După ibidem. 

“După Andrei Udișteanu, Femei de 
pază la porțile „Gulagului“ românesc, în 
Evenimentul zilei, București, 1 iunie 2009, 
http://stiri.zoot.ro/Femei-de-paza-la-por- 
tile-Gulagului-romanesc,292597.html 

sAristina Pop Săileanu, „Să trăiască 
partizanii / Până vin americanii.“ Povestiri 
din munți, din închisoare și din libertate, 
București, 2008, http://atelier.liternet.ro/ 
articol/5869/Aristina-Pop-Saileanu/Să- 
trăiască-partizanii-până-vin-americanii- 
Povestiri-din-munţi-din-închisoare-și-din- 
libertate.html 

“Andrei Udișteanu, op. cit. 

"Ibidem. 

*/bidem. 

*/bidem. 

Ibidem. 

“loan Ploscaru, op. cit., p. 124. 

Andrei Udișteanu, op. cit. 

“Ibidem. 

“Ibidem. 

“Ibidem. 

Ibidem. 

"Mircea Rusnac, Procesul intentat li- 
derilor sârbi „titoiști“ (1950) și implicațiile 
sale, în Analele Banatului, Arheologie- 
Istorie, V, Timișoara, 1997, p. 386. 


“Culegere de materiale privitoare. la 
activitatea criminală a serviciilor de spi- 
onaj imperialiste pe teritoriul Republicii 
Populare Române, 1951, p. 165. 

Ibidem. 

Ibidem. 

“Ibidem, p. 168. 

“Ibidem. 

“Ibidem, p. 158. 

“Ibidem, p. 170. 

Ibidem. 

ælbidem. 

? Ibidem. 

Cristian Popișteanu, „Cazul“ grupului 
Lucretiu Pătrășcanu, în Magazin istoric, 
București, nr. 711991, p. 62. 

“Culegere de materiale..., p. 171. 

Ibidem. 

“Ibidem. 

“Ibidem. 

Ibidem. 

“Ibidem, p. 183. 

Ibidem. 

*/bidem. 

“Ibidem, p. 

Ibidem, p. 

“Ibidem, p. 

Ibidem. 

“Ibidem, p. 

“Ibidem, p. 

“Ibidem, p. 

“Ibidem, p. 

“Ibidem, p. 201. 

“Andrei Udișteanu, op. cit. 

“Ibidem. 

"Ibidem. 


RADU PREDA 


Iertarea 


Conducerea Asociaţiei Foștilor Deținuți Politici și 
| Victime ale Dictaturii din România (AFDPR) a primit de 
curând o scrisoare nefirească în firescul ei și, în plus, 
menită să ne arate ce lipsește în profunzime societății 
românești de azi. 


Nepotul unui fost gardian pe la mai multe închisori și lagăre de muncă a aflat, 
după 1989, despre sistemul concentraţionar al regimului comunist și despre 
condiţiile dure de viață din aceste spaţii ale luptei de clasă. Chiar dacă nu a putut 
sta de vorbă cu bunicul pe temă, el murind pe când nepotul avea cinci ani, îl 
frământă întrebarea dacă a fost nemilos și vrea să afle detalii. În așteptarea unui 
răspuns, tânărul își cere iertare în locul bunicului său și, cu strângere de inimă, își 
mărturisește speranţa că acesta nu a făcut totuși parte din categoria torționarilor. 
Gestul nu este deloc inutil. Dimpotrivă. Fiind rar - nu am auzit de prea multe 
asemenea asumări peste timp —, el are cumva un statut exemplar. Pentru că ne 
arată câtă încrâncenare zace în străfundurile ţesăturii sociale de la noi, câtă inca- 
pacitate de a înţelege că istoria a trecut prin casele unor oameni care, după ce 
veneau de la ministere și locuri de pază, de la razii și anchete, de la plenare unde 
aplaudau frenetic și de la casele conspirative de unde spionau pe propriii lor con- 
cetățeni, ei bine, se așezau la masă cu familia. Ca și cum nimic deosebit nu se 
petrecuse. Există o simetrie sinistră. Inclusiv copii și nepoți de foști deținuți politici, 
deportaţi sau executaţi, nu arată mereu un interes real pentru soarta propriei 
familii. Dacă până la căderea comunismului scuza putea fi lipsa de informații, 
familiile încercând să îi protejeze astfel pe cei mai mici, să nu îi șocheze, după 
aceea ar fi avut timp și căi de cunoaștere. Cumva, urmași de torționari și urmași 
de victime împart amnezia, dorinţa de a nu se mai întoarce într-un timp rușinos 
pentru unii și brutal pentru alţii. Scapă, psihologic vorbind, cu faţa spre prezent. 
Revenind la nepotul de gardian, asemeni actului de justiţie, nici iertarea nu este 
niciodată prea târzie. Mai ales o societate traumatizată precum a noastră are 
nevoie de asemenea momente cu valoare terapeutică. Nu putem judeca pe nimeni 
după familie, nici în bine și cu atât mai puţin în rău. Cu toate acestea, simpla con- 
vieţuire prin indiferenţă nu poate garanta solidaritatea unui corp social. Chiar dacă 
nu mai pot fi reparate toate abuzurile - cum îi redai unui om tinereţea furată?! -, 
măcar starea de spirit poate fi alta. Până la urmă, asumarea istoriei este cea mai 
mare și mai sigură investiţie în viitor. 


Articol apărut în ediţia tipărită a cotidianului Adevărul, din 10 august 2017. 
http://adevarul.ro/cultura/istorie/iertarea-1_598c37895ab6550cb8e433fe/index. html 


IOAN LADEA 


Deţinut politic 
la 13 ani! 
(+ 15 martie 2001) 


S-a născut la 19 februarie 1935, la Zărnești/Brașov, 
fiu al artiștilor plastici Romulus Ladea (1901-1970) și 
Lucia Piso (1915-1971). Elev al Liceului „Inocențiu 
Micu“ din Cluj, a fost arestat în 1948 alături de alți co- 
legi (între care viitorul doctor loan Puşcaş din Șimleul 
Silvaniei, ai cărui părinţii fuseseră uciși la Trăznea de 
trupele horthiste în primele zile de după ocuparea nor- 
dului Transilvaniei) și implicaţi într-un proces împotriva 
Frăţiilor de Cruce din Cluj. La arestare loan avea 13 
ani. Va fi judecat și condamnat împreună cu lotul său 
pentru „activitate în organizaţii subversive“. Va executa 
un an de detenţie la Târgșor - închisoarea în care 
regimul comunist a încarcerat sute de copii deţinuţi 
politic. 

În cartea sa „Imn pentru crucea purtată“, Virgil 
Maxim ne povestește o întâlnire dintre Generalul 
Nicolski și loan Ladea: 

„Copiii fuseseră scoși în careu și Nicolski a trecut în 
revistă această floare a sufletului românesc. Avea o 
mină sadică. În fața celor mai tineri, l-a întrebat mirat pe 
lonel Ladea: 

- Câţi ani ai tu? 

- Am împlinit 12 ani și de un an fac politică, a 
răspuns micuțul lonel, fără să clipească, ţintuindu-l pe 
Nicolski. 

Cazul lui era următorul: un ofițer de Securitate încer- 
ca să intre în grațiile doamnei Ladea, mama lui lonel. 
Dar demnitatea morală a doamnei era mai presus de 
închipuirile prostului cu caschetă și cizme ofițerești. 
Securistul și-a închipuit că prin șantaj și-ar putea atinge 
scopul; i-a arestat copilul, așteptând ca doamna să-i 
cadă la picioare. 

Ceea ce nu s-a întâmplat. Drept răzbunare 
i] l-a implicat pe Ionel în grupul celor arestaţi din 
f liceu pentru atitudine anticomunistă. La 
A anchetă lonel s-a purtat mai presus de orice 
| critică; a urmat condamnarea și trimiterea la 
aN Târgşor.“ 

T | Eliberat în 1949, își va continua studiile 
"| urmând cursurile fără frecventă ale liceului din 
+] Cluj, apoi se va înscrie, tot la Cluj, la 
Facultatea de Medicină. In anul V de facultate 
va fi exmatriculat. Un an mai târziu urmează 
H arestarea. Tribunalul Militar Cluj îl va con- 

á damna în august 1959 la 3 ani închisoare 
corecțională pentru „uneltire împotriva orân- 
| duirii sociale“. De data asta condamnarea s-a 
făcut pentru că „a inițiat o organizaţie subver- 
sivă“. Execută detenţia la Cluj, Văcărești, 
Aiud. Va fi eliberat la expirarea pedepsei, în 
august 1962. 

După eliberare nu i se permite un timp să 
continue Medicina și urmează o școală medie 
pentru asistenţi medicali. Abia în 1965 se 
poate dedica studiilor universitare. Va urma Facultatea de Medicină și cea de 
Matematică. Stabilit la Joița în Giurgiu, va fi urmărit în permanenţă de 
Securitate, mereu dat afară din serviciu. loan Ladea muncește enorm pentru 
a-și construi o carieră. 

Studiază medicina tradiţională chineză, practică acupunctura cu rezultate 
spectaculoase. Legat de domeniul matematicii, lucrează la niște modele 
matematice care fac istorie: primele noţiuni de informatică românească aparțin 
lui loan Ladea. Cu mari piedici reușește să își ia doctoratul în studii medicale. 

În 1977 se alătură mișcării de disidență formată în jurul lui Paul Goma. loan 
Ladea trimite o scrisoare de sprijin și solidaritate care va fi citită la Europa 
Liberă (citiţi scrisoarea, integral, mai jos). În consecință va fi destituit din servi- 
ciu, arestat și anchetat pentru scurtă vreme în aprilie 1977. Urmărit până în 
1989, loan Ladea a trecut la Domnul în 15 martie 2001. 

Propunem cititorilor câteva fragmente ce credem că îl definesc pe dr. loan 
Ladea; fragmentele sunt desprinse dintr-un jurnal inedit, ţinut între anii 1997- 
1999, când umbra sfârșitului de-abia prindea contur. 


loan Ladea la 11 ani - cu doi ani 
înainte de arestare! 


Tie, Doamne 

14 mai 1997 

Tie, Doamne e o închinare pe care am așternut-o ca pe o parafă pe toate 
scrierile mele, dar ceea ce a urmat, n-a fost demn de închinat Domnului. 

Domnul se mânie atunci când i se aduc ca jertfă vite betege sau schiloade. De 
data asta va trebui să veghez să nu adaug încă un păcat celor făcute până 
acum din negrijă sau din ispită. Acum nu mai trebuie să fac concesii oamenilor, 
presărând scrierea cu efecte sau demersuri didactice, nu mai trebuie să 
dovedesc nimic prin citate, prin mărturii din vechime sau de la iluștri. Jurnalul 
acesta e doar un omagiu sau mai curând o tandrete notată, adresată pămân- 
tului, întâmplărilor de aici, un fel de jurnal de călătorie, care încearcă să pre- 
lungească - fie și numai pe hârtie - faptele care trec. Mi-a fost și încă mi-e drag 
pământul cu viața pe care o suportă, deasupra nedreptăţilor și suferințelor. 
Vina lui cea mare e că îngăduie moartea, îngăduie schimbarea într-atât, încât 
o privire isteaţă sau și o mângâiere sunt retezate și transformate în putrezi- 
ciune. Dacă mi-e drag pământul, viața, lumea, înseamnă că mi-e drag și omul 
lumesc, dar nu atotputernic și dezlănţuit, ci împăcat cu Omul ceresc, supus lui, 
în așteptarea acelei vieţi fără sfârșit. Și picioarele se supun capului, aici pe 
pământ. Și omul lumesc trebuie să se supună celui ceresc tot aici. În rest, voia 
Domnului! Supușenie până la moarte, ca fratele nostru uns Domn și înălțat la 
Dumnezeu, lisus Christos. Deci gânduri spontane, imagini, întâmplări cu tâlc 
sau cu urmări, figuri, prieteni, dușmani. Demult, tare demult, îmi doream un 
astfel de jurnal, dar poate că Dumnezeu n-a vrut să îl încep până acum. (...) 


16 mai 997 

E clar că răul nu vine din noi. Ispitele nu sunt nici dorințe, nici plăceri, sunt 
pur și simplu îndemnuri de a ieși din ordinea lui Dumnezeu, pentru care sun- 
tem făcuţi. La marginile mele stă haosul care mă hărtuiește. Poate și pe 
dinăuntru sunt gol, și acolo s-a furișat neantul cu Hundunul lui.(...) (Hundun 
sau Hun Dong, haosul primordial personificat în mitologia chineză - n.a.) 


21 mai 

Dacă ar fi să dedic gândul de acum unui eseu, l-aș intitula „jertfe strâmbe“. 
Darurile noastre închinate Domnului trebuie să fie fără cusur. Dacă sunt 
strâmbe, sunt refuzate și, întoarse în proprietatea noastră, ne schimonosesc 
sufletul în mânie, invidie, ură! ăsta e cazul lui Cain. Defectul meu mă 
schilodește și mă împinge la ucidere. Nu la corectare, ci la ucidere! Prin 
ucidere, vreau să exclud omul care m-ar putea judeca, sau, ca în cazul lui 
Cain, care e un etalon care mă defavorizează, care face să se vadă defectul 
meu. Da, defectul lui Cain apare ca atare numai prin comparare cu postura lui 
Abel. Folosind relativitatea, eu nu mai pot fi evaluat dacă nu există termen de 
comparație. Asta am reușit să înjghebăm din lumea în care am fost alungați: 
jertfe schiloade și minciuni, adică neputinţă! Și n-am alergat la Cel ce poate să 
ne ajute, să ne îndrepte, să ne așeze încă o dată drepţi! După ce am greșit în 
Eden, ar trebui să ne îndoim de noi și să chemăm pe Domnul să ne câr- 
muiască. Atunci când ispita e mare, să cerem putere, să ne smerim! Şi să ne 
cercetăm jertfa înainte de a o așeza pe altar. Ajută Doamne! 

29 mai 

Începe să îmi fie drag caietul ăsta, coșul ăsta în care îmi aștern gândurile 
care îmi bântuie mintea și sufletul. Nu pe toate, sunt multe care abia mă adie, 
apoi pier: fragmente de amintiri, soluţii la probleme care au fost de mult con- 
sumate de viaţă, vise, închipuiri, poate dragoni rătăciți sau doar stafiile lor 
buimace, care trăiesc în alte lumi și din neatenţie nimeresc peste mintea mea, 
care se înalţă ca o antenă să prindă mesaje ori să se ofere păsărilor ostenite 
de plutire. Pe câte unul din aceste gânduri îl prind, îl sortesc iscodirii de seară, 
îl descos, îl răstignesc aici pe hârtie, pentru a-l reciti cândva sau a-l lăsa întâm- 
plării de a fi găsit de vreun urmaș care să se scalde cu curiozitate și voluptate 
în intimitatea înaintașului din care, poate, a moștenit ceva. Deci, fără pretenţii 
literare, fără morgă sau grijă de prezentare. Astă seară, o veche obsesie care 
a bătut la ușă, surprinzându-mă prin insistența cu care revine: Omul între Cer 
și Pământ și urma lui. Căci, după ce a fost Centru, loc prin care Cerul se con- 
frunta cu Pământul, sfârșește prin a se retrage, ce e de sorginte terestră, în 
țărână, ce e suflu Divin, în Cer. O moarte seamănă cu o despărţire între Cer și 
Pământ, unite până atunci în Omul care moare, și care nu mai este un loc în 
care cele două - Cerul și Pământul - se întâlnesc. Locul rămâne „vacant“, dar 
pentru puţină vreme, căci e repede ocupat. Ca și Timpul. Și totuși, acolo, atât 
Pământul, cât și Cerul dobândesc o rană. O rană care se vindecă printr-o cica- 
trice care nu se poate șterge. E plin Cerul de cicatrici, e plin Pământul de 
morminte. S-au așternut straturi de morminte, până la adâncimi mari, și uneori 
nu se mai știe cum a fost cel care trăia înainte de a fi provocat rana și apoi cica- 
tricea. Rămân doar semnele durerii, căci orice rană doare. Durerea „trece“, dar 
încotro se duce, nu știm. Îşi însemnează o urmă și „se consumă“, piere. A fost 
un loc în care Cerul poruncea Pământului și acesta se supunea. Poate strâmb 
și cu ezitări. S-a împlinit porunca, Cerul a plecat în alte locuri, Pământul s-a 
odihnit și n-a mai ascultat. A urmat o rană, o durere, o cicatrice peste care s-a 
așternut un mic pustiu, atâta cât să încapă în el un alt loc de întâlnire. Tot între 
Cer și Pământ, pentru aceleași porunci și împliniri. Apoi alte dureri. Asemenea. 


5 iunie 

Alături de o temeinică asigurare că „cei ce nădăjduiesc întru Domnul nu vor 
fi daţi de rușine“, în fiecare seară citesc și versetul 11 din același capitol cu 
citatul de mai sus, și anume 49, al lui Isaia (să fie acest capitol numerotat cu 
7x7 întâmplător?) care zice: „Voi preface toți munţii mei în drumuri, și drumurile 
Mele vor fi bine croite.“ Ca și în Cerul Anterior al Chinei antice, ca și în înțele- 
sul curent al oricărei epoci istorice, muntele oprește trecerea. Trebuie învestită 
forțarea traversării cu un sesizabil spor de energie, iar energia înseamnă viaţă. 
Și dacă munții au fost îngăduiți de Dumnezeu ca opreliști, iată făgăduinţa că ei 
vor fi schimbaţi în drumuri. Drumul e sortit trecerii, e amenajat anume pentru a 
o înlesni. Opreliștea se schimbă în slobozenie! Nu mai cheltuim din noi viața 
noastră, nu ne mai opintim, ci ne lăsăm purtaţi pe o cale pregătită, ca și cum 

am urca într-o căruță. lată încă o profeție de mare elocvenţă, referitoare la 
venirea lui Christos. El aduce „Drumul spre Mântuire“ spre scăpare, spre o 
viaţă care nu va mai fi ameninţată de timp și de accidentele spațiului. Trebuie 
doar să avem nădejde, credinţă și, mai cu seamă, dragoste. Acestea pot 
binecuvînta și schimba o cale de destinaţie greșită într-o cale bună, căci pe 
aceia care nădăjduiesc din adâncul inimii, care cred cu toată fiinţa și iubesc 
total, pe orice cale ar fi, lisus îi însoțește. 


6 iunie 

Constat că faptul că mă primește fără să mă certe, fără să mă judece 
măcar, că îmi păstrează gândurile, acest jurnal îmi devine drag, îmi stârnește 
recunoștința, îmi încălzește inima. [...] Aș vrea un mod de exprimare mai 
aproape de jurnal, m-aș implica mai mult, dar întotdeauna când scriu rămân în 
afara textului, ca o gâscă sălbatică stând de veghe, timp în care ea nu apartine 
nici cârdului, nici somnului, ci primejdiilor din care e alcătuită ambianța. 


Sâmbătă, 14 iunie 

Să fug la Domnul fie și în trup! Nu vreau să fug de viaţă, nici chiar de viata 
asta, ci de lume vreau să fug. De lumea care face într-una o gălăgie infernală, 
un sistem de divertisment care să acopere Cuvântul lui Dumnezeu! Şi 
mulțumesc Domnului că mi-a găsit un loc de muncă; mi-a ocupat viața, rugă- 
ciunea e o bucurie! Nu mă rog, citesc Scriptura și mă bucur! Când am de cerut, 
cer. Când nu uit, mulțămesc. Nu îndeajuns! E singurul loc în care mă simt bine: 
la umbra Cuvântului Lui. Sau mai bine, la lumina Cuvântului. La căldura 
Cuvântului. Ascuns în pădurea pe care o ridică și crește Cuvântul. O pădure 
forfotind de viaţă. Mă urc într-un pom mai înalt și privesc lumea svârcolindu-se 
în păcate, fierbând de parcă ar vrea să plesnească, să se distrugă. 


31 iulie 

Îmi vine să renunţ la jurnal, prea devreme să-l părăsesc, dar de câte ori mă 
apropiu de el, simt că se mai apropie cineva și acest cineva îmi e necunoscut 
și n-are rost să-i spun lui toate astea, mai ales că un necunoscut te obligă să 
fii explicit, prea explicit, și să faci impresie bună, prea bună. Dacă s-ar apropia 
cine e așteptat, mi-aş deschide sufletul, i-aș arăta toate confuziile mele, mai 
ales confuziile, intuiţiile, poftele și durerile, îndrăsnelile sau teama, teama cea 
mare care ne chinuie pe toţi din pricina puţinei noastre credinţe. Doamne, 
mărește-mi credinţa! 


1 octombrie - Joi 

De mult n-am mai scris. Astă seară mi s-a părut cetirea Scripturii prea 
scurtă, prea scurtă rugăciunea, și aș fi zăbovit în ea. Aș fi așteptat încă un 
semn de la Dumnezeu. Așteptarea e bucurie, fericire, extaz, când îl aștepți pe 
Domnul! Și, ridicându-mă nesătul de la rugăciune, am căutat ceva, și din 

amintire mi s-a înfățișat jurnalul. Da, asta e menirea lui, o prelungire a rugă- 
ciunii. [...] Sobornicismul e o dovadă de dragoste între oameni. Trebuie să dăm 
această dovadă, dar Rugăciunea e altceva. Rar simt nevoia să fie altul cu 
mine. Poate nenea Mitu Pabat. De el nu mă sfiesc. Nu mi-e teamă că l-aș 
putea simţi străin sau ostil. E un „domestique“ al lui Dumnezeu. E ca la el 
acasă la Dumnezeu. Şi păcatele pe care le va fi făcând sunt un fel de nepă- 
cate. Prezenţa lui la rugăciune e un fel de pilă, de vorbă bună pusă la 
Dumnezeu pentru mine. Chiar dacă mă rog fierbinte, simt povara păcatelor 
mele trecute. Cred că atunci când înfăptuiesc un păcat, chiar dacă îl percep, 
nu-i pot evalua gravitatea. Asta e foarte grav. E grav să nu evaluezi gravitatea. 
înseamnă că noi trăim ca în vis și singurul moment de trezie este cel al rugă- 
ciunii. Mare curaj e rugăciunea! Oricâtă smerenie ai pune în ea, nu e destulă 
pentru a umple diferenţa între mărimea lui Dumnezeu și micimea ta. E o 
inconștientă rugăciunea. Un gest temerar, împlinit din disperare. Să te apropii 
cu bună știință și să îl tulburi pe Dumnezeu! Și să aștepți să-ţi și răspundă! 

Sunt ostenit. Sparg zilnic buturugi și-mi place. Pe terasă sunt cele mai fru- 
moase flori de piatră din lume! O tufă mare, orange, chiar lângă casă, nu mai 
păleşte! Se răsfață peste măsură 
pentru că e admirată și iubită. Simte 
fiorul toamnei și s-a refugiat în sufle- 
tul nostru. Nimeni dintre noi nu o va 
uita. Și dacă vreunul va muri, își va 
lua puţine imagini de pe Pământ 
pentru lumea cealaltă. Acolo nu 
avem trebuință de lucrurile de aici. 
Dar imaginea acelei tufe bogate și 
răsfățate o vom lua. Nu e un răsfâţ 
obraznic, risipitor, deșănţat, ci unul 
plin de emotie, de emoția unui timid, 
de emoția unuia care e speriat de 
propria frumuseţe, de prea multa fru- 
museţe pe care nu știe să și-o 
poarte. Într-o zi, fetița mea lulia - are 
acum trei ani împliniţi - a călcat-o din 
gelozie. Sigur că n-ar fi călcat-o 
dacă gelozia n-ar fi fost așa de dis- 
perată. Apoi n-a mai băgat-o în 
seamă. Și de rușine pentru ce a 
făcut. Dar cred că o iubește într-un 
mod bizar. Oricum ne e mai dragă 
decât animalele. Şi cred că, prin ea, Paul Goma și lon Ladea se îndreaptă spre 
ne iubim unii pe alţii. E un loc în care Ambasada SUA, 28.03.1977. Fotografie 
dragostea noastră se concentrează de filaj, CNSAS 

fără adresă, se regăsește iubire cu iubire. Fiecare își pune acolo prisosul, 
fiecare ia de acolo după nevoie. Iti mulțămim, Doamne, pentru acest dar! E mai 
presus decât o minune. Păstrează-ne. Amin! 


12 octombrie 999 

De mult te-am părăsit, săracul meu jurnal. Am scris la carte, m-am sbătut în 
viaţă. Şi, în urmă cu vreo trei luni bune, am început să tușesc mult, întruna, și 
să scuip sânge. Câte puţin, câte o scamă, semnul era clar, iar eu m-am înfio- 
rat ca orice condamnat care nu-și știe chiar ziua și ceasul, dar știe că termenul 
se apropie. Vedeam fiara, moartea care mă pândea, se apropia, îmi promitea 
prin gesturi că o să mă chinuie. Uneori era cumplită, mare, sufocantă, alteori 
mică, veninoasă, țepoasă, perfidă. Oricum, neîngăduind apărarea. Fără scă- 
pare. Apoi tușeam mai rar, respiraţia se ameliora, mă cuprindea pacea și si- 
guranța toamnei, care își rânduiește rosturile pentru odihnă, să petreacă iarna 
în aţipire și să o ia de la capăt în primăvară. Două căi pe care mă târam, 
trecând de la una la alta. Calea disperării zămislea gânduri rele la adresa lui 
Dumnezeu, reproșuri și disperate rugăciuni, vlăguite de speranţă și sterpe. 
Credinţă? Da, cred, Doamne, că poţi să mă vindeci, știu că ești Atotputernic, 
dar văd că nu-mi dai nici un semn că ai voi să o faci cu mine. Şi îţi e atât de 
ușor! Apoi îmi dădea prin gând că readucerea unui om împins de soartă spre 
moarte seamănă cu o înviere. Și asta răscolește o sumedenie de rânduieli 
făcute. Cel care e hărăzit să îţi ia locul, cei care trebuie să te plângă sau să se 
bucure de dispariţia ta, toţi vor fi bulversaţi, în soarta tuturor trebuie să se 
umble. Îmi inventariam faptele bune, vai, prea puţine!, și le lustruiam. Apoi, pe 
cele rele. Mă căiam, ceream iertare. Cu lacrimi, ceream viaţă; oboseam și tre- 
ceam pe ceialaltă cale, cea în care boala mi se părea că e trecătoare. Ce, sunt 
copil? M-am speriat degeaba. Nu e pentru prima dată. Dar îndoiala se isca 
dintr-un acces de tuse și, fără să-mi dau seama, mă trezeam pe calea dis- 
perării. Cumplit! 


23 octombrie 999 

Sâmbătă 

Starea mea de îndrăgostit de Dumnezeu. Dumineca trecută mi-am făcut o 
tomografie computerizată și diagnosticul lui Adrian Pop, de drept cel mai mare 
radiolog al nostru, a fost bronșiectazie. Deci nu cancer. Sigur, am intrat într-o 
pietate asemănătoare doliului. Remușcarea că m-am putut îndoi de Bunătatea 
lui Dumnezeu. Dar cum puteam fi nesimtit? Să fiu sigur de decizia Lui? Uite că 
puteam! Neelegant, dar prin forța credinţei. Puteam rămâne însă cu senzația 
că l-am luat darul din mână. 

Acum mă frământă o teamă, că peste o săptămână, adică Sâmbătă 
noaptea, cu voia lui Dumnezeu, voiu fi în avion în drum spre China. Voiu sta 
puțin, apoi în decembrie, probabil, în Liban. Am lâncezit pe șezut o viaţă și 
acum, la bătrâneţe, să bântui globul ca gloabă ostenită și neinteresantă, lipsit 

de putinţa de a plăti cu energie de prisos eventualele bucurii ale noutăţilor 
oferite de călătorii. Ceea ce mă frământă e Harul din care n-aș vrea să ies. 
Sunt atent la mine, la ţinuta mea de creștin. 


lon Ladea: „Voi sta alături de tine PAUL GOMA, voi sta alături de atitudi- 
nea ta.“ 

Scrisoare reprodusă via Flori Bălănescu 

In cadrul rubricii „Actualitatea Românească“, din seara zilei de 13 aprilie 
1977, postul de radio „Europa Liberă“ a transmis scrisoarea scriitorului IOAN 
LADEA adresată lui PAUL GOMA la 17 martie a.c. / Scrisoarea a fost citită la 
12 zile după arestarea lui Paul Goma/ 


Întârzierea scrisorii mele atestă pertinenta ei, un gest ca al tău nu se poate 
evalua în măsura ce i se cuvenea în structura în care ne-a aruncat destinul. 
Te-am judecat cu măsura standard, cu măsura impusă de sistemul ce azi ne 
împresoară, te-am suspectat o zi provocator, care încerci să răscolești resurse- 
le latente ale unor oameni împietriţi în tăcere. Am așteptat, era firesc. Dar 
infailibilii încrederii mele, de probitate incontestabilă ca NEGOIȚESCU, VIANU 
și alţii au aderat la gestul tău. lartă-mă, iartă o intenţie care a șovăit în a se 
preschimba în faptă, care a acceptat mântuirea doar după certificatul dovezilor. 
Pe toţi ne-a deformat sistemul, tuturor ne-a semănat în ogradă bănuiala și 
teama, roadele terorii. Şi de teroare am avut cu toţii parte. Nu m-am încărcat 
cu suferințele altora, îmi ajunge povara mea. 

Inchis la 13 ani și judecat de Tribunalul militar, eliberat doar la un an, după 
o sentinţă de achitare, închis la 24 de ani și condamnat, chemat mereu la cadre 
și securitate și sfătuit de activiști cu o blândă autoritate, de o amenințătoare 
prestanţă, mi-am deformat spiritul în așteptare. N-am abandonat, pândind fe- 
restrele sistemului, le-am escaladat pe coordonatele științei. Mereu în umbră, 
am făcut medicină și informatică, futurologie, am scris cărți științifice, am scris 
versuri, am tăcut. Am tăcut și m-am gândit la binecuvântările tatălui meu care 
zicea: „Ți-e mumă patria și iubește-o, iart-o odată, de două ori, de trei ori, dar 
dacă-ți este vitregă, mai pleacă și mai caută alte meleaguri căci Dumnezeu a 
binecuvântat întreg pământul!“ Și mama mea gândea la fel şi chiar bunicii și 
toți au fost luptători în prima linie pentru pace.“ 

Voi sta alături de tine PAUL GOMA, voi sta alături de atitudinea ta. Ea s-a 
completat prin manifestul lucid al lui NEGOIȚESCU, pe care-l împărtășesc. E 
un suspin cinstit, un reqviem închinat culturii române, pe ogorul căreia a trudit 
întotdeauna. 

S-a completat prin tristețea lui VIANU, care plângea la îngropăciunea unei 
ilustre dinastii a culturii române. Le simt pe amândouă deopotrivă. Refulările 
generaţiei mele sunt selectate de cenzură. Un aparat constituit din oameni 
ascultători. Ei ascultau ordinul și practicau lozinca. Discernământul lor avea cri- 
teriul profitului furișat și mascat, acoperit. Valorile care prin destin au spon- 

taneitate și prin esență sunt neconvenţionale au fost topite și îngropate, elanul 
a fost standardizat de către sindicat. Gestul aplauzei impus, impus entuzias- 
mul, impusă bucuria. Libertatea visului se preschimbă în coșmar, mai cu 
seamă pentru cei care vorbesc în somn. Ne-am adaptat și poate năzuintele 
noastre ar crește și pe acest pământ ostil, dar zi de zi decretele și arbitrajul 
celor ce au capturat steagul lozincii își schimbă pasul și direcţia, își schimbă 
sensul și textul, derută. Se recunosc greșeli trecute și rănile pe care noi le-am 
suportat sunt oblojite cu promisiuni, care la rândul lor vor deveni false regrete. 

Sub steagul internaţionalismului proletar, noi tremurăm de groază dacă 
vreun turist străin ne întreabă vreo adresă. Turnătorul, replică modernă și mas- 
cată a delatorului, poate lua chipul iubitei sau al copilului. Instituţiile se 
amestecă în poezia intimă a sufletului nostru. Gustul ne este impus, nădejdile 
industrializate și întărite statistic. 

PAUL GOMA! N-am plâns de mult, de teamă ca plânsul să nu fie socotit o 
instigare la depresie. N-am râs de mult, de teamă ca râsul să nu fie inventari- 
at ca o batjocură la infailibilități. 

La 42 de ani ai mei, m-am săturat! Nu-mi pot identifica nici o șansă în situ- 
atia dată. Şi vreau să plec în lume! Oriunde, în Sahara sau Groenlanda, mi-e 
absolut indiferent. Mă obligă jurământul lui Hipocrate, al meseriei mele, con- 
cretizat în conceptul de bine. Mă obligă binecuvântarea părinţilor mei, con- 
cretizată în conceptul de frumos. Mă obligă onestitatea mea de a nu transfor- 
ma o bună intenţie într-un obiect de ilaritate, în faţa unui sistem al cărui singur 
argument este forța, pavoazată cu lozinci flagrante, repetate până la obsesie. 
Plecând din ţară n-aş avea decât un singur regret, că las în urmă privirile triste 
ale celor ce nu mă pot urma. 

București, 17 martie 1977 

lon Ladea 

(DUI Paul Goma, CNSAS) 


http:/Awww.marturisitorii.ro/201 7/03/18/ioan-ladea-detinut-politic-la-13-ani- 


%E2%80%A0-15-martie-2001-scrisoarea-catre-goma-si-file-de-jurnal-ceea- 
ce-ma-framanta-e-harul-din-care-n-as-vrea-sa-ies-sunt-atent-la-mine-la-tine/ 

Marinela Androne 
este din loc. Babadag, 
jud. Tulcea. A absolvit 
Facultatea de Istorie și 
Științe Politice în 2003, 
specializarea Istorie 
Modernă și Contem- 
porană, Universitatea 
„Ovidius” Constanta, iar 
din 2008 până în 2010 
a urmat și absolvit cursu- 
rile unui Master în Rela- 
tii Internaţionale. Istorie 
și Diplomatie, secolele 
XIX-XXI, tot la Universi- 
tatea „Ovidius” din Con- 
stanta. Lucrarea de di- 
sertație se numește 
„Importanța geostrategi- 
că a României la Marea 
Neagră în noul context 
euro-atlantic: 1990-2010”. 
In prezent predă istoria 
și cultura civică la școa- 
la Gimnazială „Mircea 
cel Bătrân” Babadag. 

In toamna anului 2015 
a susținut lucrarea de 
gradul I, la care a luat 
nota 10.Pe lângă disci- 
plina istorie și cultură ci- 
vică mai predă un curs 
opțional numit Istorie 
orală: Istorie trăită — Is- 
torie povestită, care cu- 
prinde perioada comu- 
nistă 1945-1989. 


| MARINELA ANDRONE 


Chipuri care 
nu mai vorbesc 


După terminarea celui de-al doilea război mondial 
situaţia ţăranilor români nu a fost niciodată mai dezas- 
truoasă ca în acea perioadă deoarece, după promisi- 
unea făcută de guvernul Petru Groza prin care la 23 
martie 1945 ţăranilor li se acorda pământ prin acel 
decret lege în urma căruia au fost împroprietărite 
aproximativ 900.000 de familii, scopul final al comu- 
niștilor era să câștige simpatia ţăranilor în vederea 
alegerilor care aveau să aibă loc în noiembrie 1946. 

După cum bine știm, aceste alegeri au fost falsifi- 
cate fiindcă românii au votat cu partidele istorice, în 
special cu PNȚ, dar, având de partea sa toţi factorii 
responsabili în alegeri, guvernul a ordonat modificarea 
rezultatelor. În urma modificării rezultatelor alegerilor 
din 19 noiembrie 1946, Blocul Partidelor Democratice a 
obţinut victoria. Protestele partidelor din opoziţie nu au 
avut nici un ecou, mai ales că nici puterile occidentale 
nu au întreprins ceva concret. Prin urmare calea domi- 
nației absolute a comunismului era pregătită, iar pro- 
tagoniştii acestui sistem malefic nu au pierdut niciun 
moment în care să nu-și arate puterea de care dis- 
puneau. 

Oamenii simpli nu se gândeau în acele clipe de 
după alegeri la ce urma să se întâmple în România. 
Propaganda comunistă își făcea treaba și scopul era 
de a convinge oamenii de buna ei intenţie de a realiza 
o societate egală pentru toată lumea. Cei care însă 
aveau cunoștință despre ceea ce a făcut Stalin cu 
colectivizarea în Rusia și Ucraina anticipau pericolul ce 
avea să vină și în România. Acest sistem era foarte 
bine pus la punct și nu aveai cum să te împotrivești. De 
exemplu în Ucraina, guvernul sovietic a dispus oprirea 

aprovizionării cu alimente a zonelor unde se | 
manifesta opoziţie la colectivizare. Aceste 
actiuni guvernamentale au dus la ceea ce au 
numit istoricii ucrainieni Holodomor. 

Acest Holodomor este socotit responsabil 
pentru moartea a unui mare număr de 
ucraineni, între 6 și 10 milioane de oameni. 
Mulţi chiaburi au fost arestaţi, executați sau 
trimiși în lagărele de muncă forțată din Siberia. 
Pe 7 august 1932, s-a emis Decretul pentru 
protejarea proprietăţii socialiste, stabilindu-se 
că furtul din colhozuri și din proprietatea coo- 
perativelor se pedepsea cu moartea, iar în 
cazul existenței unor circumstanţe atenuante, 
cu cel puţin 10 ani de închisoare. Prin urmare 
țăranii, inclusiv copiii care adunau cerealele 
căzute pe câmp după recoltare, erau arestați 
pentru atentat la producţia de grâne a statului. Bunicii mei, Stefana si lani Rada 
Există aprecieri că numai în perioada august | l 
1932-decembrie 1933 au fost pedepsite aproximativ 125 000 de persoane din 
cauza acestei legi. Colectivizarea a avut efecte negative în toate zonele unde 
ea a fost aplicată, însă datorită faptului că în Ucraina se afla cea mai produc- 
tivă zonă agricolă a Uniunii Sovietice (peste 50% din grâul produs provenea 
din Ucraina la începutul secolului XX), noua politică a avut efecte dramatice. In 
același context, pe 15 mai 2003 Parlamentul Ucrainei a votat o rezoluţie prin 
care foametea din 1932-1933 este declarată genocid, organizat deliberat de 
către autorităţile sovietice, împotriva naţiunii ucrainene. 

Prin urmare privind la date este ușor de închipuit ce urma să se întâmple și 
în România ocupată de Armata Roșie. Spun ocupată, deoarece prin Tratatele 
de pace de la Paris din perioada 1946-1947 României nu i-a fost recunoscută 
cobeligeranţa în perioada 23 august 1944-mai 1945. Astfel un stat care avea 
statutul de ocupat nu putea să aibă o șansă mai bună în aplicarea politicilor 
sovietice de colectivizare și naţionalizare având în vedere că Armata Roșie a 
rămas în România până în anul 1958. Astfel în martie 1949 începe colec- 
tivizarea în România, iar atenţia autorităţilor s-a concentrat aproape în exclu- 
sivitate pe crearea de gospodării agricole colective G.A.C. considerate forma 
cea mai înaintată de cooperatie de producție, similară colhozurilor din URSS. 
Reacţia violentă a ţărănimii din vara-toamna lui 1950 împotriva G.A.C. a deter- 
minat însă apariţia unor neînțelegeri în interiorul conducerii de la București cu 
privire la drumul pe care trebuia să-l urmeze în continuare procesul de colec- 
tivizare. 

În timp ce Gheorghiu-Dej înclina spre întovărășiri, ca etapă tranzitorie spre 
gospodăriile colective, mai ușor de acceptat de către ţărani, Ana Pauker și 


Vasile Luca susțineau că accentul trebuia pus 
tot pe crearea de G.A.C., temându-se de o 
fugă în masă a ţăranilor spre această nouă 
opţiune. Disputa de la vârful PMR a fost 
soluționată de Stalin, care în martie 1951 și-a 
dat acordul pentru formula propusă de 
Gheorghiu-Dej. Totuși, odată cu apariția 
Hotărârii C.C. al PM.R. din 18 septembrie 
1951 privind organizarea de întovărășiri agri- 
cole după modelul sovietic al tovărășiilor pen- 
tru cultivarea laolaltă a pământului (T.O.Z.), 
întâlnim câţiva ţărani care s-au constituit în 
aceste întovărăşiri. 

În această atmosferă de incertitudine și 
teamă care se instaurase peste tot în 
România, se găseau și familiile din satul Zebil 
care trebuiau să aleagă cauza orânduirii 

Mama mea, Stefana Androne Socialiste. Această incertitudine era însă 

l accentuată de faptul că ţăranii trebuiau să-și 

dea către stat tot ce aveau, teren, animale și unelte agricole, însă nu li s-a 
impus de la început acest lucru: au fost sfătuiți mai întâi să se înscrie în aces- 
te întovărășiri agricole pentru ca mai târziu să fie obligaţi să treacă în colectiv. 

Astfel că în anul 1950 părinţii mamei mele, lani Ștefan și Rada, împreună 
cu vecinii lon Caramilea și Costanda, ca și mai mulți săteni din sat, s-au hotărât 
să intre în asociaţia de întrajutorare (T.0.Z.) care cuprindea aproape tot satul. 
Terenul era lucrat de fiecare în parte, erau independenți, închiriau o batoză și 
băteau grâul, viile le lucrau singuri, la fel și terenul cu porumb. 

Intr-o zi de vară la secerat când se mobiliza tot satul, pentru că străbunicul 
meu din partea mamei, Cartoafă Gheorghe, avea 7 ha de pământ chiar la mar- 
ginea satului, foloseau pământul pentru a face arie și era terenul unde se 
amplasa batoza și se bătea grâul, cărau apă cu butoaiele de la un izvor, stro- 
peau terenul, îl băteau cu butucul, o unealtă de piatră pe care o trăgeau caii, 
care bătătorea pământul bine, și așa făceau aria. Fiecare își cosea grâul, îl 
lega în snopi și aștepta să-i vină rândul să îl bată. Se făcea un tabel cu toți 
toziștii în funcţie de câte ha de pământ avea de treierat fiecare (6-7 ha, jumă- 
tate de ha), cei care aveau cărau grâul, ajutau, începeau de la cel care avea 
cel mai mult pământ până la cel cu mai puţin. 

In acea zi toridă de vară era rândul bunicului meu să-și bată grâul, așa că 
a plecat cu noaptea în cap din cauză că era încă rouă și nu se scuturau 
spicele, a încărcat carele cu snopi de grâu și a mers la arie să bată grâul (era 
doar o singură batoză, închiriată de la SMA Babadag). În timp ce băteau grâul 
mai spre după amiază s-a auzit un zgomot și a apărut o mașină neagră care 
a oprit la arie și din ea au ieșit doi securiști, îmbrăcaţi în haine negre de piele, 

care au dat ordin să se oprească batoza. Pe 
arie era plin de femei și copii mai mari și mai 
mici , treaba lor fiind să încarce grâul în saci. 
Femeile și copiii au început să plângă și să 
tipe, să fugă spre sat, securiştii au întrebat al 
cui este grâul treierat iar bunicul a răspuns 
că este al său, și atunci au primit ordin de la 
securiști să încarce grâul în căruțe. Bunicul 
s-a certat cu ei, bunica și străbunicul au 
început să plângă pentru că în anul acela 
productia a fost cam proastă și știau că o să 
le și ia tot. Acest grâu le asigura pâinea pe 1 
an întreg. Securiștii nu le-au lăsat nimic din 
acel grâu. Femeile plângeau și lansau 
blesteme asupra lor. L-au luat pe bunicul în 
mașină, nu au stat la discuţii și au plecat cu 
el la Securitatea din Babadag. După ce au 
plecat ei au mai rămas câteva care de snopi 
cu grâu tot al nostru și, cu toate că cel de pe 
batoză primise ordin să nu mai pornească 
batoza, el a pornit-o și au început să bată grâul cu speranţa că vor mai scoate 
ceva. Când s-a oprit batoza au venit din nou alţi securiști și au luat și acel grâu, 
făcându-și treaba până la capăt. Oamenii i-au hulit, nu au crezut că le vor lua 
absolut tot. 

Mama mea și cu bunica plângând au plecat într-un final spre casă, femeile 
erau ascunse pe după poartă, după gard, le întrebau cu teamă și cu frică ce s-a 
întâmplat. Singura care era curajoasă, o rudă mai îndepărtată a bunicii mele, 
a ieșit în drum și a întrebat ce s-a întâmplat. Era tușa Despina, iar bunica 
plângând i-a povestit că nu le-au mai lăsat nimic securiştii, nici un bob de grâu, 
și atunci ea a intrat în curte și s-a întors peste câteva minute cu un prosop ţără- 
nesc în care avea o pâine caldă, gata scoasă din cuptor. Această imagine a 
pâinii calde, aburind din cuptor după o zi de muncă, plânsete și umilinţă din 
partea securiștilor, a rămas ca o fereastră suspendată în timp pentru mama 
mea, care nu va uita niciodată cum și-a pus amprenta regimul comunist asupra 
copilăriei ei. Odată ajunse acasă, bunica și soacra ei se sfătuiesc ce să facă 
și atunci bunica pune pâinea într-o paporniţă și pleacă pe jos singură la 
Babadag. 

Ajunge la Babadag pe înserat și merge la o mătușă Zaharia Dumitriţa care 
lucra ca soră medicală la Spitalul din Babadag, ea a ajutat-o mult pe bunica, s-au 
sfătuit și după miezul nopții hotărăsc să meargă la secţia de Securitate. 

Dumitrița merge în sectie și vorbește cu un gardian, iar acesta o lasă pe 
bunica timp de câteva minute să îl vadă pe bunicul și să îi dea pâinea care nu 
mai era caldă. (Dumitriţa locuia aproape de secţia de Securitate). Bunicul a 


Străbunicul meu, lani Done 


liniștit-o pe bunica în acele minute și a sfătu- 
it-o ca dimineaţă să plece spre Zebil 
spunându-i că o să vină și el acasă. A doua 
zi seara când a ajuns acasă, bunicul a 
povestit bătăile la care a fost supus și cum l-au 
pus să recunoască că era instigator, că îi 
încuraja pe ţărani să nu intre în colectiv. Din 
acel an s-a destrămat și asociația TOZ. În 
primăvara anului 1956 a început colec- 
tivizarea în satul Zebil, totul s-a făcut forţat 
deoarece ţăranii nu voiau să cedeze pămân- 
tul iar un grup de oameni s-au organizat și au 
început protestele în fața Consiliului Popular. 
In fiecare zi se adunau acolo bătrâni și copii 
și protestau împotriva colectivizării. La aces- 
te proteste a participat și mama mea, copil 
fiind, împreună cu bunicul ei lani Done, grec 
la origine. În acele zile calde de vară mama 
mea împreună cu alți copii au mâncat toate 
caisele din copacii care se aflau în curtea 
Consiliului Popular, iar mai târziu autorităţile locale i-au amendat pe părinți fiind 
nevoiţi să plătească pe 5 ani despăgubiri, adică caisele pe care le-au mâncat 
copiii. Seara se adunau la proteste și cei mai tineri care aruncau cu pietre în 
clădirea Consiliului Popular și scandau lozinci împotriva regimului comunist. 

Într-una din acele seri a fost arestat Alexe Partebună care pe atunci avea 62 
de ani și a fost dus la închisoarea din Aiud unde a și murit. Tot atunci au mai 
fost arestați Ștefan Cartoafă, Vasile Parfene și Cartoafă Nicolae. In acea 
perioadă au început și revoltele din satul Niculiţel care s-au soldat cu multe vic- 
time, numeroși ţărani fiind împușcați. Prigoana comuniștilor nu a încetat însă, 
iar bunicii mei au fost nevoiţi să facă unele modificări în casă pentru a păstra 
o parte din alimente și cereale. Așa că s-au gândit să micșoreze o cameră cu 
1 m și au făcut o spărtură prin pod iar în dreptul spărturii au pus un capac din 
lemn cu care acopereau spărtura și acest loc servea drept depozit pentru 
cereale, însă cu timpul acest loc a avut rolul și de ascunzătoare, deoarece 
comuniștii umblau prin sat să convingă oamenii să treacă la colectiv, iar bunicii 
mei nu voiau acest lucru și atunci ca să scape de securiști se ascundeau în 
acel loc. Singurele care rămâneau să le facă „faţă securiștilor” erau străbunica 
mea și mama. 

Când se lăsa seara bunicii intrau în ascunzătoare și au stat acolo zile și luni 
întregi. Majoritatea oamenilor din sat procedau în acest fel, căutau tot felul de 
ascunzători sau se refugiau în păduri. Securitatea avea însă metodele ei de 
intimidare și prin urmare cei rămași acasă, bătrânii și copiii, erau speriaţi și 
spuneau pe unde se află cei care s-au ascuns. Un episod care a marcat-o pe 


Străbunica mea, lani Ștefana 


mama mea a fost momentul în care se afla acasă cu bunica ei iar securiştii au 
venit și le-au luat la interogat obligându-le să spună unde se află ascunși 
bunicii mei, însă ele nu au cedat presiunilor și nu le-au spus nimic. O altă 
metodă folosită de securiști era să se folosească de copii dându-le bomboane 
și astfel puteau să afle de la ei unde se ascundeau părinţii lor. Prin urmare 
colectivizarea s-a făcut cu forța, cu bătăi, arestări și umilințe greu de imaginat, 
Dobrogea fiind prima regiune colectivizată în 1957. Pământul a fost luat de la 
oameni cu forța și aceștia erau obligaţi să semneze, însă mulți nu au semnat 
nimic deoarece comuniștii semnau în locul lor. Nu mai aveau pământ, cai, 
căruțe, iar străbunicul și bunicul meu au plecat să muncească zilieri la 
Cernavodă în judeţul Constanţa. Bunicul între timp a lucrat ca tâmplar, iar buni- 
ca s-a angajat la colectiv în sectorul legume, iar străbunicul lanei Done s-a 
angajat la IAS Babadag ca paznic. 

Privind în timp abia acum îmi dau seama de ce bunicii mei au plecat atât de 
repede dintre noi și nu au mai apucat să-și vadă nepoata profesoară de care 
ar fi fost foarte mândri, pentru că regimul le-a îngenuncheat tot ce au avut dar 
în special le-a furat tinereţea, visele, încrederea și cel mai mult speranţa. M-am 
gândit mult până să aleg titlul acestui articol deoarece am vrut ca titlul să fie 
semnificativ pentru povestea nespusă a bunicilor mei care astăzi nu mai sunt 
printre noi, am vrut ca acest articol să fie ca o fereastră deschisă în timp pen- 
tru toți cei care astăzi nu mai pot povesti nedreptăţile la care au fost supuși de 
regimul comunist. Poate că mulţi dintre ei sunt astăzi uitaţi, poate că mulți nu 
au o floare pe mormânt deși ei sunt niște eroi, da, și este adevărat când spun 
că sunt eroi pentru că ei au jertfit atunci tot ce au avut, mulţi au renunțat la fa- 
milie și copii și au luptat împotriva regimului și ar trebui ca astăzi noua gene- 
raţie să știe despre ei și ar trebui să privească mai atent pentru că eroii sunt 
printre noi. 

Acest articol „Chipuri care nu mai vorbesc” este dedicat mamei mele 
Androne Ștefana, ea fiind persoana care întotdeauna m-a susținut în tot ceea 
ce am făcut și am realizat până acum, iar o mare parte din acest articol este 
redactat pe baza mărturiei mamei mele care mi-a povestit evenimentele din 
acea perioadă. 

ILEANA MATEESCU 


Experimentul Piteşti — 
Reeducarea prin tortură 
Simpozion Internaţional, PERT 2017 


La Pitești, orașul în a cărui închisoare, între anii 1949-1952 s-au petrecut 
orori pe care mintea omenească nu poate să le perceapă și să le înţeleagă, se 
ține în fiecare an un simpozion internaţional dedicat acestor grozăvii. Prima 
ediție a acestui simpozion a avut loc în decembrie 2001 și de atunci a devenit 
o tradiţie ca în fiecare an, la începutul lunii octombrie, să se desfășoare câte o 
ediţie a acestei manifestări cu totul și cu totul deosebită, care contribuie 
esenţial la cunoașterea unor adevăruri foarte bine ascunse în toată perioada 
comunistă. Nici măcar piteștenii nu au știut că în urbea lor s-au petrecut lucruri 
care au făcut înconjurul planetei ca fapte de o cruzime ieșită din comun. 

Meritul de a fi fost aduse la cunoștința piteștenilor, a românilor în general și 
nu numai, de a fi cercetate și analizate revine nu unui istoric cum ar fi fost nor- 
mal, nici unui „reeducat“ rămas în viaţă, nici vreunui politician cu conștiință, ci 
unui inginer cu o specializare tehnică, dar iubitor de adevăr și dreptate, care s-a 
implicat mult în viaţa socială a cetăţii sale, Piteștiul. Este vorba de prof. univ. 
dr. ing. ILIE POPA, devenit după 1989 lider al filialelor Argeș a organizațiilor 
ProDemocraţia, apoi al Uniunii Mondiale a Românilor Liberi și, în final, al 
Alianţei Civice și președinte al Fundaţiei Culturale Memoria, filiala Argeș. Ajutat 
de AFDP filiala Argeș, de fostul deţinut politic, Aristide lonescu, de Primăria 
Pitești, de sponsori din străinătate și mai puţin din ţară au demarat acţiunea de 
scoatere la lumină a adevărurilor privind istoria recentă a României, conștienți 
de faptul că greșelile trecutului trebuie cunoscute, pentru ca în viitor să se evite 
repetarea lor. 


SIMPOZIONUL INTERNAȚIONAL PERT, ajuns acum la a XVII-a ediţie, este 
doar o parte a acțiunii care a debutat la Pitești în 2001. 

DI. Ilie Popa recunoaște că a aflat despre „Fenomenul Pitești“ imediat după 
evenimentele din decembrie 1989. A acționat însă abia după un deceniu pen- 
tru că a considerat că erau mai îndreptăţiţi și mult mai în măsură alţii să se 
ocupe de această problemă. A așteptat însă zadarnic. Simţea că nu se dorește 
de către cei ce acaparaseră puterea în România să se afle adevărul despre 
comunism. Era măcinat de gândul că nu-i drept ca lucruri de o asemenea gra- 
vitate să fie date uitării și atât de mulți tineri, elita României din anii 40-50, să 


fi murit degeaba. Așa că s-a decis să-și caute singur aliaţi în ducerea la bun 
sfârșit a acestei sensibile, dar atât de necesare probleme. A apelat la Fundaţia 
Culturală Memoria care avea aceleași obiective, a găsit înțelegere totală, a pus 
bazele filialei Argeș a fundaţiei din București și a pornit la drum cu curaj. Timpul 
și rezultatele au dovedit că a fost o decizie înțeleaptă, se împlinește astfel o 
datorie de onoare, patriotică, aceea de a recupera pentru contemporaneitate și 
pentru viitor un timp istoric dramatic prin evoluția și urmările sale. 

Când „cutia Pandorei“ a fost deschisă oamenii, în special fostele victime și 
urmașii lor, s-au alăturat acţiunii. În 2001, la prima ediție a simpozionului, încă 
erau în viață mulţi dintre cei trecuţi prin reeducări. Au fost prezenţi la simpozion 
în număr mare. În cei 11 ani scurși de la revoluţie până în 2001, câţi vor fi murit 
fără să apuce să-și valorifice memoriile, cât s-a pierdut pentru elucidarea com- 
pletă a „Fenomenului Pitești“!? 

S-au găsit, după 2001 când s-au început mărturisirile despre fenomenul 
Pitești, istorici tineri precum Mircea Stănescu, Marius Oprea, Sorin llieșiu, Alin 
Mureșan și alţii, cu sufletul curat precum al studenţilor martirizaţi în anii 1949- 
1952, dornici să valorifice memoriile supraviețuitorilor fenomenului, să 
cerceteze și documentele care se mai găsesc și care le sunt accesibile și să 
scoată la lumină fără ură, fără părtinire, fără dorinţă de răzbunare, dar și fără 
menajamente adevărurile care obligatoriu trebuie cunoscute. Supraviețuitorii 
reeducărilor le-au fost, cu siguranţă, de mare folos în reconstituirea scenelor 
crimei de la închisorile în care s-a practicat reeducarea prin tortură. După 17 
ani de la debutul acţiunii încă mai sunt multe de spus despre atrocitățile 
regimului comunist, dovadă că anual vin la Pitești participanţi din toate colţurile 
țării și ale lumii. Personal am aflat de această manifestare abia în 2006 și de 
atunci n-am lipsit de la nicio ediţie. Aștept cu sufletul la gură data simpozionu- 
lui deși mă întorc de acolo cu sufletul sfâșiat de tristeţe, cutremurată de tot ce 
aflu la conferinţe. Bieţii frați ai noștri de peste Prut vin în fiecare an în număr 
mare, aduc cu ei și mulți tineri (anul acesta au fost și câțiva elevi), multe cărți 
editate de ei și își strigă disperaţi suferințele, mai ales cei din Transnistria. Pe 
bună dreptate se simt părăsiţi, lăsaţi singuri în faţa primejdiilor de tot felul, iar 
noi nu-i putem ajuta, sau, mai bine zis, lipsesc cei care să ia iniţiativa. Pentru 
că odată începută treaba, s-ar alătura mulți. Așa s-a întâmplat de-a lungul 
mileniilor cu neamul nostru! 

Deși durează, practic, patru zile, timpul este neîndestulător în perioada sim- 
pozionului. Nu știi cum să procedezi mai cu folos, cum să te împarti între cele 
două secţiuni ca să auzi cât mai multe prezentări. Toate sunt interesante și nu 
dorești să pierzi nimic. Mai vrem să facem și interviuri cu cei veniţi de foarte 
departe, așa că folosim și nopţile! Noroc că toate materialele sunt strânse în 
câte un volum și acasă, în liniște, poţi diseca tot! 

Se pare că faptele petrecute în închisoarea Pitești i-au oripilat până și pe o 
parte dintre cei care, la nivel înalt, permiseseră ca deţinuţii politic să fie chinuiţi 
în închisori, dar nici chiar așa. Tocmai de aceea de la cel mai înalt nivel, cu 


concursul acelor torționari care s-au făcut vinovaţi de distrugerea a sute de mii 
de destine omenești, s-au luat măsuri ca să nu se poată afla ce se petrecea în 
spatele gratiilor închisorilor, obligându-i pe deţinuţi să semneze un angajament 
cum că nu vor spune nimănui cine, cum, cât și unde i-au chinuit în perioada 
detenţiei. Dacă nu-și respectau angajamentul, erau aduși din nou în temniţă, 
iar „bandiţilor“ li s-au dat dovezi extrem de convingătoare că nu-i de glumă în 
acest sens. În ceea ce privește Piteștiul, măsurile de ascundere a adevărului 
au fost cu atât mai strașnice. Și, în cea mai mare parte, s-a și reușit. Două 
exemple elocvente vă prezint în sprijinul acestei afirmaţii. Primul mi-a fost 
relatat de d-na Călinescu Viorica, fostă deținută politic, căsătorită cu Nicolae 
Călinescu, deținut politic, trecut prin reeducarea de la Pitești, care mi-a acor- 
dat un interviu. Se eliberaseră amândoi în 1964, fiecare după ani grei de tem- 
niţă. Fiind amândoi olteni, și-au unit destinele gândind că se vor sprijini reci- 
proc să treacă cum or putea mai repede și mai ușor peste traumele și durerile 
îndurate în anii tinereţii lor, departe de familie și de cei dragi. Cunoșteau foarte 
bine fiecare „binefacerile“ regimului concentraționar românesc, așa că discutau 
în casă diverse aspecte din perioada detenţiei, dar nu foarte des gândind că 
trebuie să încerce să uite, ca să-și poată crește împreună cât mai în liniște 
posibil pe cei doi copii rezultați din căsnicia lor. D-na Viorica știa că soțul dân- 
sei trecuse și prin închisoarea de la Pitești, dar nu a auzit, n-a știut de „expe- 
rimentul Pitești“ până în decembrie 1989. Abia atunci soțul ei i-a mărturisit de 
ce are tot trupul brăzdat de cicatrici urâte și adânci, pe care până atunci le pu- 
sese pe seama unui „accident grav din copilărie“. S-a cutremurat să afle la ce 
bătăi cu picioare de scaun, de pat, ciomege, frânghii ude, bâte și diverse alte 
instrumente de tortură fusese supus zile și luni în șir în închisoarea Pitești, zi 
și noapte, încât rănile nu mai apucau să se vindece. La Pitești trebuia să alegi 
fie moartea trupului, fie a sufletului. Cale de mijloc nu exista. Despre demni- 
tatea deţinutului N. Călinescu în timpul torturilor vorbesc mulţi dintre cei trecuți 
prin faimosul experiment care au scăpat cu viaţă și mai spre bătrânețe au 
îndrăznit să scrie ori să povestească. D-na Viorica îmi mărturisea că a durut-o 
enorm să afle cât de chinuit i-a fost soţul, dar a durut-o și mai mult să constate 
că i-a ascuns atâţia ani acest adevăr. A luat tăcerea lui drept o lipsă de 
încredere. Însă i-a dat mai târziu dreptate când el i-a demonstrat că, la tortură 
continuă și extrem de dură, oricine cedează până la urmă, iar ei aveau 
de-acum copii și dacă ar fi povestit exista pericolul să fie reîncarcerat, con- 
secinţele ar fi fost dramatice pentru întreaga familie, așa că de aceea a tăcut 
atâta amar de vreme, cărând singur o așa de mare povară. 

Al doilea exemplu l-am aflat de la Costache Rodaș căruia i-am luat un inter- 
viu în 2012, chiar la o ediţie a simpozionului de la Pitești. El trecuse prin ree- 
ducarea de la Pitești unde fusese bătut atât de crunt, încât la un moment dat 
l-au crezut mort. Gardianul îi târa „cadavrul“ pe scări spre morgă, iar capul i se 
izbea puternic de fiecare treaptă a scării, fiindcă era tras de picioare. Trupul lui 
era carne vie și totuși și-a revenit (atunci și în alte dăţi), fiindcă tinerețea și 

robustețea de altă dată și-au spus cuvântul. A fost strâns de gât, i-au sfărâmat 
degetele la țâțâna ușii, a fost izbit cu capul de zid și de pat, ținut suspendat de 
picioare cu capul în tineta cu fecale, obligat la blasfemii de neînchipuit, obligat 
să mănânce fecale, să umble în cerc în patru labe complet dezbrăcat lingând 
fundul celui din fața lui etc. Dar s-a ţinut tare. Despre dârzenia lui am aflat și 
de la alţi deținuți (Mihai Buracu, Dan Lucinescu, N. Purcărea), deci n-a exage- 
rat deloc. N-au reușit să-l reeduce la Pitești, așa că a fost transferat la 
închisoarea Gherla unde aveau să fie aduși în 1952 și torționarii din Pitești în 
frunte cu faimosul Eugen Țurcanu. Din dorința de a-i avertiza pe colegii de 
detenţie din Gherla să se ferească de studenții veniţi de la Pitești cu Țurcanu, 
a povestit ce păţise el la Pitești unui apropiat când a prins un moment favora- 
bil. Cumva, Țurcanu a aflat de confidenţă și l-a bătut așa de rău pentru că nu 
și-a respectat angajamentul de a nu povesti, încât nu i se mai puteau 
recunoaște trăsăturile feței. Tot corpul era tumefiat și umflat, nici ochii nu i se 
mai vedeau. Așa desfigurat a fost purtat din celulă în celulă, cu capul vârât într- 
un sac, să-l vadă colegii, să le spună chiar el la ordinul lui Ţurcanu de ce a fost 
adus în acel hal de desfigurare și ei să ia aminte! 

Din Mehedinţi, după știința mea, au fost victime ale monstruosului experi- 
ment din Pitești doar două persoane: Mihai Buracu din Tr. Severin și Gheorghe 
Rogobete din Nadanova. Îl știam pe prof. M. Buracu de când eram elevă la 
liceu, dânsul fiind profesorul de română al fratelui meu mai mic, la Liceul 
Economic. Elevii aveau un cult pentru acest OM. Era un dascăl exigent dar 
blând totodată, la care însă nu puteai merge cu lecţia neînvăţată sau opera în 
discuţie necitită. Am avut și o colegă de serviciu care i-a fost elevă și care a 
aflat de la mine despre drama profesorului ei. Cu ochii în lacrimi, după mai bine 
de 50 de ani de la absolvirea liceului, a început să-mi spună citate din eseurile 
învățate la orele d-lui Buracu. Am insistat și la ea și la fratele meu să încerce 
să-și amintească dacă au observat în anii de liceu ceva suspect în comporta- 
mentul acestui profesor și ambii și-au reamintit că era mereu serios, trist și 
refuza orice invitaţie la reuniuni sau banchete, cum se obișnuiește la 
încheierea unui ciclu de învățământ. 

Eu mi-am înfrânt timiditatea și l-am căutat acasă pe dl. profesor Buracu în 
2006. Aveam și un motiv întemeiat: la un simpozion de la Sâmbăta de Sus l-am 
cunoscut pe Victor Roșca din Făgăraș, stabilit de mult în Canada, fost deținut 
politic ca elev, membru al Frăţiilor de Cruce care, aflând că sunt din Severin, 
m-a rugat să-i transmit ceva d-lui Buracu. Vizita mea și mesajul primit de la un 
vechi prieten l-au bucurat mult și a acceptat să-mi dea un interviu pentru 
Memorialul de la Sighet, al cărui colaborator sunt. Mi-a povestit vreo șase ore 
despre viața din pușcăriile și lagărele de muncă prin care a trecut vreme de 
cinci ani, în loc de doi, cât primise la judecată. Am mai revenit la dânsul de 
multe ori, dar acum regret că nu îndeajuns pentru a asculta tot cât ar fi putut 
dânsul să-mi povestească. Îl bucura orice vizită, orice invitaţie la vreun eveni- 
ment cultural sau comemorativ, era trist că actualii politicieni se temeau de 


dânsul că le-ar fi un concurent de neînvins în campaniile electorale și din acest 
motiv căutau să-l marginalizeze. Dar dânsul, după un mandat de senator, era 
așa de scârbit de modul cum se făcea politică în România în așa-zisa libertate, 
încât nu mai voia să candideze la nimic. 

Despre celălalt mehedințean chinuit de Țurcanu la Pitești n-am mai putut 
afla nimic, fiindcă era prea târziu. În schimb am putut să-i înregistrez pe alţii pe 
care i-am cunoscut la Pitești și care și-au sacrificat parte din noapte să-mi 
povestească mie cum au fost aduși de torționarii fără vină în stadiul de suboa- 
meni: Traian Popescu, Aristide lonescu, George Cușa, Emil Sebeșan, Nicu 
Popa, fiica și ginerele lui Radu Gyr, Tache Rodaș, Nicu loniţă. 

De la ei am aflat că „Reeducarea prin tortură“ consta în maltratarea, 
schingiuirea, umilirea, torturarea victimelor, alese dintre studenţii cei mai va- 
loroși la acel moment (dar care reprezentau un pericol major pentru regimul 
comunist), până când aceștia renunțau la convingerile lor, la moralitatea lor, la 
credinţa lor și acceptau să devină „oameni noi“ pe placul noului regim. Adică 
se transformau în niște roboti, cu creierele spălate, care acceptau să execute 
orbește ordine primite de la superiori. 

Alexandru Nikolski, spion rus ajuns general de Securitate în România, a 
condus activitatea de reeducare folosind drept victime tineri anticomuniști, în 
special studenţi sau elevi eminenti. Serviciul sovietic de poliție (NKVD) l-a 
pregătit pe Nicolski să recruteze deținuți politici români cărora li se promiteau 
eliberarea din detenţie și grade superioare în Securitate dacă, prin torturare 
continuă, vor afla de la ceilalţi deţinuţi, colegii lor, tot ceea ce se presupunea 
că aceștia ascunseseră în timpul anchetelor, despre ce mai aflaseră de la 
colegii din temniță, despre comportamentul personalului închisorii și orice alte 
informaţii le-ar fi fost de folos în descoperirea de alţi „dușmani ai poporului“. 
Erau consideraţi reeducaţi și scăpau de torturi numai atunci când se deziceau 
de convingerile anterioare și apoi deveneau la rândul lor călăii propriilor colegi 
de detenţie. 

Șeful grupului de torționari din pușcăria Pitești a fost deținutul Eugen 
Țurcanu, după ce acesta fusese instruit în „arta reeducării“ în pușcăria de la 
Suceava de către Nicolski. Ţurcanu și-a format o echipă de nouă deținuți poli- 
tici care au început acțiunea de reeducare la sfârșitul lunii noiembrie și în ziua 
de 6 decembrie 1949, de Ziua Sf. Nicolae, la Pitești. În vara anului 1950 ree- 
ducarea a fost extinsă și în pușcăriile din Gherla, Tg. Ocna, Canalul Morţii 
Dunăre-Marea Neagră. 

Pe faţada pușcăriei din Pitești s-au putut citi până în mileniul III următoarele 
lozinci: „SĂ ZDROBIM FĂRĂ CRUȚARE RĂMĂȘIȚELE REACȚIUNII 
VÂNDUTE IMPERIALISMULUI STRĂIN“ și „FAȚĂ DE DUȘMANII POPORU- 
LUI SUNTEM NECRUȚĂTORI“! 

Metodele de tortură sunt greu de imaginat. Nenorocirea consta în faptul că 
victimele și călăii erau tot timpul în aceeași celulă, deci victimele nici în somn 
nu puteau fi liniștite. Orice mișcare involuntară din somn era urmată de lovituri 


de bâtă ale torționarului de serviciu! Torţionarii nu încetau bătăile până când 
victima nu accepta să se dezică de tot ce fusese bun și frumos în viaţa sa de 
până atunci, îl renega pe Dumnezeu și victima accepta să devină la rândul ei 
torționar. Adică accepta să-și bată colegul de celulă, prietenul cel mai bun, 
fratele chiar. Trebuia să-L renege pe Dumnezeu, familia și tot ce avea mai 
scump. Deci să devină un animal. Obligaţia de a mânca fecale și a bea urină 
înseamnă o depersonalizare absolută, o decădere subumană. Fiindcă un om 
care a acceptat să facă ceva contrar voinţei lui de frică nu se mai poate redresa 
niciodată în propriii ochi! 

Vorbind despre temnita care le-a ucis tinerețea, foștii deţinuţi de la Pitești 
spun: „Tortura era necontenită, oribilă, iresponsabilă și fără ieșire. Nu exista 
dreptul la moarte, ci numai la viață monstruoasă. Câţiva deţinuţi au acceptat să 
facă acest început, apoi avalanșa a crescut, fiecare victimă devenind un cri- 
minal al prietenilor săi. „Sinceritatea“ se dovedea prin delaţiune absolută, apoi 
prin autodefăimare absolută și în fine prin „angajamentul“ absolut de a fi „ree- 
ducat“ și de a „reeduca“ pe toți „dușmanii poporului“. Mutilaţi, oamenii 
ajungeau în cele din urmă „revoluționari“. Era o nebunie de la care nu s-a putut 
sustrage nimeni. Fiecare a avut căderea lui în așa-zisele „ture ale reeducării“. 
Acolo au fost batjocorite credinţa, idealul, națiunea, familia, virtutea, onoarea, 
eroismul, în ultimă analiză, omenia. Toţi au fost cobai. Unii au cedat ușor, alţii 
după incredibile chinuri. Unii s-au sinucis, alţii au înnebunit, alţii au fost uciși. 
În mai putin de doi ani, numărul morților de la Pitești a depășit 100, în conditi- 
ile în care era vorba de studenți și elevi, adică tineri între 18 și 25 de ani! 

Nicăieri în lume nu s-au practicat torturi atât de crâncene ca intensitate și ca 
timp asupra unor fiinţe umane aflate la o vârstă atât de frumoasă! și dotați cu 
un intelect de excepţie! Acest lucru l-a determinat pe celebrul scriitor și deţinut 
politic rus Alexandr Soljeniţân (care trăise calvarul temniţelor sovietice) să 
spună, referindu-se la Pitești: „A fost cea mai teribilă barbarie a lumii contem- 
porane“. lar Virgil lerunca, fost deţinut politic și el, afirma: „Toată lumea 
cunoaște azi Arhipelagul Gulag... Ceea ce n-a ajuns însă - și încă - la 
cunoștința tuturor este că în Arhipelagul românesc a existat o insulă a ororii 
absolute, cum alta n-a mai fost în întreaga geografie penitenciară comunistă: 
închisoarea de la Pitești“. 


Prin Fenomenul Pitești s-a urmărit de fapt, conform Directivelor de bază 
ale NKVD-ului pentru ţările din orbita sovietică din 2 iunie 1947, Moscova, 
K-AA/CCI113 indicaţia NK. 003î47, strict secrete, printre alte 44 de puncte, și 
„compromiterea elitelor, a studenţilor, mândria de totdeauna a neamului româ- 
nesc, pentru că studențimea anticomunistă reprezenta cel mai consecvent 
dușman al comunismului!“ 

Când în lumea liberă s-a aflat despre cele ce se petrec în România cu deti- 
nuții politic și s-a luat atitudine, s-a renunţat la experiment. Responsabilii pen- 
tru ororile de la Piteşti și din celelalte pușcării în care s-a practicat reeducarea 


au încercat să dea vina pe legionari, pretinzând că „studenţii s-au omorât între ei!“ 

Această activitate criminală s-a făcut cu știinta și sub îndrumarea conducă- 
torilor închisorilor de la cel mai înalt nivel. În cazul închisorii de la Pitești vino- 
vatii principali au fost Alexandru Dumitrescu, comandantul închisorii, consilierul 
politic Marina, inspectorul general losif Nemeș, locotenentul Mihai Mircea și 
locotenentul Nicolae. Executanţii cei mai sângeroși au fost Eugen Țurcanu, 
Alexandru Popa (Tanu), Nuţi Pătrășcanu, Mihai Livinski, Cornel Pop și alţii, în 
număr de 16, care au fost judecaţi mai târziu, găsiţi vinovaţi de „crimă de 
teroare în grup și crimă de uneltire contra securităţii interne a R.P.R.“, con- 
damnati la moarte și executaţi pe 17 decembrie 1954, orele 23.00, la peniten- 
ciarul Jilava. Dar autorii morali nu sunt ei! Adevăraţii vinovaţi au scăpat 
nepedepsiţi, cel puţin în această lume. 

Anul acesta, ca și în ediţiile precedente, invitaţii la simpozion au sosit la 
Pitești în ziua de joi (28 septembrie), având în vedere că cei mai mulţi vin de 
departe, unii de foarte departe, de pe alte continente. Am fost cazați toți cât mai 
aproape de locul în care se desfășoară sesiunile de conferinţe. Lucrările sim- 
pozionului au debutat vineri, 29 septembrie, cu înregistrarea participanţilor și 
Festivitatea de deschidere în Sala Mare a Primăriei din Pitești. Festivitatea a 
fost condusă de gazdă, principalul organizator al simpozionului, dl. prof. univ. 
dr. ing. ILIE POPA. Au luat pe rând cuvântul autoritățile locale care sunt 
prezente în fiecare an, spre cinstea lor. La cel mai înalt nivel a onorat cu 
prezenţa această importantă manifestare, de cele mai multe ori, dl Președinte 
EMIL CONSTANTINESCU. Când n-a putut veni, din motive obiective, a trimis 
un mesaj, așa cum s-a întâmplat și în acest an. Au fost prezenţi conducători 
sau membri ai unor instituţii importante din România și din alte state: IICCMER, 
AFDPR, CNSAS, Arhivele Naţionale, Muzeul Judeţean Argeș, Fundaţia 
Română pentru Democraţie București, Institutul de Istorie Socială „Pro 
Memoria“, Univ. Chișinău, Rep. Moldova, Institutul și Biblioteca Română, 
Freiburg, Germania, Centrul de Cercetări Istorice și Culturale Cernăuţi, 
Ucraina. 

Au fost lansate vreo 15 cărţi, citite mesaje de la personalităţi din România 
și străinătate. Din păcate, timpul nemilos a mai luat și anul acesta dintre noi pe 
alte victime ale experimentului în discuţie, motiv pentru care n-a mai fost 
prezent la simpozion decât un singur fost deţinut al temutei închisori Pitești. 
S-a ţinut un moment de reculegere în memoria victimelor regimului comunist, 
a celor care ne-au părăsit pentru totdeauna. 

După lansarea cărților anunţate, s-a făcut deplasarea la clădirea fostei 
închisori, unde ghidul ne-a explicat tot ce a mai rămas din fosta închisoare, pri- 
vatizată în noiembrie 1992, devenind proprietatea S.C. Argecom S.A. și 
Conrag S.A, iar din 2009 considerată monument istoric, în categoria 
„Ansamblu memorial, Grupa A“, datorită filialei Argeș a Fundaţiei Culturale 
Memoria, care a făcut eforturi constante ca locul pătimirii sutelor de studenţi să 
nu fie distrus și urmele crimelor șterse. 

De acolo ne-am deplasat la Ansamblul Monumental Memorial 
„Experimentul Pitești“. Un sobor de preoți a săvârșit slujba de pomenire a mar- 
tirilor în lupta împotriva comunismului. S-au depus coroane de flori, s-au aprins 
lumânări și s-au ţinut cuvântări. 

După masa de prânz a avut loc prezentarea orală a lucrărilor participanţilor, 
la început numai în Sala de Festivităţi, iar după pauza de cafea, pe două secţi- 
uni în clădirea Muzeului Judeţean Argeș. Au conferenţiat invitați din diverse 
judeţe ale tării, din Rep. Moldova, Ucraina, Canada, SUA, Germania, Elveţia etc. 

Prima secțiune este dedicată în fiecare an „Experimentului Pitești“. Genericul 
din acest an a fost „Experimentul Pitești - modele și metode de reeducare“. 

Cea de-a doua secțiune a avut anul acesta tema „Forme și aspecte de 
represiune a individului din perioada dictaturilor comuniste“ și s-a desfășurat în 
Sala de conferinţe ale aceluiași Muzeu Judeţean Argeș. 

Sâmbătă de dimineaţă lucrările s-au desfășurat până la prânz tot pe două 
secţiuni. De la ora 16 participanţii s-au reunit în Sala Mare la Masa Rotundă 
cu tema „Pitești după Pitești, efecte actuale ale regimurilor dictatoriale comu- 
niste“. Au urmat alte lansări de carte și la final s-a întocmit, ca în fiecare an, o 
Rezoluţie în 13 puncte, cu propuneri ale participanţilor către structurile de con- 
ducere ale României, Rep. Moldova, guverne, parlamente, președinții. 

Toate lucrările prezentate vor apărea într-un volum proceedings al confe- 
rinţei. 

Lucrările simpozionului s-au terminat duminică, 1 octombrie, cu o excursie 
de documentare tematică la Biserica Negru Vodă din Câmpulung Muscel, la 
ansamblul monahal şi biserica rupestră din Nămăiești, Casa Memorială 
George Topârceanu, la Monumentul ZIDUL ROȘU închinat grupului înarmat de 
luptă anticomunistă din munții Argeșului și Muscelului, Haiducii Muscelului și în 
final la Mausoleul MATEIAȘŞ ridicat în cinstea eroilor ostași căzuţi în celebrele 
bătălii ale Războiului de întregire Naţională dintre anii 1916-1918. Acolo, în 
zona Mateiașului, Grupul Nămăiești - condus de Generalul Traian Găiseanu - 
având în componență diviziile 22 și 12 Infanterie, a reușit să reziste unui ina- 
mic net superior echipat și mult mai bine pregătit, în perioada 25 septembrie/8 
octombrie-10/23 noiembrie 1916. Prin luptele duse aici, a fost oprită înaintarea 
armatelor Puterilor centrale spre Câmpia Română, dar datorită străpungerii 
frontului pe Jiu soldaţii celor 2 divizii au primit ordin să se retragă - neînvinși - 
pe 16/29 noiembrie 1916, spre Târgoviște. 


Osuarul Mausoleului 

Mausoleul a fost ridicat în anii 1928-1935, după planurile arhitecţilor 
Dumitru lonescu-Berechet și State Baloșin. Clădirea este compusă din două 
corpuri: unul orizontal, osuarul, care în 31 de cripte adăpostește osemintele a 
peste 2.300 de militari români și unul vertical, de forma unui turn cu foișor, spre 
care duce o scară în spirală. In perioada 1980-1984 Mausoleul eroilor a fost 
extins prin construirea unei terase de paradă, a unor impozante scări de acces, 

camere muzeale. S-a construit și cupa din piatră de Albești în care arde o 
flacără veșnic în amintirea eroilor de la Mateiaș. 

Excursia de documentare care încheie în fiecare an Simpozionul PERT vine 
ca un balsam pentru fiecare dintre participanți. După ce ne încărcăm sufletele 
cu suferințele celor care au fost măcelăriți pur și simplu în închisoarea Pitești, 
dar și în celelalte aproximativ 250 de locuri de detenţie, lagăre de muncă 
forțată și deportare care existau în România comunistă, vedem locurile fru- 
moase și edificii excepţionale care ne fac mândri că suntem români. 

In excursia de anul acesta Mausoleul de la Mateiaș a fost cireașa de pe tort. 
Afli aici, dacă nu știai, că trupele române s-au dovedit a fi un adversar capabil 
de a pune probleme și chiar de a învinge redutabilele armate germane și 
austro-ungare. Cele două inscripţii din incinta Mausoleului aflate aproape una 
de cealaltă: „Pentru onoarea patriei și a drapelului, pentru făurirea unităţii 
României, noi am apărat cu bărbăţie și credință în victorie, până la jertfa 
supremă, pământul sfânt al ţării, lăsându-vă vouă, generațiilor viitoare, o naţi- 
une liberă și independentă“ și „Ne plecăm cu venerație în fața sacrificiului 
suprem al bravilor eroi ai neamului, apărători demni și viteji ai fiinţei noastre 
naționale, iar la chemarea patriei vom ști să ne jertfim și noi pentru păstrarea 
independenței și suveranităţii României.“ Sunt parcă dialogul dintre două ge- 
neraţii - prima a celor care s-au jertfit iar cealaltă a noastră, a celor care am 
beneficiat de jertfa lor. Fie ca Domnul să ne ajute să fim demni de înaintașii 
noștri. Mult doliu, multe dureri, multe lacrimi au fost răzbunate în zilele războiu- 
lui pentru întregirea naţională. Ofițeri și soldaţi căzuţi la Mateiaș, pace vouă! Pe 
mormintele voastre glorioase vor crește florile veşnicei aduceri aminte 

În consecinţă, una peste alta, am motive întemeiate să aştept în fiecare an 
Simpozionul PERT ca pe un mare eveniment. Și tocmai de aceea, în numele 
tuturor participanţilor, mulţumesc și pe această cale organizatorilor pentru efor- 
turile pe care le fac an de an pentru ca locului de suferinţă de la Pitești să-i fie 
dată o nouă dimensiune a viitorului, mai luminoasă și mai investită cu 
încredere. 


ALIN MUREȘAN, 
Piteşti — cronica unei 


Sinucideri asistate 


Recenzie de LULIU-MARIUS MORARIU' 


Reeducarea de la Pitești a reprezentat, cu certitu- 
dine, cea mai perversă formă de manifestare a repre- 
siunii comuniste. Nu atât prin duritatea ei, căci toate | SE 
formele represive au avut, în comunism, această ca- Alin Mureşan, Pitești - 
racteristică, cât mai ales prin perversitatea metodelor C/ONica unei sinucideri 
aplicate. Simbioza dintre cele două elemente a generat S a ediya a lia, 

i , p itura Manuscris, 
un episod întunecat al istoriei noastre, ce a produs Pitesti, 2017 
suferință multor oameni. ai ` 

Deşi s-a scris despre acest moment ce înscrie o 
pagină de neșters în istoria regimului ce a condus România între 1946 și 1989, 
în lucrări precum cea a lui Virgil lerunca?, Dumitru Bacu’, Costin Merișca“, 
Gheorghe Andreica, Grigore Dumitrescuf, volume de documente”, sau vo- 
lumele unor conferințe, cea mai complexă sinteză rămâne, până la ora actu- 
ală, cea semnată de Alin Mureșan. Aflată la a treia ediţie*, ea reia în parte 
conținutul celor anterioare, după cum ţine să sublinieze autorul”, nefiind însă 
cea definitivă". Dincolo de condiţiile tehnice aparte în care apare, datorate edi- 
turii și muncii echipei, lucrarea corectează anumite erori propagate de textele 
anterioare ale altor autori, care valorificau cu precădere informaţii de istorie 
orală, sau propriile experienţe adesea incomplete sau subiective, prezentând 
în același timp o cercetare scrisă la rece, cu un aer detașat, despre un 
fenomen fără de care investigarea istoriei contemporane nu ar fi completă. 

Structurat în 7 părţi mari, volumul debutează cu un preambul în paginile 
căruia autorul realizează o trecere în revistă a evenimentelor care au marcat 
primii ani de comunism (pp. 15-24), vorbind despre contextul care a dus la 
apariția reeducării"?. Apoi, titluri scurte și clar articulate precum: acțiunea vio- 
lentă (pp. 25-234), procesele (pp. 235-284), personajele (pp. 285-456), admi- 
nistrația (pp. 457-510), sau instantanee macabre (p. 511-526), constituie sursa 
unei prezentări ample și detaliate, segmentate în mai multe subunități, și a 
investigării tuturor aspectelor ei. Prezentarea este structurată pe mai multe 
paliere, urmărind atât aspecte ce ţin de particularitatea fenomenului reeducării 
în penitenciare ca: Suceava, de unde a debutat procesul (pp. 25-52), Pitești 
(pp, 53-139), Brașov (pp. 140-144), Gherla (pp. 145-198), Târgşor (pp. 199- 

207), Peninsula (pp. 208-217), sau Târgu Ocna (pp. 218-234), cât și procese- 
le care au dus la stoparea lui, precum cel al lui Eugen Țurcanu (pp. 238-255), 
Tudor Sepeanu (pp. 255-269) și Valeriu Negulescu (pp. 270-284)*, sau 
aspecte biografice. In cadrul celei din urmă părţi sunt astfel prezentate și vieţile 
unor personaje care au fost victime sau chiar actanţi ai procesului reeducării 
precum: Alexandru „Șura“ Bogdanovici (pp. 285-295), lon Bogdănescu (pp. 
296-298), Constantin Bogos (pp. 299-303), Dumitru Bordeianu (pp. 304-307), 
Virgil Bordeianu (pp. 308-310), părintele Gheorghe Calciu (pp. 311-318), Radu 
Ciuceanu (pp. 322-324), părintele Tudor Stănescu (pp. 420-422), „Tache“ 
Rodas (pp. 411-413), „Nuti“ Pătrășcanu (pp. 373-379) etc., cât și cele ale unor 
oameni ai administrației,“ ca Gheorghe Pintilie (pp. 464-469), Marin Jianu (pp. 
470-475), losif Nemeș (pp. 476-482), Tudor Sepeanu (pp. 483-492), lon 
Marina (pp. 493-498), Gheorghe Sucigan (pp. 499-502) sau Alexandru 
Dumitrescu (pp. 503-510). Volumul dobândește asfel, datorită acestor aspecte, 
atât caracterul de cercetare ce realizează o restituire istorică și investigarea 
unui fenomen amplu, cât și pe acela de investigaţie prosopografică (datorită 
abundenței de detalii biografice, ca cele privitoare la caracterul și pregătirea 
personajelor prezentate, și alte aspecte). 

In plus, e de remarcat și tentativa de prezentare holistică a fenomenului 
reeducării de la Pitești. Altfel spus, Alin Mureșan vorbește despre el nu într-un 
mod izolat, decupându-l din context, ci din contră, prin faptul de a prezenta 
toate penitenciarele și modul în care a început și s-a petrecut acțiunea omo- 
nimă aici, el arată caracterul general al fenomenului, premeditarea lui și 
metodele bine puse la punct, evidențiind prin aceasta caracterul criminal al 
regimului și josnicia la care s-a pretat el. 

Tabloul ce conţine prezentarea cadrului juridic, al celui propriu-zis, al per- 
sonajelor și încheierea fenomenului, este de asemenea acompaniat de o sub- 
unitate tematică, intitulată sugestiv instantanee macabre (pp. 511-526), în 
cadrul căreia autorul exemplifică anumite aspecte ale torturii petrecute la pe- 
nitenciarul din Pitești și trece în revistă principalele elemente care erau ţinta 
procesului de reeducare sau precedau demascarea.“ El este apoi urmat de 
concluzii, în cadrul cărora istoricul face afirmaţii interesante pe baza celor 
prezentate, se exprimă cu sinceritate și onestitate în legătură cu descoperirea 
adevărului complet privitor la cele întâmplate aici', evidenţiază incertitudinile 
pe care le generează o astfel de investigaţie, sau vorbește despre scopurile 
actiunii de reeducare, arătând că: 

“Acţiunea de la Pitești a avut, în opinia noastră, două scopuri: unul direct și 
imediat (obținerea informaţiilor suplimentare despre opozanți) și unul strategic, 
mai puţin evident, dar, în fond, mai important pentru regim decât primul, care a 
constat în distrugerea și/sau compromiterea viitoarelor elite politice, morale și 
intelectuale“ 

Ar fi poate de prisos să spunem că iconografia volumului, rod al seriozității 
muncii echipei editoriale, este una deosebită, cartea fiind însoţită, la începutul 


fiecărui capitol, de o ilustrație reprezentativă și stimulativă deopotrivă, și înzes- 
trată cu o anexă documentară care-i facilitează cititorului o experienţă 
sinestezică, oferindu-i posibilitatea să interacţioneze și cu chipurile principalilor 
oameni care au suferit acolo, sau care au pricinuit altora suferinţe. 

Datorită tuturor acestor aspecte, lucrarea lui Alin Mureșan se constituie în- 
tr-un demers interesant și meritoriu, reeditarea ei fiind un fapt ce trebuie în mod 
obligatoriu semnalat și salutat. Cunoașterea celor petrecute la Pitești între 
1949 și 1952, dar și în alte penitenciare mari din ţara noastră, se constituie atât 
într-o activitate cu caracter științific, cât și într-un act de respect și asumare 
responsabilă a unor momente triste ale istoriei noastre. 


Note 

"Preot, doctorand al Facultăţii de Teologie Ortodoxă din cadrul Universităţii „Babeș- 
Bolyai“ din Cluj-Napoca. E-mail: maximradiorenasterea.ro. 

“Virgil lerunca, Fenomenul Pitești, ediţia a Ill-a, Editura Humanitas, București, 2007. 

“Dumitru Bacu, Pitești. Centru de reeducare studențească, Editura Cuvântul 
Românesc, Hamilton, 1989. 

“Costin Merișca, Tragedia din Pitești. O cronică a „reeducării“ din închisorile comu- 
niste, Institutul European, lași, 1997. 

“Gheorghe Andreica, Reeducările comuniste. Volumul I - Eugen Țurcanu, rușinea 
speciei umane, Editura Ex Ponto, Constanţa, 2007. 

“Grigore Dumitrescu, Demascarea, Jon Dumitru Verlag and Mediana Edit, München- 
București, 1996 

'*** Memorialul ororii. Documente ale procesului reeducării din închisorile Pitești, 
Gherla, Editura Vremea, București, 1995; Cosmin Budeancă (coord.), Experiente 
carcerale în România comunistă, vol. |, Editura Polirom, lași, 2007; Dumitru Lăcătușu, 
Alin Mureșan, Casa terorii - documente privind penitenciarul Piteşti (1947-1977), Editura 
Polirom, lași și București, 2009. 

“Precum: llie Popa (coord.), „Experimentul Pitești“. Conference Proceedings. 
Comunicări prezentate la Simpozionul „Experimentul Pitești“ - Reeducarea prin tortură. 
Opresiunea țărănimii române în timpul dictaturii comuniste, ediţia a III-a, Pitești, 26-28 
septembrie 2003, Editura Fundaţia Culturală Memoria, Pitești, 2004. 

"După prima ediţie apărută la Editura Polirom din lași, în anul 2007, și cea de-a doua, 
apărută în 2010, tot acolo. De asemenea, tot el este cel care a coordonat, împreună cu 
Cosmin Budeancă, seria de volume privitoare la experiențele carcerale din România 
comunistă, și a editat volumul: Mihai Buracu, Eu sunt scribul... Amintiri și poezii din 
detenție, ed. Alin Mureşan, Editura Filos, Mioveni, 2012. 

'*“Așa cum spuneam, textul ediției de faţă este, în linii mari, același cu cel apărut în 
2010. Singurele modificări le reprezintă coperta, revizuirea corecturii, dar și extinderea 
anexelor. Mici completări au fost aduse și unor pasaje precum cel referitor la penitencia- 
rul Suceava (astăzi curtea de apel din localitate)“. Alin Mureșan, Pitești - cronica unei si- 
nucideri asistate, ediţia a IIl-a, Editura Manuscris, Pitești, 2017, p. 10. 

"Din păcate, timpul foarte limitat nu îmi permite să scot încă ediţia definitivă a 
cercetării mele, dar există o serie de motive pentru apariţia de faţă“. Ibidem, p. 7. 

“Aici vorbește, de exemplu, despre cele patru mari metode prin intermediul cărora se 
producea, în timpul regimului comunist, anchetarea foștilor deținuți politici: „Metodele inu- 
mane folosite în anchetarea deţinuţilor politici sunt recunoscute de un document oficial 


păstrat în arhiva Comitetului Central al Partidului Comunist Român, care le împarte în 
patru mari categorii: 

1. folosirea bătăiii, a subalimentației prelungite și a torturii, în scopul obținerii unor 
declaraţii acuzatoare; 

2. presiuni morale pentru constrângerea anchetaţilor să declare ceea ce li se 
impunea; 

3. falsificarea unor declaraţii date de cei anchetați și folosirea unor scrisori plas- 
tografiate pentru a obține recunoașterea unor fapte; 

4. redactarea unor declaraţii în lipsa anchetaţilor sau consemnarea unor răspunsuri 
ireale, pe care anchetaţii erau constrânși să le semneze“. Ibidem, pp. 20-21. Cf. Marius 
Oprea, „Securitatea și moștenirea sa“, în Ruxandra Cesereanu (coord.), Comunism și 
represiune în România. Istoria tematică a unui fratricid naţional, Editura Polirom, lași, 
2006, pp. 31-33. 

“Precedate de un subcapitol ce prezintă cauzele generale ale stopării acţiunii, unde 
el remarcă faptul că: „Pe parcursul desfășurării acțiunii au existat mai multe momente 
delicate, înlesnite ori provocate direct de cauzele pe care le-am indicat mai sus. Primul 
dintre ele a fost eșecul catastrofal al acţiunii de la Târgu Ocna pe 1 mai 1951, soldat cu 
deconspirarea completă a acţiunii, urmat de uciderea doctorului lon Simionescu la 
Peninsula. Regimul ceva mai permisiv de la Canal, personalitatea marcantă a fostului 
subsecretar de stat și cinismul împușcării sale au condus la răspândirea veștii inclusiv 
peste hotare, partidul fiind incomodat de publicitatea negativă ce i s-a făcut în urma inci- 
dentului. Pe de altă parte, brutalitatea agresorilor a contribuit și ea la încetarea acțiunii 
prin provocarea unui număr foarte mare de decese, care nu era în plan: Securitatea 
urmărea să obțină informații și nu cadavre, iar asta nu din prețuire pentru viața omului, ci 
pentru că morții deveneau o problemă birocratică“. Alin Mureșan, Pitești - cronica unei 
sinucideri asistate, p. 237. 

“După ce, în partea de început a capitolului, Alin Mureșan prezintă de asemenea 
câteva aspecte privitoare la rolul administraţiei penitenciare în fenomenul investigat. 
Ibidem, pp. 457-463. 

Unul dintre acestea era, după cum ține să sublinieze, religia: „și alte practici ori 
momente religioase erau batjocorite. Astfel, agresorii „botezau“ victimele în hârdăul de 
fecale și urină, la fel cum „împărtășania“ era realizată tot cu excremente. Simulări cu ca- 
racter de balsfemie au fost executate pentru a reproduce zămislirea lui Hristos“. Ibidem, 
p. 516. 

16 În ceea ce ne privește, considerăm că adevărul complet despre acţiune nu va putea 
fi dezvăluit niciodată. Atâta timp cât nu există documente credibile, ci doar interpretabile, 
iar cei care cunoșteau intențiile inițiatorilor s-au cufundat în tăcere până la moarte 
(Alexandru Nicolschi ori Alexandru Popa), se pot face doar speculaţii ori interpretări 
parțiale legate de scopurile urmărite și adevărații vinovați. 

Discuţia din jurul surselor documentare este deosebit de complexă. Până în momen- 
tul de faţă au fost descoperite cinci dosare dedicate exclusiv acțiunilor de la Pitești: pro- 
cesul Eugen Țurcanu, procesul Tudor Sepeanu și procesul Valeriu Negulescu din arhiva 
CNSAS, dar și două dosare din arhiva fostului Comitet Central al PCR. Deși fiecare 
abundă de informaţii și contribuie în mod consistent la reconstituirea evenimentelor din 
camerele de tortură, decelarea adevărului presupune un efort foarte greu de realizat și 
chiar imposibil în lipsa unei pregătiri anticipate consistente“. Ibidem, pp. 533-534. 

Ibidem, p. 541. 

RALUCA BULEA 


Mărturii 
din comunism 


Paginile publicaţiei noastre au găzduit de multe ori, 
de-a lungul timpului, prezentări ale apariţiilor editoriale 
semnate de confraţi de-ai noștri, prin care aceștia au 
simţit nevoia de a-și încerca veleităţile literare sau de a 
transmite, sub forma unor relatări memorialistice, expe- 
rienţa de viaţă, îngemănată sau nu cu cea profesională, 
și încadrată, mai larg sau mai îngust, într-un tablou al 
realităților sociale și politice prin care au trecut, tablou 
devenit istoric odată cu trecerea anilor adunaţi în 
decenii. 

Dr. Victor Gordan, originar din satul Bănișor, judeţul 
Sălaj, emigrat în SUA în 1971 după aproape 7 ani 
petrecuţi în închisorile politice și lagărele de muncă 
forțată ale regimului comunist, a devenit cunoscut în 
America, dar și în restul lumii ca unul dintre cei care au 
susținut existența unui Sindrom al Golfului Persic, care 
i-a afectat pe militarii care s-au aflat în Irak în 1990. 
Acum octogenar, a dorit să lase o mărturie scrisă 
despre vremuri mai de demult, despre consecințele pe 
care doctrina marxist-leninistă le-a avut atât asupra 
vieții sale, în plan fizic, psihologic și socio-profesional, 
dar și asupra societăţii românești, așa cum le-a per- 
ceput în cele peste două decenii în care le-a fost mar- 
tor. Rezultatul este un volumul scris în limba engleză și 
publicat în 2016 în SUA, intitulat simplu, „VICTOR“, și 
având subtitlul „Amintiri din regatul absurdităţilor și 
terorii“. Este o carte fără pretenţii literare, ci doar auto- 
biografice, din paginile căreia răzbat durerea și 
neputința, emoția tânărului fiu de ţăran care voia să 
învețe carte și să devină medic, și a cărui dorinţă de a 
face bine semenilor a fost frântă în repetate rânduri de 


Absolventă a 
Liceului Teoretic 
Dimitrie Cantemir, 
unde a fost eleva dnei 
Lăcrămioara 
Stoenescu, medic, 
doctor în medicină. și 
colaborator permanent 
al săptămânalului 
„Viata medicală“. 

ji 18 1N un regim care nu accepta abateri de la 
VĂ | sif: i șablon și nici măcar gânduri personale 
TI R care să iasă din linia trasată de partid și 
4i | IGT HI) de Uniunea Sovietică. Autorul a vrut să 
- lase astfel pentru contemporani, pentru 
cei tineri de acum, și pentru posteritate, 
o mărturie revelatoare despre atro- 
cităţile comise în perioada comunistă și 
despre organizarea unui sistem de 
opresiune care a sfârșit însă prin a se 
autodistruge. Cele trei părţi ale volumu- 
lui, „O serie de viniete, fire întretăiate 
care definesc cadrul...“, „Uraganul sau 
amintiri din detenție“ și „Evadarea și li- 
bertatea“ marchează, de fapt, un 
„înainte“ și un „după“ ce delimitează 
perioada cea mai grea a vieţii protago- 
nistului - încarcerarea și munca grea în 
lagărele de concentrare. 
Memories from the Kingdom Scurtele istorisiri ale primei părți sunt 
of Absurdities and Terror | ca mici piese de puzzle care ajung, 
: până la urmă, să ne descrie aparatul 
comunist de opresiune din perioada guvernărilor Petru 
Groza și Gheorghiu Dej, și felul în care Victor Gordan, 
deși provenea dintr-o familie modestă, ceea ce îl califi- 
ca în categoria de persoane cu „origini sănătoase“, a 
ajuns să fie luat în vizorul rețelei de informatori a 
Securităţii și suspectat de a fi organizat un grup de 
rezistenţă anti-comunistă. Prima schiţă are loc în 1943, 
în plin război, când autorul avea 12 ani, și încă nu se 
vedea la orizont furtuna roșie ce avea să devasteze 
România. Se simte încă din aceste pagini, ca și din 
restul cărţii, legătura puternică cu divinitatea, dar și cu 
biserica greco-catolică în a cărei credință fusese 
botezat și crescut. Credința nu l-a părăsit nici în 
momentele cele mai negre ale vieții sale, și a refuzat în 
repetate rânduri să se lepede de ea, indiferent de con- 
secințe, după scoaterea ritului greco-catolic în afara 
legii, în 1948. Trecând prin liceu, ca bursier, și apoi, din 
1952, prin Facultatea de medicină de la București, 
Victor asistă la schimbările noii orânduiri: sovietizarea 
științei și denigrarea cercetărilor venite din Apus, îndoc- 


MEMORIA [Y trinarea constantă, distrugerea instituțiilor religioase și 
peste gândiri arestare 


de învățământ cu tradiţie, lipsa alimentelor și insinuarea permanentă, între ele- 
vii și studenţii adevărați, a trimișilor statului comunist, acceptaţi fără examen, 
al căror unic scop era spionarea celorlalți și accederea în posturi fruntașe ale 
administraţiei. De la acești „colegi“ a venit și nenorocirea lui Victor Gordan, 
arestat la 22 septembrie 1958, chiar înainte de susţinerea ultimului examen 
care i-ar fi conferit diploma de medic. 

Partea a doua ne scufundă, la propriu, în atrocitățile comise de comuniști 
față de dușmanii de clasă, cei care nu meritau nici un fel de consideraţie toc- 
mai pentru că, intelectual și moral vorbind, erau niște elite. Victor, ridicat la pro- 
priu de la spitalul unde era intern, legat la ochi, este dus într-un loc neidentifi- 
cat și interogat sub înfometare și privare de somn, până când leșină de 
epuizare. Mai apoi face cunoștință cu colegii de celulă, află poveştile lor (și noi 
prin mijlocirea sa), precum și relatări despre lucruri petrecute în alte închisori. 
In același timp, descoperă cu amărăciune că nici măcar în închisoare nu poti 
spune fără grijă ce gândești, căci și aici erau introduși informatori dispuși la 
orice pentru a obţine mai apoi favoruri personale. După un simulacru de pro- 
ces, unde se vede judecat alături de alți colegi de la Medicină, este trimis iniţial 
la Jilava și apoi la muncă forțată, în Balta Brăilei, la înălţat diguri și săpat 
canale, în condiţii pe care este insuficient să le numim inumane. Doar spiritul, 
credinţa și forța morală i-a ţinut pe o linie de plutire în faţa raţiilor alimentare 
insuficiente, a frigului și a insalubrităţii generale în care erau nevoiţi să trăiască. 
Chiar și așa, în ciuda supravegherii gardienilor și a spionilor infiltraţi, organizau 
la adăpostul nopţii adevărate cursuri și dezbateri cu cele mai diferite subiecte, 
în funcţie de pregătirea fiecăruia. Și uneori, la marile sărbători, preoții aflaţi 
acolo săvârșeau într-un ungher de baracă taina unei liturghii care să îi apropie 
de Dumnezeu și să le dea tăria să reziste. 

In primăvara lui 1960 Victor Gordan este desemnat medicul coloniei de pri- 
zonieri, ceea ce îi dă prilejul să încerce îmbogățirea alimentaţiei deţinuţilor 
(care au ajuns să consume carnea cailor rechiziționaţi din gospodăriile ţăranilor 
mecanizați forțat), și îl obligă să găsească remedii naturale pentru bolile 
diareice omniprezente, căci nu existau medicamente pentru „dușmanii de 
clasă“. Latrinele din vecinătatea bucătăriei, și eterna mișunare a șobolanilor, 
declanșează o epidemie de leptospiroză, realitate acceptată cu greu de con- 
ducerea lagărului. După o serie de peregrinări pe cursul Dunării, în decembrie 
1961 îl regăsim la Gherla, tot ca medic al deţinuţilor, calitate ce i-a permis să 
treacă prin mai multe celule și să îi cunoască pe cei închiși acolo. Aceea este 
perioada când este martorul unei noi metode de reeducare a comuniștilor: 
îndemnul de a-și denunța rudele și prietenii și de a mărturisi credinţa în victo- 
ria comunismului. 

Graţierea decretată de Gh. Gheorghiu Dej în 1964 îi redă, fizic, libertatea și 
lui Victor Gordan, care însă nu reușește să își găsească locul, simțind că a tre- 
cut dintr-o închisoare mică într-una mai mare, întinsă peste toată țara. Abia 
după trei ani, timp în care a lucrat ca asistent al unui medic de ţară, i se per- 

mite să susțină din nou examenul pen- 
tru obţinerea diplomei de medic, care 
| includea pe lângă probele de speciali- 
tate, medicale și chirurgicale, și chinu- 
itorul examen de marxism-leninism. 
Atmosfera de opresiune și lipsa oricăror 
perspective de integrare socială sau de 
| creștere profesională din cauza trecutu- 
lui „pătat“ îl determină să încerce să 
fugă din țară, în Iugoslavia, folosindu-se 
de informaţiile căpătate de la colegii din 
închisoare. Prima încercare eșuează, și 
Victor ajunge din nou deținut, cu o 
sentință de trei ani, dictată într-un pro- 
ces de câteva minute, din care execută, 
din fericire, doar 11 luni. După eliberare 
este trimis ca medic de ţară într-un sat 
| în Oltenia, unde începe iar să pună la 
| cale marea evadare spre Apus. Cu aju- 
| torul unui prieten, dar nu fără peripeții, 
reușește în toamna anului 1970 să 
treacă graniţa în lugoslavia, să străbată 
toată ţara pe jos, mâncând pe apucate 
din roadele pământului, și să ajungă în 
Italia, la Trieste, de unde a cerut azil politic în SUA. 

Am putea crede că este o poveste cu happy end, dacă însuși autorul nu 
ne-ar fi mărturisit, de această dată foarte succint, despre coșmarurile care l-au 
chinuit ani de zile, când se vedea iar încarcerat sau săpând canale, sau despre 
neîncrederea cu care îl priveau în primii ani americanii, chiar după ce obținuse 
dreptul de a practica medicina acolo, catalogându-l drept nazist, semn că 
aparatul propagandei comuniste își făcuse bine treaba. Dedică mai multe pa- 
gini, cu care de altfel și încheie, celei mai importante realizări profesionale, 
recunoașterea Sindromului Golfului Persic ca o boală organică, provocată de 
expunerea soldaţilor la un mediu toxic, diferită de sindromul de stres post-trau- 
matic. Concluzia nu e greu de văzut, utopia comunistă și-a dovedit lipsa de 
substanţă și de sustenabilitate, în vreme ce oameni ca dr. Gordan s-au ridicat 
din suferință și au reușit să dea un sens trecerii lor pe pământ. 


http://mww.viata-medicala.ro/M%C4%83rturii- 
din-comunism.htm/“articlelD_13691-dArt.html 

LIA LAZĂR GHERASIM 


Adevărul despre Tămădău 


De-ar fi să ne împărțim viața, amintirile, în capitole, ea a început pentru mine 
în toamna anului 1947, când pentru mulți n-am mai fost decât „fiica trădătorului 
de la Tămădău“. Ştiam, eram convinsă că tatăl meu, cel mai tânăr semnatar al 
Actului Marii Uniri, reprezentant al plasei Ocna Sugatag, știam că el este 
asemeni prietenilor săi, un erou, deci această privire aruncată asupra 
destinului meu de către alţii (care nu aveau de unde să știe, ori nu aveau 
interesul să o afle), această privire străină nu m-a umilit niciodată. Mă dureau 
însă umilinţele și suferințele bunicilor și ale rudelor mele (mama era la 
închisoare, alături de celelalte „fugare“, doamna Mihalache și doamna 
Carandino). Ne-a povestit mai târziu mama cât de impresionant era să o vezi 
pe marea și frumoasa Lilly Carandino cum urca pe prici și recita „De la Nistru 
pân' la Tisa“ cu atâta pasiune încât și gardiencele ce ascultau la ușă și se uitau 
prin vizetă cereau: „mai zi o dată, doamnă artistă“. 

O prietenă din generaţia tânără mi-a spus: „De ce nu povestiți mai multe 
despre Tămădău, dumneavoastră care aţi fost considerată «fiica trădătorului 
llie Lazăr» și aţi purtat cu demnitate și mândrie acest apelativ? Suntem puțini 
cei din generaţia tânără care șțim de la părinţii noștri că această diabolică 
capcană a Securităţii a fost pretextul desființării PNȚ, dar, cei mai mulţi, tineri 
sau mai puţin tineri, știu doar ce au învăţat la școală din manualul lui Roller, din 
volumele lui loan Scurtu, din articolele apărute în Magazin Istoric și din filme, 
care încercau să murdărească memoria celor mai curaţi și mai demni fii ai 
acestui neam.“ Firește, memoria afectivă poate uneori să ne înșele asupra 
unor amănunte. Dar ce-ar face istoricii dacă nu ar exista și amintirile celor care 
au trăit evenimentele consemnate în scripte? Există presa vremii, există 
dosare de anchetă, cu adevăruri și minciuni, există descrierile celor ce au 
răspândit minciuna. Dar, Dumnezeu a vrut să mai trăiască oameni pe care 
înscenările, capcanele și suferințele nu i-au terminat și, spre onoarea lor, există 
istorici și slujitori ai Adevărului, care nu lasă să se înece în negura uitării ceea 
ce trebuie să rămână în știința și conștiința generaţiilor ce vin. Am văzut și am 
trăit multe, am cunoscut eroi și pseudoeroi. Când întâlnesc unele relatări ale 
evenimentelor pe care le-am trăit, mă întreb: „Cum se poate ca nume 

prestigioase să vrea să mintă, de ce 
nu situează evenimentele în contextul 
lor real, de ce răstălmăcesc fapte, sau 
uită ceea ce le place să fie uitat?“ S-a 
străduit neobositul Cici loniţoiu, s-au 
străduit redactorii de la „Memoria“, s-au 
publicat cărți ce au însemnat capătul 
cumplitei nopţi. Dar există oare preoți 
care să dea canon, spre cunoaștere și 
ispășire, acolo unde mai există 
conştiinţă, lectura acestor amintiri? În 
anul 1964, tatăl meu ieșind din 
închisoare, după 17 ani, și văzând 
filmul serial, ce a durat mai multe 
săptămâni, cu „banda“ ce pleca în 
America, ca „să-și salveze averile“ 
(aproape toți erau săraci) și să 
„trădeze ţara“, spunea cu amărăciune: 
„Noi am fost trimiși în misiune de 
— — -— - prezidentul Maniu să încercăm să 
Lia Lazăr Gherasim și llie Lazăr facem ceva dincolo, când în tară nu se 
la Baia-Margjin 1a mai putea face nimic“. Cel care a făcut 
filmul cunoștea și oamenii, și realitățile, dar, ori a considerat o tragedie 
națională scenariul potrivit pentru un film de succes, ori a fost cumpărat să o 
facă. „Istoricul“ comunist Roller scria în manualul său la pagina 740 „Partidul 
lui Maniu s-a transformat într-o grupare de trădători și de spioni, organizație 
împotriva regimului democratic și independent de stat a României..“, la pagina 
741 scrie: „îndemnul cercurilor imperialiste americane și engleze a determinat 
pe Maniu și conducerea PNȚ să încerce trimiterea peste hotare a unui grup din 
conducerea partidului. Acolo cu ajutorul și la adăpostul imperialiștilor, acest 
grup urma să realizeze hotărârile partidului, în frunte cu Maniu, prin acţiuni 
menite să știrbească suveranitatea națională, să primejduiască pacea, să 
declanșeze războiul civil și să conducă acţiuni de spionaj și diversiune în ţară. 
Datorită vigilenţei MAI, trădătorii au fost prinși și arestați.“ Aceste minciuni 
sfruntate n-au fost o piedică, pentru odraslele celor ce-au îndrăznit să le 
pronunțe, să zăbovească îndelungat și să culeagă foloase materiale în „lumea 
imperialistă“. 

Tatăl meu, ţinut în lanţuri și bătăi, cu oase rupte, 12 ani de izolare, când a 
scăpat din închisoare ne-a tot povestit. „Ce-a fost pentru mine Tămădău?“ Tata 
era ascuns la prietena mamei, Miluţa Antal Dumitrescu, unde erau și chiriași 
de la Legația Britanică. În ziua de 13 iulie 1947 a venit la locuinţa noastră de 
pe strada Poștei, nr. 2, Romiti Boilă, nepotul lui Maniu, să-i ceară mamei să 
pregătească un geamantan cu cele de cuviinţă pentru un drum lung, și să ne 

întrebe dacă nu vrem să-l însotim și noi pe tata, așa cum doriseră doamnele 
Mihalache și Carandino. „Dacă pleacă în misiune, familia i-ar fi spre greutate“, 
a răspuns mama, „și eu am părinții bătrâni la Copalnic Mănăstur și nu pot să-i 
părăsesc“. In ziua următoare au venit două automobile care urmau să ne ducă 
la ascunzișul tatălui meu, ca să ne luăm rămas bun. După evenimentele din 
decembrie 1989 a apărut în presa clujeană o relatare elogioasă despre șoferii 
Steanţa și Paleacu, care fuseseră și ei „deţinuţi“ și aveau cu ce să se laude. 
Tata ne-a povestit în 1964 că cei doi „șoferi“ au fost primii lui anchetatori. Noi 
n-am știut nimic despre tatăl meu, dacă trăiește sau nu, deoarece nici fostul lui 
coleg de facultate, Petru Groza, nici Nicolski nu au vrut să ne spună nimic. 
Când după condamnarea de 12 ani, a mai primit și o condamnare 
administrativă de 5 ani, la Periprava, am aflat printr-o carte poștală că este în 
viaţă și are drept la pachet. Până la Periprava, tata nu avusese cu cine vorbi, 
se ruga și cânta. Acolo a întâlnit deţinuţi mai tineri, care erau de mai demult la 
muncă. Şi le-a povestit, și le-a tot povestit, ca să știe și tinerii istorie. Un tânăr 
l-a întrebat ironic: „Da' de ce aţi venit la pușcărie cu geamantanul ăsta elegant 
de piele?*“; „Păi, pe mine Șeful m-a trimis peste ocean“ a răspuns tata. Când 
au desfăcut valiza ce stătuse atâţia ani în magaziile pușcăriilor prin care 
trecuse, Râmnicu-Sărat, Galaţi, Sighet, Malmaison, au văzut zdrenţe cu miros 
de putred și un tânăr machedon a spus celorlalţi „Uite, să nu-l lăsăm în zdrenţe, 
să ne desfacem noi hainele, să facem din cuie andrele și să-i facem ca la noi, 
„cămaşa mirelui“. În câteva ceasuri l-au 
imbrăcat din cap până în picioare. 
Distrofic și neputincios, tata a fost dus la 
înfirmierie unde avea să-l îngrijească cel 
care a fost soțul meu, loan Gherasim, și 
care l-a îngrijit și-n ultimele clipe ale vietii, 
până în 1976. Mama rămăsese închisă în 
dormitor păzită de doi securiști, apoi 
arestată și ea. Eu am plecat la Copalnic- 
Mănăstur, la bunicii mei, și pe drum, în 
gara din Cluj, am aflat din ziarul 
„Scânteia“ că, în loc să ajungă în America, 
tata ajunsese în lanţuri. Așa s-a încheiat 
tinerețea mea. În martie 1949 aveam să 
fim alungaţi și din casa strămoșească. 
Dar, n-am pierdut nimic, nici credinţa, nici 
speranţa, nici dragostea celor ce ne 
cunoșteau. Domnul fie lăudat. Afirmațiile 
pe care le fac, le fac de dragul Adevărului, 
am trăit și am văzut multe, știu multe de la A 
tata, căci mărturia lui este dreaptă. Elnua Lia Lazăr Gherasim și lon-Andrei 
inventat nimic, nu a regretat nimic, Gherasim, sept 1970 la Cluj 

Vilma Urdea, Lia Lazăr Gherasim și llie Lazăr la Cluj în 1969 


radiografiile făcute în 1964, la eliberare, stau dovadă despre bătăile cumplite 
care i-au rupt coastele. Verișoara mea, Anisia Brătescu, ai carei nepoti 
mergeau să pescuiască în lacul de la Tămădău, cunoscuse în sat un bătrân de 
peste 90 de ani, care-și amintea cum o grămadă de securiști stătuseră în 
noaptea de 13 spre 14 iulie 1947 tupilaţi în păpușoi, așteptând să vină avionul 
ce trebuia să-i ducă pe fugari, și cum i-au prins vitejește; dar avionul despre 
care luliu Maniu știa că are 14 locuri nu era decât un avion mic de 2 locuri. Tata 
nu dorea să vorbească despre Vlăduţ Haţeganu, care făcuse legătura cu piloții. 
El spunea: „De ce să spurci un nume atât de drag ardelenilor, când poate 
securitatea a vrut anume să-l compromită, când poate că el nici nu ştia că este 
folosit cu un anume scop?“ Când venise Romiti Boilă cu dispoziţie din partea 
șefului, totul părea foarte tainic. Dar, în ziua următoare a sosit dl. Ciupercescu 
cu adrese ale unor prieteni din Istanbul, unde ar fi trebuit să fie prima oprire, 
înainte de pornirea spre alte zări. Eu ascultam pe la uși, și știu că tata n-a dus 
nimic cu el. Dusese de la mine o iconiţă cu Maica Domnului, căci eu i-am spus: 
„Ea să-ţi conducă drumul unde va ști Ea“. Și când la proces avocatul Ursu a 
îndrăznit să-l apere, spunând aceste lucruri, a fost dat afară din barou, și și-a 
sfârșit viaţa ca dulgher. Cine-l mai pomenește dintre cei ce am rămas în viață, 
ce vitejește s-a purtat acest om, atunci când atâţia oameni mari au refuzat să 
fie martori ai apărării? Datori suntem a nu uita, datori suntem a rămâne uniţi si 
recunoscători, datori suntem a învăţa pe urmași, că aici sub această glie, zac 
eroi! 

MARIUS MANTA 


Aspecte ale 
„literaturii carcerale“ 


M-am bucurat în chip deosebit de a fi fost invitat a 
doua oară de către „Asociaţia Profesorilor de Religie 
Sf. Paraschiva“ cu scopul de a fixa pe mai departe 
câteva puncte de reper în ceea ce privește „Jertfa in- 
telectualității românești în perioada comunistă și lite- 
ratura carcerală“. 

După cum am stabilit în alte materiale, repet, jertfa 
intelectualităţii noastre se oglindește perfect și în ceea 
ce imediat după anul 1989 avea să se numească „lite- 
ratură carcerală“, dezvoltând un câmp de semnificaţii 
extrem de bogat și intrând vrând-nevrând organic în 
subteranele identitare ale românismului. Consider din- 
tru început că prezentul are obligaţia de a recupera nu 
oricum această rezistenţă în faţa unui sistem abuziv, ci 
de a-și propune un sistem coerent, utilizând criterii 
valide, deloc formale, fără legături vremelnice nici cu 
politica, nici cu această viziune globală a „corectitudinii“ 
politice. 

Chiar dacă după 1989 s-au înființat câteva organi- 
zaţii interesate de recuperarea istoriei recente, activi- 
tatea lor a trecut din păcate aproape neobservată; 
masele nu au conștientizat pe deplin sacrificiul uneori 
total al celor care s-au opus ideologiei comuniste. 
Cercetările nu au avut un caracter continuu, nu s-au 
bucurat de finanţări speciale; personal, deși voi isca 
nedumeriri și controverse, apreciez ca fiind întru totul 
meritorii eforturile depuse de către Revista „Memoria“, 
Serialul „Memorialul durerii“ (cele două devenite într-un 
fel chiar instituţii), Asociaţia Foștilor Deținuți Politici și 
IICCMER. Aș spune că Biserica Ortodoxă Română a 
făcut pasul cel mare, declarând 2017 drept „Anul oma- 


Marius Manta, profe- 
sor, critic literar, publi- 
cist, născut în 1975, în 
Bacău. Între 1994 și 
1998 va obtine licenta 

română-Limba și lite- 

se va reîntoarce la 
Liceul „Gh. Vrânceanu“ 

română. În urma exa- 

începând cu anul 2000 

ocupă postul de pro- 
fesor de limba și lite- 
ratura română la 
Colegiul Naţional de 

fost profesor pentru 
cursuri de perfecționare 
a limbii engleze în 

cadrul firmei „Au Pair“ 
(TOEFL, IELTS). În 
2016 obține statutul de 
inspector în domeniul 
sănătății și securității în 
muncă (certificare con- 
ferită de TQM Holding 
Serv SRL). 

Începând cu 2004 și 
până în prezent este 
redactor al Revistei 
„Ateneu“. În 2016 va 
deveni membru al 
Uniunii Ziariștilor Pro- 
fesioniști din România. 

Debutul în volum s-a 
petrecut în 2014, „Lite- 
raturbahn“ (eseistică, 
critică literară) - Ed. 
„Timpul“, lași. În 2015 
„Tată şi fiu. Momente“ 
(poeme) - Ed. 
„Vicovia“, Bacău, dar și 
„Ucenic la iconari“ (e- 
seistică ortodoxă, cri- 
tică literară) în 2017 la 
aceeași Editură „Vico- 
via“. A colaborat cu 
diverse instituții cultura- 
le, în special cu Teatrul 
„G. Bacovia“, Filarmo- 
nica „Mihail Jora“, Cen- 
trul Internaţional „G. 
Apostu“, precum şi la 
importante reviste de 
cultură. 

gial al sfintelor icoane, al iconarilor și al pictorilor bi- 
sericești și Anul Comemorativ Justinian Patriarhul și al 
apărătorilor ortodoxiei în timpul comunismului“. 
Consider că nu am căderea necesară pentru a inven- 
taria eu reușitele în plan imediat ale acestei iniţiative, 
dar oricine a putut să înregistreze efervescenta pe care 
a determinat-o această realitate: s-au organizat sim- 
pozioane, ateliere de lucru și cercetare, s-au editat 
titluri importante etc. În urmă cu câteva zile, am primit 
cu bucurie informaţia că anul 2018 a fost declarat de 
Sf. Sinod drept „Anul omagial al unităţii de credinţă și 
de neam“, precum și „Anul comemorativ al făuritorilor 
Marii Uniri din 1918“. lată cum, implicit, credinţa ade- 
vărată în destinul neamului românesc și afirmarea 
datelor identitare constituie nucleul de referinţă și din 
perspectiva Bisericii Ortodoxe Române, atât pentru 
2017, cât și pentru 2018, marcând generos ideea con- 
tinuităţii unei Românii mari și demne. 

Feţele hidoase ale comunismului din România au 
condus la un sistem represiv de o agresivitate extremă, 
aflat la rândul său în conflict cu forme inedite de mani- 
festare ale luptei împotriva comunismului, dintre care 
aș spune că Rezistența Armată din Munţi, alături de 
ceea ce avea să se numească „literatură carcerală“ se 
regăsesc doar în această parte a Europei bolșevizate, 
sunt realitate distinctă în faţa căreia misiunea noastră 
ar trebui să fie coerent formulată și conștient asumată. 
Dincolo de o frazare patriotardă, am credinţa că trebuie 
să refacem „locurile“ memoriei și cultul acesteia, 
întrucât cele menţionate anterior încă se mai află între 
memorie - uitare - istorie, vorbindu-ne în fapte despre 
„un trecut care nu a trecut“. De-a lungul opresiunii, jert- 
fa intelectualilor români este indisoloubil legată de va- 
lorile creștine, până la urmă de un triptic axiologic (ade- 
văr, bine, frumos) ce era înrădăcinat în chiar valorile 
omului simplu. Cărţile lui Ernest Bernea argumentează 
poate cel mai potrivit o asemenea constatare. 
Consecința ar fi aceea că din punctul meu de vedere 
nu se poate impune o distincţie extrem de clară (pentru 
acele vremuri) între intelectualitate și omul fără o 
„creştere“ universitară. În celulele penitenciarelor, se 
găsesc nenumărate exemple de fericită întovărășire, 
frăţie. Simt că e nevoie să aduc în faţa cititorului cele- 


brul decalog al deţinutului politic român, scris într-un ludic amar, amintind de 
celebrul motiv al lumii pe dos: 1. În pușcărie să nu faci azi ce poţi face mâine 
(poruncă defensivă, recomandând pasivitatea înțeleaptă) 2. Tăcerea e cel mai 
mare rău al temniţei. 3. Să nu vorbeşti multe, ci mult (o strategie pentru com- 
portamentul la anchetă). 4. În pușcărie există doar două categorii: cei morți, de 
afară, cei vii, dinăuntru (o miză soteriologică - închisoarea ca microcosmos 
este amplasată în închisoarea-țară). 5. În temniţă, Dumnezeu se poate 
ascunde sub orice uniformă de milițian, iar dracul în hainele vărgate ale 
oricărui deținut. 6. În celulă nu ai decât un singur dușman: pe tine însuți. 7. 
Orice mâncare e bună cu excepţia celei care lipsește. 8. Dacă-ţi vine să plângi, 
nu consuma toate lacrimile. 9. Nu căuta speranţa atârnată de pereţii temniţei. 
Ea are aici un singur locaș: în obișnuința de toate zilele. 10. În temniţă te 
eliberezi în fiecare zi. 

În mod evident, pentru un om care îl mărturisește pe Dumnezeu, adevăra- 
tul chin este unul de factură interioară iar în chip evident, din suferinţă se naște 
zbuciumul. Revenind, repet, din păcate până către 2017, tot acest sacrificiu a 
rămas mai degrabă necunoscut. Am rămas cu întrebarea de ce „literatura 
carcerală“ se instituie ca o pagină albă în marea istorie a literaturii române. Şi 
cred că starea actuală ar presupune o contextualizare „inteligentă“. Pe de o 
parte, însuși statutul de istoric literar pare să nu mai prindă la noile generaţii, 
interesate tot mai mult de preţiozităţi conceptuale, aducând în actul critic 
plăcerea de a șoca. Suntem din nou sub semnul paradoxului, întrucât abia scă- 
paţi de apetenţa pentru „structuralisme“, intrăm sub auspiciile unui antiuma- 
nism modern, poate chiar am putea vorbi de o reîntoarcere a hermeneuticii 
(care eliminase omul, respectiv autorul). Pe de altă parte, diseminarea infor- 
maţiei s-a făcut adesea neconvențional, de-a lungul unor canale ce adesea nu 
prezentau probitate morală. Marea problemă rămâne aceea de a nu avea nici 
în 2017 o ediţie a „literaturii carcerale“ care să tindă către statutul de exhaus- 
tivitate. Ne trebuie un corpus complet al acestor producţii literare care au 
dovedit iar și iar că între creștinism și tragedie nu se pot stabili relaţii de 
echivalență. Apoi, poezia carcerală se confundă cu însăși viața din închisori, 
ceea ce înseamnă că la descifrarea acestui fenomen ar putea concura 
deopotrivă filozofi, psihologi, antropologi, desigur teologi și literați. 

Poezia carcerală este un discurs încărcat de biografie, în cadrul căruia 
instanţa eului poetic este magic înlocuită de chiar prezenţa autorului. Ceea ce 
ar trebui reținut în primul rând se leagă de faptul că ea nu cultivă o estetică a 
urâtului. Autorii nu scriu „programat“, nu vor să impresioneze, ci urâtul însuși e 
o coordonată exterioară a propriilor catacombe. A fost supranumită poezia 
celor 3 F (foamea, frigul, frica); totuși, se poate constata că nu este o poezie a 
jelaniei sau a răzbunării (ne aducem aminte de celebrele cuvinte ale lui Mircea 
Vulcănescu!). E o poezie care cultivă memoria, care aduce eliberarea. Mulţi 
dintre cei întemnițați nu vor fi avut legături directe cu literatura mai înainte. În 
chip minunat, deloc metaforic, prin ea își vor găsi puterea de a rezista în micul 

spaţiu al celulelor, întâlnindu-l astfel pe 
Dumnezeu. Viorel Gheorghiţă afirma la IUN EIRORAN 
rândul său că „Rațiunea de a fi a 
poeziei universului concentraţionar 
rezidă nu în obiect, ci în act. Actul mo- 
difică sufletul“. 

Mă voi opri în cele ce urmează 
asupra celei mai complete ediţii de tip 
antologie, publicată de către Ilie Popa 
sub egida Fundaţiei Memoria în 2016 - 4 
„Antologia liricii de detenție anticomu- >- ge 
nistă din spaţiul românesc“. Volumul WOE) ISN za NTICOMUNISTA 
adună 1310 poezii (scrise în închisori, 
lagăre de muncă, domicilii obligatorii 
sau de deportare, sedii de represiune 
ale organelor de anchetă, centre ale 
gulagurilor sovietice etc.), având o sută 
şaizeci şi şapte de autori identificati. 
Volumul de față a folosit drept sursă P 
șase culoare distincte: 1. „Poeti după [| 
gratii“ - Asociaţia Foștilor Deținuți N CUTINA au CUT 
Politici, coordonată de Constantin Aurel ts e USNE 6809 + 
Dragodan, 2. „Poeți din închisori“ - ) i Mr 
Zahu Pană (Canada, 1982), 3. „Poeti după gratii“ - editată de Mănăstirea 
Petru-Vodă, 4. „Antologia poeziei carcerale“ - coordonată de loana Cistelecan 
(Ed. Eikon, 2006), 5. Arhiva personală a lui Cicerone loniţoiu (Paris), 6. poezii 
preluate de la diferite ediţii ale Conferinţei Internaţionale „Experimentul Pitești“. 
Cuprinsul volumului este foarte bine organizat: |. Autori consacraţi înainte de 
detenție: Radu Gyr, Nichifor Crainic, Andrei Ciurunga, Vasile Voiculescu, lonel 
Zeană, Zorica Laţcu, Constantin Tonegaru etc.); II. Autori debutanţi în detenţie 
(o poezie mai puţin conceptuală însă mai dinamică): Zahu Pană, Virgil Maxim, 
Valeriu Gafencu, Aurel Pastramagiu, Ștefan Tumurug (închis și la Oranki) etc. 
Am reţinut aici în mod aparte prezenţa băcăuanilor: Sergiu Aurel Mandinescu, 
Constantin Oprişan (cu un destin total potrivnic, fiind închis în prealabil și la 
Buchenwald), Eugen Măgirescu, Petre C. Baciu (de care ne-am despărțit de 
curând!); III. Autori fără date biografice; IV. Lirica detenţiei în creația deținuților 
politici deportaţi; V. Poezia închisorilor comuniste din România în creaţia deţi- 
nuţilor tătari; VI. Poezia închisorilor comuniste din România în creaţia deţi- 
nuților politici neidentificaţi și necunoscuţi. 

Fiecărui autor i s-a atașat o fişă bio-bibliografică, acolo unde, firește, au 
existat informaţii. Poezia celor întemnițați a fost alături de rugăciune o soluţie 
de rezistenţă, un reazem sufletesc. Fiecare poem în parte semnifică 
acceptarea Crucii - dacă era prins, autorul textului a fi fost imediat exterminat. 

Ne aducem aminte de numeroasele metode de a transmite această poezie - 
de la canalul oral (mai ales în cazul autorilor deja cunoscuţi precum Radu Gyr, 
Nichifor Crainic) până la inteligente soluții. lată una, din memoriile lui Dumitru 
Andreica: „Aveam hârtie de la cutiile de carton care fuseseră cu medicamente, 
le băgam în apă, le călcam cu gamela, cu cana de apă sau cu sticlă și se 
făceau bune de scris. Scriam cu hipermanganatul pe care mi-l da pentru ciu- 
percă sau pentru infecţii. Scriam și pe talpa bocancului. Aveam bocanci cu 
talpă de cauciuc, luam săpun, făceam zoală de săpun, așa, mânjeam talpa, 
dădeam cu DTT și atunci scriam cu un cui sau cu acul“. Cred că funcţia sine 
qua non a tuturor acestor poeme a fost perfect surprinsă de Aspazia Oțel 
Petrescu: „Mă împresoară versuri binecuvântate, care în atâtea rânduri ne-au 
adus mângâiere și neîncetat ne-au amintit cine suntem și pentru ce anume ni 
se cere stropul de suferință, izbăvitor nu numai pentru bietele noastre suflete, 
ci și pentru întregul nostru neam creștin și român“. Din pricina lipsei de spaţiu, 
rețin din Antologie un poem: „Mi-s palmele-negrite și diforme / De parcă-ar fi 
din zgură sau din piatră, / lar degetele, reci și strâmbe forme, / Sunt vreascuri 
doar de aruncat în vatră. // Când vreau să prind unealta mâinii, scapă. / Și 
fiecare fibră-a lor mă doare / Mi-s oasele cuțite care sapă / Şi carnea toată-o 
rană, ce dogoare. // De sunt bolnav, de-i arșiță sau ninge, / Tăcut eu port osân- 
da dată mie, / Prelinge sângele, mereu prelinge, / Din palme răstignite fără 
cuie“ (Petre C. Baciu). 

Sper că viitorul ne va aduce studii din ce în ce mai competente, poate chiar 
ca rezultate ale unor programe extinse de cercetare - doctorate, burse etc. La 
final, aș spune în chip alegoric că situația deţinuţilor politici amintește de cata- 
combele creștinismului primar. Atunci, acolo - în adânc, cu prilejul unui 
refrigerium (o masă consacrată memoriei persoanei respective), creștinii cele- 
brau Euharistia. Vorbim în fapt despre imaginea iconică a omului răscumpărat 
de sub boldul ne- 
ființei pentru că 
acolo, „ad cata- 
cumbus“, omul își 
reîntâlnește Chi- 
pul dintâi. În 
greacă „kumbos“ 
(râpă), „kata“ (lân- 
gă) - pe coperta 
volumului „Râpa 
robilor“, precum și 
celebrul monu- 
ment spre cuve- 
nită și continuă 
aducere-aminte. 

Elena-Brândușa 
Steiciuc este profesor la 
Universitatea „Ștefan cel 
Mare“ din Suceava, unde 
predă din 1990. Din lista 
volumelor publicate în 
franceză și română, a- 
mintim: Patrick Modiano, 
une lecture multiple 
(1998); Literatura de ex- 
presie franceză din 
Maghreb. O introducere 
(2003); Horizons et iden- 
tites francophones (2006); 
La francophonie au fé- 
minin (2007); Fragments 
francophones (2010); 
Francophonie & diversité 
(2017). Membră a nu- 
meroase societăți știinţi- 
fice, este președinta Aso- 
ciației Române a Depar- 
tamentelor Universitare 
Francofone (ARDUF), 
din 2010. Membră a 
Uniunii Scriitorilor din 
România, a tradus autori 
semnificativi din spațiul 
francofon, în special 
Patrick Modiano (Pre- 
miul USR pentru tradu- 
cere, 2016). Franta i-a 
decernat titlul și medalia 
de Chevalier de l'Ordre 
des Palmes Academiques 
în 2004. 


ELENA-BRÂNDUȘA STEICIUC 


Mărturii 


A pentru eternitate: 


Dumitru Oniga, Urme 


Gulagul românesc a fost 
una dintre cele mai diabolice 
invenţii totalitare, menite să 
decapiteze o țară întreagă, 
trimițând după gratii vârfurile 
diverselor categorii sociale 
(intelectualitatea, țărănimea, 
mica burghezie, clerul etc.), 
fruntașii vieţii politice interbe- 
lice sau înalte nume ale 
creaţiei artistice. Sute de mii 
de români au cunoscut 
oroarea închisorilor politice, 
violenţa și atrocitățile spațiului 
carceral, regimul de exter- 
minare impus la Canal, numai 
pentru că făceau parte din acele categorii sociale care 
trebuiau să dispară, pentru că purtau un nume ce tre- 
buia șters din istorie sau pentru că aveau opțiuni (in- 
telectuale, politice etc.) ce nu corespundeau cu „linia“ 
trasată de partidul unic. Femei, bărbaţi, uneori chiar și 
adolescenţi abia ieșiţi din copilărie, acești români au 
fost încarceraţi pentru o vină imaginară și condamnati 
în urma unor procese în care declarațiile erau smulse 
sub cele mai cumplite torturi, într-un experiment ce 
merită pe deplin titlul de „fratricid naţional“, așa cum l-a 
definit Ruxandra Cesereanu. Tabloul sumbru al expe- 
rienţei carcerale în perioada cea mai neagră a dictaturii 
comuniste (până în 1964, când deţinuţii politici - atâţia 
câți mai rămăseseră - au fost eliberaţi, rămânând sub 
stricta supraveghere a Securităţii) poate fi refăcut din 
numeroasele mărturii pe care le-au publicat după 1989 

victimele regimului totalitar, texte studiate astăzi de tinerele generaţii cu cea 
mai mare atenţie: lon loanid, Marcel Petrișor, Demostene Andronescu, Grigore 
Caraza, llie Tudor, Florin Constantin Pavlovici, Zosim Oancea, Dumitru Bejan, 
Oana Orlea, Lena Constante, pentru a nu aminti decât câteva nume din lun- 
gul șir de martiri. 

Lângă aceștia, un loc aparte în galeria mărturisitorilor îl are bucovineanul 
Dumitru Oniga. Model de demnitate umană și generozitate creștină, el ne-a 
părăsit în toamna 2016, nu fără a fi lăsat o suită impresionantă de scrieri. 
Alături de volume de poeme pline de muzicalitate și nostalgie (Cântece triste; 
Lumină și iubire; Novissima tristia, Planta acvatică; Fiorduri; Iubiri, Lumini - 
sublime lumini), posteritatea trebuie să reţină volumul de memorii intitulat su- 
gestiv Urme, ce dezvăluie ororile închisorilor politice pe care Dumitru Oniga 
le-a cunoscut și înainte, și după război. Ediţia a II-a, apărută la editura Pre-Text 
din Câmpulung Moldovenesc în 2014, cu o prefaţă de dr. Alis Niculică, reia 
integral conţinutul primei ediţii (2009), păstrându-i atât încărcătura emoţională 
cât și rigoarea în relatarea cronologică a parcursului unei vieţi, cu precizia pe 
care numai o memorie foarte exersată o poate avea. 

Născut la Stupca pe 14 august 1925, într-o familie de bucovineni cu origini 
ardelene (emigraţi în secolul XVIII peste Carpaţi din cauza persecuțiilor reli- 
gioase), tânărul Dumitru are ghinionul ca la 16 ani un nefericit hazard să-i ori- 
enteze destinul spre zona plină de umbră a suferinţei. La Suceava, în momen- 
tul rebeliunii legionare din 1941, elevul „pe post de gură-cască“ este rănit de 
un glonte rătăcit și, fără a fi participat efectiv la activităţile legionare din acei ani 
când el se afla la o vârstă foarte fragedă, este urmărit tot restul vieţii de stig- 
matul unei culpe teribile, pe care de fapt n-a avut-o. 

Glonţul ricoșat nu se știe de unde în acea zi fatidică de 22 ianuarie 1941 
avea să-i transforme viața în calvar. In urma ajutorului primit de la Frăţiile de 
Cruce pentru cheltuielile medicale este trimis în închisorile antonesciene timp 
de 3 ani, până în 1944, când situaţia din ţară se schimbase dramatic. Tânărul 
bucovinean cunoaște o scurtă perioadă de libertate, în care încearcă să-și con- 
tinue studiile şi să-și găsească un rost, asemenea tuturor celor aflați la vârsta 
marilor idealuri. Numai că pe 15 mai 1948 este arestat împreună cu un grup de 
elevi de la Școala de subingineri din Baia-Mare, pentru că noul regim adus de 
tancurile sovietice abia își începea programul de devitalizare și supunere a 
românilor, prin acţiuni în forță, menite să transforme în roboți ascultători pe 
aceia care mai aveau cât de cât curaj și rectitudine morală. 

„După aceea, au trecut mulţi, mulţi ani de închisoare, carcere, izolări, 
înfometări și situaţii limită, când viața atârna de un fir de păr, când, deseori, erai 
mai bucuros să mori și totul să se termine, indiferent cum, chiar într-o groapă 
comună“, spune autorul la pagina 154 a acestui cutremurător volum de me- 
morii, care în traseul lui narativ simplu, onest, relatează grozăvii la care, poate, 
generaţiile de azi n-ar rezista. Spaţiul carceral a fost pentru Dumitru Oniga nu 
numai locul unei rezistenţe totale faţă de barbaria torționarilor, ci și locul matu- 
rizării, al iniţierii în tainele unei culturi transmise de deţinuţi cu înalte studii și 

chiar locul în care poezia ( a lui și a celorlalţi poeţi, textele circulând pe cale 
orală) l-a ajutat să treacă peste vicisitudinile zilnice, având ca maeștri pe 
Nechifor Crainic și Radu Gyr, întâlniți în sumbra închisoare de la Aiud. 

Este uimitor cum în acel spaţiu al deznădejdii - în care deţinuţii politici erau 
torturați, subalimentaţi, ameninţaţi și șantajați, izolaţi de tot ceea ce însemna 
lumea din jur -, victimele rămâneau până în ultima clipă oameni. Coeziunea și 
solidaritatea, precum și credința în Dumnezeu, erau singurele mijloace de 
apărare pe care bestiile cu față umană nu le puteau confisca. Cititorul acestor 
memorii nu va putea uita gestul lui Leonida Lupaşcu, deținutul muribund care 
îi oferă lui Dumitru Oniga, bolnav și el de tuberculoză, 100 de tablete de 
hidrazidă, medicamentul care îl salvează. După cum nu vor fi uitate figurile de 
martiri ai închisorilor conturate de autor cu precizie și emoție, cu responsabili- 
tatea asumată a celui ce știe că trebuie să lase urme. Alexandru, tânarul 
ieșean care moare la Canal fără a-și mai revedea iubita; Domnul Drescher, 
evreul din Dorohoi, „sfânt și prooroc“, care se eliberează de la Aiud prin 
moarte; comerciantul de origine alsaciană Mott, care știe să întreţină speranţa 
colegilor de detenţie cu vești fanteziste; Părintele Zosim Oancea din Sibiel, 
care - ca mulţi alţi preoţi încarceraţi - asigură un minim serviciu religios, cu mari 
riscuri, celor cu care împarte celula; lon Gavrilă Ogoranu, unul dintre capii 
mișcării de rezistenţă din munti - iată doar câteva dintre numele restituite cu o 
precizie uimitoare de fostul deţinut politic, pentru ca amintirea lor să dăinuie în 
eternitate. 

Nu sunt mai puţin emoţionante paginile ce redau încercarea „vinovatului 
fără vină“ de a-și întemeia o familie după așa-zisa lui eliberare din închisoare, 
când autorităţile comuniste îl trimit în domiciliu obligatoriu la Răchitoasa, pe 
malul Dunării. A avut norocul ca Doamna lui, deși foarte tânără, să fie o ade- 
vărată Penelopă, „un suflet curat și entuziast de copilă, ce nu cunoscuse încă 
toată răutatea și otrava lumii acesteia“ (p. 258), care l-a așteptat până după ter- 
minarea ultimului episod de calvar, la Periprava. Interferenţa atotputernicei 
Securităţi în viata de familie a celor închiși sau urmăriţi este redată cu amă- 
nunte cutremurătoare: pentru a putea supravieţui, pentru un loc de muncă, 
soțiile erau obligate să-și renege soții, divorțând, așa cum s-a întâmplat și în 
cazul familiei Oniga, reîntregită după 1964. 

Din povestea unei vieţi relatată cu onestitate și fără ranchiună, cititorul va 
întelege că naratorul a ieșit învingător în faţa răului absolut. Prin generozitate 
și răbdare, prin credinţă și prin poezie, Dumitru Oniga a reușit să transforme o 
experienţă dureroasă într-un destin exemplar. Mărturisindu-și speranţele dar 
și deznădejdile din cei aproape douăzeci de ani de gulag, el a depus mărturie 
nu numai pentru sine, ci și pentru condamnații dispăruți înainte ca Istoria să le 
restabilească dreptul la o piatră de mormânt. lar dacă gestul etic al rememo- 
rării a fost însoţit de gestul creștin al iertării, aceasta înseamnă că urmele 
lăsate pe hârtie de neobositul mărturisitor vor avea darul de a înconjura cu un 
halou de eternitate numele celor uciși pe nedrept. 

MARIA TOACĂ (Cernăuţi) 


Dureri netrecătoare 
Tragice despărțiri, 
cutremurătoare întâlniri... 


E trist, sfâșietor ca moartea, acest cuvânt - 
„despărţire“. Indiferent de multiplele-i semnificaţii și de 
cum îl înțelege fiecare, pentru mine „despărțire“ 
înseamnă îndepărtare, înstrăinare de ceva sau de cine- 
va foarte apropiat și drag. Orice despărţire doare, însă 
sunt rupturi cu urmări tragice, pe care timpul nu le 
tămăduiește, rănile, dimpotrivă, adâncindu-se din 
generaţie în generație. 

Pe parcursul anilor de muncă la ziar am întâlnit 
oameni marcați pentru toată viața de tragismul unor 
despărțiri zguduitoare, care le-au distrus destinele, i-au 
lipsit de dragostea părintească și chiar i-au pus în peri- 
colul mortii. Îmi tresare în inimă ziua de 15 iunie 2010. 
Pe drum înmiresmat de tei, pășeam la braţ cu 
oaspetele din București, Stela Covaci, sosită cu un 
grup de scriitori la eminesciana cernăuţeană. Născută 
în Basarabia, la Lipcani, își alina nostalgiile după 
Cernăuţiul copilăriei, după zilele când a făcut prima și 
ultima ei vizită în orașul de pe Prut. Avea cinci ani, era 
în ajunul Crăciunului... Tatăl ei, Pantelimon 
Pogorilovschi, care o iubea nespus de mult, a ţinut să-i 
facă un cadou deosebit, cumpărându-i cea mai mare 
păpușă dintr-un luxos magazin de jucării. Apoi a venit 
anul 1940 și Pantelimon Pogorilovschi s-a grăbit să-și 
protejeze familia, trimițându-și soția, fiul și fiica în satul 
românesc de peste râu - Rădăuţi-Prut. Le-a promis că 
va veni şi el din urmă, după ce va rezolva treburile 
băncii (era directorul Băncii Agricole din Lipcani). Dar 
s-au întâlnit peste 20 de ani. Dna Stela a păstrat toată 
viaţa în amintire un tablou în culori sumbre: mama sa 
plângând și așteptându-și bărbatul pe malul Prutului. În 


Numele Mariei Toa- 
că, ziaristă româncă 
trăind la Cernăuţi, se în- 
tâlnește adesea în pre- 
sa culturală din Ucrai- 
na, România și Repu- 
blica Moldova. Este în 
primul rând legată de 
publicația „Zorile Buco- 
vinei“ din Cernăuţi. 
Născută în Boian, a 
absolvit Facultatea de 
Jurnalistică din 
Chișinău, după care s-a 
înapoiat în Cernăuţi. In 
2014 a publicat, la 
Suceava, împreună cu 
ziarista Doina Cernica, 
volumul „Dulce de Su- 
ceava. Amar de Cer- 
năuți“. Din prefața 
acestei cărți: „... poate 
că este mai ales o deo- 
sebită șansă, la răscru- 
ce de vremuri Istoria 
dovedindu-se dulce cu 
Suceava și amară cu 
Cernăuţi, așezând între 
ele, la numai câte un 
ceas distanță, granița 
dintre două state cu 
limbă, trecut şi sânge 
altminteri“. 

copilărie mergea și ea pe malul amarei ape, sperând să-l zărească pe tata. 
Acolo a scris primele poezii cu dor de tată. 

Cu toate suferințele îndurate, cazul scriitoarei bucureștene pare o 
înduioșătoare poveste, în comparație cu necazurile românilor din ţinutul nostru 
de pe urma refugiului unuia dintre părinţi în România. A intrat în tradiţia noas- 
tră să numim România „Patria-mamă“, însă cu același drept am putea să-i 
spunem și „Patria-tată“. Or, dincolo de semnificaţia simbolică a expresiei, 
vorbind la propriu, mulţi copii din generaţia de după război știau că au taţi în 
România, cărora li se pierduse urma. Mulţi copii români din nordul Bucovinei s-au 
născut, au crescut, au murit în Siberia din cauză că tăticii lor au fugit de urgia 
rusească în adâncul României. 

Nu cunosc să fi fost exilați bărbaţi cu copilași mici din cauză că nevestele 
lor au luat calea refugiului. Poate la mijloc este și natura (menirea) femeii de a 
fi legată de vatră, de copii, de a fi mai mult aptă pentru sacrificii de dragul celor 
apropiaţi. Fuga bărbaţilor din calea urgiilor, exodul lor spre locuri mai sigure au 
avut urmări tragice pentru multe familii. Cu toate acestea n-am auzit blesteme 
sau măcar cuvinte de condamnare, dezaprobare, de la femeile lăsate cu copi- 
lași mici în voia sorții, la crunta răfuială 
a ocupanților. N-am auzit de la soțiile și 
copiii lor trecuţi prin chinurile infernului 
să spună ceva rău despre soţi/taţi care 
și-au salvat vieţile, s-au recăsătorit 
(deși nu erau divorțaţi prin lege de | 
nevestele rămase sub ocupatie 
străină), şi-au întemeiat familii în 
România. Dimpotrivă, i-au căutat, i-au 
primit cu drag în ospeție - pe ei, pe 
nevestele şi copiii lor născuți pe loc 
nou, ca pe cele mai scumpe neamuri. 

O istorie cutremurătoare despre 
cum și-a găsit tatăl care trăia doar la 
câtiva kilometri, în Siret, am ascultat cu 
ani în urmă, la un început de iunie cu 
dureroase răscoliri în memorie de la 
Elena  Vâlceac  (Mihoreanu) din 
Stănești. Atunci am scris numai despre 
calvarul îndurat alături de mama și 
surioara ei în Siberia, ele fiind ridicate P 
de la baștină după ce gospodarul casei pă 
trecuse clandestin frontiera. Episodul 
întâlnirii fiicei cu tatăl după 22 de ani de 
la fuga lui din Stănești mi s-a părut mai a 
puţin important vizavi de suferințele S% 


Adam Vâlceac la înmormântarea 
fiicei sale, Aglaia 

îndurate de mama ei, care după șase ani de exil s-a întors în sat fără nici un 
dinte în gură, slabă ca o umbră, dar cu fetitele sănătoase. Elenei i-a fost dat 
să-și lege soarta de consăteanul Filaret Mihoreanu, bărbat cu un destin 
asemănător, el fiind deportat cu un frăţior și mamă-sa în Kazahstan. Au trecut 
13 ani de când am retrăit împreună, în casa lor, drumul pătimirilor pe care l-au 
parcurs, și șase ani de când Elena și-a părăsit soțul, plecând pe un tărâm unde 
nu-i suferință, nici durere. Dar în virtutea prieteniei cu familia fiului lor, 
Gheorghe Mihoreanu, profesor școlar, fostul director al $MI nr.13 de la 
Horecea Urbană, când ne adunam la un păhar de vorbă, revenim și la tabloul 
memorabilei întâlniri de la Siret. Mai ales că Gheorghe a fost unul dintre eroii 
acelei întâmplări de pomină, având pe atunci 9 ani. Detaliile i s-au întipărit în 
memoria infantilă, reînviind când le evocă în nuante vii. lată povestea ade- 
vărată, așa cum a trăit-o la vârsta de 9 ani, cum o ține minte și o poartă prin 
timp: 

“Prin anii 60 au început să se audă vorbe prin sat că bunicul meu, tata 
mamei, Adam Vâlceac, trăiește la Siret, chiar nu departe de graniță, având 
casă pe malul râului. Mama, cum a auzit, și-a pierdut liniștea. Și parcă spre 
norocul ei, prin 1962, s-a organizat pentru prima dată o petrecere (un fel de 
festival), la graniță la Porubna, cu lume multă de-o parte și alta a frontierei. N-a 
avut voie nimeni să treacă dincolo sau să vină încoace. Oamenii se uitau unii 
la alții și vorbeau prin gardul de sârmă ghimpată. De-odată, ce-i vine mamei să 
se rupă din mulțime și să strige „Tată! Tată! L-am văzut pe tata!“ A făcut-o spe- 
cial sau, într-adevăr, a presupus pe cineva că-i moșul Adam? Știu numai că 
foarte greu s-a desprins din acel loc, lăsându-se convinsă de grăniceri să se 
întoarcă acasă numai după ce i s-a promis că va fi ajutată să se întâlnească 
cu tatăl ei. N-a închis un ochi toată noaptea, nici pe noi nu ne-a lăsat să ne 
odihnim în pace. Mă trezeam des, auzind-o cum plânge. A doua zi, des- 
dimineaţă, s-a dus pe jos până la Tărășeni, iar de-acolo a luat o mașină spre 
Cernăuți, la șeful de grăniceri. Funcţionarii de acolo au primit-o omenește, au 
liniștit-o, spunându-i că vor suna la pichetul grănicerilor români și, dacă, în- 
tr-adevăr, tatăl ei trăiește la Siret, îi vor permite să-l viziteze. Mama a insistat 
să sune chiar atunci. Ei i-au dat un număr de telefon... La celălalt capăt a fost 
chemat un bărbat refugiat din satul nostru, Paulencu sau Pavliuc, care i-a spus 
că tatăl ei, numit de oamenii de acolo moș Adam, trăiește la 50 metri de râul 
Siret. Tot atunci a primit învoire să plece pentru trei zile la Siret. larăși n-a dor- 
mit mama toată noaptea. A doua zi, odată cu zorii, era la gardul de la Porubna, 
cu mine de mână și frățiorul Adam de vreo trei anișori în brațe. Faptul că ne 
tineam și noi de fusta mamei putea să-i zădărnicească mult dorita întâlnire. 
Avea permis pentru o singură persoană, iar noi venisem trei suflete. Până la 
urmă, cu bocete și rugăminți fierbinţi ni s-a dat voie la toti trei. Tin minte că am 
pășit pe nisip pe urmele mamei, așa ca să rămână numai urmele unei singure 
persoane. In acea perioadă vama era numai la Vadul Siret, pe unde se trecea 
cu trenul în România. Grănicerii care ne-au condus așteptau să vadă dacă ne 

întâmpină cineva, în caz contrar ne-au spus că ne iau înapoi. Dincolo se 
adunaseră toată „diaspora“ stăneștenilor. Un bărbat ne-a făcut din mână, 
strigând să se audă până la Moscova: „Asta-i fata mea, Ileană, vino încoace!“ 
Mama l-a privit speriată, căci nu-l cunoștea, nu era acela bunelul meu Adam. 
lar omul îi făcea semne, să dea din cap, pentru grănicerii sovietici, că el este 
tatăl ei. 

Omul cela era Pavliuc, un bun prieten de-al bunelului. Ne-a urcat în căruța 
sa, insistând să ne oprim o noapte la el, că moș Adam avea să vină a doua zi 
de la Rădăuţi, unde lucra la drumuri. Mama n-a vrut nici în ruptul capului, 
ținând una și bună: „Oprește căruța, eu am venit la tata“. Atunci însoţitorul nos- 
tru ne-a lăsat la o poartă mare de lemn, de unde se vedea o casă frumoasă, o 
curte bine îngrijită. La strigătul lui „leşi afară, Sârboaico, primește neamurile!“, 
a apărut o femeie bombănind mânioasă că nu așteaptă pe nimeni și nu știe 
cine-s aceștia. Mama nu s-a lăsat, lămurindu-i că e fiica lui Adam, iar noi sun- 
tem copiii ei. Ne-a primit într-o cămăruţă cu un pat, care mai avea o ușă, dar 
era încuiată, probabil spre casa mare. Mama ne-a dat ce avea cu ea de mân- 
care și s-a dus la jandarmerie să se înregistreze. Degrabă după ce s-a întors, 
ne-a vizitat un jandarm, interesându-se cum am fost găzduiţi, dacă am mâncat 
ceva... Văzând cum stau lucrurile, i-a făcut o muștruluială Sârboaicei, că 
tremura cămașa pe ea. Speriată, femeia ne-a dat câte doi-trei lei să ne 
cumpărăm biscuiţi. Nici nu știam ce-i asta „biscuiţi“. A doua zi, mama s-a scu- 
lat cu noaptea-n cap și fuga în centru, unde se oprea autobuzul din Rădăuți. 
Nu era singură la acea oră matinală. Se adunaseră iarăși „diaspora“ noastră 
să vadă cum se va întâlni moș Adam cu fiica sa. Tot drumul până acasă au 
venit cuprinși. Bunelul m-a găsit pe mine la vârsta pe care o lăsase pe mama, 
când a trecut în România. Ne-a deschis ușa cea ferecată, ne-a arătat 
gospodăria, vitele, calul, mânzul din grajd. A doua zi a luat de funie o vacă și 
s-a dus la târg s-o vândă. Pe banii ceea i-a cumpărat mamei și nouă, nepoților, 
o mulțime de lucruri. A încărcat căruța plină și ne-a dus până la graniță, 
liniștindu-ne că din partea grănicerilor români vom fi lăsaţi să trecem cu toate. 
ÎI cunoșteau toți de lucrător bun și om cumsecade. Le-a spus grănicerilor că 
asta-i zestrea fetei sale, la nunta căreia el n-a avut norocul să fie. După acea 
întâlnire, moș Adam a plecat de la Sârboaica. A trăit cu o altă femeie, a cărei 
fiică Silvia a fost de multe ori în ospeție la Stănești. Cu toate că frica îi întrase 
până-n măduva oaselor (se temea să nu fie arestat, deportat în Siberia), mama 
l-a făcut pe moș Adam să vină de câteva ori acasă, la Stănești. S-a întâlnit cu 
bunica Floarea... Cred că l-a iertat, sau mai curând nici n-a fost supărată pe 
tatăl copiilor ei pentru tot ce-a îndurat în Siberia. Prin câte cumpene de moarte 
a trecut, bunica nu se temea de nimic, dar bunelul a trăit toată viața cu frica în 
oase“. 


Adunând în arhiva inimii mărturiile familiilor de români, îndeosebi ale 
unor oameni care la acel moment, în iunie 1941, erau la vârsta nevinovată 

a copilăriei, am constatat că aproape în toate cazurile, tragediile lor înce- 
peau de la evadarea taţilor, fraţilor, a unor rude apropiate în România. 
Aciuindu-se pe unde au putut, mulţi bărbați care și-au lăsat familiile în 
ghearele noii stăpâniri și-au refăcut viața. Au început să-și rescrie des- 
tinul pe o foaie curată, devenind vrednici părinți și gospodari prosperi în 
țara, care deși se transformase într-un stat comunist, era totuși a lor. Cel 
puțin, nu riscau să fie exterminați, ca dușmani ai poporului, numai pen- 
tru că vorbeau românește și erau buni creștini. 

N-am drept moral, nici nu intenţionez să-i condamn pe cei care s-au salvat 
de „raiul“ sovietic cu un astfel de preţ, mai cu seamă că n-am avut în familie 
asemenea cazuri. Ca să-și ferească mamele și copiii de deportări, bărbaţi din 
familia părinţilor mei s-au lăsat întemnițați (fratele tatei, unchiul loniţă Toacă a 
fost împușcat în închisoarea din Cernăuţi cu câteva zile înainte de intrarea 
Armatei Române în oraș), duși în lagărul de la Onega... La drept vorbind, nu 
cei care și-au luat lumea în cap evadând de-acasă erau vinovaţi de nevoile 
rudelor. Dacă nu ne vindeau marile puteri prin tranzacții rușinoase asemenea 
pactului Molotov-Ribbentrop, posibil, nu sufeream atâtea trădări. Cu atât mai 
mult, cu cât au fost multe cazuri când bărbaţii au fugit la îndemnul soțiilor, 
sperând că vor reuși să-și aducă mai târziu familiile pe teritoriul ţării sau 
crezând că satrapii sovietici vor fi mai indulgenți cu femeile și copiii. 

Unii până la ultima suflare au trăit în singurătate, cu speranţa la întregirea 
familiei. Eleonora Sfeclă din Boian a avut permanent în fată două monumente 
vii de fidelitate în căsnicie, dar și ale durerii despărțirii - pe mama ei Domnica 
Bizovi și soacra Domnica Sfeclă. În 1944, când bărbaţii din Boian erau vânati 
pentru a fi escortaţi în lagărul de la Onega, Domnica Bizovi și-a ținut un timp 
ascuns soțul. Spera că în curând vor veni din nou „ai noștri“. Nicolae, însă, se 
temea să-și pună în pericol cei șase copii și nevasta care îl aștepta pe al șapte- 
lea. lar când un consătean, tata lui Vasile Caba, a fost descoperit și împușcat 
în fața copiilor, el n-a mai răbdat. S-a predat de bună voie. La câteva luni după 
ce i s-a născut ultimul fecioraș, la Boian a ajuns vestea neagră că Nicolae 
Bizovi nu mai e în viață. În memoria tatălui, deși avea numele de botez Ștefan, 
acest fiu al Domnicăi Bizovi a rămas să fie numit de toată familia - Niculuţă. 


Extraordinară, incredibilă pare a fi povestea socrilor Eleonorei Sfeclă. 
Cu puţin timp înainte de război Mihai Sfeclă a fost luat la concentrare, soția sa 
Domnica rămânând cu trei băieţi, Dumitru, Niculuţă și Radu - unul mai mic 
decât altul. Fiul mai mare și bunică-sa, mama lui Mihai, au reușit să treacă 
granița, urmând ca Domnica cu ceilalţi doi copii să-i ajungă din urmă. Dar soar- 
ta îi pregătise veșnica despărţire de bărbatul drag. Prima întâlnire a fiilor cu 
tatăl a avut loc prin anii 1957-1958, la mai mult de un deceniu de la despărțire. 
O lună, cât a stat la Boian, i-a promis soției că va încerca să facă toate demer- 
surile pentru a o lua la el, în Banat, într-o localitate apropiată de Timișoara. 
Bărbatul nu și-a găsit altă nevastă, sperând că se vor uni din nou. „Prin 1964, 

la doi ani după ce ne-am căsătorit 
cu Radu, soacra a plecat la 
Gearmăta, cu gândul că va 
| rămâne acolo. După numai opt 
luni, mama a început să dea 
semne de neliniște, să se plângă 
că vrea acasă la copiii ei. Nu știa 
că soţul i-a făcut pașaport româ- 
nesc și a înregistrat-o în casa lui. 
Când a aflat, s-a dus la ambasa- 
da sovietică la București, a răzbă- 
tut pretutindeni, dorul de noi și de 
satul ei fiindu-i mai puternic. Îl 
| vizitam cu Radu după cum ni se 
permitea în acele timpuri. Pe cât 
de mare era bucuria întâlnirilor 
noastre, pe atât de scăldată în 
lacrimi ziua despărțirii“, 
povestește Eleonora. 

O tristă poveste de dragoste 
paternă este și cea a tatălui lui 
lonel Sfeclă, pictor renumit, învrednicit în acest an cu titlul de cetățean de 
onoare al comunei sale natale Boian. Mama sa a trăit o viaţă lungă, stingân- 
du-se la vârsta de 90 de ani, din care o bună parte i-a petrecut în văduvie, deși 
soţul era în viaţă. Fiul ei mai mic, viitorul artist plastic, avea numai doi anișori 
când a rămas fără tată. La începutul ocupatiei sovietice, Nicolae Sfeclă a fost 
nevoit să se evacueze în România, împreună cu alţi angajaţi ai firmei la care 
lucra. În 1944 a venit la baștină să-și ducă soția și copiii la Galaţi, unde îşi avea 
serviciul. „Mama a împachetat de trei ori lucrurile cele mai necesare, pregătin- 
du-se de drum, și tot de atâtea ori s-a răzgândit să plece. Ultima dată era gata 
să urcăm în tren, dar mama ne-a întors de la gară. O durea sufletul după casă, 
pământ, părinţi și neamurile din sat“, mi-a povestit pictorul, evocând întâlnirea 
cu tatăl său, după trei decenii de la dramatica despărţire în gara de la Boian. 
Tatăl său și-a așteptat toată viaţa familia, numai după 15 ani de singurătate 
și-a adus în casă o femeie, dar a prevenit-o că o ia provizoriu, deoarece are 
soţie și trei copii departe ca distanţă, însă de nedespărțit în inima sa. 

O mărturie mai proaspătă despre povara dorului de pământul natal, care 
face minuni, am ascultat nu demult de la Maria Olar de la Roșa. Ne aflam în 
curtea Bisericii Sf. Arhangheli Gavriil și Mihail, lângă Crucea martirilor români 
ai acestei străvechi comunităţi românești din suburbia Cernăuţiului. Ea n-are 
rude apropiate înscrise pe monumentul durerii, dar vine în fiecare an la paras- 
tasul în memoria celor victimizaţi, fiind conștientă că putea să fie și tatăl ei 
printre aceștia dacă nu reușea să treacă granița. Mamă-sa a rămas să crească 


Gheorghe Mihoreanu, cu mama sa, Elena 

și să rânduiască patru copii, Maria fiind atunci la vârsta de opt ani. Tatăl ei a 
ajuns până la Arad, unde s-a stabilit cu traiul. În 1961 a venit prima dată acasă, 
găsindu-și copiii mari. Maria avea deja un băieţel de vârsta la care ea a rămas 
fără sprijinul tatei. Amară i-a fost tinerețea, dar, după cum mi-a mărturisit, părin- 
tele ei n-a avut nici o vină: „S-a zbătut tata mult până a luat-o și pe mama la 
Arad. După douăzeci de ani de despărțire au mai trăi tot atâţia împreună în 
România. Mergeam cât se putea de des la părinţi. Spre sfârșitul vieții, tata 
plângea că vrea să moară acasă, să fie redat pământului strămoșesc.“ Maria 
s-a ambiţionat să-i îndeplinească dorinţa, făcând demersuri pe la organele de 
resort pentru repatrierea tatălui. | se puneau bețe în roate, găsindu-i pricină că 
nu-i ajung câţiva metri de spaţiu locativ pentru înregistrarea părinţilor în casa 
familiei ei. A găsit sprijin la soț, Nicolae Olar, om gospodăros și cu credinţă 
mare, care a ostenit să mai adauge o cămărută la casă pentru lărgirea spatiu- 
lui. A umblat Maria pe la miliţie, secția de pașapoarte și alte instanţe până tutur- 
or li s-a făcut lehamite de rugăminţile femeii. „Fă ce vrei cu părinţii tăi“, i-au 
spus într-un sfârșit, semnându-i actele necesare. Astfel, prin anii 80 și-a văzut 
părinţii la Roșa. E cu sufletul împăcat că n-a întârziat, tatăl trecând la cele 
veșnice după cinci luni de la întoarcerea acasă. Mamă-sa i-a supravieţuit cu 10 
ani, odihnind amândoi alături în glia străbună de la Roșa. 


Previziune 


La 02 februarie 1905 în Rusia, la St. Petersburg, s-a 
născut scriitoarea americană Zinovievna Alisa Rosenbaum, 
cunoscută în lumea literară sub pseudonimul Ayn Rand, 
care a decedat în luna martie 1982 la New York. 

Cuvintele acestei scriitoare nicicând nu s-au potrivit mai 
bine ca în aceste vremuri. 

„- Când vei constata că, în scopul de a produce, trebuie să obtii aprobarea 
de la acei care nu produc nimic, 

- când vei observa cum banii se scurg spre cei care nu activează în bunuri, 
ci în favoruri, 

- când vei înțelege că o mulțime de oameni se îmbogățesc prin luare de 
mită și influența lor e mai eficientă decât munca lor, că legile nu te protejează 
contra lor, ci dimpotrivă, ei sunt cei care sunt protejați împotriva ta, 

- când vei descoperi că este răsplătită corupția iar onestitatea devine un 
sacrificiu de sine, atunci vei putea spune fără teama de a greși că soarta so- 
cietății în care trăieşti, este condamnată.“ 


Ayn Rand (1950) 

Primim de la cititori 


Principele Nicolae a 
primit un cadou cel 
puțin inedit, joi, în timp 
ce le strângea mâinile 
miilor de români care 
se revărsau de-a lungul 
Palatului Regal, cerniți 
și îndureraţi, spre 
catafalcul Majestății 
Sale Mihai |. Mai exact, 
este vorba despre un 
drapel Regal 
inscripționat cu pasaje 
sugestive dintr-un ma- 
nifest emis, la sfârșitul 
tenebroșilor ani 1940, 
de organizația antico- 
munistă Comitetul de 
Eliberare 13 - Regele 
Mihai I. Facem pre- 
cizarea că stindardul i-a 
fost oferit Principelui 
Nicolae chiar de fiul 
regretatului pictor, arhi- 
tect și scenograf lon 
Cristodulo (unul dintre 
liderii grupării subver- 
sive amintite), care a 
fost condamnat la tem- 
niță politică grea, toc- 
mai pentru multiplicarea 
și răspândirea acestui 
manifest anticomunist. 


RĂZVAN GHEORGHE 


Culisele unui 
manifest anticomunist 


Un manifest anticomunist pentru Principele 
Nicolae! 

„Români de pretutindeni! 

Colosul bolșevic se clatină sub loviturile 
năpraznice primite de la cei pe care i-a asuprit cu 
tiranica lui sălbăticie. 

Toate popoarele lumii cer dreptate și libertate de 
sub jugul machiavelic al clicii de la Moscova; în 
Grecia, în Italia, în Franţa, în Anglia, în America și 
peste tot unde hidra bolșevică și-a întins tenta- 
culele hrăpărețe, sabia dreptăţii mătură fără cruțare 
molima comunistă. 

Stalin sau călăul de Vîșinski, Ana Pauker, Vasile 
Luca sau Bodnariuc (Bodnăraș) își vor primi 
curând pedeapsa ce o merită din mâinile celor pe 
care ei i-au asuprit și umilit. 

Ceasul eliberării se apropie! 

Elevi și studenți! 

Lozinca voastră să fie: boicotul! Boicotaţi-i pe 
dușmanii neamului românesc și ridicați steagul 
Măriei Sale Mihai |, speranţa noastră a tuturor! 

Funcţionari și lucrători din fabrici, uzine și 
comunicaţii, din porturi și aerodroame, boicotați 
stăpânirea nemiloasă care v-a adus în sărăcie și 
mizerie. Aruncaţi în aer transporturile de trupe 
rusești sau trenurile și camioanele cu muniție. Inar- 
mați-vă, luându-le armele din mâini bestiilor 
bolșevice; va fi nevoie în curând de brațul vostru 
vânjos, pentru a elibera scumpa noastră Patrie de 
dușmanii din afară și, mai ales, de dușmanii 
dinăuntru. 

Agricultori și ţărani! 

Comuniștii au luat tot pământul pentru a vă sili să-l lucraţi voi, ca prin 
munca voastră să îngrașe ursul de la Moscova. 

Loviţi-i cu coasa pe toți cei care vin să vă ia pământul și pâinea copi- 
lașilor voştri; ei sunt trimișii Satanei, ei sunt dușmanii lui Dumnezeu și ai 
poporului românesc! 

Proletari din toate ţările, cutremurați-vă! 

Ora izbăvirii noastre se apropie! Ceasul socotelilor vă va ajunge! 

Trăiască România în veci unită împotriva asupritorilor! 

Trăiască Vodă Mihai, iubitul nostru Suveran!“ 


Potrivit monografiei „lon Cristodulo - pictor, 
arhitect, scenograf“, în perioada mai 1950-aprilie 
1953, tânărul artist se alătură sutelor de mii de deţinuţi 
politici români, victime ale terorii roșii. Un fragment din 
răscolitorul Jurnal al părintelui său - Simion Cristodulo 
- consemnează: „Pe 29 mai scumpul nostru fiu 
Neluţă ne-a fost răpit de către Securitate și dus 
departe în surghiun, în beciurile de tortură și 
suferință, lăsând un gol imens în sufletele noastre 
zdrobite“. Conform mărturiilor colegilor de detenţie, 
Nelu Cristodulo fusese arestat pentru aparteneţa la 
gruparea anticomunistă Vulturii Munţilor și, din 
dosarele CNSAS, rezultă și legăturile sale cu numitul 
Comitet de Eliberare 13 - Regele Mihai |. Pentru „fapta 
criminală“ de a fi deţinut un manifest (ce-i drept teribil!) 
și de a incita la multiplicarea și răspândirea acestuia (citat din declaraţia 
smulsă la anchetă: „Iniţiativa cu multiplicatul a fost a mea și i-am spus să 
le împartă la oameni de încredere“), a fost condamnat la doi ani de 
închisoare, care ulterior s-au prelungit arbitrar cu încă un an. 


Intelectuali de marcă, eroi ai Armatei și mărturisitori ai credinței 


După două luni de anchetă abominabilă în beciurile Securităţii din Calea 
Rahovei, urmează perioada carcerelor morţii de la Fortul 13 Jilava. A fost coleg 
de celulă cu o pleiadă de fruntași politici (printre care ţărănistul G. D. 
loanițescu, profesor universitar și ministru în mai multe guverne), eroi ai 
armatei (generalii Leonard Mociulschi și Gheorghe Mihail, șef al marelui stat 
major al Armatei române), oameni de cultură (gânditorul lon Halmaghi, 
scriitorul Camil Petrescu, poetul Zahu Pană, istoricul și criticul literar George 
Ivașcu), sau mari mărturisitori ai credinţei ortodoxe, precum părintele 
Gheorghe Calciu-Dumitreasa, viitorul disident anticomunist, care oficia slujbe 
în acel teribil spaţiu al jertfei. 

La Poarta Albă. Arsenie Boca și llie 
Lăcătușu 

De la Jilava, arhitectul Cristodulo a 
fost transferat la Colonia Penitenciară 
Poarta Alba, la muncă silnică. Pentru 
câteva luni va ajunge și la punctul de 
lucru Coasta Galeșului, notoriu pentru 
excesele bestiale ale deținuților de drept 
comun asupra deţinuţilor politici, pe care 
erau puși să-i supravegheze. Luptătorul 
mot Ștefan loan povestea că Nelu 
Cristodulo, ca să-și poată îndeplini 
uriașa normă de muncă și ca să nu fie 
alţii pedepsiţi în numele său, cerea să i 
se lege lopata de antebraţe, când 
degetele umflate de puroi nu se mai 
puteau încleșta de mâner. Printre cei 
alături de care lon Cristodulo și Ștefan 
loan făceau echipă la descărcat infinite 
vagoane de pământ se numărau părinții 
Autoportret cu căciulă neagră Arsenie Boca și llie Lăcătușu. 


Unul dintre cele mai incredibile episoade ale Gulagului românesc 

Spre sfârșitul verii 1951, după experienţe inumane în condiţii greu de 
descris și imposibil de imaginat (într-o scrisoare către fiul său, deţinutul 
vorbește despre „munţi de nisip făcuţi cu palma, sub care ni se îngroapă 
sufletele“), Ilon Cristodulo este recrutat împreună cu alți 99 de deținuți pentru 
reclădirea și restaurarea Cazinoului de pe faleza din Constanţa. Edificiul, 
proiectat de arhitectul francez Daniel Renard, fusese distrus de bombarda- 
mentele sovietice și corifeii noului regim deciseseră că trebuia readus la splen- 
doarea de odinioară. Mai întâi, în primele două luni din cele 14 cât avea să 
dureze întreaga acţiune, lucrările au fost gestionate de arhitectul-deţinut 
Constantin Joja. Apoi șantierul a fost preluat de arhitectul lon Cristodulo, care 
împreună cu inginerul lon Mărășescu (și secondat de nedespărțiţii lui prieteni, 
scenograful Mircea Marosin și actorul și poetul lon Omescu, pe care i-a „uns“ 
stucatori), coordonează, cu arma în coaste, echipele de meșteri-deținuţi în- 
tr-unul dintre cele mai incredibile și fascinante episoade din istoria Gulagului 
românesc postbelic. 

În pântecul ruinelor 

Lucrau din greu 14 ore pe zi, inclusiv duminicile, și, cu toate că dormeau 
practic între ruine, sub cerul liber, și nu rareori rogojinile le erau inundate de 
valurile mării, erau mulţumiţi că aveau un obiectiv coerent, pentru a cărui 
realizare primeau mâncare ceva mai multă (pe lângă arpacaș, uneori și fiertură 

de organe) și bătaie ceva mai puţină decât în oricare dintre celelalte locuri de 
detenţie pe unde se perindaseră. În plus, serile aveau prilejul ca în pântecele 
decorului suprarealist să se roage împreună, să-și aducă aminte de casele lor 
din cealaltă viaţă și, uneori, după cum pomeneau cei care au scăpat, să 
intoneze în surdină cântece populare, arii de opere sau refrene patriotice. 


„lar dintre noi, pieri-vor jumătate...“ 

lon Cristodulo avea să-și asume locașul Cazinoului din Constanţa, până la 
sfârșitul vieţii, ca fiind propriul Chateau d'if, dar nu generator de sete 
revanșardă, ci ca șansă la mântuire. lar în versurile sale, din puţinele care 
s-au păstrat, lon Omescu îi numește pe deţinuţii de la șantierul Cazinoului 
„calaveri“, dar „nu ai tristei figuri, ci ai palidelor fețe/ cu puteri puţine, dar 
priviri semețe“, în timp ce, în poemul „Manole către ucenici“, meşterul- 
clăditor zice: „Aici vom înălța o catedrală/ Cu sfinți subţiri și calzi de 
bunătate/ Cu aur stins și marmoră egală/ lar dintre noi, pieri-vor 
jumătate“. Facem precizarea că citatele sunt preluate din antologia „Poeți 
după gratii“, editată de Mânăstirea Petru Vodă, 2010. După finalizarea 
lucrărilor de la Cazino, arhitectul-deținut lon Cristodulo a fost readus la munca 
silnică de la Canal, de unde urma să fie eliberat în 1953, la moartea dictatorului 
Stalin. 


A doua detenţie 

In 1959, ca om liber, Cristodulo este chemat să conducă finalizarea 
construcției Teatrului de Stat din Brașov. În scurt timp însă, un alt episod 
cumplit avea să-i dea viața peste cap. Ca urmare a unui denunţ, în vara anului 
1960 este arestat pentru prejudicii aduse statului pe parcursul lucrărilor la 
Teatru și se alege... cu cinci ani de închisoare. Având în vedere trecutul lui 
Cristodulo, procesul a alunecat cu celeritate spre un deznodământ previzibil. 
La recurs, s-a dovedit că așa-zisele prejudicii nu numai că nu existaseră, ci, 
dimpotrivă, că soluţiile tehnice și tactice aplicate chiar au adus economii la 
bugetul alocat proiectului. Până la această răsturnare, care a dus la eliberarea 
sa, arhitectul executase deja aproape un an din condamnare. 


1989. În fața gloanțelor 

In decembrie 1989, alături de brașovenii dezlănţuiţi, Ilon Cristodulo a înfrun- 
tat gloanţele în stradă, cu tricolorul legat la frunte și mărturisind: „Mulţumesc lui 
Dumnezeu că mi-a dat să trăiesc această binecuvântare!“. S-a sfârșit din viaţă 
pe 8 septembrie 1991, la nici 66 de ani. 


http://evz.ro/evz-cadoul-inedit-principele-nicolae.html?&page=1 

BIBLIOTECA MEMORIA 

| perie Eero Muzică pentru lupi de DARIO FERTILIO 
PAN A ° e. o . ° Y 
dà | Prima apariție editorială 
Rediviva în 2018 


`% 


Volumul Muzică pentru lupi, al scriitorului și jurnalistu- 
lui italian Dario Fertilio, deschide o nouă serie de publi- 
caţii Rediviva din Milano pe anul 2018. Volumul în limba 
italiană Musica per lupi a apărut în 2010 la editura 
Marsilio, bucurându-se de un un real succes din partea 
publicului italian, care intră în contact prin această carte 
cu una dintre realitățile cele mai tragice ale României 
regimului stalinist: experimentul Pitești (1949-1952). 
Dario Fertilio, un nume cunoscut al presei italiene, pen- 
tru câteva decenii jurnalist la Corriere della Sera, dar și 
alte importante cotidiene italiene, impresionat de ororile 
recentei istorii a României, dă viaţă acestui volum care 
transpune în formă literară o realitate căreia puţini tineri i-au supravieţuit. 
Volumul tradus în limba română de Irina Țurcanu Francesconi, apare în cadrul 
colecţiei Roza vânturilor a editurii. 


Muzică pentru lupi, o tulburătoare poveste, transpusă prin prisma docu- 
mentelor istorice, reelaborate de autor cu rezultate de mare intensitate expre- 
sivă. O carte despre ororile totalitarismului, temă deja abordată de Dario 
Fertilio și în alte volume. În această carte, însă, pare că aspectul ideologic 
reprezintă punctul de plecare pentru o cercetare mai adâncă și mai radicală, 
nu neapărat ca istoric ci mai degrabă ca scriitor, despre abisul pe care sufletul 
uman poate să-l găzduiască și care, în anumite condiţii, este capabil să învingă 
orice fel de rezistență morală și intelectuală. 

Paola Capriolo, Corriere della Sera, 28 martie 2010 

Muzică pentru lupi este o „evocare“, nu o „naraţiune istorică“. Am încercat 
să descopăr și să evoc senzațiile, trăirile și gândurile personajelor, ale deti- 
nuților în primul rând. Apoi, mai departe, de la gardienii direct responsabili, 
până la cei mai înalţi funcţionari ai Guvernului, care erau la curent cu „experi- 
mentul“. (Dario Fertilio) 

În România, în anii 1949-1951, distrugerea elitelor societății era pe cale de 
a se înfăptui: intelectualii, diplomații, preoții, militarii, magistraţii, oamenii poli- 
tici ai vechiului „regim burghezo-moșieresc“ erau în închisori, țăranii cei mai 
gospodari erau deportaţi în coloniile de muncă forțată. Tuturor împreună și 
fiecăruia în parte li se aplica eticheta de „dușman al poporului“. Mai rămă- 
seseră tinerii, o forță socială imprevizibilă şi care trebuia să fie anihilată. Pentru 
ei a fost inventat experimentul de la Pitești, denumit de Securitate „reeducare“. 
Metodele cele mai barbare de tortură psihică au fost aplicate asupra tinerilor 
deţinuţi „recalcitranţi“, cu scopul de a-i face să se umilească reciproc, să se 
maltrateze (fizic și psihic) reciproc. Victimele sunt transformate în călăi, deți- 
nuții sunt torturați chiar de prietenii lor, de colegii lor de suferință. Scopul: „reed- 
ucarea“ prin distrugerea fizică și psihică, transformarea tinerilor în atei, în dela- 
tori ai prietenilor lor. (Genocidul sufletelor, Experimentul Pitești, Reeducarea 
prin tortură) 


DARIO FERTILIO (n. 1949) este jurnalist și scriitor care 
trăiește la Milano. După terminarea Facultăţii de Litere din 
cadrul Universităţii de Stat din Milano își începe activitatea 
de jurnalist la cotidianul Corriere della Sera, unde publică, 
în cadrul mai multor redacţii, timp de câteva decenii. Este 
4 autorul unor volume despre libertatea de comunicare, tota- 
l litarism, condiţia intelectualilor în lumea modernă: II Grande 
Cervello, 1985. În anul 1998 împreună cu dizidentul și scriitorul rus Vladimir 
Bukovski a fondat Comitatus pro Libertatibus, mișcare culturală liberală care a 
organizat o serie de conferinţe dedicate victimelor comunismului, intitulate 
Memento Gulag. Între volumele publicate amintim: La morte rossa. Storie di 
italiani vittime del comunismo (2004, due edizioni); La via del Che. Il mito di 
Ernesto Guevara e la sua ombra (2007). Autorul a fost distins cu mai multe pre- 
mii: Walter Tobagi, Diego Fabbri, Alfredo Cattobini și Niccolò Tommaseo 2008. 
În 2015 este distins cu premiul Lucio Colletti pentru activitatea jurnalistică. 


Anul 2018 va fi consacrat de editura Rediviva din Milano publicării în limba 
italiană a unor volume dedicate Centenarului României Mari și cunoașterii isto- 
riei României: Istoria Transilvaniei (La storia della Transilvania - traducere în 
italiană Maria Floarea Pop) de loan Aurel Pop și lon Bolovan. La Chiesa 
Ortodossa Romena dopo la Seconda Guerra Mondiale. Figure dell'Ortodossia 
nell'Occidente (1945-1964) de Violeta Popescu, „Rivista Memoria - rivista del 
pensiero imprigionato“ - care va reuni studii si articole dedicate regimului 
comunsit în România (valul de arestări, colectivizarea, naţionalizarea, 
deportările etc.) 


Muzica pentru lupi (Titlul orginal: Musica per i lupi). Traducere în limba română: 


Irina Țurcanu Fracesconi. Editura Rediviva (www. redivivaedizioni.com). Colecţia Roza 
vânturilor. Tehoredactare: Gabriel Popescu. Coperta: Oana Savin. Preţ 10.00 euro. 

Memoria în prezent 
ECATERINA IONESCU 


Recunoștință 
martirilor coloniilor de muncă 


Ziarul „Lumina“, din 24 iunie 2017, a publicat un articol privind 
Comemorarea victimelor închisorii „Salcia“. Evenimentul a avut loc în 22 iunie 
din iniţiativa și implicarea Înalt-preasfinţitului Părinte Casian, arhiepiscopul 
Dunării de Jos. Pelerinajul s-a desfășurat la locurile de suferinţă și de sacrifi- 
ciu ale celor închiși și oprimaţi în lagărele de muncă forțată din Insula Mare a 
Brăilei-Salcia, Ostrov, Grădina, Lunca, Stoienești, Strâmba Veche Saivane, în 
anii 1950-1960. 

Peste 230 de persoane preoţi, credincioși, tineri, copii au participat la 
sfinţirea troiţei ridicate la Piatra Frecăţei, care să amintească celor de azi și de 
mâine despre deţinuţii aruncaţi la groapa comună, a căror vină a fost să lupte 
pentru salvarea demnităţii, pentru libertate, pentru credinţa în Dumnezeu și 
iubirea de neam. 

S-au ţinut slujbe la bisericile din Titcov și Frecăţei și la groapa comună de 
la Piatra Frecăţei. 

Participanţii au ascultat impresionați mărturia unuia dintre supraviețuitorii 
„iadului“, dl. Octav Bjoza, președintele Asociaţiei Foștilor Deținuți Politici din 
România, care a subliniat că pe aceste pământuri, în urmă cu 60 de ani, „s-au 
produs orori inimaginabile“, că „mulţi dintre noi am fost condamnaţi la moarte, 
dar cea mai mare parte am fost trimiși în temnițe și lagăre de muncă, care erau 
locuri de exterminare prin înfometare, prin munci silnice, prin bătăi, prin torturi 
și prin lipsirea de minimile condiţii de igenă și asistenţă medicală. Noi am făcut 
digurile pe care le vedeţi astăzi în Insula Mare a Brăilei, aproape 300km! [...] 
Am lăsat aici pentru totdeauna tinereţea, sănătatea, libertatea, agoniseala de 
o viaţă“ [...] „Nu am reușit să împiedicăm venirea comunismului, dar cu certitu- 
dine am reușit să demonstrăm lumii întregi că în această ţară au fost oameni 
care au știut să lupte pentru salvarea demnităţii poporului, pentru credinţă și 
neam, cărora nici măcar jertfa supremă nu li s-a părut prea mult“. 

Momentul de maximă trăire a fost acela al pomenirii nominale a tuturor celor 
ce și-au dat viaţa în cadrul coloniei de muncă din aceste locuri. 

COMUNICAT DE PRESĂ 


Deshumarea a trei luptători 
anticomuniști în zona comunei 
Cricău, jud. Alba 


București, 31 august 2017. Institutul de 
Investigare a Crimelor Comunismului și Memoria 
Exilului Românesc (IICCMER) a desfășurat în 
perioada 22-23 august 2017 o campanie de investi- 
gații arheologice pe teritoriul comunei Cricău din 
jud. Alba. Acţiunea a avut ca obiectiv deshumarea 
și recuperarea rămășițelor pământești ale lui Ștefan 
Popa, Nicolae Moldovan și Cornel Pascu, care au 
murit la 8 martie 1949 într-o confruntare armată cu 
trupe și cadre operative ale Securităţii. 


Între organizaţiile de rezistență armată care s-au 
opus instaurării comunismului în România, un loc de 
seamă îl ocupă formațiunea condusă de studentul 
Ștefan Popa, care a acţionat în partea de sud-est a 
Munţilor Apuseni, având create rețele de susţinere în 
satele situate la nord de Mureș, în zona dintre Aiud și 
Teiuș. Conducătorul grupării a susţinut ideea unirii 
tuturor formațiunilor anticomuniste din zonă într-o orga- 
nizaţie unică și puternică, indiferent de orientarea ideo- 
logică a acestora. După confruntarea armată din 4 mar- 
tie 1949 de la Bistra-Groși, jud. Alba, când organizația 
anticomunistă Frontul Apărării Naţionale condusă de 
maiorul Nicolae Dabija a fost destructurată, Securitatea 
a întreprins o serie de acţiuni pentru capturarea parti- 
zanilor care au reușit să scape din acea înfruntare, pre- 
cum și pentru arestarea tuturor celor care i-au susținut. 
În această campanie represivă, un obiectiv important al 
Securităţii l-a constituit anihilarea grupării conduse de 
Ștefan Popa, care colaborase cu maiorul Dabija. 


Prin planurile de măsuri adoptate, în teren au fost . 

Despre IICCMER. 
Institutul de 
Investigare a Crimelor 
Comunismului și 
Memoria Exilului 
Românesc este o 
structură guverna- 
mentală înființată în 
2005 și aflată în coor- 
donarea Primului 
Ministru. Rolul său 
rezidă, înainte de 
toate, în gestionarea 
și analizarea din punct 
de vedere științific a 
perioadei totalitare și 
a consecintelor sale. 
În al doilea rând, 
IICCMER sprijină 
crearea și imple- 
mentarea unor instru- 
mente educaționale 
cu finalitate memori- 
ală, contribuind astfel 
la articularea contex- 
tului în care valorile și 
drepturile fundamen- 
tale să fie receptate 
de societatea noastră 
post-totalitară. Nu în 
ultimul rând, IICCMER 
are rolul de a aduna, 
arhiva și publica docu- 
mente referitoare la 
memoria exilului 
românesc. 

deplasate trupe de securitate și numeroase cadre 
operative din structurile teritoriale subordonate Direcţiei 
Regionale de Securitate Sibiu. În ziua de 6 martie a fost 
încercuită zona Muntelui Capra, unde gruparea lui 
Ștefan Popa își avea adăpostul principal. Partizanii au 
reușit să spargă încercuirea și cinci dintre ei s-au retras 
pe Valea Cricăului, sub Muntele Piatra Craivii, în locul 
numit Bogoloaia. Aici, în ziua de 8 martie, aceștia au 
fost surprinși și atacați în timp ce se aflau într-o locuinţă 
sezonieră, în urma confruntării armate trei fiind omorâți 
și doi luaţi prizonieri. Între cei uciși s-a aflat și Ștefan 
Popa, conducătorul organizaţiei, alături de care au fost 
împușcați Nicolae Moldovan și Cornel Pascu. Prizonieri 
au fost luaţi loan Scridon și Alexandru Maxim. 

Cadavrele victimelor au rămas pe teren, sub pază, 
vreme de mai multe zile, fiind înhumate de un localnic 
într-o groapă comună, săpată într-o pădure, nu departe 
de locul unde cei trei au fost uciși. Mormântul nu a fost 
niciodată marcat la suprafaţa solului, locul fiind stabilit 
cu aproximaţie prin confruntări repetate cu mai mulţi 
martori ce au fost transportaţi de-a lungul timpului la 
fața locului, fiind verificat și identificat cu precizie de 
echipa arheologică a institutului printr-un sondaj pre- 
liminar efectuat în cursul lunii iunie 2017. 

Victimele au fost înhumate într-o groapă săpată 
superficial pe o pantă de deal, adâncimea medie a 
acesteia fiind de cca. 0,50 metri. Trupurile au fost 
așezate în groapă unul lângă altul, două fiind culcate 
pe spate și unul, cel din mijloc, pe burtă, toate fiind dis- 
puse pe direcţia NV-SE cu capetele orientate spre sud- 
est. Scheletele se aflau într-o stare precară de conser- 
vare, multe din componentele osoase fiind dizolvate și 
dispărute. După încheierea cercetării arheologice s-a 
procedat la depistarea și înregistrarea probelor crimi- 
nalistice, operaţiune înfăptuită de către subcomisarul 
de poliţie Paul Zachiu din cadrul Inspectoratului 
Județean de Poliție Alba. Au urmat observaţiile și con- 
statările medico-legale asupra scheletelor după care, 
sub supravegherea medicului legist Raluca-Maria 
Matei, s-a trecut la demontarea și extragerea ose- 
mintelor, acestea fiind ambalate și predate Serviciului 
de Medicină Legală Alba pentru efectuarea ulterioară a 
investigaţiilor de specialitate. 


Cercetarea arheologică a fost efectuată de un colec- 
tiv de arheologi și istorici de la IICCMER și instituțiile 
muzeale colaboratoare (Muzeul Naţional al Unirii din 
Alba lulia și Muzeul de Istorie și Ştiinţele Naturii din 
Aiud), alcătuit din Gheorghe Petrov (coordonator), 
Marius Oprea, Paul Scrobotă, Gabriel Rustoiu și 
Horaţiu Groza. Investigaţiile au avut loc în prezenţa 
procurorului de caz, colonel magistrat Octavian Toma, 
de la Secţia Parchetelor Militare din cadrul Parchetului 
de pe lângă Înalta Curte de Casatie și Justiţie, instituție 
care a fost sesizată de IICCMER în privinţa acestui caz 
și a locului unde victimele au fost înhumate. Acţiunea 
s-a desfășurat în colaborare cu Televiziunea Română, 
fiind sprijinită de către Primăria comunei Cricău (primar 
Emil Lupșan), Parohia Ortodoxă din Cricău (preot Petru 
Medruţ) și de către rudele și urmașii victimelor. 


Biografiile victimelor: 


1. ȘTEFAN POPA. Născut la 10 decembrie 1920 în 
satul Bucerdea Vinoasă, com. Ighiu, jud. Alba, de 
religie ortodoxă, necăsătorit, fiul lui loan, preot ortodox, 
născut în Măhăceni, și Victoria Crișan, născută în 
Decea. Absolvent al Liceului Titu Maiorescu din Aiud și 
al unei școli Militare din București. A fost ofițer în 
Armata Regală și veteran de război. La începutul cari- 
erei militare a fost instructor la școala Militară de 
Subofiţeri de Infanterie din Lipova. În 1942 se afla în- 
tr-un centru de instrucţie situat în zona orașului 
Cernăuţi, iar în 1944 îl regăsim ca sublocotenent în 
cadrul Batalionului | Pionieri de Munte din Aiud. După 
terminarea războiului și întoarcerea de pe front s-a 
înscris la Facultatea de Drept din Cluj. Ca student, și-a 
manifestat sub diferite forme opoziția fată de regimul 
politic instaurat în țară. Din acest motiv, în primăvara 
anului 1948, când era student în anul III, era căutat de 
Siguranță, fiind dat în urmărire pe țară. Pentru a scăpa 
de arestare, în iulie 1948 s-a refugiat în Munţii Apuseni, 
în zona Vârfului Capra din apropierea comunei Între- 
galde, punând bazele unui grup de rezistență armată 
anticomunistă. La 3 aprilie 1949, după ce a fost ucis, a 
fost condamnat în contumacie de Tribunalul Militar din 
Cluj la 15 ani de muncă silnică. 

2. NICOLAE MOLDOVAN. Născut la 9 decembrie 
| 1924 în Teiuș, jud. Alba, de religie greco-catolică, fiul lui 
Aurel și Ana. A absolvit Liceul Titu Maiorescu din Aiud 
și a urmat trei ani Facultatea de Drept din Cluj, unde s-a 
manifestat ca opozant anticomunist. Ca să evite 
arestarea, în august 1948 a dispărut de la domiciliu ală- 
turându-se lui Ștefan Popa. În 1947 s-a căsătorit cu 
Elisabeta Vale din satul Cetea, absolventă a Facultăţii 
de Medicină din Cluj, promoţia 1948, având împreună 
doi copii. 


3. CORNEL PASCU. Născut la 1 aprilie 1923 în 
satul Benic, com. Galda de Jos, jud. Alba, fiul lui Simion 
și Maria, de religie greco-catolică, necăsătorit. 
Absolvent al școlii Normale după care a funcţionat ca 
învăţător în satul Ghioncani din com. Întregalde. A sa- 
| tisfăcut stagiul militar, eliberându-se din armată cu 
| gradul de sergent. Era membru PN.Ţ. din 1939, iar 
după 23 august 1944 a militat pentru reorganizarea 
partidului în zonă. Ca urmare a activităţii sale politice a 
“| fost exclus din învățământ și condamnat la trei luni de 
{| închisoare, fiind închis la Penitenciarul din Alba lulia. În 
1948 a aderat la Organizaţia anticomunistă Frontul 
Apărării Naţionale, condusă de maiorul Dabija. A par- 
ticipat la lupta de la Bistra-Groși unde a reușit să scape 
din încercuirea Securităţii, refugiindu-se împreună cu 
loan Scridon în zona unde se aflau cantonaţi membrii 
organizației lui Ștefan Popa. 


Ziua Limbii 
Române devenită 
o tradiție la Milano 


Pentru al treilea an consecutiv Centrul Cultural ltalo-Român din Milano a 
marcat Ziua Limbii Române, care a reunit sâmbătă 2 septembrie 2017 un 
număr mare de participanţi la Consulatul General al României din Milano. 

Este o datorie și o onoare să găzduim această aniversare aici la Consulatul 
General al României din Milano, o sărbătoare de suflet românească pe care 
suntem datori să o punem în valoare, a declarat dna consul lulia Cupsa 
Kiseleff, care a transmis și salutul consulului general al României la Milano, dl. 
Adrian Georgescu. Consulatul Romaniei la Milano este o ușă permanent 
deschisă tuturor iniţiativelor care pun în valoare cultura română, a mai adăugat 
în cuvântul său de deschidere. 

Violeta Popescu de la Centrul Cultural Italo Român a mulţumit în numele 
asociaţiei tuturor celor prezenţi, considerând că aniversarea Zilei Limbii 
Române nu este un argument care presupune doar o dezbatere științifică, pur 
lingvistică, ci este un dat ființial al nostru ca natiune, un interes, o temă de 
reflectie adresată tuturor celor care vorbesc limba română, de acasă sau de 
peste hotare. Odinioară strămoșii noștri luptau pentru limba si pământul lor, pe 
care le considerau lucruri sfinte. Astăzi putem spune ca valorile unui neam 
dăinuiesc atât cât generațiile actuale poartă vie această icoană a jertfei celor 
care le-au transmis aceaste valori. De asemenea, a subliniat importanța pe 
care Statul Român o acordă acestei Zilei, un semn al încrederii în valorile 
noastre proprii. Pentru românii din afara granițelor, Ziua Limbii Române com- 
portă mai multă emoție decât pentru românii de Acasa, limba, graiul, când ești 
departe de tară, se traduce prin amintirea părinților, a casei în care te-ai năs- 
cut, a primelor cuvinte rostite, a tot ceea ce ai dobândit ca bagaj educațional și 
cultural. 


A onorat cu prezenţa din partea autorităţilor italiene Diana de Marchi - 
președinta Comisiei de Drepturi Egale din Primăria orașului Milano, care 
a transmis salutul acestei institutii și admiraţia pe care o are pentru comuni- 
tatea românească, tot mai prezentă la nivel public în Milano prin importante 
acte culturale și artistice. 

În cadrul programului tineri români din grupul Nepsis de la Monza au inter- 

pretat imnul României și au cântat pe versurile unor poeţi români. Studenta 
Teodora Nacu de la Universitatea de Studii din Milano a făcut o succintă 
expunere asupra poeţilor Nichita Stănescu și Grigore Vieru, importanța 
mesajului literar, patriotic pe care l-au transmis, urmată de o selecţie video de 
interviuri sau poezii recitate de cei doi poeţi pe tema limbii române, a valorii pe 
care o comportă poetul și poezia pentru generaţiile care vor lua contact cu 
aceste creații. 

Întâlnirea pe tema Zilei Limbii Române a prilejuit si abordarea tematicii 
Centenarului României Mari la care sunt așteptate iniţiative, proiecte care să 
marcheze acest moment din istoria României. Daniela Nenciulescu, artist plas- 
tic, a vorbit despre pregătirea în anul 2018 a unei expoziţii de artă contempo- 
rană care va cuprinde cărţi de artist, cu o selectie de texte ale actului istoric 
din 1918, un omagiu dedicat Centenarului. 

Au luat cuvântul și au intervenit în cadrul manifestării președinți sau 
membri ai unor asociații românești din Lombardia (Asociaţia România - 
Lombardia, Robert Răducescu, Asociaţia Orizonturi Latine - Silvica Simonca 
din Cremona, Asociatia IHTIS din Cassano D'Adda - Selina Ardelean, membrii 
din Asociaţia San Lorenzo din Como, pr. Gabriel Popescu, Angela Grigor ș.a. 
Viorel Boldiș a făcut o scurtă evocare a poetului Grigore Vieru, iar Florentina 
Niţă a recitat din creaţiile proprii pe care le-a dedicat acestei aniversări. 

În cadrul recitalului de chitară, sustinut de Petrică Bratu, toti cei prezenţi au 
avut ocazia să interpreteze impreună pe versurile poetului Alexei Mateevici 
Limba noastră-i o comoară. 

Evenimentul face parte din proiectul inițiat la începutul anului de CCir 
intitulat: Dialog cultural românesc la Milano. 

Din partea editurii Rediviva au fost oferite 40 de volume publicate în decursul 
anilor în colecţiile Memorii și Caiete românești. 


Redacţia Cultura Romena 
6 septembrie 2017 


COMUNICAT DE PRESĂ 


Descoperirea mormântului şi 


deshumarea lui Andreşel loan, 
ucis de Securitate la 16 august 1950 în comu- 
na Bistra, jud. Alba 


București, 2 octombrie 2017. Institutul de Investigare a Crimelor 
Comunismului și Memoria Exilului Românesc (IICCMER) a organizat și 
desfășurat în zilele de 5 și 25-26 septembrie 2017 două acţiuni de investigații 
arheologice pe teritoriul comunei Bistra din jud. Alba. Obiectivul primei inter- 
vențţii l-a constituit căutarea și descoperirea mormântului lui Andreșel loan, 
care a fost executat de Securitate în ziua de 16 august 1950. După identifi- 
carea amplasamentului, acțiunea ulterioară a vizat deshumarea și recuperarea 
rămășițelor pământești ale victimei. 


ANDREȘEL IOAN s-a născut în comuna Bistra 
la data de 28 august 1877, fiind singurul băiat din 
cei trei copii ai familiei lui Andreșel loan și Maria. 
A fost căsătorit cu Chira Sofia (1885-1969), având 
împreună o singură fată, pe Maria (1904-1982). 
Familia Andreşel a avut o stare materială bună, 
astfel că după instaurarea regimului comunist 
autorităţile l-au catalogat drept chiabur. 

După cum se cunoaște, în ziua de 4 martie 
1949 tabăra partizanilor din organizaţia anticomu- 
nistă Frontul Apărării Naţionale, amenajată la 
Groşi, un loc situat la circa 10 km nord-est de 
Bistra, a fost atacată de Securitate iar în urma 
confruntării armate au rezultat victime de ambele 
părţi, fiind capturați mai mulţi prizonieri. Dintre 
partizanii care au scăpat mulți au fost prinși, fiind condamnați ulterior la 
închisoare sau la moarte. Unii au mai rezistat un timp ca fugari, însă până la 
urmă au fost uciși în diverse împrejurări. În această situaţie s-au aflat Nicolae 
Selagea și lhuț Traian, amândoi originari din satele zonei, care au fost urmăriți 
și până la urmă împușcați, primul în septembrie 1950 și al doilea în august 
1952. Câtă vreme aceștia au fost fugari, au fost ajutaţi de familii și de rude să 
supraviețuiască, fiind susținuți și de unii localnici, consideraţi drept chiaburi și 

persoane reacționare. Aceștia din urmă aveau influenţă asupra comunităţii, 
îndemnând oamenii să-i ajute pe partizani deoarece, cum mulți sperau atunci, 
urma să izbucnească războiul dintre U.R.S.S. și ţările occidentale iar regimul 
comunist din România își va găsi sfârșitul. Totodată, aceste persoane instigau 
pe săteni la nesupunere și împotrivire la încercările autorităţilor de a înfiinţa la 
Bistra o Gospodărie Agricolă Colectivă. 

După campania Securităţii din anul 1949 prin care au fost arestate și con- 
damnate multe persoane din zonă care au avut legături cu membrii organiza- 
tiei Frontul Apărării Naţionale, această nouă situaţie a reprezentat o altă provo- 
care pentru autorităţile regimului. Ca urmare, Securitatea a întreprins măsuri 
dure împotriva tuturor celor care promovau astfel de fapte și idei. În baza 
instrucţiunilor primite din partea Direcţiei Regionale a Securităţii Poporului Cluj 
și în înțelegere cu conducerea Organizaţiei Judeţene a Partidului Muncitoresc 
Român din Turda, Serviciul Județean al Securităţii Poporului Turda a organizat 
o acţiune represivă de intimidare şi constrângere a populației din Bistra. În ziua 
de 14 august 1950, în zonă au fost trimise mai multe cadre operative de secu- 
ritate care, în colaborare cu personalul Biroului de Securitate Câmpeni și cu 
milițieni de la Posturile de Miliție din Bistra și Câmpeni, au reținut și transportat 
la sediul Securităţii din Câmpeni 35 de persoane, acestea fiind rude apropiate 
ale partizanilor Nicolae Selagea și lhuţ Traian, dar și persoane suspectate că 
ar fi acordat sprijin partizanilor. În urma anchetei efectuate s-a constatat că 
pentru situația creată la Bistra se fac vinovaţi trei chiaburi, și anume Andreșel 
loan, Pom Traian și Trifa losif, ultimii doi fiind deja reținuți, luându-se hotărârea 
ca cei trei să fie executaţi. Ca urmare, în dimineaţa zilei de 16 august 1950, 
Pom Traian și Trifa losif au fost aduși de la Câmpeni la Bistra, de unde au fost 
transportaţi pe jos și executaţi prin împușcare, în locuri diferite. Andreșel loan 
a fost ridicat de la locuinţa sezonieră ce o avea în zona Dosul Neagului, fiind 
dus până la locul cunoscut sub denumirea de Poarta între Căi unde a fost 
împușcat. Cadavrele celor trei victime au fost lăsate pe locurile de executie, 
fiind îngropate a doua zi. Pentru săparea gropilor de mormânt au fost aduse cu 
forta rude ale partizanilor Selagea și lhuț, precum și oameni care fuseseră 
anchetati la Câmpeni, moartea consătenilor fiindu-le dată ca exemplu. Pe locul 
mormintelor, rudele victimelor nu au avut voie să pună cruci sau un alt semn 
de recunoaștere. 

Aceste crime au fost ordonate de către colonelul Patriciu Mihai (nume real, 
Grunsperger), directorul D.R.S.P. Cluj, în complicitate cu adjunctul său, locote- 
nent-colonel Cuteanu Gheorghe. Executarea ordinului a fost îndeplinită de 
către S.J.S.P. Turda, condus de maiorul Kovacs Mihai, care a coordonat per- 
sonal operaţiunile din teren. Conform documentelor existente, la această misi- 
une criminală au participat locotenent Herţa Vasile, sublocotenent Tăuţan 
Valentin, locotenent Popa Vasile și sublocotenent Cosman Gheorghe. Pe 
lângă aceștia, în pregătirea și săvârșirea crimelor au mai fost implicate și alte 
cadre de securitate și miliţie, care urmează să fie identificate și verificate de 

instituțiile competente ale statului. 

Investigaţiile în cazul crimelor de la Bistra au fost începute de IICCMER în 
urmă cu mai mulţi ani, fiind efectuate mai multe deplasări în zonă, când s-au 
luat declaraţii rudelor victimelor precum și altor persoane care aveau informații 
despre evenimentele petrecute și mai ales despre localizarea mormintelor. 
Locul mormântului lui Andreșel loan a fost stabilit cu aproximaţie prin confrun- 
tări cu mai mulți martori ce au fost transportați de-a lungul timpului în teren, 
fiind căutat, verificat și identificat cu precizie de echipa arheologică a institutu- 
lui în cursul acţiunii din 5 septembrie 2017. 

Trupul victimei a fost înhumat într-o groapă săpată pe un teren aflat în 
pantă, adâncimea medie a acesteia fiind de cca. 0,70 metri. În groapă, schele- 
tul a fost descoperit ca fiind așezat în poziţia culcat pe spate, dispus pe direcția 
generală SE-NV, cu craniul orientat spre sud-est. Scheletul se afla într-o stare 
relativ precară de conservare, multe din componentele osoase din zona 
abdomenului și a toracelui fiind dizolvate și dispărute. S-au descoperit și câte- 
va obiecte de inventar funerar pe care defunctul le avea asupra sa în momen- 
tul execuţiei (monede, nasturi, resturile unui creion), precum și rămășițe degra- 
date provenite din vestimentaţie. Un aspect care a atras atenţia a fost prezenţa 
pe fundul gropii a resturilor unui baston din lemn ce se afla lângă piciorul drept. 
Lucrul cel mai important este reprezentat de recuperarea din zona pieptului a 
două proiectile de glonţ ce au fost reținute în trupul victimei, acestea reprezen- 
tând probe importante în dosarul de cercetare penală deschis de Parchetul 
Militar în cauza acestui omor. 

După terminarea operaţiunilor de cercetare arheologică, lângă groapa mor- 
mântului a avut loc o slujbă religioasă celebrată de părintele Ilie George Grecu 
de la Parohia Ortodoxă din Bistra. Apoi s-a procedat la înregistrarea și 
recoltarea probelor relevante pentru ancheta criminalistică, operaţiune înfăptu- 
ită de agent-șef principal de poliţie Florin Artene, tehnician criminalist în cadrul 
Poliției orașului Câmpeni. Au urmat constatările medico-legale asupra ose- 
mintelor aflate in situ, după care, împreună cu medicul legist Daniel Dragotă, 
arheologii au trecut la demontarea și recoltarea componentelor scheletice con- 
servate, acestea fiind sortate, ambalate și predate Serviciului de Medicină 
Legală Alba pentru efectuarea investigaţiilor de specialitate. 

Cercetările în ambele etape de intervenţie au fost efectuate de un colectiv 
de arheologi de la IICCMER și instituţiile muzeale colaboratoare (Muzeul 
Naţional de Istorie a Transilvaniei din Cluj, Muzeul Naţional al Unirii din Alba 
lulia și Muzeul de Istorie și Științele Naturii din Aiud), alcătuit din Gheorghe 
Petrov (coordonator), Paul Scrobotă, Gabriel Rustoiu, Horaţiu Groza și Marius 
Oprea. Investigaţiile s-au desfășurat în prezenţa procurorului de caz, colonel 
magistrat Octavian Toma, de la Secţia Parchetelor Militare din cadrul 
Parchetului de pe lângă înalta Curte de Casaţie și Justiţie, instituție care a fost 
sesizată de IICCMER în privinţa acestui caz de omor și a locului unde victima 
a fost înhumată. Acţiunea s-a desfășurat în colaborare cu Televiziunea 

Română, fiind sprijinită de către rudele și urmașii victimei și de Primăria 
comunei Bistra (primar Traian Gligor), implicarea și susținerea acordată de 
această instituţie făcând practic posibilă desfășurarea cercetării în bune 
condițiuni. 


1. Rămășițele pământești ale lui Andreșel loan; 2. Slujba religioasă de lângă mormânt; 
3. Cercetarea criminalistică la fata locului; 4-5. Demontarea și recuperarea osemintelor. 

În semn de protest faţă de noua lege a educaţiei 
„Dragoş Vodă“ renunţă la titlul de cor popular, 
conferit de autorităţile ucrainene 


Orice stat are instrumente prin care își arată recunoştinţa și aprecierea 
fată de meritele unei persoane, colectiv sau organizații, prin oferirea unor 
titluri, medalii, diplome, etc. E o recunoștință și o mulţumire pentru lucrul 
bine făcut, în vederea unei colaborări fructuoase în viitor. Este, totodată, 
o decizie bilaterală - o parte oferă, iar alta acceptă. 

Noi, membrii corului „Dragoș Vodă”, în semn de protest faţă de noua 
lege a educației, adoptată de parlamentul ucrainean și promulgată de 
șeful statului, am votat în unanimitate pentru renunţarea la titlul de cor 
popular. De la un asemenea stat, care își șterge picioarele de limba noas- 
tră română, nu avem nevoie recunoștință, nici de titluri, nici de onoruri. 
Ne-am bucura, dacă această idee va fi preluată și de alte formaţiuni artis- 
tice din regiune în semn de protest, demonstrând astfel că noi, românii, 
avem demnitate, care nu se cumpără și nu se vinde ca un sac de cartofi 
la piaţă. 


TRAIASCĂ NEAMUL! 
Dumitru CAULEA, dirijorul corului „Dragoș Vodă” 


zici 22 


Românii din Ucraina cer ajutor 
şi protecție Comisarului OSCE 
pentru Minoritățile Naţionale! 


Pe 2 decembrie 2017, la Cernăuţi, forțele extremiste ucrainene au luat 
cu asalt Centrul Cultural Român „Eudoxiu Hurmuzachi“, încercând să 
sperie și să intimideze pe românii prezenţi în clipa aceea în clădire. 
Romania Breaking News - a relatat atunci pe larg incidentul generat de 
extremiștii ucraineni care au avut ca scop intimidarea românilor și ai li- 
derilor acestora pentru a-i face să renunţe să lupte pentru drepturile la 
învățământul în limba maternă. De menţionat că mass media ucraineană 
a preluat, aproape la unison, toate insinuările protestatarilor, difuzându-le 
ca adevăruri absolute. Aceștia s-au poziționat în fata Centrului Cultural 
Român „Eudoxiu Hurmuzachi“ din Cernăuţi, cu măști pe față și însoțiți de 
reprezentanți ai poliţiei și organelor speciale, i-au adus academicianului 
Vasile Tărâţeanu insinuări serioase, învinuindu-l de separatism și cola- 
borare cu organele secrete ruse (FSB) și i-au dat un ultimatum: dacă va 
mai îndrăzni să organizeze vreun miting la Cernăuţi, mobilizându-i pe 
români și determinându-i să iasă în stradă, va fi poftit să-și facă valizele 
și să plece de aici în Rusia sau în România. 

Aceste evenimente care neliniștesc deopotrivă pe românii din țară dar 
mai ales comunitatea românească din Ucraina, care este și cea mai 
expusă, l-au determinat pe academicianul Vasile TĂRÂȚEANU, cel luat 
ca țintă simbolică de extremiștii ucraineni, să se adreseze în urmă cu 
ceva timp înaltului Comisar OSCE pentru Minoritățile Naţionale Domnul 
Lamberto ZANNIER, căruia îi cere practic ajutorul și protecţia comunităţii 
românilor din Regiunea Cernăuţi (Nordul Bucovinei) și în general a 
românilor din Ucraina. 

Prin scrisoarea trimisă înaltului Comisar OSCE, academicianul Vasile 
Tărâţeanu, avertizează practic întrega comunitate internațională că 
aminţările la care sunt expuși „vizează întreaga comunitate românească 
din Ucraina, scopul lor fiind intimidarea și reducerea la tăcere a comu- 
nităţii și acceptarea tacită a ucrainizării rapide și forțate“. Potrivit sem- 
natarului scrisorii, practic orice dezacord public exprimat azi în Ucraina de 
către o minoritate naţională, inclusiv de români, fiind taxat imediat ca se- 
paratism, ca atentat la adresa integrităţii teritoriale a statului. 


| 


Documente 


CORNELIU VASILESCU 


In numele adevărului 


Mă adresez revistei Memoria, numărul 98-99 adică 
1-2 din 2017 pagina 175 cu un titlu pe măsură: 
„Familia l-a înzestrat cu un dosar pătat, oare nu-i de 
ajuns?” Spre regretul meu s-a strecurat o greșeală pe 
care încerc să o clarific punând în acest plic actul aut- 
entificat încheiat 4422 anul 2005 decembrie, ziua 02, 
unde se vede poziţia adevărată a familiei Dr. 
Marinescu Dragoș și soţia, faţă de situaţia mea privind arestarea și elibe- 
rarea mea din penitenciarul miliției Bârlad de 01.05.1954. Perioadă când și 
tatăl lui era la canal care după puţin timp a venit și el acasă. 

Acești copii la vârsta respectivă au crescut alături de noi ceilalţi fraţi și veri 
sub supravegherea mamei mele, Alexandrina Vasilescu, profesoară, 
deoarece părinţii și unchii noștri fiind arestaţi de comuniști rămăseseră fără 
mijloace de subzistență. Tatăl vărului Dragoș fusese preot militar șeful cor- 
pului de preoţi din ministerul aviaţiei. Erau răniţi pe frontul de Est în timpul 
unui ceremonial de înmormântare a ostașilor noștri. 

Acest Dr. Marinescu și soţia au fost alături de suferința mea și a familiei 
noastre până la capăt. Acum nepoții și strănepoţii ne urmăresc traseele pro- 
fesionale și nu numai. 

Situaţia de faţă pentru mine este foarte complicată creîndu-mi tulburări de 
conștiință - reproșându-mi că nu am vorbit (mărturisit). 

Până acum am păstrat distanţa respectiv respectul de publicaţia 
Dumneavoastră fiind deja ca-n familie. Tatăl meu, avocatul N. Vasilescu din 
Bârlad a stat la Canal cu DI. Banu căruia trebuie să recunosc simţeam o anu- 
mită apropiere prin natura lucrurilor. Aștept o salvare de la Dumneavoastră, 
este prima mea încercare de a comunica și am greșit. 

Asigurăndu-vă de respectul meu, vă urez spor la ce intreprindeți. 

Subsemnatii MARINESCU RAI 
str. Lalelelor nr.23, Judet Ilf 


de Politia Buftea la data «+ e 1 
MARINESCU ZENAIDA, domic iata în 
nr.23B, judet Ilfov, posesoare a BI se Ape 
SAI la data de 13.06.1989, CNP 244 4 
prevăzute de art.292 Cod Pen., cu privi 

„Prin prezenta pe proprie răspundere; 
Stim ca dl. YAn J COI 


Birlad, unde lucra, ca. i A lare 
datei de 01.05.1954 acesta a. 
avocatul NICULAI V 

A ÎN BIROUL NOTARULUI PUBLIC 
] , 
i f 


În fata mea, ZAMFIR STELUTA, notar public, la 
prezentat: 2 
I.MARINESCU DRAGOS, domiciliat în Com, Ch 
nr.23, judet Ilfov, posesor al BI seria GB nr.110776, eliber 
la data de 12.12.1991, CNP 1480503400454, A 
2M ZENAIDA, domiciliata în Com. Chit 
nr.23B, judet Tifov, posesoare a BI seria DK nr.327938, 
la data de 13.06.1989, CNP 2441227400498. 
Care după citirea actului au consimtit la autentificarea, 
semnând toate exemplarele. å d 
În temeiul art 8 li! b din Legea m36/i995 F AE 
j SE DECLARĂ AUTENTIC F REZE] TU 
Xat cu 3,2 lei taxa timbru cu bon fiscal ~ 
eput onorariul + TVA în suma de 47,6 lei cu 
ateu 0,15 lei timbru judiciar, 0 


Din epoca de aur 


Cd La ză 
Subseuna ta Florica Muzicescu, rrofesoară le Conserto 
"Cipriar Porumbescu”, solicit pria prezenta execuțaree unei 
perechi pantofi amg dela megazinul Kirov (Arta Manuel). 


Anezez bonul din cartela C. 


A 


LA LUFTA ACTIVA SI HOTARATA ESNTRU PACE |! 


ENN s M w i eer 


TOV. DIRECTOR AL 
CONSERVATORULUI "GIFRIAN PCRUNBESCU" Bucuregti 


Am mai spus-o: una dintre primele instituţii edificate de comuniști de îndată 

ce-au pus mâna pe putere în România (6 martie 1945) a fost institutia- X 
pușcărie. Harta de față arată locurile „onorate" de această institutie de bază 

a regimului comunist. Și încă nu sunt toate locurile consemnate. Fiindcă 

Securitatea a mai avut locurile ei de detenţie prin fiecare oraș mare sau mic, 

ba chiar în foarte multe comune. O hartă care ar consemna cu exactitate 


toate aceste locuri de suferință românească ar apărea complet neagră. / 

Baza acestui gulag românesc a fost pusă de Gheorghiu-Dej. Atunci N.a Ă 

a și căpătat amploare acest gulag de inspirație sovietică. Când a venit 4 IN 

Ceaușescu la putere, acest gulag a cunoscut un oarecare declin. Pag ~ RDA | p 
Pozând într-un „comunist cu fată umană", cosmetizare necesară ; d A . ô 

ca să facă bună impresie Occidentului, Ceauşescu a început s Nistru SIGHET ~i. 


să mai renunte la zidurile închisorii propriu-zise, fără însă a K O Baia Sprie 
renunţa la teroare. Teroarea lui rile dr 2 ei fiindcă el f  SATUMARE O pe al 
nu-și mai înlătura adversarii cu glontele tras în ceafă, ci prin ¢ 

alte metode, chipurile mai „blânde", precum: accidente ] 

de mașină, sinucideri simulate, iradieri, expulzări peste J 

graniță etc. În memoria tării locurile consemnate pe 


harta de față au rămas și vor rămâne. Unele pușcării 2 AzZalau 
au o tristă și înspăimântătoare faimă. Așa au fost 
Jilava, Sighet, Râmnicu Sărat, Pitești, Galaţi f (ORADEA 
Caransebeș, Aiud, Gherla etc. În unele dintre GHERLA 
aceste locuri nu mai există azi nici închisori. 
Așa sunt, de exemplu, Râmnicu Sărat, í 2 CLUJ 
Caransebeș, Galaţi, Sighet etc. Ba chiar nf. A 
unele dintre ele, cu zidurile slăbite în urma j n 
diverselor cutremure, sunt gata să fie f Dr Petru Groza TARGU muREs(2) 
demolate. Noi credem că nu trebuie E 
lăsate să dispară. Ele trebuie luate  , cea 
sub îngrijirea societății civile l zi AIUD 
și conservate. Pentru Ne" arao : 
ce conservate? Pentru «< Brad 
că aceste locuri s-au 4. O OZiatna DUMBRAVENI 
gravat în istoria tării noastre 1, A FAGARAS 
ca locuri de suferință pentru 
poporul român care, în K TIMISOARA 2 DEVA sau PD Coi 
planificarea comunistă, trebuia £ 2 LUGOJ 
să dispară de pe fața pământului. 4 Q 
Rândurile pe care le scriem acum A Jebel 
vor să se constituie într-o invitatie > 
fată de acei români care, având şi N, A Gataia (P) CARANSEBES 
posibilități materiale, pot lua în custodie s, 
o fostă închisoare sau alta, ca să o poată 2 A ; Ca 
conserva ca atare. Spre neuitarea martirilor * O Ciudanovita 
noștri. 2 OCNELE MARI) 
- 
$ L 
PITESTI 
Mari centre 
de exterminare isalnita JI 
O 
2 inchisori de exterminare 2 
O Lagarde exterminare | Podari O 
e 
p Caracal 
e Lagarde deportare i .( ÅPoiana Mare 
A Azil psihiatric , 
= 

DGHET 
ia Sprie 
Cavnic 

1.— 


muREs(2 


DUMBRAVENI 
FAGARAS 


sau 2 

Caracal 


R T; 


Geografia 


CERNAUTI GLUA. e o 

SANS d Cotiugeni S 
pasi Branesti : 

i BALTI 

Orhei? CĂ ră 
Dubasari -Q 3 
su ZI CHISINAU edr A 

Unde sunt cei 


care nu mai Sunt 
;; Catalogul” celor uciși 
în temniţele comuniste 


După încheierea listei pro memoria a celor care au pierit în tim- 
pul și în zilele următoare a ceea ce s-a numit „Revoluţia română”, 
începută în nr. 97 al revistei noastre, continuăm acum „Catalogul” 
celor uciși în temnițele comuniste cu litera H și următoarele. 

Sursa noastră o reprezintă Cartea morţilor din închisori, lagăre, 
deportări, editată de Fundaţia Academia Civică 2013. 


HABALIK Erwin, din Teremia Mare (Timiș); d. 1960, la graniță 

HACK Anna, n. sept. 1944, Păuliș (Arad); d. sept. 1944, împ.sold.sov 

HACK Barbara, n. 1926, Giera (Timiș); d. 1944, împ. sold.sov 

HACK Margit Bertha V., n. 3 feb. 1911, Ș$emlacu Mare (Timiș), moșiereasă; 
dislocată 2/3 mar. 1949; d. 1962, în DO 

HACKBEIL Georg, din Becicherecu Mic (Timiș); d. oct. 1944, Becicherecu 
Mic, împ.sold.sov 

HACUăă Marin, din Sângeorgiu Băi (Mureș), rotar, 32 ani; d. 1947, Aiud 

HAGEA Constantin P., n. 29 ian. 1905, Măgina (Alba), ziarist, fost deputat, 
director al Revistei „Ardealul”; ar. 6 aug. 1954, cond. 25 ani m.s. pt. „crimă de 
uneltire contra ordinii sociale”; d. 2 dec. 1960, Râmnicu-Sărat 

HAGEA lulian l., n. 25 dec. 1914, Tălagiu (Arad), pădurar, partizan în grupul 
Gligor Cantemir; d. 12 apr. 1949, losășel (Arad), ucis în lupta cu Securitatea 

HAGIGOGU Sterie T., n. 4 febr. 1888, lugoslavia, moșier; d. 1957, în DO 

HAGI-TEGAR Constantin, din Verești (Suceava); d. 27 aug. 1961, Văcărești 

HAGIU lon M., n. 14 iul. 1906, Brăila, funcţionar; ar. 1949; d. 31 iul. 1950, 
Peninsula 

HAGIU Petre Gh., n. 23 aug. 1908, Cetatea Albă (N. Bucovinei), preot 
ortodox, protopop; ar. 16 iun. 1950, cond. 12 ani î.c. pt. „uneltire contra ordinii 
sociale”; d. 5 sept. 1961, Botoșani 

HAHN Michael, n. 8 mai 1882, Biled (Timiș); d. 14 oct. 1944, Biled, 
împ.sold.sov 

HAHN von HAHNENHEIM Kurt, din Sibiu, militar; d. 5 dec. 1944, Sibiu, 

împ.sold.sov 
HAHOI loan, din Brănișca (Hunedoara), lucrător 
CFR; d. 3 dec. 1945, Deva, împ.sold.sov. 
HAIDAN Dumitru, n. 1925, Frasin (Suceava); d. 5 mai 
1947, Văcărești 
HAIDER Haralambie, n. 1900; d. 4 mart. 1947, 
Văcărești 
HAIDER Xaveriu F., n. 27 aug. 1920, București, preot 
catolic; ar. 18 nov. 1952, cond. 8 ani m.s. pt. „crimă de 
înaltă trădare”; d. 8 sept. 1956, Văcărești 
HAIDU  losif P., n. 22 apr. 1897, Sânmaghita 
(Harghita), țăran; d. 1 nov. 1959, cond. 4 ani î.c. pt. „uneltire contra ordinii 
sociale”; d. 26 iul. 1960, Gherla 
HAIDU Panait, n. 22 iun. 1899, Avrămeni (Botoşani), țăran; ar. 1951; d. 18 
mart. 1953, Colonia 5 Culme 
HAIDUC Aurel, n. 2 iun. 1919, Vâlcelele (Argeș); d. 21 dec. 1957, Chilia 
Veche 
HAIDUC loan L., n. 6 aug. 1894, Câmpia Turzii (Cluj), poliţist; ar. iul. 1948; 
d. 5 mai 1952, Făgăraș 
HAIER Ștefan, n. 10 mart. 1927, Sanislău (Satu Mare), ţăran; ar. 1949; d. 
27 mart. 1950, Gherla 
HAIMOVICI Aisig, din Galaţi, 50 ani; d. 18 febr. 1949, Galaţi 
HAIMOVICI Max l., n. 27 sept. 1885, Bârzești (Vaslui), proprietar fabrică; ar. 
4 mart. 1953; d. 23 mart. 1953, Spit. MAI „Victor Babeș”, în anchetă 
HAIMOVICI Mina A., n. 28 apr. 1883, lași, casnică; ar. 5 mart. 1953; d. 12 
mart. 1953, în anchetă 
HAITA Gheorghe, n. 1922, Prahova; d. 6 oct. 1947, Văcărești 
HAJ(I)DU Erzsebet M., n. 8 ian. 1915, Mădăraș (Harghita), profesoară, 
călugăriță; ar. 16 dec. 1961, cond. 5 ani î.c. pt. „răspândire de publicaţii 
interzise”; d. 20 apr. 1963, Oradea 
HAJEK Zoltan F., n. 3 iun. 1930, Cluj, elev; ar. 20 dec. 1949, cond. 10 ani 
t.g. pt. „uneltire contra ordinii sociale”; d. 29 apr. 1952, Văcărești 
HALAICU Gheorghe D., n. 3 ian. 1916, Dărăbani (Botoșani), ţăran; ar. 25 
mai 1948, cond. 7 ani t.g. pt. „uneltire contra ordinii sociale”; d. 23 apr. 1951, 
Târgu Ocna 
HALICZKI Victor A., n. 20 iul. 1892, Oradea, proprietar de ateliere; ar. 20 
ian. 1960, cond. 3 ani î.c. pt. „uneltire contra ordinii sociale”; d. 8 febr. 1961, 
Gherla 
HALM Michael, n. 1885, Lenauheim (Timiș); d. nov. 1945, Banatul lugoslav, 
ucis de partizanii sârbi 
HALMAGHI Gheorghe, lucrător CFR; d. 14 febr. 1945, împ. sold.sov. 

HAMBARA Elisabeta, n. 1921; d. 9 iul. 1953, 
Văcărești 

HAMBLIG Valeriu, n. 8 febr. 1926, Bârlad (Vaslui); d. 
3 sept. 1947, Văcărești 

HAMPARTUN Zahalian, comerciant, 72 ani; d. 19 
dec. 1959, Focșani 

HAMURARU Sabina, n. 11 mart. 1958, Movila 
Gâldăului, copil; d. 26 mart. 1958, Movila Gâldăului, în 
DO 

HAMZA losif, n. 1915, Lunca (Mureș); d. 9 oct. 1947, Gherla 

HANCEA Augustel, din Botoșani; d. 12 aug. 1947, Galaţi 

HANCIANI Lircor, n. 1885, muzicant; d. 29 ian. 1954, Văcărești 

HANDEL EMIL M., n. 6 aug. 1903, Cisnădie (Sibiu), funcționar; ar. 15 aug. 
1952; d. 12 iul. 1953, Valea Neagră 

HANDREA Constantin, n. 15 apr. 1898, Ciuleni (Cluj); d. 31 mai 1959, 
Văcărești 

HANDREA lon, n. 1900, Bârlad (Vaslui); d. 27 ian. 1953, Valea Neagră 

HANES Ana, n. 1918, Sântioana (Turda); d. 8 oct. 1947, Brașov 

HANEȘ Vasile V., n. 22 febr. 1886, Călărași, profesor; ar. 4 febr. 1957, cond. 
16 ani t.g. pt. „crimă de uneltire contra ordinii sociale”; d. 9 ian. 1962, Botoșani 

HANGAN Dumitru D., n. 1 oct. 1887, Belcești (lași), avocat; ar. 19 iul. 1952, 
cond. adm. 60 luni; d. 2 febr. 1953, Capu Midia 

HANGIAN Krikor S., n. 7 ian.1886, Turcia, muzician, funcţionar; ar. 23 nov. 
1953; d. 29 ian. 1954, Văcărești 

HANKOWITS Gheorghe F., n. 2 apr. 1902, Oradea, funcţionar; ar. 16 aug. 
1952, cond. adm. 36 luni; d. 11 mai 1953 Văcărști 

HANNEK Maria, n. 1882, Slătinţa (Bistrița-Năsăud); d. 7 aug. 1945, Turnu 
Măgurele 

HANȚ Iosif, n. 1930, Arad; d. 7 sept. 1947, Pitești 

HANZEL Rozalia, n. 3 sept. 1919, Rediu (Cluj); d. 24 oct. 1959, Văcărești 

HAPA Stere Gh., n. 11 nov. 1919, Bulgaria, fost primar, conducător al unuia 
din grupurile de rezistenţă din Dobrogea; ar. 21 iul. 1949, cond. moarte pt. 
"activitate în organizații subversive” ; d. 16 dec. 1949, Constanţa, executat 

HARABAGIU lanov V., n. 14 sept. 1884, Vultureni (Galaţi), ţăran; ar. 7 iul. 
1948, cond 4 ani î.c. pt. „uneltirea contra ordinii sociale”; d. 28 apr. 1952, 
Gherla 

HARALAMBIE Axenti, n. 1890, Bălușeni (Botoșani); d. 14 febr. 1953, Focșani 

HARALAMBIE Constantin D., n. 15 mar. 1902, București, jurist; ar. 8 apr. 
1961, cond. 6 ani î.c. pt. „uneltirea contra ordinii sociale”; d. 23 mart. 1963, 
Ploiești 

HARALAMBIE Radu, n. 1925, muncitor; d. 8 mart. 1954, Văcărești 

HARASZTAI Gabor Bela B., n. 22 mart. 1905, Satu- 
Mare, moșier; dislocat 1949; d. 1963 in DO 
HARCOTA Vasile, n. 10 nov. 1896, Gorbănești 
(Botoșani), ţăran; d. 9 dec. 1952, Cernavodă 
HARDI Gabor N., n. 17 iun. 1919, Iugoslavia; cond. 
pt. „tentativă de trecere frauduloasă a frontierei” ; d. 4 
iun. 1954, împușcat, în timpul unei tentative de evadare 
HARHON, din Grișu Negru (Bihor), ţăran; d. 3 aug. 
1949, Grișu Negru, împușcat de securitate în timpul 
răscoalei împotriva colectivizării 
HARMAGI Dumitru, n 19 oct. 1929, Găești (Dâmboviţa), fierar; d. 15 sept. 
1947, Văcărești 
HARMAT Gheorghe, n. 12 mart. 1902, Arad; d. 5 oct. 1944, Cenadu Mare, 
împ.sold.sov 
HARRAR Nikolaus, din Cenadru Mare (Timiș); d. 5 oct. 1944, Cenadu Mare, 
împ.sold.sov 
HARTH lulius l., n. 26 iul. 1889, București, inginer; ar. 31 oct. 1959, cond. 7 
ani î.c. pt. „uneltirea contra ordinii sociale”; d. 17 dec. 1961, Gherla 
HARTMAN Iosif, n. 1901, Arad, comerciant; d. 29 oct. 1948, Văcărești 
HARTNER Margarete, n. 1895, Peiram (Timiș); d. 10 oct. 1944, Peiram, 
împ.sold.sov 
HARY Mathias, n. 1885, Cărpiniș (Timiș); d. Becicherecu Mare (Zrenianin- 
Serbia), ucis de partizanii sârbi 
HASINGER Theresia, n. 9 nov. 1890, Stamora Germană (Timiș); d. 5 oct. 
1945, împ.sold.sov 
HASLINGER Josef, n. 1891, Stamora Germană (Timiș), ţăran; d. 
Becicherecu Mare (Zrenianin-Serbia), ucis de partizanii sârbi 
HASNIC loan, n. 6 febr. 1931, București, muncitor; d. 25 iul. 1947, Văcărești 
HAȘEGANU Gheorghe, din Veștem (Sibiu); ar. 26 mai 1947; d. 1947, 
Gherla 
HAŞOTI Nicolae E., n. 15 mai 1910, Lipnița (Constanta), ţăran, conducător 
al mișcării de rezistență din zona Babadag; ar. 21 iul. 1949, cond. moarte pt. 
„activitate în organizații subversive”; d. 16 dec. 1949, Constanta 
HAȘU Andrei A. (zis Baciu)., n. 30 iun. 1915, Pojorâta (Brașov), student, 
partizan în grupul lon Gavrilă Ogoranuv; d. 23 febr. 1952, Voivodeni (Brașov), 
împușcat de Securitate 
HAŞU Gheorghe A. (zis Rucăreanu), n. 29 apr. 1921, Pojorâta (Brașov), 
țăran, partizan în grupul lon Gavrilă Ogoranuv; ar. 29 mai 1957 cond. moarte 
pt. „crimă de uneltire contra ordinii sociale”; d. 20 nov. 1957, Jilava, executat 
HAȘU Laurian A (zis Leu), n. 23 oct. 1921 Breaza (Prahova), student, 
partizan în grupul lon Gavrilă Ogoranuv; ar. 29 mai 1957 cond. moarte pt. 

„crimă de uneltire contra ordinii sociale”; d. 20 nov. 1957, 
Jilava, executat 

HATAYER Anton, din Cărpiniș (Timiș) ; d. oct 1944, 
împ.sold.sov. 

HAȚEGAN lon, n. 1874, Blaj (Alba), comerciant; d. 23 
febr. 1959, Brașov 

HAȚIEGANU Eugen (fratele fostului ministru Emil 
Haţieganu), din București, avocat; ar. 15 aug. 1949, 
cond. 7 ani î.c. ; d. 12 mai 1959, București (gara 
Băneasa), moarte suspectă 

HAȚUC Silviu, n. 13 apr. 1926, Cernăuţi, muncitor; d. 
13 apr. 1951, Văcărești 

HAU Mihail, n. 11 iul.1885, Cerăt (Dolj), muncitor; d. 1 apr.1953, 
Caransebeș 

HAUREȚ Alexandra, n. 8 apr. 1897, Bălcăuţi (Suceava); d. 11 iun. 1956, 
Văcărești 

HAURILET Nicolae D., n. 21 dec. 1915, Cricova (Timiș), fierar; cond. pt. 
„propagandă împotriva orânduirii socialiste”; d. 12 apr. 1962, Timișoara 

HAVER Paul, n. 1901, Timişoara; d. împ.sold.sov 

HAVERLED Dumitru, n. 1928, București, electrician; d. 2 mai 1947, 
Văcărești 

HAVRINCE Grigore, n. 27 dec. 1897, Pribilești (Maramureș); d. 15 nov. 
1960, Poarta Albă 

HĂCUȚĂ Maxim, n. 1915, Sângeorz Băi (Bistriţa Năsăud), notar; d. 13 aug. 
1947, Aiud 

HĂLMĂGIANU Gheorghe, n. 1897, București, linotipist, d. 8 nov. 1945, 
Piaţa Palatului (București), în timpul manifestaţiei 

HĂRĂGUȘ Alexandru, n. 1924, Oradea, funcţionar; d. 9 dec. 1947, 
Văcărești 

HĂRDĂU Paraschiv I., n. 15 dec. 1900, Chirnogeni (Constanţa), țăran; d. 26 
febr. 1953, Poarta Albă 

HÂLCU Alexandru l., n. 3 iun. 1931, Groșani (Buzău); ar. 1952, cond. adm. 
6 luni; d. 28 ian. 1953, Salcia 

HÂNCU Toma, n. 1928, Cudalbi (Galaţi); d. 30 ian. 1947, Galati 

HÂRŞAN Maria, n. 15 apr. 1923, Cămărașu (Cluj), casnică, d. 1 nov. 1960, 
Alba lulia 

HÂRTU Nicolae Gh., n. 15 dec 1896, din Nicolae Bălcescu (Constanţa), 
cârciumar; ar. 1949, cond. adm. 24 luni pt. „agitaţie cu caracter dușmănos”; d. 
7 dec. 1950, Năvodari, împușcat într-o „tentativă de evadare de sub escortă” 

HÂRȚAN Simion C., n. 10 iul. 1908, Moroslovești (laşi), muncitor; ar. 15 mai 
1948, cond. 5 ani t.g. pt „uneltire contra ordinii sociale” ; d. 18 ian. 1951, Târgu Ocna 

HÂRȚOAGĂ Tiberiu Gh., n. 26 apr, 1908, Agnita 
(Sibiu), avocat; ar. 1950; d. 16 mart. 1953 Capu Midia 
HEBERLING Aurel, n. 27 mai 1910, Turnu Măgurele, 
farmacist militar; ar. 1948; d. 25 nov. 1952, Capu Midia 
HECHT Hugo, d. detenție 
HECMAN Matei l., n. 18 ian. 1914,  Ghiarmata 
(Timiș), tâmplar; ar. 6 dec. 1956, cond. 6 ani îc. pt. 
„agitație publică” ; d. 5 dec. 1957, Timișoara 
HEGEA Nicolae, n. 1 mart. 1911, Vinga (Arad); d. 8 
mart. 1953, Cernavodă 
HEHN Otto, n. 1900, Ghizela (Timiș); d. Târgu Jiu 
HEINIC Hreșcu l., n. 17 mart. 1906, Pleșești (Suceava), funcționar; ar. 30 
dec. 1960, cond. 10 ani î.c. pt. „răspândirea de publicaţii interzise”; d. 9 mart. 
1964, Periprava 
HEINRICH David, n. 14 ian. 1902, Codlea (Brașov); d. 9 dec. 1952, 
București 
HE(I)NRICH Iosif l., n. 13 ian. 1897, Iugoslavia, contabil; ar. 28 oct. 1952, 
cond 12 ani m.s pt. „spionaj; d. 5 oct. 1953, Ocnele Mari 
HEINRICH Michael, n. 28 febr. 1899, Timișoara; d. împ.sold.sov 
HEINRICH Peter, n. 14 febr. 1890, Jimbolia (Timiș), profesor; d. 28 oct. 
1944, Becicherecu Mare (Zrenianin-Serbia), ucis de partizanii sârbi 
HEINZ Phillip, n. 1910, Periam (Timiș); d. oct. 1944, Peiram, împ.sold.sov. 
HEISER Johann J., n. 10 nov. 1909, Vulcan (Brașov), muncitor; cond. 25 
ani; d. 24 iun. 1956, Spit. Văcărești 
HECKL Johann, n. 1890, Lenauheim (Timiș); d. Banatul Sârbesc, ucis de 
partizanii sârbi 
HELBERT Artur, n. 1916, București, zugrav; d. 19 mart. 1947, Văcărești 
HELCI Gavrilă, n. 1914, Curtea de Argeș; d. 8 mai 1950, Văcărești 
HELFRICH Ottilie, n. 1874, Periam (Timiș); d. împ.sold.sov. 
HELLBERG Peter, n. 1913, Jimbolia (Timiș);d. 1949, la graniță 
HELLBERG Peter, n. 15 apr 1911, Bratca (Bihor); d. 15 sept. 1947, la 
trecerea frontierei 
HELLEBRANDT Gertrud, n. 1915, Săcălaz (Timiș); d. 1945, la graniţă 
HENDRESCU Gheorghe l., n. 18 febr. 1897, Ștefan cel Mare (Bacău), 
muncitor; ar. 22 aug. 1958, cond. 10 ani î.c. pt. „uneltire contra ordinii sociale”; 
d. 20 dec. 1959, Jilava 
HENN Magdalena (n. Schönthal), n. 1894, Timişoara; d. împ.sold.sov. 
HENTEL Adam, n. 1887, Visca (Hunedoara); d. 11 dec. 1947, Alba lulia 
HENȚIU, ofițer, d. 2 aug. 1949, Șepreuș (Arad), în timpul revoltelor 
împotriva colectivizării 
HENZ Franz, n. 1912, Periam (Timiș); d. la trecerea frontierei 

HENZ Hans, n. 1940, Peiram (Timiș); d. la trecerea 
frontierei 

HENZ Margarete, n. 1914, Peiram (Timiș); d. la 
trecerea frontierei 

HENZ Susanne, n. 1938, Peiram (Timiș); d. 1945, la 
trecerea frontierei 

HENZEL David, n. 7 apr. 1895, Cernăuţi; d. 26 ian. 
1956, Poarta Albă 

HENZEL Simion E., n. 7 mart. 1885, Roșia Montană (Alba), ofițer de poliţie; 
ar. 1948; d. 15 dec. 1951, Făgăraș 

HEPINCIUC Vasile, n. 5 mai 1911, Șerbăuţi (Suceava); d. 21 iul. 1947, 
Suceava 

HEPNIC llie, n. Oct 1914, lacobești (Suceava); d. 13 aug. 1947, Arad 

HEPP Johann, n. 1897, Jimbolia (Timiș), medic; d. oct. 1944, împ.sold.sov. 

HERA loan A., n. 7 iun. 1885, Câmpulung Muscel, poliţist; ar. 1948; d. 4 iun. 
1953, Făgăraș 

HERBAI Emil E., n. 17 oct. 1917, Oradea, medic; ar. 10 ian. 1949, cond. 6 
ani î.c. pt. „trecere frauduloasă a frontierei”; d. detenţie 

HERCI Roman |. (zis Cantoru), n. 12 ian. 1898, Lăpușu de Sus 
(Hunedoara), ţăran; ar. 1 febr. 1950, cond 7 ani m.s. pt. „uneltire contra ordinii 
sociale”; d. 24 iun. 1953, Gherla 

HERDA lon, n. 28 mart. 1922, Topolog (Tulcea); d. 24 nov. 1952, Peninsula 

HEREJAN Petre, n. 1881, Bicsad (Covasna), șofer; d. 27 dec. 1946, 
Văcărești 

HERESCU Cornelia, n. 17 oct. 1896, București; d. 9 nov. 1951, Văcărești 

HERESCU Maria C., n. 24 oct. 1908, Perișani (Argeș), învăţătoare; ar. 22 
ian. 1953, cond. 2 ani î.c. pt. „omisiune de denunţ”; d. 9 mai 1954, Văcărești 

HERING loan P., n. 15 febr. 1922, Cavnic (Maramureș); ar. 1949, cond. pt. 
„tentativă de trecere frauduloasă a frontierei”; d. 8 mai 1954, detenţie 

HERLEA Liviu P., n. 25 ian. 1891, Cugir (Alba), jurist, ofițer de Poliţie; ar. 
1949; d. 28 dec. 195, Făgăraș 

HERMAN Gustav, n. 28 dec. 1889, Șeica Mare (Sibiu), referent; d. 10 iul. 
1954, Caransebeș 

HERMAN Simion, n. 1881, Șeica Mare (Sibiu); d. 4 febr. 1947, Văcărești 

HERMANN Geza, n. 16 mar. 1906, Balc (Bihor), țăran; d. 11 dec. 1952, 
Ițcani 

HERSENI losif, n. 4 oct. 1881, Hârseni (Brașov), ţăran; d. 11 nov. 1952, 
Făgăraș 

HERȘCOVICI Kalman Ș., n. 6 febr. 1911, Putini (Vrancea), muncitor; ar. 31 
mart. 1952, cond. adm. 12 luni; d. 29 ian. 1953, Poarta Albă 

+ Revista Memoria poate fi procurată în București, direct de la sediul 
redacției noastre, de la lbrăriile Humanitas, iar în ţară de la librăriile 
Humanitas, UBB - Cluj, librăria Corina - Arad, librăria Sabin Opreanu 
SRL - Băile Herculane. 

+% Începând cu anul 2018, din cauza scumpirii taxelor poștale, prețul 
abonamentului anual se va modifica după cum urmează: 


AD Un abonament în ţară (4 numere consecutive): 70 lei (taxe 
poştale incluse). 


a) Un abonament în străinătate (4 numere consecutive): 50 euro 
(taxe poştale incluse. 

% Numerele vechi disponibile ale Revistei Memoria le puteţi achi- 
ziționa la preţul de 5 lei / ex., respectiv 10 lei / nr. dublu pentru numerele 
1-64/65. Începând cu numerele 66/67 prețul se află afişat pe coperta 
fiecărui exemplar. 

AD Pentru achiziţii comandaţi prin telefon: 0741086569 (Oana 
Ichim) ori prin e-mail: revistamemoria(4gmail.com. 

** Numărul 93 al Revistei Memoria conţine sumarul numerelor 
1-91/92 inclusiv. În curând acest sumar — actualizat periodic — îl veti 
regasi și online pe siturile revistei noastre: www.revista.memoria.ro și 
www.revistamemoria.ro 


Nu se primesc articole scrise de mână, dactilografiate sau cele în for- 
mat electronic fără diacritice. 
Responsabilitatea pentru conținutul articolelor revine autorilor. 

din străinătate, C.C., fără al cărui ajutor 

i revista noastră nu ar supraviețui. 


O Antologia Liricii de detenţie anticomunistă 


din spațiul românesc, realizată de ILIE POPA 

O carte de 862 pagini, pe care o puteți găsi la 
sediul redacției noastre la prețul de 50 ron, prin 
comenzi la adresa: revistamemoria(Ogmail.com, 
sau în librăriile Humanitas din București și din ţară. 


Următoarele titluri pot fi achiziţionate prin poştă cu plata 
ramburs: 


O Annie Samuelli, Graziile despărțitoare, traducere Adina Arsenescu, 
ediție îngrijită de Micaela Ghiţescu, Ed. Fundaţia Culturală Memoria, 2001, 
280 p., 10 ron 

O Cicerone loniţoiu, Nicole Valery-Grossu. O lumină în bezna exilu- 
lui românesc, Ed. Fundaţia Culturală Memoria, 1997, 344 p., 10 ron 

O Aurel Sergiu Marinescu, Aspecte românești reflectate în articole 
publicate în exil, Ed. Tiparg, Piteşti, 2015, 478 p., 20 ron 

O Mihail Ciocanu, Represaliile politice pe cântarul justiţiei, Ed. 
Fundaţia Culturală Memoria, București, 2014, 456 p., 20 ron 

O Anastasia Dumitru, Vocația mărturisiri. Lumina dintre gratii, vol. 
1, Ed. Fundaţia Culturală Memoria, București, 2017, 388 p., 20 ron 

O Ion Şiugariu, Poeme, Ed. Fundaţia Culturală Memoria, 2013, 15 ron 

O Meșterul Manole, antologie literară alcătuită de Al. Husar, ediție 
îngrijită de Gheorghe Derevencu, Ed. Fundaţia Culturală Memoria, 2004, 
330 p., 10 ron 

O Sergiu Grossu, Ei triumfă înaintea lui Dumnezeu, Ed. Fundaţia 
Culturală Memoria, 2007, 240 p., 18 ron 

O Victor Alexandrescu, Monografia bisericii Sfânta Vineri - 
Bucureşti, Ed. Fundaţia Culturală Memoria, 2006, 70 p., 5 ron 

O Claudia-Florentina Dobre, Un pays derrière les barbelés. Brève 
histoire de la répression communiste en Roumanie, ed. a Il-a, Ed. 
Fundaţia Culturală Memoria, 2014, 10 ron 

O Claudia-Florentina Dobre, A Country behind Barbes Wire. A Brief 
History of Communist Repression in Romania, Ed. Fundaţia Culturală 


| Memoria, 2015, 10 ron | 

Revista Memoria este membră A.R.L.E.L. 

Plata abonamentelor și a eventualelor donaţii se poate face prin mandat 
poștal pentru Fundaţia Culturală Memoria, CUL: 888 6981, Cal. Victoriei 
133, Bucureşti, 010071, precum şi prin conturile Fundaţiei Culturale 
Memoria deschise la Banca Comercială Română (BCR), Sucursala sector 

